
Ljudsko je umieće izraz pojedinih raznoobraznih život¬ 
nosti, što sd javljaju iz tamnih i tajnih dubina vjekova i svje¬ 
tova — slično onako, kao što se u nama javlja u malom iz 
tamnih sfera naših mikrokozama sviest i potreba za ljepotom. 
Isto tako kao što se naša sviest oblikuje u pojedinačni Ja, 
odredjujući se spram ostalog svieta, tako se isto ljudsko 
umieće kao izraz sviesti jedne čitave cjeline oblikuje u veliki 
JA, te se generacijama opredjeljuje trajno i istovjetno već 
samim vlastitim razvojem prema ostalom svietu. Takova 
naime izražajnost tek postoji u pravom smislu, kad oblikuje 
i razvija svoju posebnost. Raste kao sunčani porod primajući 
životne sokove s rodnog tla; poput čudesnog cvieća i osebuj¬ 
nih rastlina tvori ljudsko umieće prerazne vrste i podvrste. 
Svaka od njih nastaje, živi, buja, slabi da konačno prestaje 
kao osebujni organizam. Svaka od njih, dok traje, prelazi 
različite stepenice razvitka. I svakom takovom vrstom i pod¬ 
vrstom struji sveobuhvatni ritam, koji je u svakom živom 
organizmu. 


. , , UUJAUCava 

? 1 ’ ’^iek, ima svoj početak i svoj 

kraj. JNeke od tih jedinica traju dulje, druge' kraće. Trajanje 
im bdjeze zvjezdani i sunčani dani kroz naraštaje stoljećima. 

Kastom i samim procesom oblikovanja samorodnosti na¬ 
staju pojedine značajke likovnog izraza neke ejeline — one 
znaci narod, one jedinice, koja se razlikuje od 
čaikrfvaY^“‘* pučanstva. Prema tome jedna od bitnih zna- 

D^seLost^T“arodne umjetnosti je svič'st o 
posebnosti Ta osobitost i posebnost je uvjetovana postoja¬ 
njem naroda. Jer što čini tek narod narodom bez obzirna 

broj i n,a brojitbe nego istovjetna sviest kroz naraštaje u 
stovrstnim svojim izrazima? Medju tim stovrstnim izrazima 
upravo je likovni izraz ono tajno pismo, sto ga narodna, sviest 
zapisuje pomoću ruka pojedinih umjetnika u razne materiale. 
Kad takve ruke prepisuju tudje znakove i tudje izraze, tad 
ne' nastaje iskonski izraz, tad se ne stvaraju umjetnička 
djela. Naprotiv kad su ruke darovitih umjetnika ostvarile 
samonikle oblike i kad su te iste ruke oblikovale izražajnost 
iskonsku, tad nastaju vriedna djela ljudskog umieća. Tad tek 
nastaje ono pravo i jedino vriedno pretvaranje osjećajnog 
svieta u oblike, što ju nazivljemo umjetnošću. Ti novo stvo¬ 
reni oblici, ta nova priroda imade tajanstvenu moć, da pro¬ 
izvodi kod gledaoca iste ili slične osjećaje, koji su nastali i 
darovitoj sviesti pojedinca — umjetnika. 

Po tom je poviest umjetnosti jedan od najvažnijih odsjeka 
cjelokupne poviesti ljudskog roda. U biti to je poviest ljudske 
sviesti što se izdigla iz životinjskog stanja nad samu sebe, 
ostvarujući u preraznim materialima nove oblike — drugu 
prirodu — sviet umjetnosti. 

Prema tome poviest umjetnosti jest poviest čovječje 
sviesti, kako se ta sviest određuje' spram vanjskoga svieta u 
vremenu i prostoru. To određivanje, to oblikovanje sviesti 
vršilo se i vrši se prema neobilaznim i nepromjenljivim zako¬ 
nima ljudske prirode i ljudskog družtva. 

Po svojem nastojanju umjetnost je pretvaranje osjećajnog 
svieta u oblike, kojih tajanstvena moć proizvodi kod gledaoca 
iste ili slične osjećaje; po tom je umjetnost u svojem pravom 
smislu izraz, i to bitni izraz pojedinog čovjeka, pojedine indi¬ 
vidualnosti. Kako se individuum ne da zamišljati sam o sebi, 
već je on uviek vezan o cjelinu iz koje raste, to je bitni izraz 
pojedinih nadarenosti ujedno i izraz cjeline, kolektiva, izraz 
pojedine narodne individualnosti. I kad takvi izrazi, kao zbroj 
pojedinih nadarenosti, traju kroz pokoljenja te su prihvaćeni 
bezimeno i neosobno od cjeline, nastaje pučka umjetnost, 
umjetnost kolektiva, kao izraz isto takve narodne indivi¬ 
dualnosti. 

Takva se narodna individualnost razvija stolje'ćima, ona 
je uvjetovana geografskim i etničkim uvjetima, a podvrgnuta 


je političkim sudbinama. Narodna se individualnost očituje 
i u individuu i u kolektivu, odajući i svoj tip, i svoj tempera¬ 
ment, svoje shvaćanje, i svoj pogled na sviet^ To je očito¬ 
vanje u različnim vremenskim periodima sad jace, sad slabije, 
kako najjasnije pokazuje kulturni život; književnost, glasba, a 
pogotovo likovna umjeitnost. I u njoj, upravo u njezinim naj¬ 
boljim izdancima, zrcali se najjasnije slika, spoznaja o vlasti¬ 
tome. U njoj se pojavljuje gotovo ponajprije afirmacija vla¬ 
stitoga »ja« narodne individualnosti. U njezinu se krilu rađa 
sviet želja, u njoj kao da narodna individualnost izživljava 
svoje težnje, s tim više, što je umjetničko oblikovanje nošeno 
uobće težnjom za savršenstvom. I po tom i zbog toga prije ili 
kasnije morao bi izraz u samoj likovnoj umjetnosti izrasti lo¬ 
gično do uzora, do idealne slike jednog naroda, odbacujući 
sve slučajnosti, sve neskladnosti, sve zapreke, sve tuđice u 
svrhu, da takav izraz bude što čistiji i što podpuniji. 

Drugim riečima: umjetnost u svojoj biti, kao zbroj poje'- 
dinih izraza, jest čist i nepatvoren simbol narodne sviesti, na¬ 
rodne individualnosti, kojoj kao krv u žilama ključaju prastari, 
atavistički elementi, isti onakvi, kakvi su živjeli prije stotinu i 
stotinu godina, i koji su prenošeni pokoljenjima od oca na 
sina, a povezani čvrsto i organički uz tlo. Oni su izrastli i 
rastu iz dubokih i zapretanih slojeva usuprot svima i svakome 
stranom taloženju. I upravo ta povezanost o tlo, o zemlju, jest 
neobilazna, ona je urođena i bila je uviek živa i jaka u svim 
periodima i u najrazličitijim umjetničkim izrazima. Može se 
gotovo s pravom tvrditi: što je ta povezanost bila jača, bili su 
izrazi snažniji i osebujniji, bez obzića na samu družtve'nu 
formu, koja je vladala ili kao feudalna ili kao građanska ili 
kao proletarska. Kad je ta povezanost prestala ili oslabila,- 
prestala je s njom i životnost samoga izraza. 

Prema tome, ta konstatacija pokazuje odmah prvi dio za¬ 
datka prikazivanja našega likovnog razvitka; prikazivanje tu¬ 
đeg utjecaja, kao nadiranja ili kao taloga različnih jačih ili 
slabijih, neminovnih ili gotovo slučajnih kulturnih zona ili 
knlturnih središta s jedne strane; s druge strane prikazivanje 
one žive sile, koja nastoji taj strani utjecaj većom ili ma¬ 
njom resorbcijom pretvoriti u svoje ili se kroz taj talog 

probiti do svojeg osebujnog rasta. I u najsitnijem izrazu može 
postojati takva živa sila, dok oni slikari i kipari, koji ne stva¬ 
raju iz svoje maštd na osnovi svoga zrenja, već se izpomažu 
tuđim zrenjem, ne pripadaju strogo u sklop prave povjestmce 
umjetnosti. Oni ne dolaze u obzir ili su njihovi radovi u naj¬ 
boljem slučaju samo neka vrsta poluumjetnosti. Oni su po 
svom nastojanju više umjetni obrt, nego umjetnička realiza¬ 
cija u punom smislu. Njihovi radovi pripadaju više građi za 
samu obću poviest, za njezin kulturno-historijski dio, nego 
za poviest umjetnosti, jer se po svojetn neoriginalnom na¬ 
stojanju sami kao suvišni izključuju. No nije dosta, da su 
se neke' stvari dogodile ili postale ili bile prihvaćene u svoje 
vrićme kao umjetnost, već je upravo to važno, da su te slike, 
ti kipovi zadržali i preko svoga vremena aktuelnost i po tom 
trajnu vriednost, koja je uviek ponovno vrstna uzbuditi naš 
osjećaj. Samo je po sebi razumljivo, da iz takva prikaza izpada 
automatski svaki diletantizam i amaterstvo, koliko nema ni do¬ 
kumentarnog značenja ni najmanjih umjetnoobrtnih vrjednota. 

Prikaz se mora ograničiti samo na izgrađene talente. Po¬ 
viest je naime našeg likovnog razvoja kao i svake' druge grane 
u bitnosti poviest naših talenata, i prikaz tih talenata jest drugi 
dio zadatka. On obuhvaća njihovo nastajanje, njihov razvitak i 
njihovu međusobnu organsku vezu ili protivnost. Ekonomske i 
socialne prilike uvjetuju razvitak talenta,, i može se uztvrditi, 
da je svaki talenat u neku ruku organ družtva, i da je za prikaz 
razvitka talenta nuždno i prikazivanje družtva, u kojem su se 
oni kretali. Istina, svi su ti uvjeti više ili manje sekundarni; i 
ma da utječu na realizaciju izraza, na sam oblik umjetničkog 
djela, na njegov karakter i na njegovu obojenost, ipak od njih 
ne potječe ni sam izvor, ni vriednost, a kamoli snaga samoga 
oblika izražajnosti. Talenat ostaje uza svu povezanost, uza sve 
te uvjete neprotumačiv, isto tako kao što je neprotumačiva 
svaka naravna sila u svojim zadnjim uzrocima. Sigurno jest, 
da pojava talenata nije ni slučajna ni mističkog podrietla, ali 
je istina i to, da nije ni unapried nagovieštena prilikama. Ta¬ 
lenat se javlja spontano, a prilike ga tek nose, čas ga po¬ 
mažu, a čas mu odmažu. On je, istina, zavisan o vremenu i 


njegovu stilu, koji nije ništa drugo nego obćenito razumljivi 
likovni jezik, oblik jedne te iste volje, koja tim vremenom 

Taj je vremenski stil u glavnom — da upotriebimo naj¬ 
običniju definiciju, — produkt kulturnih, ekonomskih i so- 
cialnih faktora. On je vanjski, odnosi se naime na vanjske 
značajke, te pomaže i olakšava sistematski razpoređaj mate- 
riala samog razvitka. Njegove su zasade tek pomoćno sred¬ 
stvo i njegovi zakoni, jer značajke pojedinog stila tek tumače 
glavni sadržaj, a taj je bio, jest i ostat će sam umjetnik, 
osobni talenat, čovjek stvaralac. 

I kad taj stvaralac u svojem radu izraste i proizvede sna¬ 
žan i velik izraz u svojem najčistijem načinu, on u skrajnjim 
posljedicama taj vremenski stil sam stvara, mienja i razvija. 
Slučaj genija, koji u našoj umjetnosti u XlX. vieku ne dolazi. 
Likovni život u tom vieku u našoj zemlji broji samo talente, 
sad veće, sad manje. Pojava je njihova u početku pojedinačna 
i sporadična, tek pod kraj vieka javljaju se talenti u većem 
broju, te se grupiraju i vezuju u pojedina družtva, ili se vežu 
od vremena na vrieme tek za pojedine zgode, izložbe ili druge 
priredbe. 

Taj viek obuhvaća rad i razvitak talenata u graditeljstvu, 
kiparstvu, slikarstvu, grafici i u umjetnom obrtu (primienjenoj 
umjetnosti). Taj je rad za naše prilike' ogroman. Golemi mate- 
rial, koji se čini na prvi pogled i nepovezan i neorganičan, a 
ponajviše kaotičan, da ne kažem slučajan, ima svoju logičnu 
i uzročnu vezu. I upravo ta uzročnost daje sasvim određenu 
razdiobu toga razvitka na vremenske periode, koji se ne po¬ 
klapaju sa stilskim periodima obće umjetnosti XIX. vieka u 
Europi. I kod već mnogo razvijenijih narodnih izraza u Europi 
ne mogu se lako i točno ograničiti i odsjeći vremenski stilski 
periodi, a kamoli u našem nerazvijenom stanju. Svaka će raz¬ 
dioba više ili manje biti nepodpuna i netočna, no budući da je 
potrebna, kako je već spomenuto, ona će i onako služiti samo 
kao pomagalo za svrstavanje građe, a ne će imati drugih svrha. 

Kod većih naroda obično je kalup za stilsko razpoređi- 
vanje jasna dioba na periode klasicizma, romantike, prelaz- 
nog perioda, realizma, impresionizma i postimpresionizma. 

Točna je granica toj diobi s jedne strane francuzka revolucija, 
a s druge strane svjetski rat. Ta dioba ne pristaje vremenski 
za naše spomenike likovnog života, jer se cieli naš razvitak 
kretao kao individualni izraz gotovo uviek u zakašnjenju 
spram zapadnih strana. Ograničivši svoj zadatak od 1800., 
dakle u neku ruku od Napoleonskih vremena, do g. 1900. ili 
donekle samo po nekim pojavama do svjetskog rata, moramo 
našu diobu za likovni razvitak provesti donekle prema zna¬ 
čajnim političkim i socialnim pojavama. A obuhvativši pro¬ 
storno čitav etnički hrvatski kompleks, takva se razdioba 
jednako nameće uza sve diferencijacije zbog različnih utjecaja 
u Panonskoj i u Dalmatinskoj Hrvatskoj. 

Na početku XIX. stoljeća likovni spomenici pokazuju prvi 
period kao neki nastavak konca XVIII. vieka, i to jozefinskog 
prosviećenog absolutizma. Barokni se naime stilski period pro¬ 
dužuje sve do g. 1830. Doba je to više ili manje prisilne kul¬ 
turne recepcije, koja se' riedko pretvara u resorbciju u svrhu 
tuđe dominacije, kako je bila u jozefinsko doba i kakva se ili 
slična vršila za francuzke vlasti u Dalmatinskoj Hrvatskoj. 
Svakako joj je početak bio izrazito tako obojen. Poslije reak¬ 
cija i Metternich uguši svaki razvitak, pače i one pozitivne 
smjernice, koje je libe'ralni feudum započeo. Čitavom ovom 
likovnom radu naručitelj je feudum, i diktira ga feudum, 
crkveni ili svjetovni : u Zagrebu Vrhovac i njegovi sljedbenici, 
u dalmatinskim gradovima iz početka Napoleonovi generali, a 
kasnije pojedine plemićke obitelji u austrijskoj službi. Plem¬ 
stvo je uglavnom i najvažniji činbenik, ono je gospodar. 
Građanska klasa je u povoju, ona se tek oblikuje. To obliko¬ 
vanje donekle pokazuje broj stanovničtva naših gradova, a taj 
broj nigdje ne premašuje ni 10.000. Zato i nije nikakvo čudo, 
da se stare barokne forme produžuju sve do tridesetih godina 
i u crkvenom slikarstvu i u portretima. Upravo to stilsko za¬ 
kašnjenje jest i glavna osebujna značajka tog perioda. Uz ta¬ 
kav zakašnjeli barok pojavljuju se gdjegdje i značajke 
klasicizma. 

One se opažaju u graditeljstvu, te se miešaju, ili se u neku 
ruku nastavljaju (krajiški utilitarni načini gradnje). Razumljivo 
je, da najbogatiji, ali i najrjeđi sloj drži korak sa Zapadom, i 


to po modi, i zato se i u umjetnom obrtu istodobno kao i na 
Zapadu nalaze značajke klasicizma. Ta istodobnost dolazi i 
odtuda, što su izvađači cieloga ovog rada većinom stranci, a 
samo u najrjeđim slučajevima domaći. U tom periodu još ne¬ 
mamo jakoga središta ni u Hrvatskoj, ni u Dalmaciji. Zagreb 
je u nastajanju. Središte se pomalo ojačalo, pošto se iz barok¬ 
nog Varaždina XVII. i XVIII. stoljeća pomaknulo na Grič i 
podno biskupske katedrale. Da se približno ocieni, a da se 
upozna i kulturna razina, te da se spozna zakašnjelost toga 
perioda, treba napomenuti od stotinu samo jednu paralelu: u 
isto vrieme, kad romantika na Zapadu podpuno pobjeđuje i 
kad je već davno izpjevan Faust, postoje kod nas tek kajkav¬ 
ske drame i kalendari, koji su vriedni samo kao kulturno-po- 
vjestni dokumenti. Slično vriedi i za likovni život. Selo živi 
kao kmet, seljak još uobće ne postoji kao pravni subjekt. No 
koliko je god taj prvi period zaostao i zakasnio, ipak se već 
u njemu pojavljuju neke kulturne smjernice, koje će budući 
periodi pretvoriti u djelo. Eno na pr. Vrhovac daje prvu ini- 
ciativu za sakupljanje primjera narodne umjetnosti još 
prije Vuka. 

Dok je prvi period stajao pod znakom reakcije, pače se! 
Hrvatska priklonila Pešti, da se spasi od Beča, drugi period, 
sav u nekom gibanju, priklanja se Beču protiv Pešte. Uz 
srpanjsku revoluciju, koja iniciira gibanje protiv mrzke re¬ 
stauracije u Francuzkoj, rađa se u čitavoj Europi pokret, koji 
je nagovještala romantika. Kod nas se u likovnoj oblasti iz- 
življuju oblici klasicizma. Izživljuju se kao Biedermeie'r. Kul¬ 
turna recepcija, koja je u prvom periodu bila gotovo prisilna, 
pretvara se u ovom drugom u neku dobrovoljnu recepciju, i 
postaje donekle, bar u nekom smislu, oruđem protiv tuđe do¬ 
minacije. Naravno, da se po tom stvara kulturna resorbcija 
s više uspjeha, negoli je to bilo u prvom periodu. Vodstvo 
prelazi sada pomalo na građanski stalež, i takozvani preporod 
ne vode toliko plemići, koliko građani. Dok su likovni život 
u prvom periodu uglavnom podržavali pozvani, nestalni 
stranci, ptice selice', sada se strani umjetnik-radnik udomaćuje 
i polagano pohrvaćuje. Tako se središte još više jača, i sve više 
raste. I upravo taj življi, pokretniji kulturni rad, koji se u tom 

periodu poduzima, postavlja konačno Zagreb središtem bez 
suparnika na cielom etničkom području. U Dalmatinskoj će 
se Hrvatskoj preporod roditi tek 20 godina kasnije. I dok na 
Zapadu prolaze prve željeznice, kod nas se oduševljeno do¬ 
čekuju prve novine. Kulturna se resorbcija u podpunosti ne 
vrši, jer kao što se u književnosti strani sadržaji, a i strani 
oblici tek prevode na hrvatski jezik, tako se nekako događa 
i u likovnom životu. Samo što se ovdje ne prevodi na naš 
likovni jezik, kojega nema, već se stranci radnici pojedince 
pohrvaćuju, ili se u pojedinim strukama, osobito u umjetnom 
obrtu, pojavljuju sve više i više naši ljudi. I kao što novine, 
knjiga, pjesma ili kakva skladba budi veselje, be'z obzira na 
originalnost ili kvalitet, tako se nekako događa i u umjetnosti 
i u umjetnom obrtu (školovanje mladoga Karasa). 

U arhitekturi udomaćenje stranca Felbingera daje cielom 
periodu svoj pečat. Što se tiče graditeljstva, barokne su forme 
sad posve izčezle, a u umjetnom obrtu vlada podpuno Bieder- 
meier. 

Konačno sada dolazi i do najvažnije promjene: ukida se 
kmetstvo, i bivši kmet ne postaje samo pravni subjekt, nego 
se, barem na papiru, izjednačuje s drugim klasama. Feud još 
nije napustio svoj vladajući položaj; tako se i može shvatiti 
građenje pojedinih malih dvoraca po Zagorju u biedermeier- 
skom stilu. U Dalmatinskoj Hrvatskoj sav likovni život, koji 
biva sve rjeđi, ostaje u starim kalupima, a kako je kulturni 
život i pod romanskim utjecajem, to se tamo i ono malo, što 
se gradi i što se slika ne otima tome utjecaju, niti ga resorbira 
— baš kao i u krajevima pod turskom vlašću, gdje orientalni 
likovni utjecaj ima sveđer istu utjecajnu trajnu moć i iste 
rezultatć kroz stoljeća. 

Narodno se buđenje odigravalo u malim biedermeierskim 
salonima u Zagrebu, po zagorskim kurijama, kao i po grani¬ 
čarskim, na jedan kalup građenim »oberstarijama«. I kako 
smo sticajem prilika bili oruđe reakcije, a umišljali sebi 
s pravom, da smo subjekt, to je naš početni romantični val 
morao uskoro doživjeti slom. Značajno je, da taj čitavi pokret 
ima ponajmanje kritičnosti; on nema pravog snošaja sa stvar¬ 
nošću. Uza sve izticanje slavenstva, o samom slavenstvu i o 

kulturnom životu, koji se razvija, recimo, u Rusiji, nije se 
vodilo računa. Postoje, istina, savjeti Vrazovi još u »Danici«, 
gdje Vraz iztiče, kako je' za nas od prieke potrebe prevoditi 
Ruse, i kako treba da idemo Rusima u školu. Međutim taj se 
glas nije slušao. Ponajjači je bio njemački utjecaj. S ruskom 
stvarnošću našli smo se tek licem u lice u sjeni aradskih 
vješala, na istoj reakcionarnoj političkoj liniji. I dok su Rusi 
već poslije 50 godina počeli osvajati svojim realizmom eu¬ 
ropsku književnost, mi smo poslije ilirske iluzije živjeli u 
trećem periodu kao podpuni romantici. Godine postanka 
»Oblomova« i »Cengića« vrlo su blize. 

I ta zapretana i neizživjela romantika karakterizira abso- 
lutizam sve tamo do nagodbe, do 70-ih godina. Ta značajka 
ostaje trajno sve tamo negdje do rata. Dok se u graditeljstvu 
nastavlja Biedermeier i dalje, da se raztvori u oponašanje svib 
prošlih stilova, kako se to događalo po čitavoj Europi, kao 
slikari smo romantici, crtamo i slikamo poviest (Ouiquerez). 
Likovni život podpomaže još uviek samo feud. U tom periodu 
počinje djelovanje Strossmayerovo. Razočaranja, koja drugdje 
rađaju izkustvom i kritikom, kod nas izazivaju ponovno ilu¬ 
ziju, a ne stvarnost, pred razočaranjem i kritikom spašavamo 
se u historiju. 

Istina, prihire se material. Za absolutizma, kad se cieli 
život ukočio, kulturni se radnici povlače u svoje kabinete; tu 
produbljuju i razrađuju većinom povjestni material (Kukulje- 
vić, Rački). I dok se na Zapadu, posebice u Francuzkoj, raz¬ 
mahao realizam u punom jeku, mi ponavljamo stilove u gradi¬ 
teljstvu, a u slikarstvu učimo od akademika. Poviest dominira, 
i sad se pače i u umjetnom obrtu, u posoblju, u grafici javlja 
romantika s izmišljenim gotskim ukrasima. Ukus i smisao za 
ravnovjesje, koje je u prošlom periodu bilo gotovo još ima- 
nentno, sad se razgrađuje. Još uviek se vrši dobrovoljna re¬ 
cepcija strane kulture. Strana forma, sam način izražavanja 
počinje se primjenjivati našoj tematici. Trebalo je ići u strane 
škole, a one se ne biraju prema afinitetu, ni prema kakvoći. 
Već po slučajnoj časovitoj iztaknutosti; bilo kakvoj kulturnoj 
orientaciji nema ni traga. Nema sumnje, da se u tom periodu 

hoće nastaviti u likovnom svietu buđenje i podizanje sviesti 
povjestnim prikazima. Pozivanje na državopravne povjestne 
činjenice nalazi odjeka i u slikama. 

Absolutizmom razorene iluzije, osiromašenje maloga plem¬ 
stva, strana činovnička hierarhija, nejasno i neriešeno stanje 
kmeta, užas Granice slabi kader građanski, koji je još uviek u 
nastajanju —■ sve to čini kulturni život stvarno zakržljalim, 
dok se iluzija popinje i ulazi u slavu prošlosti i u heroizam 
izvan našega družtva. 

Kako talenti još k tome nisu družtveno uvjetovani, oni su 
tek vanjski forsirani, kržljave i stradavaju, lome se u neima¬ 
štini i biedi; o njihovu pravilnom razvitku nema ni govora 
(Karaš). 

To se stanje prekida slomom samog absolutizma. Lom ab- 
solutizma dolazi od vanjskih poraza (Solferino i Kdniggratz), 
a nć od unutarnjeg prevrata ili uspješne borbe. Sav popravak 
stanja dolazi od slabosti vlasti, a ne od vlastite snage i unutar¬ 
njeg traženja. Dobiva se, a ne osvaja se, — zato i jest cieli taj 
period doba prinudne nagodbe. Njezinom nam je primjenom 
moguće bar donekle u još izrazitijem feudalnom ili polufeu- 
dalnom sustavu trošiti jedan dio naših prihoda za nas. I u tom 
se periodu stvaraju prve ekonomske i družtvene mogućnosti 
za budući likovni sviet. Naime sve ono, što je absolutizam 
50-tih godina priečio, sad se tek izvodi. Ovdje je i iniciativa 
Strossmayerova došla do svog punog izražaja. U Dalmatinskoj 
Hrvatskoj padaju autonomaške kule, a konačno se i Vojna 
Krajina priklapa materi zemlji. Tako modernizirana zemlja 
ima već i željeznicu, koja vodi smjetom austrijskih državnih 
napijera: Zidani Most—Sisak. Istina, ona koristi i nama, ali 
nas, još jače, veže uz strani, a ne uz naš centar. Okiva nas, 
kako će nas doskora i nagodbena željeznica okivati prolazeći 
preko nas i protiv na,s na umišljeni Magyar tenger u pravcu 
državnog i narodnog jedinstva »svete krune Stjepanove«. 

Neizživljena romantika bez ikakve kritike traje kod nas 
u kulturnom životu i dalje. I kraj genialnib realističkih stra¬ 
nica, u Kovačićevoj »Registraturi« naći će se stranice u istom 
tom romanu, koje' su najbanalnije romantičke limunade. Tako 
se i uz talentirane, najrealističnije studije Quiquereza nalaze 


njegove slike vila i junaka u obliku običnih, najmizerabilnijib 
kič-ilustracija. U tom polustanju napredovanja u civilizaciji 
postaje onda još maleni Zagreb ne samo pravim kulturnim 
žarištem, već i sve više likovnim središtem. To je nesumnjiva 
zasluga I. Kršnjavoga. A cieli period možemo prema tome, 
kako se u njemu sve više pribiru i slikari i kipari i graditelji, 
nazvati periodom pribiranja. Talenti su sada od 70-tih godina 
napried po rodu svi naši. Razlikuju se još prema tome, kakve 
su škole polazili. U graditeljstvu živi imitacija i ponavljanje 
starih stilova, sve tamo do podkraj stoljeća, pa bismo tome 
jalovom ponavljanju mogli po Hermanu Bolleeu dati ime 
»bolletika«. Umjetni obrt, koji je još u našem zakašnjelom 
biedermeierskom periodu bio u neku ruku stilan, gubi sada 
svaki stilski osjećaj. Karakteristično posoblje šestdesetih go¬ 
dina vodi ravno u dopremljeni, Makart-salon i deutsche Re- 
naissance. 

Nema točno omeđene granice za konac trećeg doba; iste 
se značajke nastavljaju dalje, nagodbena era traje. Kao po¬ 
četak četvrtog perioda može se odrediti predstojničtvo Ise 
Kršnjavoga, i po tom uzeti 90. godinu kao početnu. Ovo doba 
uz razne variante traje sve do rata. Prijašnje oponašanje starih 
slogova traje sve do Secesije. Utjecaj je Kršnjavoga kroz cielo 
prvo vrieme dominantan. Daljnja prekretnica, opadanje nje¬ 
gova utje'caja, jest datum izložbe Hrvatskog Salona ili časovite 
dominacije Bukovca, oko kojega se okupila prva zagrebačka 
škola, povezana Hrvatskom Modernom. U tom krugu domi¬ 
nira tada već šarena paleta Bukovca. Ne doživjevši realizma 
logično, nismo u to vrieme ni mogli imati impresionizma. Naš 
pleinarizam dolazi iz druge ruke, jer s Bukovčevih platna, koja 
daju. pravac, viri Cabanel i stara akademija, protivnica ta¬ 
dašnjem pobjedonosnom europskom impresionizmu. Bukov- 
čevu modnom i virtuoznom načinu kao da se suprotivi tu i 
tamo neki simbolizam (Cikoš), koji je po tematici više' pod 
sugestijom naših književnika secesionista, nego što bi to bio 
po s^m načinu i po svom slikarskom stavu, jer su književnici 
vise Secesionisti nego umjetnici zagrebačke škole. 

. .. Pravi secesionisti tek dolaze, i to u početku XX. vieka, 
oji počinje nastupom družtva »Medulić«, a u prvo doba, kao 

i kasnije, sačinjava to družtvo većina umjetnika iz Dalmatin¬ 
ske Hrvatske. Glavna je i središnja figura u tom krugu Ivan 
Meštrović, kao što je to u prijašnjoj fazi V. Bukovac. 

Kako umjetnici Medulićevci, a pogotovu vođa im Ivan Me¬ 
štrović, nastavljaju svoj rad mnogo važnijim i značajnijim dje¬ 
lima kasnije, ma da su po oblicima i po svojem shvaćanju ve¬ 
zani posvema o XIX. viek, njihov se rad pokazuje kao početak 
XX. vieka. 

Kraj grupacije »Medulića«, koja će skoro preiizeti vod¬ 
stvo svojom temperamentnom mladošću, postoje tek sada, na 
početku XX. stoljeća, kod nas prvi impresionisti, u zakašnjenju 
od kojih 30 godina. Tako se počinju u samom ohliku jasno oči¬ 
tovati dva utjecaja: jedan bečki, i drugi parižki. Posljedak 
toga jest dosta nejasni eklekticizam, koji karakterizira i ta¬ 
danje graditeljstvo i tadanje napore u umjetnom obrtu, a 
kojim se pomalo prelazi u onu fazu, u kojoj sva manja likovna 
središta žive, kao što je to kod Ceha, Poljaka, Madžara itd., 
t. j. s malim zakašnjenjem prolaze kroz sve modne' faze likov¬ 
nog života na Zapadu. I time bismo se prikučili samom XX. 
vieku, koji po svojim stilskim značajkama počinje kod nas u 
ratu, a traje do danas. 

U tom je periodu povezanost o Zagreb kao o likovno sre¬ 
dište nesumnjiva pojava. Talenti i njihove grupacije nisu po¬ 
državane u istinu potrebom našega družtva. Družtvo ih ne 
nosi, zato ih neminovno ekonomski razlozi sile, da postaju či¬ 
novnici. Država kao takva postaje naručitelj, i zasluga je 
Kršnjavoga, da je tim kompromisnim načinom, tom prinud¬ 
nom nagodbom u neku ruku omogućio i organizirao bar 
kakav-takav obstanak naših prvih pionira. Naravno je', da su 
time pokazane i sve negativne karakteristike onog perioda. 
Uz stilski eklekticizam, činovničku ovisnost, premalenu li¬ 
kovnu sredinu i još uviek neizživjelu romantiku, razvijao se 
taj period ne vodeći mnogo računa o našoj stvarnosti, pače 
zanosio se i za larpurlartizam. U odnosu spram male sredine 
učinjeni su veliki napori, svakako veći, nego što bi takvoj 
sredini normalno odgovarali. Da je bilanca neznatna, t. j. da 
su konačni posljedci prema uloženim naporima sitni, nije' po¬ 


glavito krivnja samo likovnih radnika, već je to sudbina svih 
pionira, a da su to hili, već je i u današnjoj perspektivi pod- 
puno očito. 

Sav taj rad, vezan o pojedinca, u svim periodima, XIX. 
vieka nosi značajke više unošenja, prenošenja ili prevođenja, 
a manje samog organskog rasta. Sav je taj napor upravljen 
odozgo prema dolje, i ne možemo se oteti dojmu, da je u ve; 
čini slučajeva nametnut, uciepljen. 

Nasuprot tome radu stoji cieli jedan naš kulturni kom¬ 
pleks, koji imade upravo protivne značajke. Taj je kompleks 
logično i organski sav izrastao iz svojega svieta, iz svoje zem¬ 
lje. Istina, sva je ta naša pučka umjetnost primitivna, ona je 
malena, ili bolje, ona je na nizkoj razini, ali je urođe'na i ose¬ 
bujna. Kod nje postoji podpuna resorbcija svakojakih stranih 
elemenata, i to ne samo kroz desetljeća već i kroz stoljeća. 
Ta bezimena umjetnost još uviek živi u nekim krajevima, u 
drugima je već izčezla pred prodiranjem tehnike i uljudbe 
(civilizacije). Ona uistinu predstavlja golemu i jaku podnicu, 
golem rezervoar naše osebujnosti. U bitnosti je u njoj sakrit 
naš likovni rječnik, koji je stoljećima građen, te imade sve 
pozitivne i negativne strane, poput našega jezika. 

Promatrajući s te strane pučku umjetnost dolazimo do 
uvjerenja, da je ne možemo i ne trebamo oponašati; ali u 
tom velikom leksikonu možemo više naučiti o našem izrazu, 
nego u najbogatijim stranim riznicama umjetničkog blaga 
bilo kojega perioda. 

U poviesti likovnog izraza svuda i svagda vodi put iz 
bezimenog kolektiva u savršeni osobni izraz; kad ovaj do- 
traje, nadomješta ga opet bezimeni kolektiv. I kad god 
in(hvidnalni izraz oslabi ili ostane jalov, predstavlja bezimeni 
pučk^ izraz ono tlo, onu zemlju, iz koje se ne primaju samo 
osvježenja,^ već i glavni i najvriedniji poticaji. Elementi i ose¬ 
bujne značajke toga kolektivnog stvaranja spadaju zato na 
ćelo svakoga prikaza naše umjetnosti. Stoga to čini i temu 
prvog poglavlja ovoga prikaza naše umjetnosti. 

PUČKA UMJETNOST 


Občenito. — Umjetnička je djelatnost dvojaka, vrši se 
na dva sasvim posebna načina. Prvo: ta je djelatnost osobna 
djelatnost pojedinaca, što je podvrgnuta jedino osobnom osje¬ 
ćaju. Ona proizlazi iz kruga gradskog. Sasvim se nepravo 
smatra ta osobna likovna umjetnost jedinim dostojnim i vried- 
nim sadržajem poviesti umjetnosti, kao što se smatra i jedi¬ 
nim dostojnim predstavnikom svake izražajnosti. Drugo je ne¬ 
osobna umjetnička djelatnost, koja nastaje izvan gradskog 
kruga. Ona je vezana o zemlju u glavnom o selo, podvrgnuta 
je osjećaju zajednice te čini suvisli niz raznovrstnib likovnih 
ostvarenja, koja su međusobno vezana jednom te istom osje- 
ćajnošću jedne cjeline, te su prema tome narodna u pravom 
smislu bez obzira na likovnu njihovu razinu. 

Narav. — Po naravi razvitka umjetničke djelatnosti po¬ 
stao je pojam osobne umjetnosti protivan pojmu neosobne 
umjetnosti. Osobna naime umjetnost u svom gradskom krugu 
omogućuje različite stupnjeve, pa i one najviše jedne umjet¬ 
ničke ličnosti lakše i prije nego to čini neosobna djelatnost 
u svom krugu. Ali osobna umjetnost i njezin razvitak isto¬ 
dobno nosi i opasnost, da se razvijena ličnost sasvim odrieši 
spona, koje ga vežu o cjelinu iz koje je ponikla. Takva se 
osobnost i takva se umjetnička ličnost prividno osamostali, 
te kida veze zaboravljajući prečesto onaj trajni veliki životni 
tok, u kojem nuždno mora ostati, te u kojem nalazi svaka 
prava umjetnička izražajnost po unutarnjem diktatu svoju 
bitnost i svoju samoniklost. 

Svaka umjetnička ličnost razriešena tih sudbinskih veza 
ne ostvaruje, makar kakova bila njezina darovitost i vještina, 
neku nadnarodnu umjetnost ili neku međunarodnu (inter- 

nacionalnu) umjetnost, već ostvaruje privid jalovi i suvišni 
nekog umieća, više neke vještine, koja nema značajke kulture, 
nego pripada u sklop uljudbe (civilizacije). Naprotiv ne¬ 
osobna, pučka umjetnost ne može i nema po naravi stvari 
takvih opasnosti ni takvih privida, ona i u najmanjem i u 
najsitnijem svom izrazu, ako je taj u istinu narodan, pripada 
pojmu kulture. 

Dok je osobna umjetnost strogo i neobilazno ograničena 
na specialiste, pučka je umjetnost još stvarana na onoj pri¬ 
mitivnoj osnovici, koja spiecializiranje ne pozna. Na toj pri¬ 
mitivnoj osnovici još su religija i znanost i umjetnost pove¬ 
zane u jednu nerazdruživu cjelinu. Stoga je pučki primitivni 
umjetnik u neku ruku istodobno i mudrac i svećenik i pje¬ 
snik. U jezgri ta djelatnost sadržava mitske elemente, te je 
prema tome njezino korienje duboko. I ti elementi upravo 
vežu svakog pojedinca, koji djeluje kao neosobni umjetnik 
tajnim nitima o vječni životni tok i o njegove nepisane, ali 
zato duboko u krvi usađene zakone. Kroz ta nepisana pra¬ 
vila progovara sam narod. U tom krugu neosobnog umieća ne 
pridaje se nikakovo posebno značenje razvitim osobnostima. 
Svaka je pojedina osobnost ovisna o nadstvarnim silama. Sama 
po sebi ona je tek mali dio, mala karika u bezgraničnom lancu, 
koji veže daleke praotce, rodove, plemena i čitavu narodnu 
zajednicu. 

Svaka mitski određena umjetnička djelatnost je u naj¬ 
većem svom dielu ukrasna, jer ona ne prikazuje ni ne odra- 
zuje sviet oko sebe. Ako nastoji ukrašujući objasniti i utvrditi 
u nekom obliku ono, što je oko nje i ono, što je zapazila, tada 
stvara znakove, ostvaruje neko mistično pismo, koje se ne 
pretvara u daljnjem razvitku u nikakvo naturalističko prika¬ 
zivanje, već postaje pod rukom vještog i darovitog primitivca 
simbolom. Sve su te obćenite značajke pučke umjetnosti u 
hrvatskoj pučkoj umjetnosti tako izrazito i tako snažno raz- 
vite, kako su to riedko u drugim pučkim umjetnostima, s ko¬ 
jim je naravno i naša uzko vezana. 

Razprostranjenje. — Hrvatska pučka umjetnost, to znači 
seljačka, protezala se i proteže se na čitavom etničkom po¬ 
dručju Hrvatske. U pojedinim je dielovima hrvatskog područja 


sasvim izbliedila i tek su zaostale neke sitne tvorevine od te 
prastare pučke izražajnosti, dok je opet u drugim dielovima 
zadržala ne samo prastare odlike i značajke, tako reći ne¬ 
taknute, već je te odlike i značajke dalje razvijala i još ih i 
danas razvija. U tim dielovima hrvatskog područja ona živi 
upravo tako kao pred stotine i stotine godina. 

U glavnom se ta djelatnost na čitavom području može 
podieliti na tri glavna pojasa: jadranski, panonski i srednji 
pojas, u kojem su jezgre najznačajnijih i najoriginalnijih 
kompleksa pučke umjetnosti. 

Tvorivo. — Od tvoriva kojima se pučka seljačka umjet¬ 
nost ostvaruje jesu ponajvažniji drvo i kamen. 

Drvo i kamen. — Drvom i kamenom diže se primitivni 
seljački dom i to od najbjednije potleušice ili slamare, pa sve 
tamo do velikog zadružnog građevinskog sklopa kuća. Taj je 
seljački dom upravo dio samog naroda, isto tako, kao što su 
njegovi dielovi jezik ili pučka pjesma ili narodni običaji i vje¬ 
rovanja. U svom razvitku znači seljačka primitivna kuća onu 
pravu vriednost i ono početno stanje, koje je urođeno i koje je 
izrastlo iz same naravi. Ona je poput ljuske puževa prirastla 
uz primitivnog svog graditelja seljaka. I ta organska veza iz¬ 
među seljaka i kuće tumači naravni oblik te gradnje, po ko¬ 
jemu se upravo obliku mogu prepoznati potrebe, životna 
stanja, a ponešto i sudbina narodnog bića. Kao naravna bio- 
ložka tvorevina seljačka je kuća vezana uz kraj. Tako će 
hrvatski seljak na golom kršu graditi svoju kuću od kamena, a 
u prigorju i ravnici dobrim dielom od drva (poslije od opeke). 
Prema tome i u najprimitivnijoj se nastambi oblik mienja 
prema kraju i tvorivu. 

Među tim variantama na čitavom hrvatskom etničkom 
P®*^*'yičju opažamo đva glavna tipa. Prvo je tip kamene kuće, 
čije je područje krš; taj je tip sličan obćem mediteranskom 
tipu. Drugi je tip drvene kuće, koji zaprema preostalo etničko 
hrvatsko područje s- najraznoličnijim variantama, nastalim ili 
miešanjem različitih tvoriva (čerpić, pleter, naboj) ili stranim 
utjecajima. Najstariji je' oblik tog tipa drvene kuće jedno¬ 
stavna^ brvnara, a njezini se najčistiji primjerci nalaze u za¬ 
padnoj Hrvatskoj. Taj je oblik ujedno najbliži starim oblicima 

kuća u Podunavlju kao i oblicima nastamba u krajevima što 
ih nastavaju Slaveni. Konstrukcija drvenih kuća ima vrlo raz¬ 
ličitih, od sojenica preko pleternih i podzidanih prizemljuša, 
do jednokatnih seljačkih zdanja. Na zapadnom su dielu va- 
riante u prigorskim kućama, koje se prihližuju tipu alpske 
kuće. Taj se način gradnje proteže čak u Bosnu, gdje se mieša 
s izrazitim elementima iztočnjačkog svieta, te' stvara posebni 
tip bosanske kuće. Spomenuta dva glavna oblika seljačkog 
doma izriču jasno narav njihovih graditelja. Jedno su tesari, 
a drugo su klesari. Isti sadržaj poprima pod različnim rukama 
različne oblike. Već po svojim odnosima oblik je tlocrta ka¬ 
menjare drugčiji nego li je to oblik drvenjare. To se može 
opaziti u najraznoličnijim variantama i to od jednostavne 
kuće od jednog prostora preko dvosobnih zdanja sa središnjim 
ognjištem do razvijenih prizemljuša ili jednokatnih zdanja 
starih slavonskih zadruga, ili dalmatinskih jednokatnih ka¬ 
menjara ili bosanskih čardaklija begovskih selišta. Oblik je 
drvenjara dulji nego kamenjara, a s tim su i odnosi prema 
visini drugčiji. Drvenjara je niža i prostranija. Kamenjara 
se više približuje četvorini, dok se drvenjara približuje odu- 
Ijenoj pačetvorini. Konstrukcija krovišta kod jednih i drugih 
uvjetuje razne visine i kosine te time' i određuje i oblik čitave 
kuće. Obično je kamenjara građena kao stroga kubička forma, 
ima nešto od znamena i u najbiednijem primjeru, drvenjara 
toga nema, kod nje je nepravilnost redovna. 

Podvojenost dvaju načina gradnje: tesarskog i klesarskog 
još se više iztiče kod ukrasa seljačke primitivne kuće. Klesar 
osjeća više skladnost odnosa pojedinih dielova, nego tesar. 
Tesar duhe i rovaši u meki material ukras, on šara plošninu 
drva, dok klesar ukrašuje plošninu kamena mnogo teže te 
prema tome i manje ukrašuje. Njegov je ukras i traženje od¬ 
nosa velikih masa. On je više graditelj i kipar nego što to 
može biti tesar, koji se svojim načinom približuje više crtaču 
i slikaru. Zato nije ni čudo, da se tesar izpomaže i bojom. 
Kod kuća u Slavoniji seljak svoja rovašenja često bojadiše'. 
Stoga su i kod tog tesarskog načina izraziti plastični ukrasi 
ponajrjeđi i oni koji postoje dadu se izvesti iz rovašenja, koje 
i nije drngo već šaranje plošnine sjenom i svietlom. Motivi 


tog ukrasa su vrlo jednostavni i geometrijski. Najobičniji su: 
krug, zviezda i nizovi romboida, kad se upotrebljuju boje, 
tada su te boje glavne (žuto, crveno i modro). 

Posoblje. — Te iste značajke drvenog jednostavnog ukrasa 
ima i posoblje, od najprimitivnijeg tronoga do išarane ladice i 
pisane kolievke. Tako su izcifrani i alati i pribor: soljenke, 
pastirske kupe i štapovi, preslice i vretena, frule, dvojnice, 
gajde, puhaljke, gusle, korišta, žlice i čuture i najrazlicitiji pri¬ 
bor od drvenog tvoriva. Ti ukrasi u drvu ne poznaju ljudskog 
ni životinjskog lika, osim u najrjeđim slučajevima (zaglavci 
drvenih stolica u Bosni, gusle). Naprotiv se upravo plastično 
poimanje javlja duž čitave hrvatske obale, gdje se često su¬ 
sreću primitivne svetačke kamene plastike bilo kao ukras 
nad vratima ili prozorima, učinjene od sasvim nevješte ruke. 


Tkanine i njihov ukras. Nošnja. — Primitivno je gospo¬ 
darstvo izrađivalo sebi samo svoje tkanine, tako je hrvatsko 
seljačtvo to činilo od najstarijeg doba do današnjih dana. 
Naše je selo tkalo i lan, konoplju i vunu, čitav je taj rad 
ženski; obavlja ga seljanka. Žena je glavni činilac kod priredbe 
i izradbe tvoriva kao što je to i kod izradbe ukrasa, a po tom 
i čitave narodne pučke nošnje. Isto tako kao što je seljačka 
kuća, tako je i narodna nošnja dio narodnog organizma. I 
upravo ta primitivna pučka nošnja nosi dragocjene značajkd 
likovne volje čitave cjeline. Uza sve utjecaje i nadiranje tu¬ 
đina kao i uza sve neprestane promjene, u toj se nošnji ipak 
zadržale trajne značajke, prema kojima možemo ocieniti i upo¬ 
znati sasvim osebujnu i posebnu likovnu izražajnost. Seljačka 
se nošnja što više održala živa kod nas, pače i u najbližoj oko¬ 
lini grada (Čučerje, Brezovica, Bistra —- oko Zagreba). Pa 
kad tu pučku nošnju uočimo na čitavom etničkom području 
Hrvatske', opažamo upravo u toj nošnji bogatstvo i razno¬ 
likost, kakva se riedko još danas gdje drngdje u tolikom broju 
i u takvoj kakvoći može naći. Sve te najraznolikije bogate i 
biedne nošnje čine jednu te istu vrstu. Primitivna im je osnova 
košulja, rubača. Bogate i bezbrojne variante na toj primitivnoj 
osnovi odkrivaju niz kulturnih slojeva i kulturnih utjecaja. 

Pokazuju resorbciju u najljepšem i najboljem svom izdanju, 
a uza svu raznolikost varianta postoje zajedničke trajne zna¬ 
čajke. Variante pokazuju utjecaje, koje je’ naš narod tiekom 
vremena preturio, zato se u toj cjelini i susreće mediteranski 
način odievanja s primitivnim iztočno-europskim. Najsudbo¬ 
nosniji je utjecaj orientalni. Taj vlada u onom području u 
kojem je osmanlijska sila probila naše etničko područje, te 
kroz duga stoljeća držala vlast. Tako je razumljivo, da na po¬ 
jedinim nošnjama prevladavaju orientalni elementi. Nu i te je 
pučki način pretrdesio vremenom i tako posvojio. To pre- 
udešavanje i asimiliranje možemo pratiti i kod najsnažnijeg 
utjecaja, koji struji sa zapada. Kad promotrimo nošnju u cje¬ 
lini možemo uglavnom iznaći tri glavne podvrste kao i kod 
seljačkog doma: nošnju izrazitih brđana, nošnju prigoraca i 
konačno ruho seljaka s ravnice. Prema obliku i krojui brđan¬ 
ska je više stegnuta, silhueta je čvršća i zatvorenija, dok je 
odjeća u ravnici prostranija i nepovezanija. Kod ove pos¬ 
ljednje su i nabori bogatiji. Sve tri glavne podvrste u čitavom 
svom obličju naginju (tendiraju) više slikovitosti nego plas¬ 
tičnosti, što ne izključuje da su po neke variante ove sasvim 
jednostavne, izrazito plastične, te mogu po svom jednostav¬ 
nom skladu i primitivnoj likovnoj čistoći djelovati monu¬ 
mentalno. 

Svaka od tih podvrsta ima svoje ukrase; ali taj ukras 
nije gotovo nigdje izrastao u neku veliku dekorativnu cje¬ 
linu. Ukras je obično sastavljen od malenih i sitnih motiva. 
Red i mjesto ukrasa, bilo na košulji bilo na drugim odjev¬ 
nim komadima, kod većine je varianta istovjetan, a seže' da¬ 
leko natrag u prošlost. Brojne variante pojedinih podvrsta 
ili skupina kostima raztumačive su, kad se uzme u obzir na¬ 
klonost gotovo svakog pojedinog sela, a pogotovo čitavog 
kraja, da ima svoju posebnu nošnju, koja se makar i malom 
variantom razlikuje od drugog sela ili čitavog kraja. Ko¬ 
načno valja napose iztaknuti, da je kod paradne nošnje ruho 
ponajviše skladno i ponajviše originalno u onim krajevima, 
gdje su ponajslabiji strani utjecaji. Jezgra takvih najljepših 
i najskladnijih nošnja je u srednjem pojasu, gdje se i nalaze 
ponajljepši hrvatski ukrasi. 

Ukras. Sva je pučka umjetnost izražajno sredstvo pri¬ 
mitivnog neosobnog umjetnika za njegovo čuvstvovanje, nje¬ 
gove nazore i shvaćanja. To najsadržajnije sredstvo pučkog 
umieća obično kod nas nazivaju: narodna ornamentika. Ako 
promatramo taj ukras uživljujući se u život primitivnog, to 
znači u našem slučaju seljačkog osjećaja i poimanja, onda, 
ćemo vidjeti, da on nije neka primjenjena umjetnost, već da je 
taj ukras čista izražajnost. I zato je najvažnija značajka naših 
ukrasa na tkaninama narodne nošnje, da nisu samo dekora¬ 
tivno pridodani ruhu, već su organski povezani ne sa^o’ teh¬ 
nikom, već i samim duhovnim životom. Samo postojanje tka¬ 
nine daje potvrda za gornju tvrdnju: kod samog je tkanja 
osnova već ujedno glavna podloga svakog ornamenta u naj- 
raznolikijim tehnikama. Slični se proces događa i kod još pri¬ 
mitivnijeg pletera, gdje se raznobojnim šibama postizava 
ukras. To je način pradavnog geometrijskog ornamenta, ko¬ 
jemu je početnu stilizaciju diktirala i razvijala tehnika. Cieli 
se kompleks ornamentalnih motiva dade svesti na tri grupa¬ 
cije: čiste geometrijske, biljevne i miešane. Antropomorfni 
se oblici javljaju samo izuzetno, dok su mnogo češći zoomor- 
fni. 

Prva skupina motiva sastoji od najjednostavnijih geo¬ 
metrijskih likova: poprečnih pruga, trokuta, četvorina i 
romba, valovitih ili zubčastih cikcak crta, vitica, križeva jed¬ 
nostavnih ili dvostrukih, zviezda, kukastih križeva uzprav- 
nih kosih, čitavog meandra ili samo njegova pojedinog diela. 

Drugu skupinu sačinjavaju biljevni motivi, i to ne na- 
turalistički, već prevedeni i pretočeni u nove oblike. U ve¬ 
ćini su to zvjezdoliki ili leptir,gsti cvjetovi, na koje su prido¬ 
dane značajne kuke ili vitice, zatim listovi i listići, koji su 
redovno sasvim geometrijski u rombu ili trokutu. Broj tri 
ima odlučnu ulogu u stanovitim slučajevima u grupaciji tih 
(cvjetova u njihovom ponavljanju, dodavanju i kombiniranju, 
svodi se na pradg,vni oblik životnog drveta, — sve motivi, 
koji odkrivaju prastari mitski izvor. U stvari je taj ukras 
tajno neko pismo, kojim primitivni umjetnik izriče svoju osje¬ 
ćajnost. Neke sč grupacije cvjetova trajno javljaju, pored¬ 
benim iztraživanjem prepoznajemo u njima zaostatke još 

nomadskih motiva. Uz ove nalazimo što više motive iz naj¬ 
starijih perioda počevši od predpovjestnih ili od ornamentike 
seoha naroda preko islamskih, arapsko-perzijskih elemenata 
do kasnog baroka. 

Tom istom poredbenom metodom možemo spoznati, koja 
je asimilatorna snaga naše umjetnosti i kakova je ona, koji su 
njezini afiniteti i koje su njezine konstante kroz stoljeća i 
kroz naraštaje'. 

Pučka je umjetnost skroz naskroz imaginativna, nije re¬ 
produktivna,, te prema tome taj je ogromni kompleks izra- 
žajnosti prepun ideografskih znakova i mitskih simbola. Kad 
ta izražajnost izgubi svoju duhovnu sadržinu i kad prestaju 
ti znakovi obavljati svoju funkciju, tad se to izražajno sred¬ 
stvo pretvara u obični dekorativni dodatak, tada pučka um¬ 
jetnost gubi glavno od svoje primarnosti. 

Mora se utvrditi, da ne postoji ni jedan jedini motiv 
u našoj ornamentici, koji se ne bi i kod drugih pučkih umjet¬ 
nosti nalazio ili koji ne bi bio sadržan u ukrasu prošlih pe¬ 
rioda. Dakle našu narodnu osebujnost ne možemo tražiti u 
samom motivu. Osebujnost i karakte'r našeg pučkog izraza 
nalazi se prije svega u osebujnoj ritmici tih obćih motiva, 
zatim u značajnim odnosima na samoj dekorativnoj plošnini 
(proporcija, simetrija i asimetrija), i konačno i glavno: u skla¬ 
du boja. 

Ritam. Primitivna ritmika naših veziva, čilima i tkanica 
nastaje tako, da se nižu motivi jedan do drugoga ponavlja¬ 
jući se jednakosmjerno kao primitivni recitativ, koji još nije 
melodija, a već se oduljenim glasom pjeva. Takav niz traje 
obično najjednostavnijim taktom. Jednako smjerni se ritam 
ne prekida protivnim motivom, on se u većini slučajeva dieli 
bojom. Samostalna i abstraktna linija, kao granica plošnog 
oblika, tvori svoj posebni ritam u čitavom ukrasu. Način kako 
ona treperi uokolo obćih ljudskih ukrasnih motiva, geomet¬ 
rijskog ili biljevnog sadržaja, bilo kao obrub ili kao gra¬ 
nica šara, može se prepoznati kao posebna među stotinama 
drugih takvih sličnih linija iz različitih likovnih sredina. U 
živom toku tih linija primietit ćemo raznolike dinamike, od- 
krit ćemo dominante i intervale, vidljivi su i akcenti, jed- 

nakomjerni takt čitavog tog osebujnog linearnog ritma i ne¬ 
hotice će nas podsjetiti na jednakomjerni takt i ritam na' 
rodne pjesme. 

Odnosi motiva spram plošnine gotovo su uviek takvi, da je 
sam motiv sitan spram čitave dekorativne plošnine. Tako se 
mogu tumačiti oni nizovi jedan nad drugim na izpunjenoj ploš¬ 
nini. (Arhajski način ukrasa). Oni izviru više iz samog obruba, 
nego iz neprekidnog plošnog ukrašivanja. Asimetrija je gotovo 
pravilo, koje je češće nego simetrijska pravilnost. 

Boja. Od svih značajka pučke umjetnosti najosebujnija 
je značajka, kojom je ostvaren sklad boja. Taj posebni sklad 
razvio se u bujnoj i bogatoj paleti, on je jednostavniji i pra¬ 
vilniji, te prema tome i izražajniji i ukusniji u srednjem po¬ 
jasu napose u jezgri, gdje su i sačuvani najosebujniji i pri¬ 
mami oblici nošnje. Panonski pojas kao ni jadranski pojas 
u skladu boja nemaju te čistoće ni te osebujnosti, ma da su 
u jednom i u drugom pojasu te skladbe boja bogate i pune 
likovnih vrjednota. U Posavini je taj sklad mnogo finiji, dok 
je u jadranskom pojasu zagasitiji i gmblji. A u sva tri po¬ 
jasa sklada se boja tako, da je osnova tog bogatog i osebujnog 
sklada odnos hromatske skladbe prema ahromatici. Ponav¬ 
ljanje kao i slaganje istovjetnih odnosa različitih boja u naj- 
raznolikijim variantama prema bjelini i crnini (ahromatika) 
opravdava tvrdnju, da se to uskladjivanje vrši prema stano¬ 
vitim pravilima. Pučka umjetnost upotrebljava bez obzira 
na simboliku boja i njihovih značenja čitavu hromatsku skalu 
i primarnih, sekundarnih i terciarnih boja. Uskladjivanje 
ahromatskih boja s primarnim tvori najljepše i najznačajnije 
izraze. Crvena je boja najobičnija, žuta i modra su rieđe. Cr¬ 
vena boja kao boja svih primitivaca ima u pučkoj našoj umjet¬ 
nosti glavnu i odlučnu ulogu. 

Sekundarne boje: ljubičasta, zelena i narančasta riedko 
kada dolaze ka,o temeljne boje sklada, ponajviše još dolazi 
ljubičasta, obično kod nošnja s orientalnim utjecajem. Naj¬ 
češće su sekundarne boje pratnja jednoj od glavnih ili ekvi¬ 
valentna dionica u dvoglasu ili če’tveroglasu. Obćenito se 
može uzeti, da je u čitavoj pučkoj umjetnosti očita predilek- 
cija spram toplih boja, dok su hladne boje (zelena i modra) 

rjeđe. Ni u jednoj drugoj seljačkoj izražajnosti ne postoji to¬ 
liko i takvih harmonizacija terciarnih boja, kao što je to slučaj 
u našoj. To ujedno znači, da je osjećaj za ugodjaj boja kod na¬ 
šeg primitivca tako razvit, kako to kod drugih primitivaca 
nije. U tim su terciarnim složenim bojama ujedno i najljepše, 
a ujedno i najslikovitije harmonizacije, kakvih je težko naći 
i kod većih i razvijenih izraza nego što je to naš. 

Konačno mora se istaknuti, da u čitavom kompleksu 
pučkog umieća što se tiče boja nije najvažnije ono toliko 
isticano šarenilo, već da je glavna prednost i najvažnija 
značajka tog izraza čisto, jednostavno i ukusno uskladjiva- 
nje boja. Krivo shvaćanje, a još više krivo primjenjivanje, 
kao i sasvim naopako tumačenje izkvarilo je podpuno 
sliku tog našeg velikog i primarnog likovnog ostvarenja. 
Dobro su poznate one šarene kič-razglednice o narodnoj 
nošnji u različitim izdanjima, kao i one nesretne geometrizi- 
rane navodne »narodne« kompozicije' u malom i velikom od 
»stručnjaka« isto kao one zločinačke primjene »narodne or¬ 
namentike« u fantastičkim likovnim nesporazumima. Sve je 
to kvarilo i krivilo shvaćanje tog izraza. 

No razlog je i u tome, što jei taj skladni stari izraz počeo 
slabiti, te se pojavljivao sasvim grubi i neskladni sastav boja, 
koje je tvornica radila. Prije je naime seljak — živeći još u 
zadruzi — pravio sam boje po starim načinima iz biljevnib 
sastavina. Kad ih je oko 70-tih godina XIX. stoljeća počeo 
zamjenjivati anilin, sve su se više gubile liepe i originalne har^ 
monije starog veziva i tkanja. 

Obradba. Način obradbe samih tkanina je mnogobrojan 
i gotovo sve poznate tehnike naći ćemo u naše'm ukrasu, pod 
našim domaćim nazivima: pletenje, kačkanje, promaljivanje 
ili kukičanje, šivanje, ovćanje, nabiranje. Jedni su vezovi 
krstači, pletenac, plosni vez i pisanac, a drugi su ovijanac, 
zrnčani bod, lančanac, obamitanje i konačno pečki našav 
(na pečama). K tomu valja iztaknuti prizvodnju čilima, koja 
je vezana uz područje ovaca i vune. U tom se području odr¬ 
žao čilim kao kućni rad. Prema proizvodnji to su gladki-kle- 
čani i rutavi ćilimi čupavci; k njima valja pribrojiti bilj i os¬ 
tale uzlane ćilime. 


Čipke čine posebnost u našem tekstilu. Na otocima se 
još do danas ta prenesena vještina iz gradske sfere održala 
živom. 

Tikvice. Sav dosada nabrojeni ukras proizvodi ženska 
ruka, ali postoji ukras koga izvode mužkarci, a to su tikvice. 
Ti su ukrasi bliži tekstilu i vjerojatno da su motivi preuzeti 
iz orientalne keramike. Područje tikvičarstva je bivša Vojna 
Krajina uz Savu. Postoje dva glavna tipa: prikrajački i po- 
savački. 

Keramika. Sto se tiče keramike, tu je naše pučko umieće 
dosta oskudno. Značajnije primjere nalazimo u Zagorju 
(Krapina). 

Staklo. Bogatiji smo na unesenim radovima na staklu, koji 
su se udomaćili u nekim područjima te postali svojinom naše 
pučke umjetnosti. 

Ukras na pisanicama. Bogatstvo ornamentike osobito 
pokazuju pisanice'. Tehnika tog ukrasa je iztovjetna s orien- 
talnom tehnikom šaranja tkanina (batik-tehnika). Druga, je 
tehnika ucrtavanja ukrasa na jednobojnu koru jajeta. Boje 
su žuta, crna i crve'na. Biljevni su ornamenti glavni, ima i 
geometrijskih. Kod tog šaranja dolazi često i svastika (Ha- 
ken-Kreutz) kao pradavni simbol vatre, a po tome plodnosti. 

Koža. Na obradbi kože (kožusi) nalazimo slične ili isto¬ 
vjetne elemente primitivna, ukrasa, kao što to susrećemo i na 
drugim tvorivima u pučkoj umjetnosti. 

Kovina. Već je u najranijim periodima dobavljena ko¬ 
vina i donese'na u selo. Služi u glavnom za nakit, a taj je za¬ 
držao prastari oblik. Motivi sežu sve tamo do brončanih vre¬ 
mena. Nakit je u većini ures žena, no nije ni mužkarac bez 
tog kovinskog nakita. Ponajviše dolazi u upotrebi srebro, 
kositar, pakfon; pozlata je' rjeđa; zatim bronca i mjed. Nakitu 
se iz kovine dodaje nakit poludrago ili obično kamenje, bi¬ 
seri, koralji i karneoli. Ima i mutnih topaza, a ponajviše se 
upotrebljuje stakleno kamenje u različitim bojama. Po na¬ 
činu obradbe su to: od mjedi vitice, izrezani lim na žici, fili¬ 
granski radnje i čakanovani radovi od lima. 

Temeljni oblici su čeoni nakit djevojaka i mladih žena, 
zatim naušnice čunjastog oblika (jadransko područje). Na¬ 
kit na pletenicama kao završetak osobito je značajan. Takvi 
su i nizovi prsnih i vratnih nakita. Prastari oblik pokazuje 
velike plosne kopče pafte od srebra, lima ili mjedi. Nakit 
kod mužkaraca je ukrašeno oruđe (orient) i filigranska pu¬ 
ceta na narodnoj nošnji Juga. Ima i cielib pločica od lima, 
kao kakav prsni štit, a pojasi izžikani kao torbe, obća su i 
trajna pojava gotovo u cieloj Hrvatskoj. 

No imaginativna snaga nije se zadovoljila nabrojenim 
materialom; ona je bez izbora grabila ne samo za spomenu¬ 
tim, već je za svoje izraze uzimala i manje vriedne materiale, 
kao slamu, šaš, strune ili šareni papir, te je od njega plela 
vience, karike, magične simbole. Gradila svoj posebni sviet, 
izrezivala svoje svetce, stvarala izraz. Taj je neosoban, bezi¬ 
men i kolektivan izraz zemlje, jer ga je stvorio prvi i pos¬ 
ljednji umjetnik, a to je sam hrvatski narod. 


30 


PRVO DOBA 


(1800.—1830.) 


Historijski veliki europski događaji početkom XIX. vieka 
odrazili su se i odražavali i te kako snažno i sudbonosno u 
našim krajevima. No oni nisu proizveli bilo kakvu jaču re¬ 
akciju, a ponajmanje blagotvornu, ni na naš politički, ni so- 
ćialni, a osobito ne na naš kulturni život. Prekida sa životom 
prošloga vieka nije bilo, jer je na čitavom hrvatskom etnič¬ 
kom području početkom XIX. vieka nastavio feud svoje vla¬ 
danje, pače ga je pod Metternichovom reakcijom i obnovlje¬ 
nim absolutizmom za cara Franje i učvrstio. Feud vlada ne 
samo u hrvatskim varmeđijama, u onim jadnim relikvijama 
totius regni, već on vlada i u Dalmatinskoj Hrvatskoj duž 
Jadrana, kao i u pašaluku otomanske carevine na Vrbasu, 
Bosni i Neretvi. A u Vojnoj Krajini, to znači u najvećem i 
stratežki najvažnijem dielu, vladao je car, izravno po svojim 
umundirenim opunomoćenicima, generalima, a ta je vlada¬ 
vina sigurno bila i najbarbarskija i najsilovitija. Kratka vla¬ 
davina Napoleonovih generala na jednom dielu n.tSega pod¬ 
ručja kao mala epizoda nije i onako ništa izmienila. Napo- 
leon je naime zadržao robsku ustanovu Kraine, kao vrlo pri¬ 
kladnu za formiranje jeftinih vojnika. Uza sve ro što su njć- 
govi pobjedonosni orlovi nosili navodno oslobođenje naro¬ 
dima, feudalni sustav i kolonati su ostali, išlo kao i Granica. 
Istina, borilo se i umiralo pod orlom s jednom glavom, a ne, 
kao što je bilo prije, pod dvoglavim, pa je zbog toga valjda 
izgledao manje proždrljiv, a svakako je bio civiliziraniji nego 
dvoglavi. Istina, na području te izmišljene Iliiije, u kojoj je 
Dalmacija bila upravo sjedinjena s Italijom, nicale su slobod- 
nomislilačke stanice, no u biti one su bile samo sredstvo vla¬ 
sti, više ili manje prikrivene policajne u tanove, kroz koje 

se postizavale kariere, časti, dieleći vlasti. Kad je ta vlast pre¬ 
stala, prestalo je i svako djelovanje tih i takvih stanica. Zbog 
toga produživanja družtvenih odnosa prošlog vieka nije ni¬ 
kakvo čudo, da je likovni život, a pogotovo arhitektura za¬ 
držala značajke prošloga, XVIII. vieka. I čini se, da su ti 
građevni objekti na našem agrarnom kompleksu primitivne 
proizvodnje neke stanice, neke točke, koje su upravo tako 
postavljene i po području razmještene, ne da koriste pučan¬ 
stvu, već da ga drže na oku, da njime lakše vladaju. Ta pri- 
vidnost izvan Vojne' Granice —• u Vojnoj Granici postaje 
činjenicom. Ti su svi objekti više ili manje jezgre logorišta, 
vojnička uporišta. Oni su tek kao i srednjovjekovne kide i 
gradine u drugom obliku u vrieme druge vrste oružja. 

Ratna stalna fronta, koja se stoljećima pomicala i uvijala 
spram sjevera, te rezala krvavo naš teritorij, u XVIII. se 
vieku ustalila. A kako se kroz dugi niz godina nije na toj 
fronti otvoreno ratovalo, to su se prijašnje strogo vojničke 
ratne gradnje i utvrde pretvarale u civiliziranije oblike. Mje¬ 
sto običnih logora nastala su regimentska i kompanijska 
mjesta: rezervoari austrijskog karionenfutera kroz stoljeća. 
U tim su mjestima Vojne Krajine isti razporedi i smještaji 
glavnog trga, ulica i kuća. Pravilan četverokut. Zasađeni dr¬ 
voredi u četverokutu glavnog trga. S ovoga vode glavne ulice, 
lakav tloris ima Bjelovar, Petrinja, Glina, Nova Gradiška, 
Brod i t. d. Obično se na jednoj strani trga nalazi središnja 
katolička, a s druge strane niža pravoslavna crkva. Dalje se 
nižu kasarne, oberštarije, minaže, magazini, Zeugbausi, kape¬ 
tanije i, naravno, Stockhausi. Kao što su tlocrti mjesta na¬ 
činjeni po kalupu još od Marije Terezije i od organizatora 
Vojne Krajine! Hildburghausena, tako su i sve te vojničke zgra¬ 
de! građene po jednostavnom kalupu. Jednostavne su, imadu 
čak i nešto solidno u sebi. Proporcije su im svuda prema pro¬ 
pisu uztanovljene. Na većim objektima redovno se javljaju 
triemovi s oblim lukovima. Takvi su i otvoreni hodnici na 
unutarnjoj strani vojarna (Karlovac, Brod, Bjelovar). Svo¬ 
dovi su početkom vieka sve laganiji i slobodniji, a tako zvani 
Zwieckelgew61be je odpao. Ukrasi su vrlo riedki, a ako se na¬ 
laze, oni su barokni. Obojeni su ti objekti u najviše slučajeva 


žuto, a negdje su izostavljena biela polja. Taj neke vrsti puri¬ 
zam, rođen po potrebi, čini te zgrade dosta stilskima. Istina, 
ne d,a se zaniekati stanovita hladnoća; ravnalo i propis vid¬ 
ljivi su posvuda. Takve su pogotovo garnizonske crkve' toga 
perioda. Jednostavne, barokno nalsvođene lađe prodiržuju 
se spram užeg, obično polukružnog svetišta. Sakristija je pri¬ 
dodana. Nad ulazom u samu crkvu diže se zvonik s karakte¬ 
rističnom harokirom kapom (lukovicom). Pročelje je razdie- 
Ijeno profilima naznačujući samu jednostavnu struktrrru 
zgrade; često ima i niša s običnim baroknim svetcima. Ulaz 
na zvonik je ujedno i ulaz na pjevalište, koje redovno pri¬ 
državaju u crkvenoj lađi dva stupa, te taj prostor donekle 
čini predvorje same crkve. Pročelje završuju spram zvonika 
volute. U Krajini su planovi gotovo bez varianta istovietni 
i kod katoličkih i kod pravoslavnih crkava; oni potvrđuju 
jasno službeni kalup. Od mnogih primjera neka je spomenuta 
Sv. Terezija u Bjelovaru, Sv. Stjepan u Novoj Gradišci i crkva 
u Požegi. 

Taj kalup po kojemu je Granica gradila, bio je zadržani 
kalup XVIII. stoljeća, te je ovaj period samo nastavak istoga 
vieka i u profanim i u sakralnim građevinama Istina, ove su 
građevine, ma da su građene po kalupu iz baroka, ipak nešto 
različne; nisu ih gradili barokni ljudi, već ljudi, koji su imali 
sasvim drugo osjećanje za prostor. 

Ovo je stilsko produživanje baroka jednako i u slavon¬ 
skom provincijalu, a pogotovo u banskoj Hrvatskoj, gdje je 
i onako barokna tradicija bila najživlja. Crkve i kapele, obične 
zgrade, vojni objekti iz tog doba, sve to građevinarstvo poka¬ 
zuje značajke baroka. I poslije 1798., kad je osobito mnogo 
crkava izrađeno i kad su mnoge nove župe osnovane, stari 
oblici još uviek žive. Popravljaju se i dograđu ju stare crkve, 
proširuju se, kao na primjer župna crkvg u Bednji 1802., i 
župna crkva u Zaboku 1805. Proširivale su se obično te crkve 
tako, da je stara crkva ili kapelica postala svetištem, kojemu 
su pridodali novu prostraniju lađu. Pa i kasnije građevine, 
kao Sv. Ana u Loboru 1807., crkva u Pregradi 1818. u koliko 
nema neznatne klasicističke značajke, i crkva u Krapinskim 
Toplicama 1829. imadu slične značajke s vrlo malim varian- 

tama. Biedni i ne'značajni su oltari, a takav je i ukras zida, 
takav je i crkveni namještaj. Bujnog baroka više po crkvama 
nema, i sad su oltarske slike relativno vriednije od slika na 
ziđu ili na stropovima. Onakvo produživanje kakvo pokazuju 
crkveni objekti, nose i profane građevine. Isti su ih moguć- 
nici i zidali: bilo crkveno, bilo svjetovno pleinstvo. Što više, 
i oni plemićki dvorovi, koliko su se obnavljali ili popravljali 
ili dozidavali, sadržavaju u tada novim diel ovima iste barokne 
značajke, tek poslije, prema godim IbđO , primaju te resta¬ 
uracije nešto od biedermeiera, kao Nugentova restauracija u 
Bosiljevu i novi dio Lobora, nekadašnjeg p«»8jeda obitelji Ke- 
glević. Slično je i s manjim zagorskim i prigorskim dvorcima, 
bolje rečeno, zidanim kurijama, kao na primjer Turnišće, 
Lovrečan, Ratkovec, Tre'šćerovac i Gredice, koji su u ovom 
periodu ili građeni ili dograđivani. Isto se tako zbivalo u gra¬ 
dićima, što se zbilo kod gradnje plemićkih zid’uiica na la¬ 
danju, jer je to isto plemstvo gradilo svoje domove u većim 
mjestima, kao u Varaždinu, a pogotovo u Zagrebu, kamo se 
je premjestila središnja uprava iz Varaždina 

Među tadašnjim zgradama odlikovala se srušena bolnica 
na Jelačićevom trgu. Gotova je ona ^,804. Nije joj se mogla 
odreći neka monumentalnost, pa i sam moderni graditelj 
Loos, poznati purist, proglasio ju je onomadne' najboljom gra¬ 
đevinom u Zagrebu (Szabo). 

U Zagrebu se god. 1808. gradi domus regnicolaris istih 
značaja kao i palača Amadeja Varkonyija, sagrađena iste go¬ 
dine (njemački teater, danas prirodoslovni muzej). No među 
svim tim zgradama odlikuje se i svojom značajnošću i svojom 
monumentalnošću biskupski dvor, kao najvažniji spomenik 
ovog inače jalovog perioda. Ta prostrana palača gradila se 
dugo, dograđivali su je i M. Vrhovac (1787.—1827.) i Ala- 
gović (1829.—1837.). I taj monumentalni dvor nosi barokni 
pečat. Neki prielaz spram budućeg perioda čini skladna kuća 
porodice Šufflay (prvi dom glasbeuog zavoda) na Kapucin- 
skom trgu iz god. 1820. Kuće bogatijih građana nisu se raz¬ 
likovale od plemićkih; ima ih više u Dugoj i Mesničkoj ulici. 
Manjci imućni građani gradili su toliko karakteristične pri¬ 
zemnice 8 podkrovljem, a kad su bile jednokatne (često od 


drva prvi kat), imale su otvoreni drveni bodnik. Obično su 
bile krenute sa zabatom na ulicu, te su se doticala krovišta 
susjednih kuće; karakterističnu sliku još danas pružaju takve 
kuće u Sjemeništnoj i u Tkalčićevoj ulici u Zagrebu, kao i 
kuće u Karlovcu izvan gradskih bedema na šetalištu. One su 
u neku ruku pogospođene seljačke kuće Poalpja. 

Sve te’ zgrade, često solidne i često skladne, imadu je¬ 
dinstvene osnovne proporcije u cielosti i u pojedinosti: pro¬ 
zori, vrata, velika kućna vrata, značajni okviri, završetci, 
profili i povišena krovišta, laganiji svodovi pripadaju u sklop 
građevinarstva srednje Europe. 

Nai isto takve zgrade iz istog perioda nailazimo kroz cielu 
Austriju, Madžarsku, Češku, Štajersku i Sloveniju. Nikakvih 
posebnosti nemaju te naše zgrade, pa ako se gdje i nađu ve¬ 
ćinom su lokalne naravi. 

Kao što ova kulturna recepcija ima svoj strani izvor u 
gornjim krajevima, tako je isto tuđi izvor i u Dalmatinskoj 
Hrvatskoj. Tamo se zidaju ponajviše u tom vremenu obični 
vojnički objekti, utvrde i magazini. (Fort Imperial, Fort Na- 
poleon i t. d.). Gradile su ih većinom strane čete francuzke, 
ruske (utvrda sv. Vlaha na Korčuli). Privatnici pak grade 
u mediteranskoj tradiciji, te se redovni venecijanski način 
gradnje u vilama i palacima zadržava; takve su i kapetanske 
jednokatne kuće s karakterističnim razporedom: u sredini 
ulaz i predddvorje sa stubištem, redovno lievo kuhinja i ko¬ 
mora, desno tinel; u katu opet isti razpored; saloča u sredini, 
iz koje se ulazi u druge prostorije. 

Pogotovo je strani biljeg u Bosni, gdje vladajuća vlas¬ 
tela nastavljaju graditi svoja zdanja po tipu čiste malezijske 
kuće s balkonima i mušebacima i zatvorenim dvorom. Riedke 
su đamije iz tog vremena zidane; one Su centralne ili osme- 
rokutne; grobni spomenici muslimanski imadu tu i tamo po¬ 
nekad neku ornamentalnu naročitost, koja bi mogla naslu¬ 
titi vezu s pučkom umjetnošću. (Knoll). No u svakom su slu¬ 
čaju svi ovi građevni oblici zadržali stilske oznake orientalne 
proveniencije. A koliko su kršćani smjeli održavati svoje sa¬ 
mostane i koju tu crkvicu (Fojnica), oblici su i kod ovih une¬ 
seni, pače je i tu u tom periodu još barok dominantan, koliko 

se kod ovih za umjetnost neznatnih građevina uobće može 
govoriti o stilu. 

Graditelji svih ovih zgrada na cielom su području dobrim 
dielom obično dobri i vješti majstori, koji grade prema na¬ 
učenom stranom kalupu ili strapoj tradiciji. Njihova se imena 
riedko iztiču, a ona su i nevažna; da su to bili i stranci i do¬ 
maći, o tome nema sumnje. Arhivi Vojne Krajine i zapisi na¬ 
ših gradova spominju ta imena, i prema njima^ možemo za¬ 
ključiti, da su to u većini bili stranci, jer njemačka i talijan¬ 
ska imena majstora prevladavaju. Među vojničkim inženieri- 
ma, ima mnogo i domaćih imetia. Ovi su u burno i ratno vri- 
eme gradili i spajali stara logorišta, probijali puteve za vojsku, 
gradili utvrde i mostove, a najvažniji su im i koristniji posao 
bile ceste. Jedan od tih je Nakić-Vujnović iz Knina 
(1763.—1805.), a drugi, koji se osobito iztakao, jest Josip 
K n e ž i ć (1786.—1848.) iz Petrinje, graditelj jedne možda 
od najljepših cesta, što vodi od Sv. Roka na Halan u Velebitu. 
Knežić je gradio i dielove jozefinske ceste. 

O nekom kiparstvu ovoga doba ne može se uobće govo¬ 
riti. Postoje neki grobni spomenici, svetačke figure, izpod 
razine prosječnog umjetnog obrta. Koji taj objekt ponešto 
nadvisuje' običajne banalne tvorevine, kao oltari u Griža- 
nima i u Fužinama od Jakova Mikše. Ovim umjetno- 
obrtnim objektima valja pribrojiti željezna vrata na kapeli 
nedavno srušene bolnice na Jelačićevom trgu u Zagrebu. 

Značajno je, da su u manjim umjetno-obrtnim predme¬ 
tima, kao urama, pospblju, svjećnjacima, knjižkom uvezu i 
knjižkom grafičkom uresu pojavljuju istodobno kao i u 
naprednom inozemstvu izrazite i čiste značajke empirskog 
sloga. (Urar Mrzljak u Zagrebu izrađuje takve' ure, stolar 
L u g a r i ć izrađuje 1803. empirski ormarić, podpisuje pače 
intarzijom A. L.). Novoselova, aliter biskupska tiskara tiska 
ukrase empirske i obskrbljena je empirskim slovima prije 
1805. 

Naprotiv slikarstvo takvih značajka nema. Oltarske slike 
ovog perioda ne dosežu umjetničku razinu, nose uglavnom 
još sve oznake baroka. Cesto se i loše kopije ili loše variante 
na renesansna velika umjetnička djela (na pr. Assunta prema 


Tizianu u katedrali, koja je poslije uklonjena te’ se nalazi n 
župnoj crkvi u Pregradi). Izpod razine su i većinom portreti 
velikaša, crkvenih i svjetovnih, kao i pojedinih građanskih 
obitelji. Ove i ovakve slike izvode većinom putujući slikari, 
većinom dakako stranci; ima među njima i domaćih, dobai 
dio i iz redova svećenstva, a to su većinom redovnici. Među 
ovima imade i naših imena, kao što su: M i h o Ć u i ć (1770. 
—1812.), rođen u Duvnu, a izradio je crkveni svod u Fojnici; 
Franjo Bogdanović (1790.—1830.) na Visu u Komiži 
izrađivao je crkvene oltarne slike; Josip Kirin (1781.— 
1849.) na Rieci; Juraj Srna u Sv. Katarini u Zagrebu iz¬ 
radio je sliku sv. Juliane (1831.), a Zagrebčanin Antun 
K e 11 e r u Remetama. Imade pače i taj slučaj, da župnik 
H o r V a t sam slika svoju kapelu sv. Vuka u Klenovniku 
(1826.). Na žalost, od te slike sačuvan je samo nadpis: De- 
pinxit parroccus Nicolaus propriis manibus quam Horvath, 
quem genuit Krapina] mater eius. Od stranih se spominju 
imena: Ivan Mertz iz Budimpešte; njegova je slika ski¬ 
danje s Križa u novove'škoj crkvi u Zagrebu, pa slikar N e u- 
g a s, koji je došao u naše krajeve u pratnji Marmonta, p,a 
je zaostao u Hrvatskoj, gdje jć portretirao plemićke obitelji. 
Spominje ga Tkalac kao portretista svojih roditelja. 

To stilsko produženje XVIII. stoljeća sve tamo do 30-tih 
godina novog stoljeća znači istodobno zaostalost i zakašnje¬ 
nje: proizvela ga je reakcija: ratovi, obća pauperizacija, bečki 
kongres, sveta alianca, kojoj je glavna briga bila održati i 
sačuvati staro, i dotući pod vodstvom Metternichovim »mo¬ 
derne ideje«. No one se nisu dale izkorieniti; na jugu i na 
sjeveru Europe bile su one žive, tražile su, istina, žrtve', ali su 
tražile izlaz iz tame reakcije. Štoviše, u černosotenjskom pra¬ 
voslavnom carstvu zasjala je kao komet »Polarna zviezda«, 
Italija je bila sva u pokretu, carbonari vode borbu protiv tu¬ 
đina, cieli kompleks romantike je u punom jeku: byronizam, 
oslobođenje Grčke, odkriće narodnih snova. Već je nova klasa 
i u likovnom području osvojila nove pozicije. Već su na Geri- 
caultovoj splavi u oluji sazivali biedni i gladni pomoć, a De^- 
lacroixova barka već je plovila na tamnim aherontskim vo- 

dama spram barikada nove ore, koja će likvidirati restaura¬ 
cije bečkog kongresa i obnoviti traženja ljudskih prava. 

Naprotiv, kod nas vlada u to doba podpuna tama, pod- 
puno mrtvilo; pravog likovnog života nema nikakva, a ka¬ 
moli uporednog onomu u središtima Europe. Vrbovceva po¬ 
slanica 1807. bila je pravi i istiniti »glas kričećega vu pušćini 
hrvatskog slovstva«. U likovnom svietu ni takvog glasa nije 
bilo. Pojedinih izrazitih umjetničkih ličnosti nema; svagdje 
vlada u pravom smislu praznina reakcije. Ova ponešto po¬ 
pušta u novom periodu, kad se podiže umjetna konstrukcija 
nad svim naših stvarnim užasom, koja počinje pjesmom i 
postaje nekom prevedenom provincialnom biedermeierskom 
idilom, da svrši u užasu stvarnog centralizma i tuđinskog ab- 
solutizma. 

I 1830.—1860. 

^ (Dobrovoljna kulturna recepcija i prvi pokušaji kulturne 

resorbcije) 

i \ 


Čitajući većinu dosadašnjih prikaza, studija i djela knji¬ 
ževne poviesti ilirskoga pokreta, izkrsava pred nama gotovo 
draž^Stna slika, pomalo čuvstvena, pomalo patetična, prava 
pravćata biedermeierska slika. Naša ju jef zanosna Klio izcr- 
tala zlatnim pismenima. Izkrsao je taj drugi period u toj 
slici ikao kakva čudesna priča ili kao draga legenda. U osvitku 
dana, kad sjaji na nebu »Danica«, provaljuje oduševljena mla¬ 
dost zarastlu trnjem guštaru, na čelu joj je čudotvorni vitez, 
koji odkriva i oslobađa začaranu i zaspalu kraljeVnu. Us¬ 
pavana djevica »rukama derži jednu na tri ugla osnovanu liru 
Iliriu, koju si na persi naslanja«. A taj bogodani nadahnuti 
vitez, vođa pobratima i posetrina složi u ovu »liru u suglasje« 
i zapjeva zanosno: »Hajde braćo hajd junaci, još Hrvatska 
' ni propala!« Djevica kraljevna se probudila — sunce je gra¬ 
nulo, i u pozadini te čarobne slike osvietlen je kip sad već 
radostne domovine, jer oko toga kipa vodi kolo grofinja Si- 
donija, a za njom domorodci u surkama i domorodkinje u 
narodnim kostimima kao na kakvom otmjenom plesu. Nad 
njima iz razkošnih oblaka sipaju vile cvieće iz svih naših du¬ 
brava. 

Sigurno je da ovakvo prikazivanje može! imati svojih čara. 
Sigurno je i to, da takvo slikanje im ade svoje neko opravda¬ 
nje, pogotovo tada, kad nisu postojali "drugi slikari. No to op¬ 
ravdanje postaje vrlo labavo i slabi, čim nije moguće zamis¬ 
liti našu tužnu i izmrcvarenu zemlju kao nekakav čarobni 
otok Ilirije, koji negdje sam o sebi stoji, i na kojem se spon¬ 
tano rađa novi život. A to opravdanje podpuno pada, kad se 

stavi pred oči činjenica, da Hrvatsku ne sačinjavaju samo 
staleži i redovi kraljevstva s riedkim predstavnicima građan¬ 
stva. Oni su tek neznatna čest, oni su gornji tanki sloj, druž- 
tvena nadgradnja, koja se je u tom periodu priklonila Beču. 
Pod spretnom agitacijom austrijskih agenata uhvatila se na 
meku dalekog plana slavenske federativne Austrije. Priklo¬ 
nila se sad Beču, kako se u prijašnjem periodu hila priklo¬ 
nila Pešti. Ovo priklanjanje Beču i Pešti može se većim die- 
lom protumačiti kao bojazan, ne toliko za pravice kraljev¬ 
stva, koliko za svoje vlastite pravice spram »onoj stranci na¬ 
roda s kojom se je do sada kao robovima postupalo« (iz Vr- 
bančićeva govora na saboru 1848.). I samo je' ukidanje robstva 
(tlake) više ili manje preventivna mjera. »Zar smo mi imali 
čekati da se kakav Gubec pojavi i da seljake protiv plemstva 
pobuni. A sad bi ih bilo mučnije nadoknaditi nego prije 4vesta 
godina. Zar smo imali čekati, da se kod nas ponove prizori 
galički, gdje su seljaci navalili na gospodu i sve vlastele bez 
obzira poubijali.« (Iz »Nar. Novina« pred sabor god. 1848.). 
Stoga nije nikakvo čudo, da se nisu domoljubne pjesme i bud¬ 
nice poklapale sa stvarnošću. Zastupnik svetoivanski Ho- 
lovčak sažeo je na tom istom saboru ovu činjenicu, jasno iz¬ 
ričući: »Sloboda, jednakost i bratstvo samo su na jeziku«. Da 
je mnogo toga ostalo na jeziku i kod liepih rieči, svjedok je 
i St. Vraz, koji opaža točno u svom »Kolu« »maniu, da se kod 
svakoga čina više gleda na buku, kojom će pred svietom puk¬ 
nuti, nego li na čednu, spasonosnu posljedicu, koja će proi- 
zaći iz njega na korist naroda. To je uzrok da domorodna 
naša stvar sve još većma na površju pliva, nego u krvi naroda 
teče« ... 

Pa kad se je i silom prilika pristupilo rješavanju najva¬ 
žnijeg našeg pitanja, a to je bilo nrbarno pitanje, pitanje og¬ 
romne narodne većine, onda su vrlo umje'reni ljudi, koji su 
nastojali cielo pitanje riešiti pravedno, bez odkupa, bili pro¬ 
kazivani kao ljudi »koji su principia komunistička razpro- 
stranjivali«. (Iz govora Kaz. Jellačića na saboru 1848.). 

Kako su vodeći krugovi, a to su bili Iliri, gledali na gla¬ 
vno socialno pitanje, tako su se odnosili i spram kulturnih 
i likovnih pitanja, koliko su ih ova potonja uobće zanimala. 


Vanjski je naime poticaj prouzrokovao cielo ovo gibanje,, a 
rješavanja su bila kompromisna: kombinacija najpravednijih 
namjera, romantičkih deklaracija i stvarne družtvovne re¬ 
akcije. 

»Zato sam ja toga mnenja, da u onoj mjeri sloboštine 
puku dademo: u koliko to i od nas duh vremena i kom se svi 
narodi klanjaju zahtjeva«, predlagao je križevački zastupnik 
Žigrović. Dakle' »duh vremena« bio je odlučan, a ne sponta¬ 
nost, a pazilo se i te kako na mjeru. 

Stoga je i revers Jellačićevu proglasu o ukinuću kmet¬ 
stva (uistinu je to proglašenje požunskih zaključaka iz god. 
1847.) proglas priekog suda. Tako tada »udari grom iz onog 
baš oblaka odakle mislili smo da će sladka rosa verh najpra¬ 
vednije nade naše padati«. (Iz pisma odsuđenih i izbatinanih 
Grobničana 1848.). A četvora stubička vješala priekog Jela- 
čićevog suda govore jasnije i točnije, zašto »naša domorodna 
stvar na površju pliva«, nego što nas o protivnom uvjeravaju 
sve gazele, soneti, ode, e’posi i drame, prevedene ili originalne. 

Te činjenice, htjeli mi ili ne htjeli, izcrtavaju jasnije i 
vjernije profile naših preporoditelja negoli to čine najodušev- 
Ijenije posvete i rimovna poklonstva gosp. Feldze'ugmeisteru, 
pa onda tek banu Jelačiću Bužinskom, bez obzira na sve ono, 
šta je u svom srdcu zakopano za narod nosio i u svoj grob 
ponio. (Neustadter). A razsvjetljuju i pojavu istoga Ljudevita 
Gaja sa cielom pozadinom, više nego bakljade i vatrometi, 
bez obžira, opet na bilo kakvu arhivsku građu. (Ivić). 

Pred tim činjenicama bliedi unapried spomenuta ona 
dražestna biedermeierska slika i pokazuju se osnovice polu- 
stanja, osnovice izkrivljenog razvitka, već i po imenu krivog, 
političkog, socialnog i kulturnog. To početno polustanje, ta 
početna izkrivljenost uza sve velike i pozitivne tečevine ovog 
perioda djelovat će sudbonosno na čitav razvitak u XIX. vi- 
eku, pokazujući, da je ono samo preostalo i istinito i živo i po¬ 
zitivno u tom periodu, što je stvoreno i što je proizašlo iz naj- 
donjeg sloja, a ne ono, što je šta više stvarno protiv njega u 
ime dalekih i maglenih perspektiva; ove je i onako život u 
podpunosti demantirao. Neminovne bit će po tom i korek¬ 
ture, koje će se vršiti cielim viekom uz velike i težke žrtve. 

pače i rušenjem zbog krivih temelja često i onoga, što se je iz- 
pravno bilo poslije gradilo. 

Da sd u tom početnom polustanju nameće i razvija dile¬ 
tantizam, nije nikakvo čudo; ekonomski uvjeti mu pogoduju, 
poslije će upravo ti ekonomski razlozi priečiti razvitak istini¬ 
tih talenata i siliti ih u diletantizam. Za svoju zabavu i razono¬ 
du bave se umjetnošću ljudi, koji su zaposleni ili drugim pos¬ 
lovima ili koji nemaju nikakva posla; potonji je slučaj kod 
diletantica. Tako modelira svećenik Marko Badovinac, 
Žumberčanin (1771.—1851.). Zabavlja se režući u drvo, isto 
kao što slika Stjepan Marjanović, župnik (1802.—■ 
1860.). On kopira i prepravlja, bolje, adaptira neke razširene 
i poznate englezke gravure, a cilj mu je pouka. Izrađuje i sve¬ 
tačke slike. Spominje seiPavao Stoos kao vješt diletant. 
S većom spremom izvedene su slike A n k e M a r o v i ć (Ve¬ 
necija 1815.). Naravno da u to doba upravo cvate diletantizam 
u tako zvanom boljem družtvu; slikanje je' nuždni dio odgoja 
dobro odgojene plemkinje. Marija barunica Stiir- 
mer rod. Be d e k o v i ć slika pače autoportret, isto radi 
i Karol ina pl. Mihanović, kojoj se ne može zanie- 
kati talenat. K ovima valja pribrojiti nešto kasnije i A n u 
pl. Novak, kao i Franjicu Doljsku Daubači. 
Stručna naobrazba ili podpuno manjka ili je vrlo ne'znatna, 
stoga su svi ovi radovi na vrlo nizkoj razini, tek ponekoji 
imadu dokumentarnu kulturno-povjestnu vriednost. Vještina 
i samo majstorstvo prepušta se drugima, dobrim dielom stran¬ 
cima. 

Domaći majstori klesari, koji pokazuju više spretnosti 
od diletanata, jesu u oblasti plastike Mikula Paskva- 
n in, Riečanin, (1810.—-1867.), koji kleše oltare; pa V a 1 e n- 
tin i Josip Ra bula, samouci, koji izrađuju kipove za 
Kostanjevicu; takav je i Riečanin Petar Stefanuti. 

Sama majstorija i zanatska sprema ne dolikuje se više'm 
sloju, ona se podcjenjuje, i tako se dogodilo, da je bila tek 
nošena od građanskoga staleža, koji-se sve više u našim kra¬ 
jevima u tom periodu afirmirao, te je primao ujedno sve više 
stranih spremnih stručnih sila u svim granama, jer eleme'nti 
seljački, koji su se dizali u građanski stalež, nisu te spreme 


ni toga stručnog znanja mogli imati. Riedki sloj građanski 
primao je i popunjavao se razstrojstvom plemstva, koje je 
već tada bilo u punom jeku; s druge strane pritjecali su tom 
sloju seljački elementi u prvoj ili drugoj generaciji. Ta raz- 
nolična družtvena formacija nije mogla imati jaku resorb- 
tivnu moć, zbog toga je i razumljivo, da se strani elementi 
polagano uklapaju i udomaćuju tek u kasnijim pokoljenjima. 
No ipak je ta resorbtivna moć tolika, da kraj i nadošlog ab- 
solutizma s novim germanizatornim valom centralizma uspieva 
održati, pače i pojačati svoj utjecaj, kako to liepo pokazuje 
udomaćenje i pohrvaćenje pojedinih putujućih i doseljenih 
stranih majstora. Ti znalački radnici na likovnom polju uglav¬ 
nom namiruju obične i dosta male potrebe našega družtva 
bez velikih umjetničkih pretenzija. Njihov se rad kreće na 
liniji unošene uljudbe u naše krajeve, pa kad takav majstor, 
u pravom smislu, razvije svoje djelovanje, nastaju vriedna 
solidna djela. A u najboljim primjerima ne nose samo pečat 
vremenski, već imadu i značajka umjetničkih osobnosti. Ta¬ 
kve značajke nesumnjivo imade rad Bartola Felbin- 
g e r a (1785—1871.), graditelja, čiji rad daje čitavom dru¬ 
gom, a ponešto i trećem periodu u gornjoj Hrvatskoj, a na¬ 
pose u Zagrebu, posebni biljeg. Istina, rad Felbingerov po¬ 
činje već u prvom periodu, jer je Felbinger već 1809. u Za¬ 
grebu kao »assumptus in architectum«. Njegov je rad golem, 
većinom je vezan uz grad Zagreb, no nije izključeno, i više 
je nego sigurno, da je gradio i izvan Zagreba. Pojedini ple¬ 
mićki dvorci u Zagorju (možda Hellenbachov dvorac kraj 
Marije Bistrice) i u Prigorju, a možda i pokoji u Karlovcu 
ili u Glini odaju Felbingerovu ruku. A često se mnoge zgrade 
iz tog perioda, koje imadu iste značajke, pridavaju Felbin- 
ge'ru, premda se to ne može dokumentarno utvrditi. U tom 
se slučaju događa isto, što se prečesto već u poviesti umjet¬ 
nosti dogodilo, da se najznačajnijem imenu pripisuju radovi 
nepoznatih i manje važnih radnika iste struke. Naravno po¬ 
stoje za hrojne zgrade nesumnjivi podatci, da ih je gradio 
Felbinger. 

Taj najreprezentativniji graditelj zagrebački rodio se 
1785. u Chebu u Češkoj. U Beču je prošao sve stupnjeve ono- 


ga doba za postignuće službeiiog priznanja graditeljske maj¬ 
storije. G. 1809. je u Zagrebu, gdje djeluje do konca života 
1871., uz mnoge burne peripetije. U zagrebu naime postaje 
brzo ugledan i bogat posjednik, a umire kao starac u najve¬ 
ćoj biedi, možda ponajviše krivnjom svog lakoumnog i raz- 
trošnog sina, koji je isto tako bio graditelj. U Beču se tada 
vodila borba između starog baroknog načina i novog klasi¬ 
cizma, koji je bio nov za Beč u vrieme kongresa. Završila je 
pobjedom klasicizma. Felbingerovim radom u Zagrebu našla 
je ta borba živog odjeka, a i rezultati su bili tu. 

Brojna arhitektonska djela B. Felbingera čine uglavnom 
čedne građanske kuće i riedke monumentalne građevine. Bile 
su to isto tako čedne palače kao i građanske kuće. K ovima 
valja pribrojiti manje objekte, kao ljetnikovac biskup¬ 
ski u Maksimiru, različite ulazne dveri, vrtlarske kuće', stra- 
žarnice i vrtne ograde. U prvoj skupini među gornjogradskim 
kućama valja iztaknuti Jakčinovu i Friganovu kuću (Deme- 
trova ulica). Ova potonja ima oble lukove na prozorima, skroz 
naglašene horizontalne, sa strane po dva pilastra sa skladnim 
kapitelima, jednako takve fine i skladne profile na konzo¬ 
lama. Na tim zgradama karakteristična je često udubljena 
niša, u kojoj je ugrađen glavni ulaz. Skladna cjelina pročelja 
nije nigdje narušena; ona je postignuta najmanjim i najjedno¬ 
stavnijim sredstvima. Sve te' zgrade imadu u sebi dosta jed¬ 
nostavne otmjenosti. Tlocrti su im jednostavni, konstruirani 
prema potrebi i prema diktatu samog terena. Stroga je sime¬ 
trija svuda provedena. Karakteristična su stubišta u jedno¬ 
katnicama i dvokatnicama s lukoAuma (kuća Ddmot6rffyja u 
ulici Pavla Radića). 

Pregrađuje ili dogradnje stranih objekata, koje je Fel- 
binger obavljao, imadu iste značajke. Felbinger je postizavao 
gotovo uviek cjelinu i savršeni sklad, štedio je dekorativnim 
motivima. Štedio je', ali ih nije izbjegavao. Njegova je najmo- 
numentalnija zgrada tako zvana »Dvorana«, prvi narodni dom 
(Opatička ulica). Ovdje je valjalo stvoriti de facto dva pro¬ 
čelja. Zapadno pročelje je Felbinger riešio tako, da je flan 
kirao jezgru zgrade, u kojoj je u istinu reprezentativna dvo¬ 
rana, dvjema nižim krilima. Ova zapadna strana, mirna i 


skladna, čini sretan kontrast bogatijoj iztočnoj strani. Po.d- 
građena lukovima središnja veranda prvog kata drži na če¬ 
tiri velika stupa balkon drugog kata. Uza sve skromne di¬ 
menzije, stilski čista arhiktetu'ra svojim uravnoteženim skla¬ 
dom izaziva jak dojam monumentalnosti. Nutarnjost krije 
možda najskladniji prostor starog Zagreba i sigurno najljepše 
stub^, što ih je majstor Felbinger izradio. Prigradnja palače 
grofova Jelačić s velikim portikom čini mi se, uza svu slikar¬ 
sku draž, manje sretnom. U tom monumentalnom portiku ima 
nešto neskladno, naprotiv u Alagovićevoj vili u Novoj Vesi 
sve je u pravilnim i skladnim odnosima. Takav je biskupski 
ljetnikovac u Maksimiru, možda najuspjeliji i najdraže'stniji 
Felbingerov rad. No Felbingerovo izpravno arhitektonsko 
shvaćanje ne pokazuje samo brojne pojedinačne zagrebačke 
zgrade, već i pojedini zadatci, gdje je Felbinge'r rukom umjet¬ 
nika rješavao ciele ulice, skupnost zgrada i njihovu međusob¬ 
nu vezu (razkrstnica Demetrove i Opatičke ulice). Felbinge¬ 
rovo izpravno shvaćanje arhitekture postaje nam razumljivo 
kad uzmemo u obzir da je Felbinger proizašao iz onog peri¬ 
oda, koji istina nije mnogo govorio o stilu, već je sam još 
stil stvarao. Izašao je iz one možda posljednje gene'racije, koja 
se je obrazovala praktičnim radom u svojim korporacijama od 
običnog zidara do graditelja, a nije učila arhitekturu tek uz 
crtaći stol. Nesumnjivo je, da je Felbinger bio izrazita umjet¬ 
nička ličnost; on je jedan od mnogih predstavnika velike za¬ 
jednice graditelja istovjetnog shvaćanja u srednjoj Europi. 
Time je protumačeno, kako su Felbingerovi radovi istodobni 
i istovjetni s isto takvim radovima po Štajerskoj, Austriji, Češ¬ 
koj i Madžarskoj, ukratko po cieloj srednjoj Europi. Svi ti 
radovi nose' oznaku biedermeierskog stila ili, kako je netko 
u šali točno označio taj stil, »empire des kleinen Mannes«. 
Svoj korien vuče Felbinger iz Beča, tamo su mu učitelji i 
uzori. Dosta je napomenuti mnoge sličnosti Felbingerove za¬ 
grebačke »Dvorane« i tako zvanog Freihoffa u Nussdorfu 
(1830.), a postoje te sličnosti u gotovo istom razporedu i u 
upotrebi balkona i stupova. I kuće zagrebačke od tog našeg 
majstora čine se kao neko provincijalno izdanje bečkih kuća; 
sličnosti i istovjetnosti su značajne; tako navodim primjera 

radi bečke uzore: kuća u Modlinger Hauptstrasse 96, u Grei- 
nergasse 24, ili poneke kuće u Kahlenbergerstrasse, pa zgra¬ 
de u Meidlingu, Grinzingu i Heiligenstadtu. 

Pojavom B. Felbingera vdzani su kod nas uzko i prvi 
početci vrtne arhitekture. Kao takve možemo spomenuti bis¬ 
kupski vrt ili perivoj na Ribnjaku, pa novi biskupski vrt u 
Vlaškoj ulici i konačno današnji Maksimir, koji je već biskup 
Vrhovac zasnovao i dao mu osnovne konture, a nadbiskup 
Haulik konačno dovršio. U biti je taj perivoj više ili manje 
kopija čuvenog perivoja, koji je uredio knez Hermann Piich- 
ler-Mnskau na maloj rječici Neissi. Taj je njemački velikaš 
proveo na svojem dobru englezki način uređaja perivoja. I 
na taj je način preko Njemačke dospio do nas tipi englezkog 
perivoja već 50-tih godina. U takovu se perivoju slobodnog 
tipa pružaju gledaocu uviek nove vedute; zasađene su tamo 
grupacije drveća preina osnovi, smještena jezerca, mali vo¬ 
dopadi i konačno arhitektonski objekti u svrhu dekorativno- 
Bti, bilo da se iztaknu važne točke (hramovi, glorietti i t. d.), 
bilo da se oživi slika krajobraza. U toj vrsti arhitekture bio 
je Felbinger pravi majstor, kao što to pokazuje stražarnica 
u Maksimiru, ili pojedine zgrade u Zagrebu, ili onaj dražestni 
arhitektonski ensemble na iztočnom ulazu u nadbiskupski pe¬ 
rivoj u Zagrebu. 

Od god. 1850. surađuje s Bartolom njegov sin, tako¬ 
đer graditelj. On i poslije nastavlja očeve projekte, ali nema 
sam nikakve posebne osobnosti. No nije samo Felbingerov 
sin prisvojio klasicističke oblike, već su ih i neznatni gradi¬ 
telji i zidarski majstori prisvojili, tako da oni traju dalje. Ži¬ 
votare s malim variantama i poslije 60-tih godina sve u peri¬ 
odu pravog razsula svakog arhitektonskog osjećanja, u onoj 
najtamnijoj epohi arhitekture, kad je zavladalo jalovo kopi¬ 
ranje najraznovrstnijih stilova. 

Dok se u drugom perijodu u sjevernoj zoni Hrvatske gra¬ 
dilo biedermaeierskim klasicističkim oblicima, u južnom se 
dielu u to doba pojavljuje neke vrsti klasicizam, koji forsira 
u iredentističkom pravcu izravno prenošene oblike' iz Italije, 
kako to dokazuje primjer Bajamontieva diktata u Splitu. Baja- 
monti gradi teater Splitu 1859.; poslije je taj teater izgorio. 


Pod Bajamontiem se počinju graditi i tako zvane »Procurati- 
ve«, koje bi imale biti u malenom imitacija mletačkih pro- 
kuracija, — na splitskom Marmontovu trgu. U Dubrovniku 
gradi Splićanin P e r i š i ć novu obćinsku zgradu i Bondin 
teater 1862. I u Šibeniku je' kazalište iz toga vremena. Sve te 
gradnje sigurno nose donekle vremenski pečat, ali nijedna 
od njih ne pokazuje neke osobitosti, a nekoje od njih nemaju 
ni običnog izpravriog arhitektonskog shvaćanja, koje je toliko 
jako, a i živo danas u opusu zagrebačkog majstora Bartola 
Felbingera. 

Kako je Felbinger bio stranac, tako je u tom periodu 
i većina drugih likovnih radnika, a pogotovo slikara, sa¬ 
stavljena od stranaca. Po narodnosti su to Talijani i Francuzi, 
ponajviše Niemci, a ima i Ceha i Slovenaca. Slično Felbin- 
gern, poneki se od tih putujućih ili doseljenih majstora u 
našoj zemlji udomaćujd, tako Slovenac Stroy osniva prvi sli¬ 
karski atelier prije gođ. 1848. u Zagrebu. Svi ti slikari su 
majstori, a ima ih i vrlo dobrih. Oni namiruju, poput Fel¬ 
bingera, male potrebe naših krajeva bez velikđi umjetničkih 
pretenzija. Izrađuju većinom portrete, i to ođ velikih repre¬ 
zentativnih službenih, preko malenih obiteljskih u ulju ili 
akvarelu, pa đo minijaturnih na bjelokosti. Njima uglavnom 
zahvaljujemo čitav bogati kompleks biedermeierskog portreta 
ovog perioda u sjeVernim krajevima. Taj kompleks počinje 
30-tih godina (ima i pojedinih portreta istih karakteristika 
i ranije), u najhunijem je cvatu oko 50-tih godina, te je po 
tome vremenski isto tako kao u prošlom periodu u zakašnje¬ 
nju spram većih kulturnih središta, gdje se romantikom uzta- 
lasani oblici već sređuju u realizmu. U tom periodu u našim 
sjevernim krajevima rade V. Porkerth, Th. Heinrieh, 
Ferstner, Vogel, Lieder, G. Decker, Kron- 
bach, Ziegler, Herlinger, Kaps, Stark, Stroh- 
berger, Matignani, Gregor Baldi (1839.) i drugi, 
kojih i onako imena kao i ovih nemaju za poviest umjetnosti 
većeg značenja. Osobitu vještinu pokazuju radovi W. M o- 
s e s a, rođenog Varaždinca. Da je među tim portretistima bilo 
i ljudi našeg imena, dokazuje kopija portreta hrvatskog pro¬ 
tonotara Praunspergera, koja je signirana od Ladislava 

Jelenčićau Odri 1847. No najveći broj tih obiteljskih por¬ 
treta plemićkih i građanskih, nije signiran. Slikari su ano¬ 
nimni, vjerno slikaju tadašnje družtvo. Prenose točno kostim 
i u svojim najboljim primjerima ne' zaostaju nimalo za isto 
takvom produkcijom sličnih portreta u srednjoj Europi. Pod¬ 
vrgnuti ukusu svojih naručitelja, svi ti slikari postavljaju vri- 
edne i značajne kulturno-prosvjetne dokumente jedinstvenih 
stilskih karakteristika. I nije potrebno reći, da je taj upravo 
biedermeierski portret jedini stilski jedinstven slikarski kom¬ 
pleks kod nas u čitavom XIX. vieku. Svi su ti portreti čas 
bolji, čas slabiji, uglavnom umjetno-obrtne naravi. Poneki su 
primjeri i više nego umjetno-obrtni objekti ili samo vremeli- 
ski dokumenti, tako na primjer prekrasni portret Franje Kru¬ 
žića 1848., izvrstno slikan, pun izraza, od nepoznatog maj¬ 
stora u Narodnom muzeju, izdiže se svojim kvalitetama nad 
prosjek; a pogotovo dječački portret u vlasništvu obitelji 
Gavelle od nepoznatog majstora, možda najstilskiji portret 
iz tog perioda, koji je bio na dohvatu piscu ovih redaka. 

Ovdje treba spomenuti i Matiju Brodnika, koji 
je živio u Karlovcu i u Zagrebu, gdje je 1845. umro, a slikao 
je svod novoveškog Sv. Tome, koji je’ srušen 1893. Sva je 
prilika da je u prvoj polovici ovog perioda najviše zaposlen 
Slovenac Michael Stroy (1803.—1871.) među svim na¬ 
brojenim slikarima. Rođen je u Ljubnu, a umro je u Lju¬ 
bljani. On je gotovo službeni dvorski slikar biskupije, nastoji 
podati reprezentativnim biskupskim portretima (Haulik, Ala- 
gović) neku posebnu službenu ukočenu veličajnost. Operira 
kod tih portreta običnim banalnim kulisama od zavjesa i stu¬ 
pova. Portreti obitelji Reizer (Samobor) i obitelji Stanko- 
vić-Hatz mnogo su prirodniji, možda je najbolji portret 
senatora Kavića, no ni na jednom od njih nema one intim¬ 
nosti i one sasvim slikarske igre svietla, što se opaža na nje¬ 
govoj slici mlade djevojke prema Amerlingu u Ljubljanskom 
muzeju. Od portreta svakako je portret Stanka Vraza naj¬ 
bolji. U drugoj polovici ovog perioda čini se, da je više cie- 
njen Slovak Ivan Zasche (1826.—1863.) kao portretista. 
Nije samo više tražen, nego su i njegove kvalitete daleko bo¬ 
lje nego Stroyeve. Rodio se u Češkoj u gradiću Jabloncu, i 


valjda je! slikarski zanat izučio u Beču, jer već 1846. sudjeluje 
na bečkoj izložbi. Dvie godine kasnije izlaže veliku uljenu 
sliku »Pejzaž saKobenzel a«. U Zagreb ga zove god. 
1850. biskup Haulik. Za njega je izradio litografije, koje pri¬ 
kazuju perivoj Jurjaves (Maksimir). Putovao je 1855. na zah¬ 
tjev bana Jelačića Likom i primorjem, i na tom putu izradio 
solidne kostimne folklorne studije i poneke vanredne krajo¬ 
braze s krša, a ima i sliku seljakinja iz Brinja. Te studije nisu 
čisti akvareli, više su to studije olovkom, koje su pojačane 
akvarelom. Takva je studija — vanredno fino crtana — za 
litografiju Zagrebačke vedute, a nalazi se u Grafičkoj zbirci. 

Taj fini crtač, koji je već u to doba vrlo točno opazio 
značajke našeg osebujnog krajobraza na kršu, slikao je i mno¬ 
gobrojne crkvene slike za župne' crkve u Stenjevcu, Pušći, 
Brezovljanima, Prozorju, u Maču i Lovrenčini, kao i u kapeli 
negdašnje bolnice na Jelačićevu trgu. Tamo je naslikao 1856. 
»Izpovied češke kraljice Ivane pred sv. Ivanom Nepomu- 
kom«. Postoje od njega i mnoge pojedinačne slike, kao Sv. 
Obitelj (vlasničtvo Bartulića) i Majka Božja (1861.) u Na¬ 
rodnom muzeju. Sve te slike su izpod prosjeka; u samom na¬ 
činu slikanja imade nešto mrtvo i suho. Komponirane su po 
običnim shemama. Daleko je bolji i svakako na razini sred¬ 
nje europske produkcije Zasche, kad slika portrete. U njima 
je sačuvana dobra tradicija bečke portretne škole. (Schnei- 
der). Slikao je pojedine obitelji skupno, tako obitelj grofa 
Peja,čevića, obitelj baruna Hellenbacha, Malinovu obitelj. 
Ivu, Teodora i Sidoniju, zatim Nikolića i druge. No bolji je 
svakako u ženskom portretu, a najbolji u manjim takvim 
stvarima, koje je izrađivao akvarelom (Aleksandrina Stan- 
ković Vukotinović ili Olga Erdddy). Kultiviran ukus, spre¬ 
tan aranžman, nikakvo produbljivanje izraza i velika tehnička 
vještina jesu svojstva, koja je svakako Zasche imao. To naj¬ 
očitije pokazuje njegov odlični portret grofice Aleksandrine 
Kulmer. Dr. A. Schneider, po čijoj studiji (u »Svietu« god. 
27.) navodim glavne podatke ovdje o Zascheu, opisuje ovako 
ovo odlično djelo: »Sa tamne, žućkasto-smeđe pozadine i cr¬ 
venog fotelja iztiče se lik mlade žene odjevene haljinom od 
modrikasto-sivog svilenog tafta s bogatim čipkastim nakitom. 


Na grudima velika, vještački povezana petlja od crvene svi¬ 
lene vrpce. Vanredno je slikovito namješten aranžman cvi- 
eća i lišća u crnoj, gladko počešljanoj spletenoj kosi. Inkarnat 
je izvanredno topao.« 

Ta harmonija šara i taj spretni aranžman, u kojem ima 
bezuvjetnih realističkih crta, pa sam način obradbe ipak nas 
upućuje* da možemo pribrojiti Zascheove portrete u ovo 
doba, ma da već pojedine slike, nesamo po naslikanim kos¬ 
timima, pripadaju kasnijem vremenu. U ovom krugu portre¬ 
tista valja još spomenuti Rje'čanina Franju Kolomba, 
koji slika dokumentarne portrete na Rieci 1830.—1843. pa 
isto takvog portretista Rafaella Martinija, koji slika 
do 1840. u Splitu, dok Speranza slika na Korčuli. Zna¬ 
čajni grafičar P. M a n č u n iz Dubrovnika odbio se zarada 
od naše zemlje, kao i Bartol Markovi ć, 1813., bakro- 
pisac. Obojica su radili u Italiji. 

Kod najznačajnijih vremenskih izraza tog perioda vid¬ 
ljive su i vrlo značajne osnovice njihove u zanatu. Kako je 
majstorija važna i odlučna kod građevina i slika, osobito 
portreta, tako je ona svojom vrsnoćom i odlučna i važna za 
čitav umjetni obrt. Klasicističke su forme prožele cieli rad 
u preraznim strukama, i gotovo nema iznimaka ni u jednom 
obrtu. I u tom periodu, ponavljam, možda nalazimo poslje¬ 
dnji put stilsko jedinstvo cielog likovnog života. U propor¬ 
cije skladnih Felbingerovih prostora pristaju spomenuti por¬ 
treti; takva su i odiela, posoblje, pribor, knjige i one male 
sitnarije, koje intimni život dnevno nanosi. Od najmanje 
bravarske radnje do posoblja većih dimenzija '—■ svagdje vla¬ 
da jedinstvo, od škatuljica, preko sentimentalnih spomenara 
i sličica, do najraznovrstnijih kućnih pribora oblici su je¬ 
dinstveni. Da je taj biedermeierski umjetnički obrt bio nada 
sve solidap, dokazuje posoblje. Ovo ne samo da je' sačuvano, 
već često vrlo dobro sluzi i današnjim' potrebama, jer su jed¬ 
nostavni praktični oblici zadržali svoju nepromienjenu funk¬ 
cionalnost sve do današnjeg dana. Cesto su ti oblici poslužili, 
osobito u posoblju, kao uzor kasnijim vremenima. Svakako 
prema kasnijoj konfuziji različnih izmišljotina i raznih imi¬ 
tiranih »stilova« značili su na tom polju mirnu, staloženu i 



izkustvom posvećenu vriednost, koja nije uza svu svoju funk¬ 
cionalnost zatajila ljepotu. 

Biedermeier je izraziti derivat klasicizma, a nosilac mu 
je građanski stalež. Jednostavnost njegovu rodila je nužda. U 
našim stranama ovaj čisti građanski izraz upotrebljuju, nose 
i služe se s njime svi oni, koji pripadaju gornjem tankom 
sloju, bilo plemići bilo purgari. Isto se događa i po Njemač¬ 
koj, a pogotovo u Austriji, gdje je družtvena struktura ostala 
kompromisnom. Da se vidi, kako je taj građanski izraz u spo¬ 
menutim stranama u zakašnjenju spram onih središta, u ko¬ 
jima je uza sve restauracije zavladalo građanstvo, dostaje u 
glavnim oblicima naznačiti u tim vodećim središtima likovni 
razvoj. Prva je četvrt XIX. vieka četvrt klasicizma. Građan¬ 
stvo je revolucijom pobiedilo feud i iztislo ga sa vlađajućih 
pozicija, te se u tih 25 godina to ojačano građanstvo drapira 
klasicističkim kostimom i pozira stare republikanske! Rim¬ 
ljane. Svi su oblici strogi i uravnoteženi, arhitektura ima još 
donekle svoj vladajući položaj. Svagdje vlada stilsko jedin¬ 
stvo, kao i stroga plastičnost i još stroži nacrt. 

Kod nas naprotiv kako smo vidjeli, postoji kontinuitet 
nekog slabog likovnog bivstvovanja, neko vegetiranje, koje 
da bi se moglo pribrojiti baroku prošloga vieka. 

Druga četvrt stoljeća u vodećim središtima znači u li¬ 
kovnom životu raztvaranje forme — popuštanje strogosti. 
Oblici se klasični napuštaju, mjesto egzaktnog crteža i stroge 
plastičnosti pojavljuju se ton i boja. Mje'sto strogosti i steg- 
nutosti — romantično izživl javan je: ovo, vođeno osjećanjem, 
lomi kalupe racionalizma i kvari stilsko jedinstvo. 

Kod nas pak protivno takovu likovnom postojanju — 
stilsko jedinstvo provincialnog biedermeiera, naravno samo 
u tankom plitkom sloju vrlo složene strukture — neko po- 
lustanje, koje se ne svršava 50-tih godina, već traje likovno 
sve do 60-tih godina, tako da se konac našeg biedermeiera 
stilski poklapa s modnim formama Drugog Carstva (Zasche- 
Winterhalter), a da nije bilo logičnog razvitka preko roman¬ 
tike, kao što je to bilo istodobno u Europi. 

Istina, u tom našem polustanju, kako smo napried vidjeli, 
javljaju se pojedine pojave na likovnom polju, no sve one 


nisu bile ni toliko naše, ni toliko urođene, a koliko su i bile 
naše, nisu bile likovno toliko značajne. Zbog svega toga u toj 
fazi izkrsava još jače i još značajnije lik Vje'koslava 
Karasa (1821. do 1858.), i to više po njegovu tragičnom 
životu, nego možda po njegovim preostalim radovima. Tra¬ 
gični njegov život prikazuje se kao bolni i tmurni simbol, kao 
otužno proročanstvo svih tragedija, svih napora, svih muka, 
koje će se kasnije i u XIX. i XX. vieku nizati. Te će muke tvoi 
riti neprekinuti lanac težkog uzpinjanja, uzaludnog htijenja, 
naprezanja, polovičnih rezultata, neuspjeha, klonulosti, biega 
u kič i sklanjanja, pod jeftinu firmu poluumjetnosti. Cieli niz 
talenata bit će osuđen da se žrtvuje. Oni bi u drugim sredi¬ 
nama, pod drugim uvjetima pokazivali kud i kamo veće i 
značajnije rezultate, nego što su pokazali u ovoj našoj peri- 
feričnoj sredini bez likovnih tradicija bujnoga života, bez na¬ 
ravno izgrađenog družtva, a i bez velikog ekonomskog bla¬ 
gostanja. U takovoj se sredini ne će moći oteti likovni raz¬ 
vitak od artificielnih karakteristika. I on će izrasti slabunjav 
i neizrazit, pomalo nastran i čudan, poput neke umjetno 
uzgojene biljke u stakleniku, bez prave naravne topline i svi- 
etla. Još prije nego su procvali cvietovi te biljke, zgrbit će se 
ona i uvenuti, a neprocvali pupovi zažutjet će, a da nisu ni 
pokazali plamene boje svoga cvieta, kamoli donieli zdrav i 
sočan plod. 

Tipni slučaj Vj. Karasa ima sve oznake takova prerano 
uginulog razvitka, ma dg u to vrieme, 1850., kad se mladi 
Karaš vratio natrag u Hrvatsku, njegova domovina najmanje 
nalikuje stakleniku, u kojem se može njegovati presađena 
biljka likovne umjetnosti. S jedne strane suludi centralizam 
i nasilje Bachova sistema, a s druge ilirska magla, jasno ozna¬ 
čuju to doba. 

U toj tamnici, u toj sredini među špijunima i doušnici¬ 
ma, u tom vrzinom kolu, valja zamisliti Karasa, slabunjava 
i boležljiva mladića, melankolika, koji nosi u sebi božansku 
iskru talenta. Oči zastrte sjetom i čežnjom, smeđa kratka 
brada, kestenjaste valovite kose, tamni zavinuti nos i bliedo 
lice. Na glavi kalabrežki širok sivi šešir. Kostim mu je’ sači¬ 
njavao otrcani baršunasti kaputić i karirane hlače. Tako ga 


je vidjela stara Vranicanka i takav je bio lik prvoga »ilirskog 
slikala« (po studiji A. K. Cvijić): zaneseni biednik, roman¬ 
tik po naravi, skeptik spram sebe i u isti čas biedni slabi 
dečko, razdražljiv i podatljiv. Vjeruje svima, prava je do¬ 
bričina i naivčina. Vjeruje i zaklinje, moljaka lievo i desno. 
Svajka molba, svaka prošnja znači za njega novo poniženje, 
novu ranu; on je u pravom smislu započeo »učiti jednu um¬ 
jetnost od kruha i vode živjeti«. (Iz pisma Gaju, na koje, na¬ 
ravno, presvietli Gaj nć odgovara . . .). 

Sve to zaklinjanje, prosjačenje, ponizivanje, ti očajni 
krikovi, vapaj za pomoć rađa konačno ipak uspjehom. Ali 
kakav je to uspjeh! Rađa karierom Karasovom. Karaš postaje 
pomoćni privremeni Zeichenlehrer na šegrtskoj privreme¬ 
noj školi. »Neuspjeli genij« postaje privremeni i pomoćni ces. 
i kralj, »beamter«; i mjesto »Ilirio, slavna i mila. Tvoga sina 
vredna dela, da po svetu rastru krila, ko neumarlog Rafaela« 
(»Danica«), Ilirija mu daje! gorku koru hljeba, kojom se ne 
može ni živjeti ni pristojno umrieti. No taj mladi slikar, po¬ 
moćni Zeichenlehrer, bohem, taj odrpanac, koga preziru, nije 
ni sposoban da se na najnižoj beamterskoj ljestvi pokaže vri- 
ednim i da time bar svojim »dobročiniteljima« s uspjehom 
zahvali na izkazanoj milosti. Taj naime gladni svat misli još 
uviek na umjetnost, on sanja. Melankolik u sjeni gričkog bie- 
dermeiera sanja o Italiji, spominje se Venecije: »Kakav liepi 
grad za slikara! Kakov Paoli, Tizian, Palma, Giorgione! To 
su pjesme' za oči, za gledanje«. (Pisma). Dok tako taj biedni 
zanesenjak izaziva čarobnu maglu laguna, sav onaj tajanstveni 
sviet imaginacije, one zlaćane tople boje, dotle ga biskup, 
»verhovni nadzirate'lj školske oblasti«, strogo kori za njegove 
školske radove, koji nikako »pram zahtevanja zadovoljiti 
mogu«. Jer naš Kar.as kao školnik nije nikako mogao napus¬ 
titi svojih sanja među ruljom đaka, šegrta. I dok su se đaci 
cerekali tome nastranom dugovlasom pedagogu, pa dok su se 
ti šegrti tukli kao poludjele životinjice i tjerali šegu sa svo¬ 
jim učiteljem, on ih nije promatrao, nje'gove su zamagljene 
melankolične oči lutale i gledale valjda negdje daleku Via 
Calzaioli, kako skreće kraj elegantnog Bigalla pred divni 
Baptisterij. Gledale su te oči uspomene, koje su oživljavale 

njegovu tajnu misao, oživljavale lik njegove Beatrice. I u buci 
i jurnjavi šegrta valjda je i nehotice šaptao svoje davno za¬ 
boravljene ne'sumjerne i nesaivršene verze: »Poesiolle nate 
per causa sua«. 

Candidissima rosa . . . candida columbella . . . Ponavljao 
je svoje stihove i sanjario dalje prolazeći Gričem. U svojoj 
je mašti valjda tražio na krivuljama Save tok Arna i iz sre¬ 
brnih mrlja vrbika daleke panorame gradio je dragu Firencu, 
Toranj Giotov, kupolu Duoma, prkosnu silhuetu Signorije i 
tamne čemprese Bobolija. Sve to je gledao živo, kao da stoji 
kod S. Franciscana Fiesolima. Kao kakva fata morgana rasla 
je pred njim slika Firenze, što krije čudnu i tajnu proljetnu 
harmoniju boja, linija i oblika, anđeoskog Beata, profinjenog 
Botticelija i divnog Lorenza di Credija, učenika Verocchieva, 
kojega je Karap tamo daleko nekad kopirao. Sve to se pred 
njegovim očima niže; spomen za spomenom, slika za slikom, 
sanja za sanjom. 

A kruta stvarnost je sasvim drugčija. Ne znači samo še¬ 
grtsku školu s jadnom plajćom, koja nedostaje, već znači i 
»ozbiljni posao«. Ma kakav bio posao, valja biti sretan, ako 
se uobće dobije. Karaš je tako »sretan«, naručili su mu da 
»malja,« za karlovačku tridesetnicu cimere, cesaro-kraljevske 
orlove. I tako se zgodi, da ta sreća tih i takvih naručaba 
polagano briše sva prijašnja osjećanja. Izraziti njegov talent, 
koji uza sve' neimaštine, kraj sve svoje nesavršenosti, slika 
ipak našu najbolju portretsku sliku XIX. stoljeća, da¬ 
leko zaokruženiju nego što je kasniji Bukovac, malja cimere, 
malja crne i dvoglave orlove za cesarsko kraljevsku potrebu! 
Na taj se način lama sav nauk, sve htijenje na neimaštini. 
Glad i bieda trne i ništi sjećanja, preostala mu je još gitara, 
koju mu je poklonio njegov drug u Rimu; njom se prenosi 
taj »eigensinniger Kroate« u svoje najsretnije vrieme, koje je 
proživio kao mladić u Rimu. Toliko je bilo sreće tada, da je 
i pjevao, pače pokazivali su mu kontrapunkt, a sad ... od 
svega preostalo brenčanje gitare. Ton za tonom, glas za, gla¬ 
som slaže njegovu prošlu sreću. Slažu ti tonovi, te melanko¬ 
lične melodije onaj grandiozni pejzaž, koji je dnevno proma¬ 
trao iz dodieljenog mu atelie'ra na krovištu Palazza Venezia, 


54 


iz ateliera, gdje je poslije bio i Quiquerez i Kršnjavi. Sasvim 
gore u visinama, tamo je kutrio i radio. Pred njim je ležao 
vječni grad. Zeleni bokori podno Quirinala, uokvirene pače- 
tvorine krovova, čak tamo podno Pincia. Pinije, zelen, sun¬ 
čane svietle točke blistavih palača, ljeskala se Villa Borgbese, 
a Monte Mario je vezao na toj jedinstvenoj panorami nasla¬ 
gane kubuse vatikanskih zdanja sa razasutim vilama tibet- 
skim. U sredini, kao staro sivo srebro, kupola sv. Petra; pred 
njom stražari nizki cilindar Anđeoske tvrđave. Slagali su ti 
tonovi gitare uspomene oduševljenja i zanose, Quale e colui, 
che forse di Croazia vienne a veder. ^ . 

I čini se, kao da su se u našem likovnom razvitku po 
prvi put otvorile naše oči slučajem Vj. Karasa. Otvorile se 
naše rođene oči i zanosno se zagledale u Ije'potu, vidjele i 
osjetile sklad. Kao da je po prvi put otvorio za nas put od 
viđenog spram umjetničke realizacije. Na tom početku, na 
toj putanji svakako je cjelokupan rad Vj. Karasa, koliko je 
poznat i koliko ga možemo još danas dohvatiti i pronaći. 
Dieli se u tri perioda ili tri skupine. Prvi period sačinjavaju 
dječački pokušaji: crtanje, male akvarelne čestitke, kopije 
po najraznoličnijim predložcima, malene uljene neVješte sli¬ 
čice, ukrasi cviećem na spomenarima. Siromašni sin karlo¬ 
vačkog krojača (bilo je šestero djece) prodavao ih je po 
groš svojim mušterijama. Garnizona Karlstadt posjedovala 
je, kao što je to bilo običajno, među svojim častnicima tako¬ 
zvane »Schongeiste«, koji su se za zabavu bavili svime mogu¬ 
ćim, pa tako i slikanjem. Takav amateur cesarske i kraljev¬ 
ske pukovnije odkrio je maloga Karasa. Bio je to Koss von 
Kossen, veliki dobričina, koji se je mnogo brinuo za maloga 
i gladnoga krojačkog sina. Preporučio ga Ha.uliku i drugim 
uglednicima, te je i njegova glavna zasluga, da je mali kar¬ 
lovački »velekrotki« dječak dobio podporu i pošap na nauk 
u Italiju. Preko Milana, pa onda Bologne stigne Karaš u ate- 
lier Salghetti-Driolija, Zadranina (1811.—1877.). Početno 
školovanje u atelieru tog slikara može se uračunati, kao ne- 
značajno, u početnički period. 

Pravog metodičkog školovanja nije Karaš, prema škol¬ 
skim njegovim radovima, uobće imao. Svakako ga valjda kod 

Salghettija nije mogao ni dobiti. Sam Salghetti-Drioli bio je 
iz Zadra, iz bogate kuće' tvorničara maraskina. Postoji od 
njega velik broj slika u načinu tadašnjeg sladunjavog po¬ 
sebnog akademizma, koji možda znači najgore razdoblje XIX. 
stoljeća u čitavoj Italiji. Taj način vjerno pokazuju Salghet- 
tieve slike »Christoforo Colombo in catena«, zatim »Apote- 
osi del maraschino di Žara e di uno dei suoi destillatori«. K 
ovima se može pribrojiti i »Jugoslavia« u Akademiji, koja 
točno tumači Strossmayerovo federalistično shvaćanje. Pri¬ 
kazani su zagrljeni kraljevi kao nosioci državnih ideja, a izpod 
njih bratska pakost i nebratski zločinački egoizam, oboru¬ 
žani bodežem. Od tih velikih Salghettievih slika daleko su 
bolji i vrijedniji njegovi portreti, kao portret djeda (Zadar) 
s flašom maraskina, a možda je njegova najvriednija slika 
ona djevojčica, fina u koloritu, koja se nalazi u Rimu u po¬ 
sjedu obitelji Cippico-Pezzoli. Salghettiev Mojsije, kojega je 
kupio Strossmayer, možda je! kumovao Karasovu Mojsiji, koji 
se nalazi u karlovačkoj gradskoj viećnici. Da je Salghetti 
imao osim Karasa i druge učenike iz naše zemlje u svom ate- 
lieru, pokazuju svetačke slike Vjekoslava Andrića (1832. — 
1864.). Andrić je bio Šibenčanin. I taj talenat umire kao 
mlad čovjek ne navršivši svojih studija, kao ni Karaš. Od nje¬ 
govih se slika može spomenuti sv. Nikola u Rogoznici, kako 
blagoslivlje mladu djevojku i njenog otca, zatim Sv. Magda¬ 
lena. Kod Andrića se vidi, da nije bilo Salghettievo utjeca¬ 
nje dobro. Po stavu, a i po značenju Salghettia, razumljivo je. 
da je Karaš ubrzo nastojao da promieni atelier. Pošao je Me- 
liju, koji nije bio mnogo bolji od Salghettia. Na taj način 
nije KaraiS u najranijoj dobi stekao ni solidnu osnovu, ni pra¬ 
vu tehničku spremu. Taj se manjak vidi u svim Karasovim 
radovima, osobito u crtežu. Karaš je učio, kako je tada bilo 
običajno, crtati po odljevima antiknih kipova. Poslije je i ko¬ 
pira« pojedine slike' starih majstora. Zna se točno, da je ko¬ 
pirao Lorenza di Credia. Na žalost, postoje samo zapisi o kti- 
pijama, a ne kopije, koje su za nas valjda izgubljene. 

Drugi i najbolji period Karasov podudara se, ne sasvim, 
s njegovim boravkom u Rimu. Karaš je u to vrieme već nešto 
sigurniji i vještiji. Iako je crtež slab, talč-nat je vidljiv, a osje¬ 


ća se i drugi utjecaj, mnogo bolji i mnogo snažniji od prija¬ 
šnjeg Salghettieva. Na njega utječe u Rimu nazarenska škola, 
hojoj je na čelu J. F. Overbeck (1789.—1869.). Nazareiii su 
se smjestili u rimskom samostanu sv. Izidora. Više je to bilo 
bratstvo religiozno, negoli slikarsko. Nazarenska je škola 
značila po svojoj ideologiji i po svojem religioznom stavu 
uztuk na ateističko i racionalističko shvaćanje. Većinom su 
to bili Niemci protestanti konvertiti, koji su se obratili na 
katoličanstvo. Stilski svoj korien vukli su ti religiozni roman¬ 
tici iz klasicizma, a po svojem plahom i gotovo bojažljivom 
stavu bili su još pravi slikari biedermeiera. 

Tipni dogmatici, tražili su oblike za svoj izražaj u proš¬ 
losti kod majstora renesanse. Religiozni sadržaji renesansnih 
Ii majstora bili su im vrelo, iz kojega su crpili pobude. Raffael 

} je bio glavni prorok toga bratstva (Lukas-Rriiderschaft). Bili 

su to puritanci, sjevernjaci, hladni, koji su se zagrijavali na 
I prošloj renesansi. Oduševljavali su se i za Ossiana, jer su bili 

ilustratori. Dok su njihove pasatističke i religiozne konstruk¬ 
cije izgubile za slikarstvo aktualnost, njihovi su portreti za¬ 
držali u poviesti umjetnosti svoje častno mjesto. Uistinu 
portreti nazarena mnogo su više karakteristični za e’pohu, u 
kojoj su stvarani, negoli velike religiozne slike. Primjer je 
za tu tvrdnju Overbeckov autoportret s obitelju. 

Povezana skupina tog slikarskog bratstva, tih nazarena, 
primala je u svoje kolo samo sumišljenike, već gotove umjet¬ 
nike, zagrijane istim idealima. Zato se Kukuljevićeva tvrdnja 
(u »Slovniku«), da Overbeck nije primio Karasa u svoju školu, 
ima protumačiti tako, da Overbeck nije u tu umjetničku re¬ 
ligioznu komunu mogao uobće ni primati đaka. On je izdao 
najbolje svjedočbe i preporuke za Karasa, jer mu se sigurno 
mladi Hrvat svidio po svojim radovima. Imali su ti Karasovi 
početci slične značajke, a i slične stilske tendencije, kao i 
gotovi radovi nazarena. Može se pače reći, da je Karasu bio 
ideal približiti se što više u svojim slikama nazarenskoj školi. 

Iz toga je vremena najbolja i najljepša Karasova slika, 
»Rimljanka s lutnjom« (veličina 100X75, bez signature. Žen¬ 
ski portret u talijanskom kostimu; na zelenoj tamnoj poza¬ 
dini tapete renesansnog motiva crta se jasno figura što sjeidi. 

Svilena, žuta, više orange suknja spram crnog baršunastog 
korzeta obšivenog crveno, daje glavni odnos boja, na kojima 
je sagrađena ciela slika. Žutilo svile ponavlja se mnogo ta¬ 
mnije i zagasitije na rubcu, što uokviruje svietlu put dekoltea. 
Slično se žutilo, ali svjetlije, javlja na lutnji, te daje skladni 
prielaz prema puti ruku; preko svilene je suknje prebačena 
pregača od čipke, koja je minuciozno izrađena poput kakve 
sitnoslikarije. Relativno uspjela mođelacija glave s tipnom 
frizurom svietli se i izdiže ođ fino tonirane cjeline. Vrat i 
dekolte nisu toliko izdjelani i zaokruženi, dok su ruke upravo 
mučno izvođene i više puta brisane. Nemaju neposrednosti, 
već jđ više nego sigurno, da je lieva ruka izvedena, naime 
nacrtana po kakovu odljevu ili kakovu kipu. Kolorističnu draž 
i harmonično slaganje boja izvrstno završavaju koketno po¬ 
stavljene ružičaste vrpce na svilenim rukavima. Tehnički je 
stvar dotjerana, i ima upravo po tehnici sve značajke, koje 
susrećemo kod nazarenske škole. 

Te slične značajke, više vanjske, imade i Karasova »Na¬ 
politanka s cviećem« (60^46). Kod tog je rada već sve čisti 
krasopis detalja. Loš je crtež, osobito ruke; kostim svileni, 
što se' prelieva u zagasitom crvenilu, upravo je vanredan. Po¬ 
zadina s morem i parkom, u kojem se nalazi loše crtani kip 
Apolona, sjeća, pomalo na oleografije po brijačnicama. De¬ 
talji čipke, kamena klupa, cvieće, fino su i sitnoslikarski iz¬ 
vedeni. 

Na taj sitnoslikarski način izrađena su i dva dražestna 
akvarela (29X20) iz zbirke Stojšić. Oni prikazuju Rimljanke 
u čistom kostimu Campagne; to su modeli, kakvih se još danas 
može naći na stepenicama S. Maria Ara Coeli, kako prodaju 
ljubice. 

Na isti je n'ačin izvedena »Ličanka«, slika manjeg for¬ 
mata, u arheoložkom muzeju u Zagrebu. Prikazuje ženu sa 
Korduna u narodnom kostimu, kako nosi u košari na glavi 
plodine', a na ramenu na kolcu obješenu perad; ide cestom 
pokraj miljokaza, na kojemu je urezano M. V. Uljepšani kra¬ 
jobraz dosta je značajan. Horizont je postavljen nizko, na 
desnoj je strani primitivna gospodarska zgrada, prema kojoj 
su na drugoj strani jablani, a u pozadini vide se daleke ličke 



planine. Na toj je slici pokret lika i ruku drven, cieli je lik 
ukočen, dok su pojedini detalji puni slikarskih draži, kao 
na pr. one plodine u košari i brižno izrađena perad. Seljačko 
ruho je izvedeno minuciozno, ornamenti su na pregači točno 
do u najmanji detalj kopirani, tako da ta Karasova Ličanka 
može služiti kao etnografski dokument. 

Naravno da Karasu taj njegov način, gotovo sitnoslikar¬ 
ski, nije mogao poslužiti kod slika većih razmjera, gdje je 
potrebna i veća sigurnost u crtanju i širi zamah u shvaćanju 
oblika, kako se to dobro vidi na najvećem Karasovu platnu 
u karlovačkoj viećnici, koje prikazuje »Našašće Mojsijevo«. 
Uzporedimo li tu sliku s manjim platnima, opazit ćemo ve¬ 
like razlike, vidjet ćemo jasno dvojnost u Karasovu shvaća¬ 
nju oblika i boje, kao da se u Karasu bore dva svieta. Jedno 
je sviet kolorirane forme, a drugo je gotovo protivno shva¬ 
ćanje!, koje se više približuje tonu-razlici svietla i sjene. 

Jedno je sitnoslikarsko shvaćanje, manje realistično u neku 
ruku stiliziranje, a drugo je slobodnije, šire i realističnije, u 
svakom slučaju neposrednije. 

Ta dvojnost je u njegovu opusu tolika, da nam se čini, 
dat su ta Karasova platna naslikana od dva razna slikara. To 
raznovrstno shvaćanje nije vremenski određeno, već je jedno 
pokraj drugog istodobno. Gotovo u svim se fazama njegova 
kratkog života nalaze pomiešana ta dva^ shvaćanja, i to ne 
samo zbog različnih većih ili manjih razmjeta pojedinih slika. 
Na taj nam je način i jasnija eklektička kolebljiva crta, koju 
ćemo u kasnijim periodima' još jače i jasnije vidjeti kod kas¬ 
nijih naših umjetnika XIX. stoljeća, a značajna je za sva pe¬ 
riferijska likovna živovanja. Sačuvano »Našašće Mojsijevo« 
pokazuje sve nedostatke Karasove, ali uza sve te manjkavo¬ 
sti, i na tom neskladno komponiranom neuspjelom platnu 
bljesne koja šara, što odaje pravog rođenog slikara, kako se 
to najbolje vidi na Karasovim nekim portretima, u prvom 
redu na portretima obitelji Krešić — starac i starica, karlo¬ 
vački purgeri. Na objema portretima je jednostavna fron¬ 
talna postava lika. Izražajniji je svakako portret starice. Dje¬ 
luje kao osobita psihološka studija. Nije samo prikazana iz- 
ražajnost glave, već su izražajne i staračke ruke, izvrstno 

shvaćene na ta#nnom modrilu kostima tadanjeg vremena. Jed¬ 
nostavni nabori toga ruha, definitivni u sebi, grade masu, kao 
da su sažeti. Sve sporedno ng tom je portretu izlučeno, sve 
je mirno i u sebi zatvoreno — savršeno. Takva je i glava, 
sjajno nacrtana; iza podbuhlih staračkih vjeđa zuri umorno 
i melankolično cieli jedan život. Pričešljane kose pod čip¬ 
kastom kgpom uokviruju pune a oronule oblike. Slični, ako 
ne isti melankolični pogled viri i s mužkog portreta; taj je 
pogled malo prestrašen, ima u njemu kao nekog prezira. To 
su oči čovjeka, koji je povučen a opet osjetljiv, sebeljubiv, 
uvjeren u svoju vriednost. Kada na ovaj način čitamo ta, pla¬ 
tna, upoznat ćemo, da to nisu portreti u banalnom smislu, već 
su to ljudski dokumenti, izražetii jednostavnim sredstvima. 
Nisu običan refleks, već više; u njima je suosjećanje umjet¬ 
nika, ulaženje tako reći pod kožu, ulaženje u kompleks druge 
prirode mogućnošću svoje osjećajnosti, ii prepoznavanje i 
istodobno izražavanje diela svoje vlastite naravi, koja širo-^ 
kom skalom obuhvata vanjski sviet predstava, koja saznaje 
i odkriva znalački sebe u drugome, i u isti čas pokazujući 
sebe pokazuje nam i drugoga čovjeka govoreći nam: to si 
ti. Kadai kraj tih dokumenata pomislimo na virtuozne' portrete 
Bukovčeve, osjetiti ćemo još više živi i pravi osjetljivi talent 
rođenog umjetnika, vidovitog Karasa. 

Čudne slike, čudne boje — prvi naši portreti, koji ne 
opisuju, ne reflektiraju samu vizuelnu predstavu, već govore, 
još više, žive svojim posebnim životom, kako žive sva prava 
velika umjetnička djela,. 

Nešto poput ovih glava, izražajna je i glava Madone, koju 
Kukuljević spominje u svom popisu Karasovih slika. Čini se 
na prvi pogled, da je to kopija ili možda parafraza ne'kog ta¬ 
lijanskog uzora, no kod pobližeg razmatranja govori protiv 
toga i živost glave i nespretnost ruke djeteta. Dok opet lieva 
ruka Madone, koja, je tako izvrstno postavljena — jedna od 
najljepših ruku, što ih je Karaš uobće nacrtao, — izriče, da 
bi to mogla biti ipak kopija. Pa ako i jest kopija, onda sva¬ 
kako pripada među one riedke kopije, koje po svojoj vried- 
nosti ne zaostaju za originalnim radom. Ta je Madona više 
tonska, ona se odvaja od »Rimljanke s lutnjom« i od drugih 


poznatih stvari. Već prije spomenuto različno shvaćanje i tu 
je došlo na vidje'lo, a još više kod portreta Dusquesnois i por¬ 
treta malog »Dječarca«, koji se osobito izriče pred svima 
poznatim i sačuvanim Karasovim slikama, te čini posebno 
poglavlje u njegovom čitavom stvaranju. Na tom je malenom 
platnu uspjelo Karasu realizirati, opet najjednostavnijim sred¬ 
stvima, čisto zrenje. Sva sjećanja na školu i na uzore uklo¬ 
njena su, nema ih, ne postoje. Frontalni lik dječarca građen 
je čvrsto širokim plošninama, koje se doimlju kao velike mase 
i za njih bi se moglo tvrditi, da imadu u sebi nešto monu¬ 
mentalno. Velika silhueta ucrtana je na tamnom neutralnom 
sivilu primitivno, kao da ju je nevješta ruka energično ba¬ 
cala na platno; poput kakvog dječjeg crteža čine se te linije, 
što uokviruju tamno ljubičasti haljetak i punačke dječje ruke. 
A okrugla, ponešto asimetrična glavica nije tvrdo modelirana, 
kao kod »Rimljanke s lutnjom«, već je mekano, sasvim sli¬ 
karski uklopljena u cielu površinu. Asimetrija pomaže živost 
izraza, smijulje se znatiželjno djetinje oči, dok naškubljene 
usne', pomaknute malo u desno, kao da titraju u osmiehu, 
kao da proniču neku šalu. To je pravi istinski pokret djeteta, 
ne ovoga ili onoga djeteta, već slika djetinjeg stanja, portret 
djetinje psihe, u isto vrieme umjetničko djelo, koje je još 
više obći ljudski dokument nego što su portreti obitelji Kre- 
šić. 

To drugo shvaćanje, različno od prvih slika, ili, bolje, 
kolebanje spram tona može se protumačiti donekle već i tom 
činjenicom, koju Kukuljević izričito spominje, da je Karaš 
u Rimu promienio školu, po tome i simpatije. Udaljio se i 
izišao je iz kruga utjecaja slikara sv. Izidora, te se priklonio 
krugu tadašnjih nizozemskih slikara, koji su boravili u Rimu. 
Tako bi bilo objašnjeno to naginjanje i odvajanje od idealizi¬ 
rane i ukalupljene forme, bolje rečeno od koloriranog oblika 
spram realističnog i slikarskog shvaćanja, prielaz spram tona. 
I u istinu je upravo kod toga Karasova platna vidljivo oslo¬ 
bađanje od svih spona velikih uzora bilo rane renesanse, bilo 
kasnijih majstora — na tom je platnu vlastito promatranje 
realizirano do svoje podpunosti, i tim je platnom Karaš naj¬ 
dalje zahvatio unapried, to platno ima ponajviše aktuelnosti, 




i čini se po svojoj gotovosti i po likovnom shvaćanju moder¬ 
nom slikom. • 

Konačno, trećoj skupini valja pribrojiti ostale slike, koje 
su u ostavštini Karasovoj dosta brojne, ali u umjetničkoj ra- 
zini ne dosižu gore opisane i spomenute slike. Na žalost, mrio- 
go toga je propalo ili nestalo, tako portret gđe Mihicic u lju¬ 
bičastom tamnom kostimu s bielim ovratnikom i pričešljanom 
kosom, portreti Omer paše i t. d. Pribrajaju još ovom opusu 
autoportret, na kojem je naznačena na poleđini godina 1845. 
Ta godina nikako ne može odgovarati, jer autoportret pnka- 
zuje starijeg mužkarca pod fesom, pa ako je po tradiciji o i- 
telji, u kojoj se našao taj portret, vjerojatno autoportret Ka- 
rasov, to taj portret mora biti iz vremena pred Karasovu 
smrt. Kako većina slika nije signirana, a kamoli označena 
godinom nastajanja, to se vremenski slied može tek naslutiti. 
Sva je prilika da se Karaš vratio kući prekinuvši svoje stu¬ 
dije u Italiji. Time se dielio od likovnih središta, od likovne 
sredine', u kojoj je dnevno susretao prerazne umjetnike, i 
priznate i nepriznate. Pratio je cieli likovni život, proma¬ 
trao umjetnike, i st;a,re i suvremene. Našavši se sam, bez 
ikakve umjetničke sredine, bez umjetničkih poticaja, bez 
družtva, koje bi ga imalo razumjelo, morao je neminovno li¬ 
kovno nazadovati i konačno klonuti. Ostale su tako nedovr¬ 
šene slike, sitnoslikarski poslovi s etnografskim perspekti¬ 
vama, i anegdotske, navodno narodne ilustracije'. Kod nekih 
slika osjeća se pad, vidi se sve veće likovno razsulo. 

Kako se krug oko Karasa sve više suzivao, strmina je 
bivala od dana u dan sve veća. Kukuljević je to nazivao le¬ 
targijom i bolestnom hipohondrijom. Naoko sretni incident 
puta po Bosni u tom periodu ne pomaže mnogo Karasu. Omer- 
paša Latas, sarajevski tašlihan, i sve ono drugo krasno i ro¬ 
doljubno romantično fraziranje, obećavanje, sve je to bilo 
preslabo, da, se ono glavno i najvažnije izpravi, a to je bio 
biedom slomljePi razvitak jednog talenta. 

»Odlazak serežana«, »Justitia« i t. d., pa onda onaj tužni 
»Djed, unuk i vila« i kako se sve zovu oni radovi ili kako su 
ih nazivali ljudi, koji o umjetnosti nisu imali ni pojma, i koji 


su od te umjetnosti upravo sve ono tražili, što im ni jedna 
umjetnost ne bi mogla pružiti. 

U tom polaganom, ali sigurnom posrtanju, u neminov¬ 
nom propadanju znači romantična priča o njegovoj ljubavi 
spram karlovačke bogatašice samo predzadnju stanicu njegova 
križnog puta. Još posljednji se put opiti velikim i jakim osje¬ 
ćajem, još posljednji put pokušati s nekim idealom u podpu- 
noj samoći i u krvavom očaju! Tg »drzka ljubav« biednog 
odrpanca i gladuša izaziva naravno u Garnisonstadtu skandal, 
' i družtvo ga karlovačko podpuno odbacuje. Prima ga Stross- 

< mayer i zove u Đakovo. Pomaže ga, ali je već prekasno. Ka¬ 

raš, mjesto da slika kod biskupa, luta po đakovačkim šumama. 
Tamni slavonski lugovi, samoća i očaj jedini su njegovi dru¬ 
govi. »Propali čovjek«, netispjeli genij, odbačeni nesretnik 
prilazi svome svršetku. Kršnjavi (Hrvatsko Kolo 1905.) priča 
o prvom samoubojstvenom Karasovom pokušaju. Priča, kako 
je provalio bliedi i okrvavljeni Karaš jedne večeri među bis¬ 
kupovo družtvo, kad su se najljepše Strossmayerovi gosti s 
biskupom kartali. Bilo je to godine 1857. Poslije toga, i od 
Strossmayera odbijen, vraća se u Karlovac, jer nema kamo. 
Tu u svom rodnom mjestu, usred svoje jadne i biedne rod¬ 
bine čeka ga crno, ono se ponavlja uokolo po svuda, — zastire 
sve. Iluzije su pale, a, ostao mrak. Karaš kao da u tom mraku 
traži svemu proživljenome smisao, grabi konačno note i skla¬ 
da .. . Prolazi prošlost, doživljuje još jednoć sve i prebrojava 
i sklada tužaljku na vlastite rieči, svoj zaključni mrtvački kor. 

U virovima Korane završio je samoubojica svoj talenat. 
Mukla grobna Karasova tužaljka, pjesma očaja i rezignacije, 
završava drugi period kao neki stvarni i tužni refrain, koji 
ječi tamnicom absolutizma. Stvarni refrain ilirskih budnica, 
kojima je taj isti period počeo. 

trećedoba 

1860.—1890. 

(Nastavak iste kulturne recepcije i sve jači pokušaji 
resorbcije) 


Suludost Habsburgovaca nije svojim centralizmom i ab- 
solutizmom postigla, u prošlom periodu gotovo ništa, a po- 
najmanje je dostigla svoj vrhovni cilj: stvaranje jedinstvene 
austrijske nacije. Istina, ta centralistička feuludost zapne- 
čila je svaki razvoj; grobni muk, muk tamnice zavladao je 
posvuda. Što je ta tamnica značila drugo, nego jasno nago- 
vještanje budućih poraza i budućeg razsula? Jer tko će se bo¬ 
riti za svog uglavljenog tamničara, tko će htjeti da brani svoju 
tamnicu? U eri absolutizma pobrinula se cenzura, rukovo¬ 
đena, austrijskim dogonima i zločinačkim policiotima, stran¬ 
cima, da je u Hrvatskoj sve šutjelo. Vrata hrvatske sabornice 
bila su zabita, ali je sviest bila svakim danom sve jaca i sve 
nepopustljivija. I madžaroni, i narodnjaci, pa i one razbite 
skupine ilirskih sanjara, svi zajedno, poučeni izkustvom, ra¬ 
zočarani, osjećali su jače i izpravnije jedno to isto: Re'gna 
sumus, non municipia! Svi su znali vrlo dohro, da^ je prvi 
preduvjet za bilo kakovu snošljivost, za, bilo kakav izpravan 
politički život, za bilo kakvu zakonsku pravnu podlogu otva¬ 
ranje hrvatskoga sabora. A izkustvo je prošlog perioda ne¬ 
sumnjivo učilo, da se izlaz iz polustanja ne postizavaj ni s 
Bečom protiv Pešte, ni s Peštom proti Beča, već da izlaz 
i oslobođenje mora i može doći samo odozdo, od naroda. To 
je izkustvo konačno rodilo pravaše ne samo kao reakciju, 
nego kao i pravi logički začetak suvremenoga hrvatskog ži¬ 
vota. Minula, krvava pouka prošlosti u pravaštvu je postavila 
protutežu tradicionalnim koncepcijama, s jedne strane unio¬ 


nistima, a s druge strane austrofilima, s jedne strane Janko- 
viću, Rauchu i drugima, a s druge Šokčeviću (repeticiji Jela- 
čića), Mažuraniću i Strossmayeru. Dok je pravaštvo u tom 
periodu postalo ohće, zatalasalo cieli naš teritorij i proželo 
i one najdonje slojeve, unionisti su ostali donekle ograničeni 
na vlastelu i plemstvo. Narodnjaci su i po strukturi i po pro¬ 
gramu bili opet kompromisni, a ponajglavniju njihovu čest 
činilo je donekle pauperizirano malo plemstvo, malogradjan- 
ska inteligencija, i novo plemstvo, bilo vojničko, bilo sve- 
ćetiičko. 

U negaciji absolutizma bili su svi jedinstveni, no ubrzo 
su se pokazale razlike u koncepcijama. Sukobi i međusobna 
pobijanja nisu zakasnila skoro proizvesti kaos, koji nije zna¬ 
čio ništa drugo nego nastavljanje polustanja prijašnjeg peri¬ 
oda. I kako su te koncepcije više proizlazile iz političkih 
motiva, a manje iz ekonomskih, to se je fermentacija još uviek 
odigravala u gornjem plitkom sloju. Mienjali su se i progra¬ 
mi, mienjali se i potom odnosi i međusobne veze. Stanje je, 
jednom riečju, prema vanjskim događajima, naravno i pre¬ 
ma izravnim utjecajima, bilo lelujavo i promjenljivo. Da¬ 
kako da, je takvo stanje poslije austrijskih poraza bilo pre¬ 
slabo, da u obćoj situaciji nagađanja izbije za nas bolju na¬ 
godbu, nego što je bila sklopljena nagodba. To je stanje upra¬ 
vo pogodovalo takovoj nagodbi, jer je više ili manje snosilo 
odgovornost, što je Hrvatska bila kod sklapanja nagodbe loš 
statist, komu je Rauch nabio na glavu jaram prisilne nagodbe. 
S njom, naravno, nije bila zadovoljna ni jedna od gore spo¬ 
menutih grupacija. 

Produljivanje polustanja bila je nuždna posljedica; druž- 
tvena se struktura gornjeg sloja nije nipošto izmienila, tek 
su iz donjeg sloja pridolazili novi elementi, koji su morali 
svoju svježinu, reeimo i zdravlje, zamieniti nuždom prilika 
osobinama već postojećih kalupa. Naravno da su se te pro¬ 
mjene događale većinom tek spolja. Feudalna vlastela nisu 
samo posjedovala vlast i golema imanja, nego su činila uviek 
spreman krug ljudi, koji će biti sredstvo tuđe vlasti ne na 
temelju spretne, već na temelju roda, dok pauperizirani mali 
plemić plus pogospođeni seljak sačinjavaju u tom razdoblju 

bezlični ka4ar činovnika, kojima će oni više (po rodu) uviek 
moći vladati. U tom periodu građanstvo, manji kler, i pogos- 
pođeni seljak, recimo kao neodvisni odvjetnik, preslab je čin- 
benik spram spomenute nadgradnje. Građanstvo k tome i ona¬ 
ko nema izraziti staležki mentalitet, a formalno oslobođeno 
seljačtvo, dakle' groš pučanstva, nije još nikakav politički čin- 
benik (isp. izborni cenzus), ono je još uviek raja. Ovako slo¬ 
ženo družtvo, osobito u gornjem sloju, uza sve razlike ima 
jedinstvenu značajku, a. to je značajka savite kičme. I ako je 
kada u našoj književnosti bilo simbola, onda je genijalna Ko- 
vačićeva kreacija »kumordinara« simbol čitavoga ovog pe¬ 
rioda. Da taj tip, koji je tvorio glavnu jezgru tadašnje inte¬ 
ligencije, nije mogao dati ni odpora, ni onih pozitivnih radnja 
u podpunosti, samo je po sebi jasno, kao što; je jasno i to, da 
takvo složeno družtvo nije moglo biti podporanj likovnom 
razvitku. Likovni razvitak bio je ovisan poglavito od mece¬ 
natstva pojedinca, u našem slučaju od mecenatstva Strossma- 
yerova, a poslije od stipendija, i naručaba same autonomne 
vlade. 

jasna je posljedica, da je taj »kumordinar« gotovo odu¬ 
ševljen i iskreno odan pristaša nagodbe, jer kakva god bila 
ona je značila za njega plus spram prijašnjega njegovog sta¬ 
nja. Svijala se i šija u svim situacijama, uz patrotsko izpri- 
čavanje, da smo premaleni, da budemo samostalni. Kao uz¬ 
vrat ili kao neka, naknada širila se grandomanija među četiri 
zatvorena zida. 

»A naši ljudi na čelu — kukavice robskoga duha!« (Iz 
korespondencije Rački — Strossmayer 1863., list 15) ■ 
ovakav se refrain kroz cie'lu gotovo korespondenciju Stross- 
mayerovu provlači i točno karakterizira stanje. Pa kad do¬ 
damo toj Strossmayerovoj intimnoj karakteristici portrete, 
što ih je naslikao Starčević (Nekolike uspomene), i to portret 
bivšega državnog odvjetnika, pa kancelara, pa bana puča- 
nina Mažuranića, zatim portret Strossmayerov, bit će zna¬ 
čajke toga našeg stanja još jasnije. Razumjet ćemo emigra¬ 
ciju Tkalčevu, objasnit će nam se tragična, u svom čistom 
fanatizmu velika žrtva Kvaternikova. Razumjet ćemo očaj¬ 
nu u biti usamljenost Starčevićevu. Bliža će nam postati 


i donekle jasnija tvrdoglavost Račkoga, kojega uzalud iz Ru¬ 
sije zaklinje isti Jagić i poziva na stvarnost. (Pisma Jagićeva 
iz Odese). Razumjet ćemo grandscigneura Strossmayera i nje¬ 
govu »Toskanu«, građenu odozgo, i konačno jasna će nam 
postati mogućnost dvadesetgodišnje vladavine bana i grofa 
Khuen-Hedervarya. 

A cielo će to stanje potvrditi opet jedared, da poviest 
nije ni ov^j put bila učiteljica života, uza svu ogromnu i dra¬ 
gocjenu građu poviesti, što ju je upravo ovaj period na svietlo 
iznio. Za cielo to vrieme operiralo se najviše povješću. Sabor¬ 
ski govori i vlade i opozicije, tisak, brošure, sve-su to kao či¬ 
tava, gotovo profesorska razlaganja iz poviesti. Poviest je jed¬ 
no od glavnih sredstava političke borhe. Bila su to natezanja, 
pogađanja i nadmudrivanja, kojima je konačno bila svrha, 
da se rog proda za svieću. Iz zanimanja za poviest nikle su i 
potrebe za prikazima i za ilustracijama iz naše poviesti. Te 
prve naše poviestne ilustracije izrađivao je J. F. M ii c k e', 
Niemac, rođen u Nagyatadu 1819. Boravio je neko vrieme u 
Osieku, gdje se našao u krugu slavonskih slikara, koji su oko 
god. 60. upravo u Osieku tvorili malo kulturno središte, ko¬ 
jega je djelovanje bilo v^žno, posredno ili neposredno, za naš 
cjelokupni likovni razvoj. Tamo Miicke slika većinom por¬ 
trete, od kojih su poneki daleko više vriedni i na višoj slikar¬ 
skoj razini nego što su njegove historijske' ilustracije (šest 
litografija iz hrvatske poviesti; isti motivi su obrađeni u 
ulju, a nalaze se u Arheološkom muzeju). U Zagrebu je bio 
Miicke učitelj F. Quiquerezu. Miicke se kasnije seli iz Za¬ 
greba i umire u Pečuhu 1883. 

Spomenuti osječki krug ima svoj zametak još iz vremena 
Josipa II. Osnivale su se naime tada obične crtačke škole po- 
svim našim većim mjestima, pa tako je takva škola osnovana 
i u Osieku. Od prvog učitelja Miinzbergera, pa preko 
obitelji Hotzendorf, oca i sina Huga, koji je učitelj Kršnja- 
voga, te Waldingera, postoji u Osijeku neprekinuti vez likov¬ 
nih radnika, Osiek je u to vrieme u neku ruku, iako malo, a 
ono značajno žarište, u kojem su se sabirali i ljubitelji umjet¬ 
nosti i sami slikari, bilo školovani, bilo oduševljeni diletanti. 
I čini se, da je u cielom tom osječkom krugu bio Hugo 


Hotzendorf (1807.—1869.) najznačajniji, i to kao uči¬ 
telj, dok se^ kao umjetnik iztiče Adolf Waldinger (1843.— 
1904.). 

Hugo Hotzendorf je tipični učitelj crtanja rođe'n upravo 
za tu svoju struku, kako nam dokazuje čitav njegov rad, ko¬ 
liko nam je poznat. Učio je kod svog oca F r a n j e, poslije 
je bio na studiju u Beču, Firenci i Rimu. Od njega su crteži 
slavonskih gradina. Prekinuvsi svoje učenje zbog očeve 
smrti, vrati se u Osiek, gdje nasljeđuje kao nastavnik svoga 
oca. Da je imao osobiti dar pedagoga, svjedoči i Iso Kršnjavi, 
koji zričito spominje, da je prošao mnoge škole i upoznao 
mnoge umjetnike, ali da nije našao boljega učitelja. 

Takav izvrstni pedagog djelovao je na početku i na ta- 
lenat A. W a 1 d i ng e r a. A kako su početni utjecaji uviek 
ne samo neizbrisivi već i odsudni, vidimo jasnu vezu izme¬ 
đu Hotzendorfa i Waldingera u čitavom opusu potonjega. 
Ista im je značajka opisivanja; no dok je Hotzendorf više ili 
manje dobar vještak i njegov talenat ne seže daleko, dotle 
Valdinger svojim talentom zahvaća dalje, on je dublji, on 
je umjetnik u pravom smislu. Kod njega je vidljiva kreativ¬ 
nost; finim osjećajem produbljuje Waldinger svoja opažanja. 
Najteži motiv za pejzažista, a to je šuma, našao je u Waldin- 
geru oduševljenog i predanog umjetnika. U njegovim jedno¬ 
stavnim crtežima ima nešto elementarno, u njima šuma kao da 
diše, ona živi. On opisuje tu šumu, ali pod njegovom rukom 
kao da ponovno oživljuje taj krajobraz. Korektni i krasopisni 
crteži i slike nisu ilustracije ili možda poetiziranje nekog kra¬ 
jolika. Waldinger ne izmišlja, on konstatira crtajući najobič¬ 
nije objekte. Sitnoslikarski bilježi svaku pa i najmanju granu, 
sliedi njezin rast, kao da ona ponovno raste na Waldingerovu 
papiru ili platnu. Tako se događa, da točna zrcalna slika 
objekta počinje živjeti svojim posebnim životom. 

Intenzitet promatranja, predanost i osobita osjećajnost 
toga slikara omogućile su mu, da na tim običnim papirima 
poda više od običnog odraza, da postigne izražajnost. Uzto 
je taj tankoćutni i osjetljivi umjetnik ujedno i tehničar na 
europskoj razini, koji može najobičnijim sredstvima, kao 


običnom olovkom, izmamiti nijanse, za koje bi mu mogli 
mnogi slikari zavidjeti. 

Kao i Hotzendorf, pošao je iz Osieka u Beč, te je tamo 
dak bečke akademije. Učitelji su mu Ruben, Roesner i 
Scbmidt. Završivši svoj studij radi kod pejzažišta Sellenyj.a 
i Novopackoga. Radio je i kraj Schindlera, s njim je putovao. 
God. 1871. izlaže u dvorani Narodnog doma u Zagrebu svoj 
rad. Kao većina likovnih radnika u našoj sredini, prisiljen je 
zhog neimaštine drugih sredstava primiti mjesto nastavnika 
na realci u Osieku. Tamo i završava svoj život. 

Da se pokaže još jače njegova veza i njegova osobita lju¬ 
bav spram prirode, i to spram razstlina, valja iztaknuti nje¬ 
govu namjeru i njegov započeti rad oko velikog djela iz pod¬ 
ručja botanike, koje bi djelo pokazalo značajke naše flore, 
i to napose one u Slavoniji. 

God. 1884. postaje crtačem u Bosni, izrađuje sitnacione 
planove; da je imao za to osobitu vještinu, pokazuju poneki 
crteži koji kraj kaligrafskih značajka imadu značajke crtača 
planova ili geografskih karata. 

I Uza sve to raznovrstno zanimanje i dosta široko područje 
glavno je polje Waldingerovo pejzaž, i to intimni. On je 
pisti realist i to više u svojim sjajnim crtarijama nego u sli¬ 
kama. Kad slika, ne može sć posvema osloboditi od neke ro¬ 
mantike. To je vidljivo i u kompoziciji i u razpoređenju sjene 
i svietla. Ponekad je i dekorativan, pa mu planovi u slici dje¬ 
luju kao kazalištne kulise. Kad je neposredan i kad ne pre- 
napravlja svoje studije, tada je najbolji i najsnažniji. Cim se 
približi štimungu ili upane u nj, tada je slabiji.Kad izmišlja 
gubi upravo ono, što je kod njega najvažnije, a to je njegova 
podpnna predanost, njegova pobožnost pred prirodom. Wal- 
dinger naime radi vani u slavonskim lugovima tako, kao da 
je njegov ja prestao, kao da se saživio, stopio s tom prirodom. 
Taj ja njegov tek je jedan dielak prirode, koji isto tako vi- 
brira kao ono deblo, ona grana, onaj grm ili cviet, što ga 
Waldinger prikazuje. Nešto bezlično, neosobno struji tim cr¬ 
težima, kao da se u njima takla, i napipala instiktom ona tajna 
živost prirode. Sam Waldinger u svom zapisu (1866.) bilježi: 

. . . »dnevno sam od zore do sumraka u prirodi, u šumi pod 

sjenatiin hrastovima. Tebe, čarobnice prirodo, proučavam s 
ljubavlju. Tebe nastojim izmeti u svojoj slici!« Dalje' zapisuje 
na drugom mjestu u svojoj bilježnici zanosno i patetično; 
»Domovino, tvoja šuma je moj atelier!« No možda u tom za¬ 
nosnom uzviku ima i ponešto ironije i trpkoće, jer je i nje¬ 
gov život bio težak i mučan — šuma mu je u istinu bila je¬ 
dini atelier! ^ _ _ _ 

Kraj ovih izučenih crtača i slikara širio se nesumnjivi 
diletantizam. Tom značajkom je' protkan čitav rad Karla 
Veingartnera, koji je slikao »Sabor 1848.« i »Bitku 
kod Siska 1593.« (Ljubljanski muzej). Takav diletant bio je 
poslije ibarunOžegović, koji je mnogo kasnije na og¬ 
romnim platnima pričao našu historiju; a ova su njegova plat¬ 
na gotovo groteskna. 

Miicke nije dugo boravio u Osieku. Preselio se u Zagreb, 
li tu je slikap i crtao, a izrađivao je i portrete. Nacrtao je čitav 
niz slika iz hrvatske poviesti, te ih litografijom izdao. One ne¬ 
maju nikakve umjetničke vriednosti, svi su likovi nacrtani 
Šablonski i tvrdo. Vidljiva je nevješta i naivna obradba. Pre¬ 
ma Kršnjavijevim uspomenama, cielo pomagalo za Miickeove 
studije bio je jedan manequin. Prema potrebi ga Miicke na¬ 
mještao, i tako »studirao«. Kod njega se moglo učiti crtati, i 
kći mu se također bavila slikarstvom. U takvoj je sredini po¬ 
čeo učiti Ferdo Quiquerez (1845. 1893.), i ti prvi loši 

utjecaji Miickeove sredine bili su za taj izraziti živi talenat 
od odsudne važnosti. Kao kod Miickea, naći ći se i kod Qui- 
quereza iste nepokretne i grubo zacrtane figure, i to ponajviše 
kod njegovih povjestnih ilustracija. 

Kod svih ovih slikarija glavno je sadržaj; one nisu ni 
dobro nacrtane, ni dobro naslikane u meštarskom smislu. 
Quiquerez ih je slikao većinom prisiljen nuždom, brzo i lako¬ 
misleno, bez ikakvih predradnja. Sve su gotovo figure nači¬ 
njene napamet. A slikao ih je u raznim periodima svoga ži¬ 
vota za obične oleografske reprodukcije. Ima ih velik broj, 
kao Kralj Tomislav, Zvonimirovo krunisanje. Smrt Matije 
Gubca, Zrinjski kod Sigeta, Zrinjski i Frankopan, pa Šokče- 
vić i Kosovska djevojka. Kraljević Marko i t. d. Sve su ba¬ 
nalno komponirane u smislu nekih provincijalnih postavlje¬ 


nih živih slika — loš teater, koji često po svojoj patetici dje¬ 
luje komično. Garderoba je toga teatra fantastično biedria, 
pa u svojoj biedi posuđuje kostime iz raznih perioda za poje¬ 
dine predstave. Rodoljubna nota bilo je ono najvažnije, čime 
se tadašnja sredina zadovoljavala i što je tražila. Da li je to 
slikarstvo ili nije, to se te sredine nije ticalo. Upravo po tim 
rodoljubnim slikama postao je F. Quiquerez i poznat i ob- 
ćenito popularan. A kako su te' slike u istinu nesavršene i di¬ 
rektno protuslikarski zamišljene, potonja su pokoljenja pod- 
puno Quiquereza zabacila i nijekale ga kao slikara i kao um¬ 
jetnika, ne vodeći računa o tome, da uz tog rodoljubnog ilu¬ 
stratora i uzročnika svih onih nemogućih oleografija postoji 
još jedaiU Quiquerez, koji je nesumnjivo slikarski vriedan, 
a pogotovo dokumentaran. Naravno, sve naše enciklopedije, 
pa i on^ »Zaslužnih Hrvata«, šute o tom Quique'rezovom vrie- 
dnom slikarstvu. Kod nas valjda još vriedi pravilo, da se sudi 
umjetnik po veličini u metrima njegove umjetnine. Sve vri- 
edne ove Quiquerezove slike malog su formata, a većina od 
tog vriednog rada jesu krajobrazi. A kako se krajobrazi smatra¬ 
ju kod nas još uviek kao manje vriedni, nije čudo, da se o tom 
Quiquerezovom radu nije vodilo računa. I za samog Bukovca 
(vidi Lovrićev prikaz o Bukovcu u »Suvremeniku«) krajolik 
nije značio mnogo, kao što to njegovi krajolici i pokazuju 
jasno. No nije možda pokojni Bukovac bio osamljen u topi 
reakcionarnom shvaćanju; ima kod nas, hvala Bogu, još moz¬ 
gova, koji isto tako misle, da je krajolik ili nature morte ne¬ 
što manje umjetnički vriedno; oni su uvjereni u svojoj polu- 
inteligenciji, da vriedna umjetnina mora imati ne samo kolo¬ 
salne dimenzije, nego da mora riešavati velike probleme. 

Zbog svega toga i nije čudo, da je cieli taj rad Quique'- 
rezov zaboravljen, ali ne samo da mu valja odati priznanje, 
već mu se mora, ukazujući na njegovu izpravnu slikarsku 
vriednost, dati pravo i zasluženo mjesto. 

Njegove će male sličice sigurno preživjeti koga toga od 
naših slikara kasnijeg perioda, jer u sebi imadu ono bitno 
slikarsko. Imadu u sebi te slike harmonija boja, kakvih smo 
poslije riedko susreli. Karakteristika im je realistična osno¬ 
vica u najboljem smislu. Kod njih nije samo prenoše'nje, opo- 

našanje prirode, već je u tim slikama realiziran podpuno u 
slici zaokruženi sklad. 

Kasniji naši slikari, popularni i više cienjeni, prolazili su 
superiorno preko Quiquerezova opusa s dobronamjernim i 
sažalnim smieškom. Koje li preuzetnosti! 

Poput Karasa, nije imao ni Quiquerez zaokruženo logično 
provedeno školovanje. Kao mladić, iza svršene gimnazije i 
fatalnog rada kod stranca Miickea, uputio se iz Zagreba u 
Miinchen. Prema zapisima KršnjavijeVima, u Miinchenu je 
Quiquerez napredovao vanredno u školi Raabovoj. Njegov 
tadašnji učitelj Raab bio je skutonoša razglašenog presvietlog 
Karla v. Pilotjja (1826.—1886.), predstavnika akademske 
romantike u Njemačkoj. 

Piloty je bio virtuoz kista i proračunani regisseur, i on 
je vladao tadašnjim miincbenskim umjetničkim nebom. U ta¬ 
kvom krugu, u takvoj školi našao se Quiquerez, i da ga težka 
bolest (tifus) nije smela, završio bi tamo svoje nauke. Ovako 
je poslije bolesti i nepodpunog oporavka nastavio školovanje 
u Veneciji kod Molmentija, koji je bio onda neki mali tali¬ 
janski Piloty, isto tako teatralan i isto tako namješten kao 
i pravi Piloty. Tamo nije Quiquerezu prijalo. Postoji iz tog 
doba studija mornara (75X58), suha akademska studija sa 
simpatičnom modrikastom pozadinom. Mnogo je bolja i svje¬ 
žija iz istog vremena studija iz Venecije (25X23) i mala stu¬ 
dija iste veličine s barkom i ribarskim priborom. Ove početne 
stvari jasno pokazuju ne samo izraziti slikarski talenat, nego 
i mogućnosti, koje su bile u tom talentu, i koje su se pod 
onom nametnutom teatralikom i ilustracijom tek donekle 
razvile. 

Iz Venecije krenuo je dalje po Italiji, u Firencu i u Rim. 
Njegov Skizzenbuch priča o tim putovanjima. Rio je i u Na¬ 
pulju. Zajedno s Kršnjavim slikao je vedute na Capriju. U 
Rimu je bio u istom atelieru, gdje je boravio Karaš, na krovu 
Palazza Venezia. Neke malene skizze iz Rima nisu toliko zna¬ 
čajne, koliko su važne i slikarski i dokurnePtarno one male 
sličice, koje je izrađivao na povratku iz Italije diljem naše 
obale. Jedna od najljepših svakako je ona iz Zadra (40X35). 
Fina, u sivom tonu, koloristična, s naznačenim barkama i 


drvenim mostom. Slični srebrni ton imadu i njegove slike , iz 
Kotora: grad (30X39) i obala s kućama (34X23). Karakte¬ 
ristično mu je i Cetinje (28X35) sa starim manastirom. Nešto 
gotovo Corotovskog imadu te male profinjene slikarije. God. 
1875. bio je Quiquerez na Cetinju naslikao niz portreta, kao 
Novicu (50X78), koji nije najuspjeliji; bolje su mu druge 
glave, dosta temperamentno nabačene i tehnički dohro izve¬ 
dene. Od tih glava najbolji mu je autoportret. Folklor je u 
tim figuralnim studijama jako naglašen i karakteristike tipova 
su uspjele. Od kneza Nikole bilo mu je naloženo, da ilustrira 
»Gorski Vienac« Mažuranića, te se doista u njegovim Skiz- 
zenbuchima nalaze nacrti za te neizvedene ilustracije. Na¬ 
ravno, komponirane teaterski, na pr. »Četa«. Ciele figure i 
kompozicije sa Crnogorcima podpuno su neuspjele. Bio je 
i u bitci na Vučjem dolu, a poslije je znao pričati mnoge aneg¬ 
dote iz Crne Gore. Kad se vratio u Zagreb, stigla ga je sud¬ 
bina Karasa u nešto poboljšanom izdanju, — postao je uči¬ 
telj crtanja 1878. 

Uz one gore već nabrojene neuspjele historijske ilustra¬ 
cije', javljaju se i njegove male fino slikarski zamišljene stvari. 
Prolazio je' gotovo cielom zemljom i posvuda radio. Njegov 
put po Lici urodio je cielim nizom uspjelih skica i slika. Mali 
nature morte (27X19) upravo je dragocjen, a jedna od ried- 
kih stvari u cieloj našoj umjetnosti jesu mu »Konji na Vrat¬ 
niku« (u posjedu J. Brunšmida). U tom se čovjeku krio pr¬ 
vorazredni animalist. Druge one studije životinja u arheo- 
ložkom muzeju nisu tako uspjele kao oni konji. 

I portrete je izrađivao. »Portret starice« u gradskoj 
zbirci vrlo mu je značajan, tehnički dotjeran. Takvu modela- 
ciju imade' i »Žena iz sv. Klare« (35X45) u posjedu J. Brun¬ 
šmida. Tip je pogođen izvanredno, a izraz je psiholožki vjerno 
prikazan. Svakako jedna od njegovih najboljih stvari, u kojoj 
se po prvi put u našoj umjetnosti donosi naš živi tip. Ono što 
je Karaš već pokušao iznieti, a samo mu je djelomično us¬ 
pjelo na detaljima kostima, ovdje je kod Quiquereza podpuno 
zahvaćeno i živo iznesene. Kod drugih sličnih stvari, kao kod 
Šestinke (35X48) i onih ostalih, vidi se jasno i suviše Qui- 
querezov nedostatak u crtanju. Taj nedostatak nose i one 

crtarije u brojnim Skizzenbuchima. Molmenti je imao pravo, 
kad je Stros8mayeru odgovorio na pitanje, što drži o Quique- 

rezu, da mu fali gramatika, naime crtanje. 

Nedostatak slikanja odavale su i slike naslikane u Marija- 
Bistričkom starom cintoru. Kod njih valja izpraviti navod 
Kršnjavoga, da su to bile freske; to su bile obične zidne sli- 
karije sa klijom, a račun o kliji i o bojama nalazi se među 
Quiquerezovim crtarijama. Lose su jednako nacrtane one ve¬ 
dute iz Orahovice, Karlovaca, Beočina, Krušedola, Cengićevih 
dvora, kao i onaj niz različitih crtarija u njegovoj ostavštini. 

Kao pokus valja spomenuti Quiquerezov radirung »Satir 
i nimfa« A kao jedan izpravno obavljen posao treba zabilje¬ 
žiti i njegov rad u kopiranju slika iz lepoglavskog refekto- 
rija na priedlog dra. Ise Kršnjavoga. Stari tvrdoglavi Ljubić 
izjavio je, da te slike i onako ništa ne valjaju i da ih ne treba 
kopirati. Svakako su te kopije i crtarije uspjele, i bar su do¬ 
nekle sačuvale' ove kulturno-historijske vriednosti. Publici¬ 
rao ih je u svom djelu prof. Szabo (Spomenici kotara Ivanec). 

Odnos spram Kršnjavoga mienjao se tokom Quiquerezova 
života. U početku bilo je drugarstvo, pače i prijateljstvo, po¬ 
slije se izmienilo raznim sukobima, pogotovo zbog različnih 
družtvenih položaja. Ta dva živa temperamenta nisu se pod¬ 
nosila, samo se, kod toga čini, da je Quiquerez izvukao kraći 
kraj. Ali je svakako istina, da je Kršnjavi i pomagao Quique- 
reza i da je bio neko vrieme i zaštitnik ovoga boležljivog i 
tankoćutnog talenta. 

Kao čovjek Quiquerez je živio dosta povučeno; još se da¬ 
nas mnogi sjećaju njegove male bolešću pognute figure, kako 
izlazi iz svoga stana u Visokoj ulici i podštapajući se šeta 
gornjim gradom. Poput Karasa bio je Quiquerez nezadovoljan 
svojim radom i uglavnom skeptik; još pred smrt a umro 
je relativno mlad — tumači Kršnjavom, kako će on sad tek 
svoje najbolje stvari naslikati! 

Usud mu nije bio sklon, ni njemu ni njegovim za naše 
prilike i za ono vrieme izvrstnim slikama, jer te slike nisu 
do danas ušle ni u Strossmayerovu galeriju, kao ni ona divna 
Karasova slika. 


Kraj slika Quiquereza valja iztaknuti riedke slike E. N. o- 
y a k a, o čijem životu neznamo ništa pouzdano. Nagađamo, 
da je Istranin. Radio je osamdesetih godina u Zagrebu. Nje¬ 
gova »Oluja nad riekom« je izvanredno malo platno, puno 
ugođaja, te se s uspjehom može postaviti uz bok i najboljim 
realizacijama tog perioda. Čini se, da je Novak bio nemiran 
duh, možda je došao i u konflikt sa zakonom. Spominje se 
njegova kazna u Lepoglavi i kasnije njegov nestanak iz Za¬ 
greba. 

Zaista, naša sredina nije pogodovala razvitku likovnog 
života, stoga je trebalo u njoj stvoriti bar neke mogućnosti. 
Prvi je to počeo sa gotovo smišljenim planom izvoditi I s o 
Kršnjavi (1845.—1927.), i što je važno, on je uspio do¬ 
bar dio toga plana u istinu u djelo pretvoriti. Ako nije nikako 
moguće zamisliti cjelokupni likovni razvitak u našim stranama 
u drugoj poli XIX. vieka bez biskupa Strossmayera, još je 
mnogo manje moguće zamisliti ga bez Ise Kršnjavoga, Dok je 
Strossmayer iniciator i mecena, koji namiče prva sredstva za 
ostvarenje visokih instituta, kao akademije, galerije i sve'učili- 
šta, Kršnjavi je djelomice suradnik i organizator galerije, a 
kasnije je već nastavljač i samostalni inicijator. On organizira 
gotovo cjelokupni likovni život u tom periodu. Ostvaruje 
1878. Družtvo umjetnosti, 1882. obrtnu školu i u vezi s njom 
obrtni muzej. A kasnije kao odjelni predstojnik za bogošto¬ 
vlje i nastavu gradi, pregrađuje ili dograđuje preko stotinu 
naučnih zgrada, crkava i drugih ustanova. Jednom riečju, 
Kršnjavi gotovo kroz dobra tri decenija pokreće, vodi i, re¬ 
cimo iskreno, skreće prema svojoj volji cieli naš likovni raz¬ 
voj. I nema, tamo od 70-tih godina prošloga vie'ka pa blizu 
do pred rat, ni jednoga značajnijeg ili sasvim neznačajnog 
likovnog pitanja ili događaja, u kojemu ne bi sudjelovao Iso 
Kršnjavi, bilo kao glavni akter, bilo kao pokretač ili kao neu¬ 
morni protivnik, napadač, bilo kao temperamentni kritičar. 

Sam Kršnjavi iztiče u svom članku o hrvatskoj umjet¬ 
nosti (Oesterreich-Ungarn in Wprt u. Bild) g. 1902. značajno 
pomanjkanje jakih individualnosti kao znak naše nesamo¬ 
stalnosti u likovnom životu. Kad bi se ta tvrdnja prihvatila, 
morali bismo svakako upravo I. Kršnjavoga u relaciji spram 

ostalih javnih radnika shvatiti kao prvu krupnu ličnost na¬ 
šega likovnog razvitka. On je kao pojava i značajan i vrlo 
složen, jer mu je djelovanje najraznovrstnije. Bavi se slikar¬ 
stvom, povjestničar je umjetnosti i kulture, litetat, a konačno 
čini se, da je možda najvažnije polje njegovo politika. Zbog 
svega toga nije lako obuhvatiti ovu složenu ličnost u njezinoj 
totalnosti, a pogotovo nije ju lako pravedno ocieniti. Mržnja, 
koja je pratila neprestano njegov javni rad, izvajala je u na¬ 
šem blatu njegov lik u čudne i goleme razmjere, u neku na¬ 
kazu i neko strašilo, tako da je u istinu bezuvjetno potrebna 
korektura, osobito kad se uvaži, da jč to bila mržnja i manjih 
i slabijih od samoga Kršnjavoga. Mržnja onih, koji nisu mogli 
podnieti, a ponajmanje oprostiti mu njegovu nadmoć. Da je 
u istinu postojala, dosta je danas njegova mišljenja porediti s 
mišljenjimai njegovih protivnika o likovnim pitanjima. Pa 
koliko se danas ta mišljenja Kršnjavoga nama i čine reakci¬ 
onarna, sva su i po svojoj erudiciji, a i po shvaćanju umjet¬ 
nosti nad mišljenjima i sudovima njegovih protivnika,. On je 
bio prvi kod nas, koji je stručno pisao kritičke sudove, dok 
su njegovi protivnici u ocjenjivanju i prosuđivanju umjet¬ 
nosti većinom bili ako ne analfabeti, a ono tek dobronamjerni 
diletanti. Da nisu prilike (nije bilo potrebnih sila) prisilile 
Kršnjavoga, da sć razbije u svojoj djelatnosti na nekoliko 
protivnih strana, možda bi Kršnjavi postao po svojoj pre¬ 
dispoziciji, po svojoj aktivnosti i temperamelitu izvanredan 
kritičar, jer je to mogla biti njegova najpozitivnija domena. 
Silom prilika, nije se mogao Kršnjavi specializirati, te je pos¬ 
tao neke vrsti homo universalis. Njegova je aktivnost tolika, 
da je lakše reći što on nije bio, nego što je bio. Slikar i pro¬ 
fesor, povjestničar i pravnik, organizator i iniciator, literat 
i esejist, kao predstojnik prosvjetnog odjela naručitelj i me¬ 
cena, tvorac osnova za nastavu i graditelj škola i ateliera, 
pisac romana, stručnih radnja, pamfleta i dnevni gotovo žur- 
nalist, tumač i prevodilac Dantea, sabirač pučkog umieća, 
pristaša u svoje vrieme liberalizma »židskih i framasunskih 
nitkova«, kako bi to Strossmayer rekao, protivnik lukna, pro¬ 
tivnik svećenicima; gradi u gotskom i bizantskom slogu crkve, 
kao ekskomunicirani duelant tumači sv. Tomu Akvinskoga, 


dekameronska figura i pobožni vjernik, brani preko Kuhača 
moral, i kao uvjereni katolik trećoredac traži, kad ga poljubi 
blaga sestra Smrt, da ga pokop,aju na način male braće. I sve 
to raznovrstno pače i protivno nastojanje i zanimanje naći će 
se u životu Ise Kršnjavoga. Sva se' ta njegova zanimanja i 
zvanja nalaze kod njega često simultano, a riedko podpuno. 
Iz takve nepodpunosti proizlazi njegova nuždna površnost, 
koju je Franjo Marković umio vrlo često spominjati i izticati. 
Ali iz svih tih kontrasta njegova aktivnog života izbija feno¬ 
menalna vitalnost parena gibkošću, koja upravo zapanjuje. 
Ta gibkost nije kanda kod Kršnjavoga imala granice, i po 
običnom mjerilu bila bi to amoralnost. Ta se vitalnost njegova 
kreće od podpune nizkosti (primjer apoteoza Khuenove pro¬ 
svjete, koju je imao naslikati Bukovac) do najpožrtvovnijih 
i ponajviše samopriegornih čina u korist obćenitosti. I tako 
taj ozloglašeni predstojnik bogoštovlja i nastavč, koji držav¬ 
nim novcem zida na stotine državnih ustanova, a kraj toga 
svršava svoj život gotovo kao podpun siromah, čini nam se 
kao neka legenda, kao neko čudo ili kao neka pojava iz dru¬ 
goga svieta. Njegova mu je elastičnost omogućila, da prođe 
pravaštvo, Strossmayerovo narodnjaštvo i Khuenovo madža- 
ronstvo kao neke stanice na putu. To je prelaženje bila obična 
i, rekao bih, obćenita pojava nagodbenog perioda, samo se 
mora priznati, da je Kršnjavi, ako ne baš s elegancijom po 
toj stazi koračao, a ono ipak taj put tako obavio, da je ob¬ 
ćenitosti više koristio nego sebi, što se' kod drugih karierista 
istog perioda ne može ustanoviti. 

»Vladi služiti i za nju raditi u stvari istinitoj i poštenoj 
ne može biti zamirke, ali služiti vladi u stvari razvratnoj, 
mrzkoj i gadnoj, to pošten čovjek ne smije nipošto. Služiti 
Isusu i Belijalu uje'dno, služiti svietlu i tmini ujedno, gadno je, 
sramotno je i ubitačno je. Tko to čini. Boga, vjeru, sviest i 
istinu prodaje za 30 srebrnja,ka.« Ovako piše Strossmayer (list 
1305). Iso Kršnjavi služio je uistinu obilato ujedno i Isusu i 
Belijalu, samo je trideset srebrnjaka upotriebio za naš likovni 
razvitak. 

Kršnjavi je bio fantast, zaljubljen u ljepotu poput kakvih 
poklonika ljepote u doba renesanse; ova je za njega bila neki 


umišljeni otok blaženih, neki daleki ideal prošlosti. Tercine 
Danteove bile su ono čarobno sredstvo, koje ga je prenosilo iz 
stvarnosti, iz njegove nemirne aktivnosti u taj daleki umišljeni 
sklad i ljepotu. Za njega je to bio neke vrsti odmor. Iz pakla 
stvarnosti, kojoj je topografiju mogao dobro znati, dizao se 
s pomoću topografije Božanske Komedije do svoga fiktivnog 
raja. I cieli njegov artizam kao da se sažeo u Danteu. Na nje¬ 
govu ponuku gotovo svi umjetnici koji se kasnije oko njega 
kupe, slikaju, ilustriraju, pače i modeliraju teme iz Dan¬ 
tea, i tako nehotice sliede svoga mecenu u fiktivni sviet, dalek 
od naše stvarnosti, koji je sviet bio još možda dalji i nedo- 
hvatniji samim slikarima i kiparima. 

0 Kršnjavomu je Strossmayer mislio: »Kršnjavi je čovjek 
bez ikakve pameti i bez ikakvog razbora, a mašte neobuz¬ 
dane«. (Pismo 1352). Ta je konstatacija tek upola izpravna. 
Baš pameti i pronicavosti bilo je u Kršnjavoga mnogo; često 
je mnogo dalje vidio i prozreo nego Strossmayer. No razbor 
mu je bio sigurno pomućen, kako se to događa kod svakog 
neobuzdanog temperamenta, ali je zato bio obdaren voljom i 
izdržijivošću, kao malo tko. Pa kad ga Khuen nije htio ime¬ 
novati odjelnim predstojnikom navodno zbog toga jer nije 
jurist, on u 45. godini postizava doktorat prava u Beču, i 
tek onda postaje predstojnik. Ta je volja i rodila njegovu 
bajoslovnu a i prepotentnu ambiciju, koja je na mahove us¬ 
pjela, da i prema jačima od sebe uzpravi kumordinarsku svi- 
nutu hrptenicu nagodbenog perioda, i da se u svim pitanjima 
stavi u pozu jedinog i nepogrješivog arbitra. Sic volo, sic 
iubeo! I nije samo Kršnjavi pozirao Bukovcu u mentenu za 
portret, nego se on znao u tu pozu i uživjeti: još više, on je 
u svojim spisima pozirao i za poznija pokoljenja kao arbiter 
i egocentrični gospodar; u njegovim spisima obično počinju 
značajno rečenice sa »ja«. 

»Taj ludi naš šef bogoštovlja i nastave, koji bi — da je 
pameti u glavi — morao biti miran, čedan, obziran i umiljat, 
kao kakav svećenik, a on brutalan, bahat i bezobziran.« (Ko¬ 
respondencija Strossm.—Bački, 1293). Jest, u biranju sredstva 
za postignuće ciljeva bio je Kršnjavi bezobziran, mali Mac- 
chiavelli; pa uza sve to čitavim se njegovim kretanjem pro¬ 

vlači kao crvena nit njegova pravaška smjernica: od traženja 
i predlaganja (u saboru 1892.) osnove, da se »Jugoslavenska 
akademija znanosti« pretvori u »Kralj, hrvatsku akademiju«, 
zatim preko panegiričkih madžaronskih govora u saboru te 
spisa o narodnosti u »Mladoj Hrvatskoj« pa sve tamo do 
Accurtijeve obtužnice. Ta temeljna smjetnica pečatala ga je 
kod protivnika (kod vodećih koalicionaških političara) kao 
opasnog frankovca, koga je dopušteno pobijati na bilo ka¬ 
kav način. 

Odstranimo li na čas sve sporednosti, ostaje u njemu kao 
glavni motor njegove fenomenalne vitalnosti instinkt, i to 
piaiskonski instinkt svakoga čovjeka, a to je pohlepa za 
vlašću. Biti vladar, vladati. »Bolje je prst vlasti, nego šaka 
prava«, bila je parola Kršnjavoga u životu. Njegove su naj- 
raznolikije rabote vodile k cilju: vladati nad živim i mrtvim, 
nad dušom i tielom, silom ili lukavošću, pogrdama ili nagra¬ 
dama. Zauzdati stvarnost, ne podleći ili možda se skloniti na 
neutralno polje umjetnosti, ne‘! — već naprotiv, od umjetnosti 
stvoriti sebi sredstvo za vlast. 

To sredstvo primjenjivao je čitav život, i zato su ga po¬ 
najviše umjetnici nazivali despotom, i to ponajviše oni, koje 
je upravo stvorio i kojima je u istinu dielio kapom i šakom, 
dok je ikako mogao. No kao svi despoti, bio je i Kršnjavi 
ćudljiv i promjenljiv, i podatan laskanju. Uza sve to, što je 
bio čovjek nastrojenja, dao se je taj strogi arbiter elegantia- 
rum predobiti i najmanjom uspjelom likovnom stvarčicom, 
tako da su se kod njega najveće grdnje i psovke pretvorile za 
čas u oduševljeno hvaljenje. Taj naime kruti umjetnički des¬ 
pot držao se kao otac spram svojih štićenika. On ih je, istina, 
smatrao svojim oruđem, koje će sve ono izvesti, šta on u samoj 
likovnoj umjetnosti nije dospio ili nije mogao. A brinuo se 
upravo otčinski za svoje štićenike. (Vidi pisma njegova sli¬ 
karu Bačkomu i B. Frangešu). 

Umjetnost mu je bila potreba, gotovo strast. Tipični 
hedonist, koji na osnovi svoga jakog erotizma osjeća i ćuti 
umjetnička djela. Dosta ga je bilo jedared samo promatrati 
među slikama renesanse ili ga možda gledati pred kojim tali- 

janskim kipom, kako sladostrastno opija o sebe sklad kako 
požudno i oduševljeno upija ljepotu, da se gornja tvrdnja u 

podpunosti prihvati. _ _ ^ ^. i ^ 

On sam kaže: »Umjetnost je cviet čovječje naobraže¬ 
nosti, ona je izraz težnje za uzvišenijim užitkom života, a 
Schopenhauer ju uz poeziju i filozofiju naziva najvećom sre¬ 
ćom na tom svietu«. 

Kao estet u početku prihvaća u cielosti estetiku takozva¬ 
nog realizma Herbartovih nazora, odbija stranputice idealizma 
metafizičara, zato i izriče kao credo: »Za csteta skoio je 
manje škodljiva materialistična struja nego idealizam sa svo¬ 
jom sublimacijom: spiritualizmom. Ljudi bar onih nazora 
ostaju na tlih, te čine mnogo plodovita opažanja dočim 
idealizam zajaše odmah pegaza te mjesto valjanih nauka^ da¬ 
riva nas frazama o božanstvenoj ljepoti, o bezkonacnoj iceji 
u konačnosti i t. d.«. 

Polemizira u svojim predavanjima s nazorima svih ta¬ 
dašnjih estetičara. Duhovitost Hanslicka, polemičara protiv 
Wagnera, vrlo mu je bliza. I po svojim predavanjima je tipni 
eklektik, koji u glavnom prihvaća Zimmermanovu »Allge- 
meine Astetik als Formwissenschaft« za bazu svojih estetskih 
razlaganja, kao kompromisno stajalište spoj etike i estetike. 
Od tadašnje glavne dileme: da li obstoji ljepota u sadržaju ili 
u obliku? ili da li je izpravnija estetika sadržaja ili estetika 
oblika, — on izabire u prvo doba estetiku oblika te kaže: 

»Vrlo je lahko razumjeti i opravdati, da te'olog, rodoljub 
i moralista svaki prema svom osobnom zanimanju predmet 
umjetnosti za sadržaj želi, da s toga po tom sadržaju i vried- 
nost umjetnine sudi, — ali takav se sud nipošto nemože este- 
tičnim nazvati. 

Esteti mora sadržaj biti posve svejednak, da mu bule 
sud svevriedan«. 

Zaključak: »Ljepota leži jedino u oblieih, sadržaj neima 
važnosti za estetiku. Slikarstvo valja razdieliti samo na dvoje: 
u valjalo i nevaljale!« 

Dakle, strogi formalizam! No kako je Isidor Kršnjavi bio 
previše vitalan da ostane kod tih zasada, on ih u drugoj fazi 
svoga života prekreće i s estetike forme sve se više upućuje 

spram etike i estetike sadržaja, konačno će završiti religioz- 
nošću koja graniči mistikom, protiv koje se je upravo kao 
mlad profesor estetike borio. 

No krivo bi imao onaj, koji bi zamišljao Kršnjavoga kao 
krutog profesora teoretičara spomenutih zasada. Kršnjavi je 
bio tip praktičnog estetičara, koji je svoju teoriju vrlo elas¬ 
tično prilagođivao svome radu. I sad dolazi ono najvažnije 
kod njegove estetike: da je sam bio i slikar. On je' iz prakse 
znao, što je slikarstvo, pa zato je i mogao govoriti o slikar¬ 
stvu u našoj zemlji do sada najstručnije i najizpravnije. Sam 
izričito kaže na jednom mjestu u svojim djelima: »Nema indi 
dvojbe, da smo mi slikari ovlašteni kao itko drugi govoriti 
o umjetnosti.« 

Citira za to svoje mišljenje Pliniusa: »De pictore, sculp- 
tore et fictore nisi artifex iudicare non potest.« 

Njegova je memorija upravo fenomenalna; kadar je na 
bilo koji ve'rs, recimo iz Dantea, održati nepripravljen naj¬ 
zanimljivije predavanje. Italiju i talijanske spomenike pozna 
kao svoj stari džep, u svojoj imaginaciji kadar je rekonstrui¬ 
rati ne samo pojedine monumente, već i najsitnije detalje, 
rekonstruirati pojedine boje i tonove na najmanje poznatim 
slikama. On ne kopira te slike, on upravo ulazi u srž i sa par 
poteza hvata olujnog Tintoretta, kao da ga sliedi u kreativnom 
procesu. Receptivnost je u njegovim malim stvarima prema 
klasičnim djelima došla do svog vrhunca. 

Više Schdngeist, a manje umjetnik, više entuziast, a ma¬ 
nje pedagog, više čovjek, koji probuđuje interes, nego suho¬ 
parni sabirač i opisivač umjetničkih djela, više duhovit eau- 
seur, ćaskalo, nego učeni predavač ili patetični retor. Više 
zanimljiv nego dubok, pun humora i temperamenta, pa kad 
jc za katedrom sjedio, đaci mu sigurno nisu spavali već su 
ga sa zanimanjem pratili; zato su njegova predavanja bila 
redovno najviše pohađana. I ma da če'sto nije ništa stvarnog 
izricao, njegov žustri način predavanja, prelaženje s jednog 
predmeta na drugi, te zasoljene dekameronske pričice, koje 
su se preplitale u njegovu pričanju, činile sn njegova preda¬ 
vanja privlačivima. Ta se predavanja nisu svršavala u preda¬ 
vaonici, već su bila nastavljena na ulici, na šetnji, i u kući. 

s pojedinim đacima, koji su bili, rekao bih, njegovi vjernici. 
Glas mu je bio nazalan, ali nd antipatičan; karakteristična 
staračka glava siede kose i brade, žive oči, živi pokreti, malo 
pognuto držanje. Neka osobita živost zračila je iz tog lika i 
svojom živošću je svakako bila njegova vanjština zanimljiva, 
ako ne i liepa. Dobrog i izražajnog portreta Kršnjavoga ne¬ 
mamo, premda ga je portretirao i Bukovac i mnogi drugi, a 
možda je njegovoj ekspresivnosti ponajbliža vanredna karika¬ 
tura B. Petrovića u različnim pozama. 

Nekako do svoje 50. godine ide u korak s vanjskim li¬ 
kovnim strujanjem, a onda zastaje ili se prilagođuje više ili 
manje novijim strujanjima, koja mu u biti ostaju podpuno 
strana. Francuzka suvremena umjetnost bila je Kršnjavomu 
sasvim strana i protivna; on ju je smatrao modom, i malone 
nesrećom. Taj tipni impresionist po svojoj ćudi bio je pro¬ 
tivnik impresionizma, a po svojoj naravi skroz naskroz erup¬ 
tivan, zakleti je neprijatelj ekspresionizma; za njega je bio, 
recimo, Worringer »Narr und Irrsinniger«, koji spada u lud¬ 
nicu, a ne na profesorsku katedru! 

Mjerodavan mu je krug bečki i miinchenski, god. 80. 
tamo je i polazio akademiju. Kaulbach, Kaulbacbov zet Fro- 
schel, Siemiradzki, Gyzis bili su ne samo njegovi znanci, već 
za njega i nesumnjivi autoriteti. Nad Seitzovim je slikama 
Kršnjavi u Đakovu oduševljen. (Listovi iz Slavonije). 

No kraj svih tih i takvih ukusa ipak se mora naglasiti, 
da je svojim instinktom Kršnjavi sasvim izpravno shvatio 
Leibla. O njemu je napisao njemački često citirani prikaz u 
ono vrijeme, kad se u Njemačkoj još pravo nije cienio Leibl, 
i kad Leihlovo značenje nije u vlastitoj domovini bilo uobće 
ni poznato ni priznato. 

Brojne kritike Kršnjavoga jesu neke vrsti naše umjet¬ 
ničke kronike skoro kroz tri decenija; stoga ih treha napose 
razmotriti. 0 našim slikarima i kiparima svog perioda u tim 
se kritikama riedko vara, pa su poneke zadržale podpuno 
svoju istinitost i aktuelnost. U arhitekturi najviše grieši. Ima 
i primjedaba i konstatacija u tim prikazima, koje na žalost 
još i danas vriede, poput evo ove: »Da iskreno kažem, skoro 
me je stid pisati o umjetnosti. U nas je polje estetike kao 


njiva bez gospodara, na kojoj svatko svoje konje pase po 
volji, pa tako i naši divlji estetičari svoga pegaza, koji je vrlo 
oporan parip, pak se rado rita, kad ga tko iz njive tjera. To 
je prava i istinska sramota i pogrda, da je u nas istom komu 
dozvoljeno sjesti na sudačku stolicu, pa zabavljati obćinstvo 
s tim, što se njegovoj naivnoj duši liepo i loše čini.« (Đa¬ 
kovo — Crkva). 

Kao što su žive njegove causerije i predavanja, tako su 
žive i njegove kritike; one su poput slapa, neke brzice, go¬ 
tovih kaskada, recimo spram kritika Franje Markovića ili 
Lacka Mrazovića, koje teku učeno, lagano i lieno, da upotrie- 
bim vodomjernu paralelu iz Marjanovićeve poznate knjige 
»Iza Šenoe«. 

Stil je' Kršnjavijev feuilletonistički, bez dugog daha, a 
sudovi su prije svega ponajviše aprioristički; tradicija mu jč 
na počastnom mjestu. Često su i ti prikazi puni točnih i iz- 
pravnih dosjetaka ili uzrečica; dokumentacije su naravno 
riedke. Induktivna metoda nije njegova odlika, baš kao što 
mu nije draga ni metodika bečke historijske škole, koja se 
sva izcrpljuje u samoj deskripciji umjetničkog objekta. Po¬ 
lemike vodi u svakoj zgodi, kao da uživa u njima. Pa kako 
nema ravnih protivnika, zato mu je ton obično neka veliko¬ 
dušna ironija. Kod oštrije parade brzo pada u grubost i običnu 
grdnju. Sudovi su mu često vrlo vješto dvosjekli. Tvrdoglav 
je i radije će' priznati sve svome protivniku, samo ne vlastitu 
pogrješku. 

Problema za njega nema; on ih, čini se, vrlo lako j 
ukratko rješava; stoga je već prva rečenica u »Oblicima gra¬ 
diteljstva«, dakle u našoj prvoj povjestnici, kriva i sumnjiva: 
»Staro-egipatske građevine, grobovi i hramovi su najstariji 
spomenici na svietu.« Svoje apodiktične tvrdnje, kako rekoh, 
ne dokumentira; ono, što Kršnjavi kaže, to je Roma locuta, 
causa finita. I ma da ga napadaju, on vriedi ipak za dugi niz 
godina kod nas kao nepogrješivi autoritet. 

Što je za Kršnjavoga liepo? Na to odgovara Kuhač 
(»Anarkija«) po diktatu dra Ise: »Liepo je ono, što se u kul¬ 
turnim narodima smatralo i smatra liepim«. Po toj je defi¬ 
niciji najjasnije pokazan stav Kršnjavoga, stav kulturtregera, 

a i formalista. To je ključ za njegov odnos prema pučkoj 
umjetnosti, koju on donekle prvi sabire. On s ovim barbar¬ 
skim i primitivnim izrazom nije znao, što bi pravo počeo. To 
i takvo tumačenje ljepote najbolje objašnjava njegovo civili- 
zatorno, a ne kulturno nastojanje, njegovo prenošenje i uno¬ 
šenje, a ne probijanje samorodnih vrela. 

Kao formalist izvodi zakone prema postojećim nmjet- 
ničkim, naravno stranim klasičnim djelima. Tako dolazi do 
zakona građevne ljepote, jer estetika za njega nije drngo, no 
umjetnička gramatika. »Kao što gramatika uči oblike jezika, 
tako estetika ima učiti oblike umjetnosti«. (»Oblici«). Dakle 
čista statika izvan životne ljepote, koja već unapried izkljn- 
čnje kao pogrješku svaku dinamiku. Da je umjetnost samo 
živi izraz, nije mu blizu, ma da citira kasnije i Croce-a. Možda 
zato gotovo i mrzi Kršnjavi barok u graditeljstvu, a odušev¬ 
ljen je za tradicionalnu klasiku i renesansu. Prema Semperu 
i njegovim povjestnim asociacijama ovako on to izriče: »Crk¬ 
veno graditeljstvo vratilo se na sredovječne' uzore, profano 
na klasičnu umjetnost i renesansu.« 

Drugim riečima, bolletika u punom i pravom svom smi¬ 
slu, ili još točnije, definicija stila onoga vremena, koje je bilo 
bez stila. To je vrieme, kojemu je simbol Makartov bouquet 
i posoblje »deutsche Renaissance«; vrieme, kad je arhitek¬ 
tura podpuno jalova, kad oponaša sve slogove, kad se grade 
parlamenti u klasičkom stilu, viećnice u gotici, banke u fi¬ 
rentinskom slogu, a zgrade i palače bogatih bankira u baroku; 
to je vrieme, kad se zida lažljivo. Tu lažljivost ponajviše još 
pokazuje onaj užasni kič, sav u prividnom materialu, koji u 
tome vremenskom periodu važi kao umjetni obrt. Tim se 
približujemo najtamnijoj sjeni čitavoga likovnog rada Ise 
Kršnjavoga. Ta mračna sjena je Herman Bolle i njegovo djelo¬ 
vanje, na koje ću se kasnije detaljnije osvrnuti. 

Olakotna okolnost za opisano shvaćanje estetskih zasada 
Kršnjavoga jest donekle ta, da je to shvaćanje obćenito eu¬ 
ropsko, a ne možda kakva naša osobitost. U toj grješnoj na- 
zoviarhitekturi idemo u korak s Europom i nismo nimalo u 
zakašnjenju. 


U cielom djelovanju Kršnjavoga ponajmanje važno cim 
se njegovo slikarstvo. No ne valja ni taj njegov mu zabaciti 
ili podpuno negirati. §to je naša sredina znala o Kršnjavomu 
kao slikaru? Znala je samo to, da je Kršnjavi naslikao šesto- 
prstu Madonu, i tu je glupost naša sredina ponavljala deset¬ 
ljećima. No ne treba misliti, da je ta glupa podvala bila 
originalna, ona je podvaljena ni manjemu ni većemu već sa¬ 
mome Raffaelu za Sikstinsku Madonu, a kod nas je ta glupa 
šala samo preuzeta, i ljudi su se godinama svađali o tome, 
da je Kršnjavi u istinu naslikao svojoj Madoni šest prsta, jer 
su silom htjeli sjenu na malomu nožnom prstu protumačiti 
kao šesti prst. Kršnjavi slika kao mlađi čovjek, pa onda pre¬ 
staje, i tek pod kasnu starost laća se opet kista. Počeo je 
raditi studirajući u Beču i Miinchenu; tamo radi dosta mar¬ 
ljivo, zanimajući se za cjelokupni likovni život. Čini se, da 
mu najviše uspievaju nature morte. Neki ga hečki kritičar u 
to vrieme proglasi radi neke skupine voća (girlande) novim 
Makartom. On slika i religiozne' slike. Po njegovu vlastitom 
priznanju u tim je slikama sve, što je znanje i marljivost 
mogla učiniti, samo manjka, kako on misli, osjećaj. Da je 
mjesto osjećaja rekao nedostatan talenat, onda bi to priznanje 
bilo izpravnije, jer kad je Kršnjavi radio malene nature morte 
i studije, onda je njegov talenat bio dovoljan, no kod većih 
stvari je talenat zatajio, osobito kod figuralnih. Cieli naime 
talenat Kršnjavoga bio je više receptivan, a nije nikako bio 
kreativan. Njegovo htijenje' bilo je veće nego sam talenat; to 
pokazuju njegove slike »Fausta« u raznim variantama. Zato 
su njegove male skice po različnim slikama iz talijanske re¬ 
nesanse upravo vanredne. Ima ih cieli niz, pa se možda ni 
jedan slikar kod nas ni prije ni kasnije ne će s tolikim shva¬ 
ćanjem približiti i shvatiti kolor talijanskih majstora rene¬ 
sanse i kasnijih velikih slikara baroka. Od njegovih studija 
postoji jedna djevojačka glava (40 X 50), možda tehnički i 
slikarski najuspjeliji rad, što sam ga vidio od svih slika toga 
trećeg perioda. Slikana je u Miinchenu: na tamnoj pozadini 
iztiče se koloristična sjajno izvedena partija lica, tek naba¬ 
čena sočno i u sebi definitivno. Svakako mu je ta studija po 
svojoj fakturi i po svojoj realizaciji dala podpuno pravo, da 

pograbi često paletu mladih svojih štićenika, pa da se upusti 
u korekturu, radi čega se pokojni Lunaček kroz mnoge feuil- 
letone zgražao, jer je posao Kršnjavoga držao diletantskim. 
Možda bi one staračke radnje, što ih je Kršnjavi pred smrt 
izrađivao, dale Lunačeku i pravo, ali one prijašnje nikako. 

Uz te studije ima i radova iglom na bakru. Ovi su sasvim 
re'alistički, i začuđuju svojim pozitivnim kvalitetama. 

Sve u svemu, ta izvanredna i neobična pojava našeg jav¬ 
nog, specialno likovnog života značila je uza sve omaške u 
našim relacijama velik i jak pozitiv, jer ako i nije po svojim 
realizacijama dala neke temelje, ni ideoložke, ni umjetničke, 
ona je organizirala bar prve početke likovnog razvoja, pro¬ 
budila zanimanje za umjetnost, dala poticaja i omogućila prve, 
ma i slabe ekonomske uvjete likovnog života uobće. U na¬ 
šem stanju, gdje su manjkali svi uvjeti, za likovni život, zna¬ 
čio je napor Kršnjavoga i njegove realizacije više nego bi 
takav napor značio drugdje. On ne znači početak, već prvu 
jezgru, ili bolje, stvaranje žarišta, pribiranje za daljnji razvoj. 
Bez realizacija Kršnjavijevih još bi se teže taj razvitak pro¬ 
bijao na svietlo dana. Zato je Kršnjavi u saboru imao stopo¬ 
stotno pravo, kad je odgovarao na napadaje J. Pasarića iz¬ 
ričući, da svaki kovač, koji kuje i dok kuje, zacrni lik i ruke, 
ali da se kovač ne sudi po njegovim rukama, već po samom 
njegovu djelu, po rezultatima. Djelo pribiranja je' uspjelo i 
rezultati govore u prilog Kršnjavomu. 

Memoari Ise Kršnjavoga, koji će se tek poslije 50 godina 
moći objelodaniti, sigurno će iznijeti vrlo važan i vriedan 
material za našu kulturnu poviest; no njegova portreta ne 
će promieniti: taj je već danas u svojim pozitivnim i nega¬ 
tivnim crtama jasan. 

Slikanje Kršnjavoga poklapa se s jedne strane s Qui- 
querezom, a s druge s Mašićem; on je ne'ka kopča između 
ove dvojice. 

Nikola Mašić (1852.—1902.) proživljuje svoje dje- 
čačtvo i mladost u težko i tmurno razdoblje Hrvatske, kad 
je vijak centralizma i absolutizma sve više stezao ovu našu 
jadnu zemlju, i kad se u njoj gušio svaki razvitak pod krinkom 
nekih reforma i administrativnih mjera. Parola tih tužnih 


desetljeća bila je: de nobis sine nobis. Rješavalo se sve bez 
nas, o našim životima, o našem razvitku, gušilo nas svuda, 
pače i isto narodno ime hrvatsko značilo je za strane' tlačitelje 
izazov i zločin. 

Nikola Mašić, kao rođak častničke obitelji odgojen je u 
tuđini, naučio je hrvatski tek u svojoj dvadesetpetoj godini, 
pošto ga je Strossmayer postidio u Weidlingu 1875. Poslije 
u tužnoj našoj političkoj, kulturnoj i socialnoj stvarnosti Ni¬ 
kola Mašić gleda i slika »Idilu«, slika »Dolce far niente« ili 
»Na odmoru«. Slika bundeve i purane. Slika jednu te istu 
sliku, vječno nasmijanu, koketnu, malo sanjivu. Kut vrta, ze¬ 
lenilom obavljena zgrada, glavice zelja, guske i race,^ razcvalo 
cvieće i nasmijane Ijepuškaste' djevojke, koje su slične jedna 
drugoj kao jaje jajetu. Po plavom kobaltovom nebu slaže 
oblake i oblačiće, a teren mu je obično složen prema savskom 
krajoliku s jablanovima u daljini. Zriju bundeve, ljetno cvieće 
cvate, različno se voće prosulo i mlada djevojčica se protegla 
Ijenivo ili se uzšetala kraj obale i spustila stidljivo svoj po¬ 
gled, dok ugursuzi dječaci pitaju cviet: da li me ljubi, da li 
misli na me ... 

Mašić putuje po toj našoj zemlji i ne vidi ništa drugo 
nego vječnu idilu — uljepšane seljake i seljanke. On gleda 
to naše selo, taj naš folklor, ne u njegovoj istinitoj originalnoj 
biti, već on gleda selo kroz tuđe naočale, kroz naočale For- 
tunyja M. (1838.—1874.) ili Jose Villćgasa (1848.—1913.). 
Upravo tako su i oni sladili svoj folklor, upravo tako se koke't- 
no šeću i njihove uljepšane djevojčice u smišljenom i sastav¬ 
ljenom kostimu kao i ona Mašićeva guščarica. Već Kršnjavi 
spominje odsudan njihov utjecaj na Mašića; samo nisu to bili 
Talijani, kako veli Kršnjavi, ma da su živjeli većinom u Rimu, 
nego su to bili Španjolci. I konzervativni je W. Bouguereau 
(1825.—1905.) ovome zaslađivanju i navodnom idealiziranju 
Mašićevu mnogo pripomogao. Mašić nije bio u njegovoj školi, 
već mu je stari protivnik impresionista i slavni mediokritet 
pregledavao skice i studije, i valjda ga upućivao u tajne aka¬ 
demskih sladkih i neživotnih formulacija. Te su onda bile 
u cieni, i one nisu bile samo moda, nego stroga i priznata 
službena dogma. 

I Fortuny i Villegas i Bouguereau i ciela kompaktna ofi- 
cielna tadašnja umjetnost u svim zemljama shvaćala je tako 
slikarstvo. Svi ti poluumjetnici ili umjetno-obrtnici proizvodili 
su robu za skupe novce amerikanskim ili svjetskim milijuna¬ 
šima. Za sve te slikare i akademike bilo je pravilo udovoljiti 
ukus svih; objekt, to jest priroda, na koju su se pozivali, bila 
je za njih tek u drugom planu, a kanon i formula u prvom, 
jer su oni tu prirodu uljepšavali ili, kako su njihovi tumači 
estetičari to nazvali, oni su je idealizirali. Slika za njih nije 
bila u prvom redu skladnost slikarskih vrjednota; linije, 
oblici i boje, već je u njihovim slikama bio zanimljivi motiv 
najvažnije i najglavnije, i njemu se podređivalo sve. Tražila 
se anegdota, a nije se tražio izraz, neposredan, stvaralački; 
želio se opis i ilustracija. Po tim svojim više ili manje ilu¬ 
strativnim slikama bili su ovi slikari razumljivi i pristupačni 
svima. Karl Scheffler u svojem djelu Geschichte der Europai- 
schen Malerei des XIX. Jahrbundert vrlo je točno sve te 
slikare objasnio kao umjetnost za sve, Kunst fiir Alle. 
I ta i takva ilustrativna »Kunst fiir Alle« pobjeđivala je 
svuda. Siže, kao glavno i najglavnije, bio je prikazan (ili bolje 
opisan) banalno u svrhu, da se postigne iluzija, i da se 
imitira; o stvaranju nije' bilo govora. Zanimljiva tema, koja je 
morala zabavljati kupca, morala je biti servirana dopadljivo. 

Takav, nazovimo ga, akademski »realizam« imitirao je 
bez duha prirodu, a u isto se vrieme ponosio nasljeđivanjem 
starih majstora, koje je također oponašao izvanjski i lako¬ 
misleno, i na taj način ponavljao različne stilove. 

Mediokritet i vještak bio je u tim slikarskim gomilama 
vladar, a akademije su bile stanice, u kojima se posvećivalo 
od dana u dan sve više mlađarije s malo talenta u formuli ba¬ 
nalnosti i anegdote. Dosta je spomenuti u Njemačkoj Defreg- 
gera, pa Griitznera s humorističnim fratrima, u Francuzkoj 
Meissoniera i njegove vojnike i vojničke gumbe, pa Bougue- 
reaua i Cabanela, učitelja V. Bukovca, i cielu legiju svjetskih 
mediokriteta, da se ta »umjetnost« pravilno uoči i još pra¬ 
vednije prosudi. 

Uopće cieli XIX. viek, viek nove građanske klase, poka¬ 
zuje u slikarstvu tu jednodnevnu prevlast i vanjsku premoć 


kao i brojčanu snagu spomenutih akademika, službenih sli¬ 
kara, koji zadovoljavaju ukus većine, to jest nove klase, nad 
onim malobrojnim slikarima, koji u istinu znače razvitak u 
slikarstvu. Ti su ujedno pravi predstavnici cieloga vieka svo¬ 
jim klasičnim djelima (Scheffler). Ove potonje, ma da su sli¬ 
kari trajne vriednosti, a ne možda mode, ne prepoznaje i ne 
cieni nova građanska klasa. Oni su gotovo u većini slučajeva 
žrtve, i nose aureolu mučeničtva. 

Ta dvojnost vještog mediokriteta i originalnog talenta 
dolazi prema kraju vieka sve više do izražaja. Kraj Meissoni¬ 
era radi Coubert, kraj Cabanela Manet, kraj Defreggera i 
Kaulbacba živi Leibl. I tako bi se moglo nabrajati kroz sve 
decenije XIX. vieka: uvaženi i skupo plaćeni mediokritet, 
modni slikar i .—• nepriznati neshvaćeni slikar trajne vried¬ 
nosti. 

U našim periferičnim sredinama, gdje se tek mučno otva¬ 
rao početak nekog razvoja, značajno je, da se naši prvi i po¬ 
četni talenti na žalost vezuju i oduševljavaju za sve kratko¬ 
trajne i efemerne pojave u europskom slikarstvu, a ne vezuju 
se o slikare trajnih vriednota. Ta žalostna pojava, koja prati 
i naš kasniji razvitak u slikarstvu, znači valjda želju i nasto¬ 
janje za ubrzanom civilizacijom. I ta nas želja, što je jača, 
udaljuje sve više i više' dalje od naše urođene osnovice, i time 
nas odalečuje od najhitnijeg uvjeta za stvaranje našega likov¬ 
nog izraza. 

Slučaj Nikole Mašića nada sve je značajan. Talentirani 
mladi krajišnik, rođen u Otočcu, iz trgovačke obitelji, kad 
se nađe na školovanju u Miinchenu, ne' zanese se za slikarski 
rad W. Leibla (1844.—1900.) i njegove izpravne slikarske 
konstatacije, već se hvata za onda popularne i obće voljene 
anegdote i genre. On ne shvaća Leiblova stava, poštenog i 
^kre'nog, i okreće se spram laganog i ulickanog akademizma. 
On uči kod Wagnera i Lindenschmidta, i tamo je drug Krš- 
nja-^ga. Iz tog vremena postoje njegove đačke radnje: Starac 
(53 44) i Studija (76X120) pod imenom Ciganke u Stross- 
mayerovoj galeriji. 

Već je 1905. Kršnjavi, u svojem »Pogledu na razvoj hr¬ 
vatske umjetnosti«, za prvu utvrdio, da ona kao đačka radnja 



ne spada u galeriju. Za studija na akademiji miinchenskoj 
putuje Mašić po različnim centrima, nalazi se i u Rimu i u 
Parizu, i tamo se napaja s Fortuniem, daje korigirati po Bou- 
guereauu svoje studije — u isto vrieme, kad već slika Manet, 
i kad je već davno Coubert jasno i precizno postavio slikar¬ 
ski problem za cielu modernu. I time Courbet kao realist 
otvara dveri impresionizmu. Sprema se revolucioniranje cielog 
slikarskog naziranja, a Nikola Mašić to ne osjeća; on je za re¬ 
akciju, za akademizam, on se odlučuje za umjetnost mode, 
umjetnost mediokriteta i jednodnevnog uspjeha. 

I taj jednodnevni uspjeh brzo postizava na međunarod¬ 
nom tržištu poslije svojeg povratka iz Pariza u Miinchen. 
Tamo slika 1876. svoju poznatu »Guščaricu na Savi« (220X 
90), a zatim slika »Idilu« (60X126). Obje slike izrađuje na 
akademiji, gdje je imao atelier kod Lindenschmidta poslije 
putovanja po Italiji i Francuzkoj. Bio je u Rimu i u Napulju. 
Slikao je malene studije na Capriu zajedno š Kršnjavim. 
»Pergola« (64X60), svježa i dosta široko tretirana, kao kon¬ 
trast sitnijim malim studijama s Caprija, priča o tim puto¬ 
vanjima. Te dvie gore spomenute slike, »Guščarica« i »Idila«, 
znače za Mašića njegov najveći uzpon. 

Druge slike iz istoga vremena — većina njih je prodana 
u inozemstvo, u Engle'zku i u Njemačku — prema opisima i 
reprodukcijama, ne pokazuju ni jednu novu ili drugu zna¬ 
čajku, koja ne bi bila već u »Guščarici« ili »Idili«. Po tim je 
slikama Mašić popularan kod nas i uvelike cienjen. Usuđujem 
se tvrditi, da je prema tim radovima i previše cienjen. 
Koliko je Quiquerez malo cienjen za svoje vriedne slikarske 
male stvari, toliko se Nikola Mašić upravo precjenjuje, ma da 
je u malenim stvarima imao Quiquerez mnogo izpravniji sli¬ 
karski stav nego Mašić. 

Već je Lunaček sasvim točno označio njegov način dosta 
tvrdim: »tonovi su mu često izmišljeni više nego prirodni«. 
»Pretežno je pejzažista; figure su mu tvrde i bez prave plas¬ 
tike.« (Prilozi za poviest hrvatske umjetnosti, »Savremenik« 
1906.). I doista, Lunaček ima pravo: svuda su tu ucrtane 
figure tvrde, kao da ne kriju aranžirani “I uljepšani kostim 
pravoga tiela. Kostim nije narodni, nego je fantastičan, ude- 


sen na narodnu (vidi »Idila«). Pleinair i sunce, koje iztiču i 
Gjalski (komemoracija Mašićeva, »Vieliac« 1902.), Pasarić 
(»Vienac« 1902.) i Lunaček, nije čist pleinair. Taj je učinjen 
u miinchenskom atelieru. Liepo se to vidi u Strossmayerovoj 
galeriji. Cieli dio na »Idili«, koji predstavlja nature morte, 
jasno govori, da je slikan u zatvorenom prostoru s lievim pro¬ 
zorom, pa je slici s voćem i plodinama naknadno dodana i fi¬ 
gura i pozadina s ravnicom. Figura je slikana u istoj sobnoj 
razsvjeti bez vanjske atmosfere. Sjene svih predmeta ne slažu 
sd. Slikarski dubina nije riešena, tek su detalji precizno i mi¬ 
nuciozno izvedeni bez refleksa i punoće polutonova. 

Još se više to zapaža u »Guščarici«. Ni tipovi nisu naši; 
one glave djevojčica jesu glave modela miinchenskih, koje su 
preobučene pozirale na podiumu, recimo, u našem kostimu. 
Kompliment, koji spominje Pasarić (»Vienac« 1902.) iz En- 
glish Gazete, da Mašićeva slika »small painting but full of 
lieght and atmosphere« ne će biti točan, jer upravo ono 
atmosfetično manjka Mašićevim slikama. 

Njegov uglađeni i uljepšani »realizam« jest upravo ideal, 
kojemu teži Kuhač (recte Kršnjavi) u borbenoj svojoj »Anar¬ 
hiji«: »To će reći, da realizam ili istina mora biti u umjetnič¬ 
kom djelu poljepšana, idealizirana; poljepšana po jeziku, po 
stilu, po činu i materialu. Seoska odiela na pozornici treba da 
budu od finijeg materijala, kroj te odjeće po svetačkoj na¬ 
rodnoj nošnji«. Mašić ne gradi na boji sliku i sama boja nije 
mu najvažnije sredstvo, jer siže i anegdota uviek kod njega 
prevlađuju. Impresionistička mu je paleta, naravno, tajna. 
Ni na jednoj slici N. Mašića ne uzpinje se boja melodično do 
skladnog izraza. Takovu je skladu Ferdo Quiquerez bio u svo¬ 
jim malim stvarima mnogo bliži od Mašića, a Karasova je 
»Rimljanka« po svojem slikarskom skladu daleko nad Ma- 
šićem. 

Istina, Mašić je tehnički pred obojicom svojih predhod- 
nika. Dopadljivi i čisti krasopis njegova kista karakterizira 
gotovo sve njegove stvari. Minuciozna podjednaka izradba svih 
njegovih slika tumači Mašića kao urednog i marljivog čovjeka, 
koji nije vođen temperamentom, već je strogo discipliniran. 
Da je đak, valjalo bi ga prispodobiti onim tipnim odlikašima. 


a tako valja svakako prispodobu tražiti u onom zakopčanom, 
korektno odjevenom šutljivom gospodinu, kakovu beamteru 
iz bivšeg našeg prezidiuma. U onim njegoviin malim sličicama 
jednakih formata, — ima ih na stotine, — ima nešto uredno 
činovničke. Slagao ih je slikar, kao što činovnik slaže svoje 
akte. Sve uredno, sve točno; takvi su mu i Skizzenbuchi, a 
takva mu je i biblioteka. Imao je dosta vriednih knjiga i čitao 
je mnogo, a poznavao je gotovo sve glavne europske jezike. 
Šutljiv i simpatičan gospodin, koji je bio skroman i dosta 
kritičan za svoj vlastiti rad. Buke, galame, napadaja i borbe 
nije volio, svemu tome se uklanjao. 

I za to se nije ni našao u kolu tadašnje Moderne, koja se 
počela okupljati pod konac Khuenova perioda. No nije bila 
samo njegova povučenost i njegova narav razlog, da se on¬ 
dašnjoj mladosti nije Mašić približio. Razlog je tome mnogo 
dublji; on je naime od povratka svojeg u Zagreb iz Munehena 
i Beča, bivao sve slabiji i slabiji, čim se udaljio iz umjetničke 
sredine i došao ovamo, gdje nije imao nikakvih poticaja, nje¬ 
gov rad biva sve prazniji i prazniji. »Berba ruža« jasno poka¬ 
zuje pad i nazadovanje spram »Guščarice«. A one sitne i ma¬ 
lene stvari, koje su izrađivane u trokutu; Lika, Sisak, Jase¬ 
novac i Dubica u različnim periodima, još odaju tehnički vje¬ 
štog slikara. Prvi nalet kod tih skica, onaj neposredni, uviek 
je svjež i pun, a poslije kod dalnjeg izražavanja opaža se klo¬ 
nulost. Nekoja od tih malenih platna (ima ih u akademiji oko 
60) imadu dražest čiste lirike. Iz njih struji neko melanko¬ 
lično svietlo i svježe nastojanje. Iztiče'm od tih Zimsko stahlo, 
pa Drvce u cvatu, Malu potleušicu i tamnu deregliju na jasnoj 
i mirnoj pozadini, studije životinja, kojih ima velik broj, kao 
purana, gusaka, pilića, konja i svinja, nisu tako uspjele kao 
oni mekani i osjećajni mali krajolici. 

Mnogo je od tih krajolika odnio iz Hrvatske neki Madžar, 
koji je kao rođak nasliedio N. Mašića. A mnogo je opet kra¬ 
jolika i slika, osobito onih podpuno loših ostalo kod nas, kod 
privatnika. Te je loše stvari većinom, osobito zadnje, slikao 
njegov brat Aleksandar, a Nikola ih je podpisivao. I danas je 
dosta težko utvrditi autentične zadnje slike Nikoline. — 
Među tipovima, koje je izradio Nikola Masić, najbolja i naj- 


karakterističnija mu je slika »Ličanin« (vel. 77X50) u gale¬ 
riji, dok mu »Ličanin na odmoru« (80Xl20) nema te jedno¬ 
stavnosti i neposrednosti; taj je Ličanin jako idealiziran i 
razvodnjen. Među brojnim i prosječnim crtarijama ima jedna 
vrlo zanimljiva, na kojoj je fiksirana unutrašnjost putničkog 
broda na Kupi, a najbolja i grafički majstorski iznesena je 
crtarija, koja prikazuje »Put u Sv. Kuzman«. Riedko je gdje 
još kod nas tako jednostavno i karakteristično pogođen naš 
pejzaž i tako kondenzirano prikazan u nekoliko šara. 

Tvrdnja J. Pasarića (»Vienac« 1902.), da je »liepa vrlina 
Nikole Mašića, što je u svojim umjetničkim djelima »stao 
vazda i nepokolebivo vjeran grudi; motivi, sujeti i tipovi 
malo ne svih njegovih slika crpljeni su iz života hrvatskog 
naroda. Stvarajući umjetnička djela vazda je imao na umu, 
da kistom svojim proslavi ime svoga naroda i krasnu domo¬ 
vinu svoju. Mašić je ostao narodan slikar od početka do da¬ 
nas« —■ mora se svakako korigirati. Pasarićeva tvrdnja liepo 
i jasno izriče onu težku zabludu, pod kojom cieli naš slikar¬ 
ski razvoj već godinama trpi. Motivi, sujeti i tipovi crpljeni 
iz života hrvatskog naroda nisu ono najvažnije i ono najgla- 
vnije, što čini slikarstvo (likovni izraz) našim. Te motive, 
sujete i tipove može svaki stranac slikar vrlo dobro iznieti, 
pa zato još ne će biti naš slikar. 

Što čini našega slikara našim? Ne motiv, sujet ili tip 
možda seljački, već samorodni i originalni likovni izraz sli¬ 
karski, kojega je rezultat osebujni sklad samo naš. I to u sli¬ 
karstvu uglavnom sklad naših boja, diktiran po našem uro¬ 
đenom osjećanju, a ne po bilo kakvom naučnom i viđenom 
akademizmu, secionizmu ili bilo kakvom -izmu. Kad je moguć 
originalan i podpuno naš sklad boja u primitivnoj našoj ko¬ 
lektivnoj umjetnosti, što smo vidjeli na početku ove knjige, 
pitanje je vrlo jednostavno, zašto ne bi takav originalan sklad 
mogao biti i u našem slikarstvu? 

ne mislim, da bi trebalo naš tekstil ili oponašati 
ili prenositi njegove' boje, kako su me mnogi krivo shvatili. 
Držim da je naša osebujna paleta i moguća i potrebna. 

Slutnje te naše buduće palete u cielom opusu Mašićevu 
ne postoje'. Uzprkos tome on je u našim sredinama i u našem 

početku svakako značajan i važan. Masic je svakako tehnički 
adekvatan sličnim slikarijama tadašnje Europe. Zaliti je, da 
njegova sprema i vještina nije bila upotrebljena kao korek- 
tiv razbarušenoj tehnici buduće slikarske generacije pod Bu¬ 
kovcem, koja je upravo tehničku odliku Masicevu niekala, 
a bila sama gotovo u svoj svojoj cjelini tehnički manje dotje¬ 
rana i slabije podkovana. 

Nije važno za pregled našeg slikarstva izticati Mašićevu 
činovničku karieru — od učitelja crtanja na novo osnovanoj 
obrtnoj školi do galerijskog ravnatelja, kao ni njegove sitne 
prilike, i njegovu povezanost s bratom blizancem, bve je to 
opisano i fiksirano. Preostaje od svega tog pričanja jedna 
tužna i značajna stvar, a to je, da je podkraj života gubio vid. 
Danima i danima sjedio je Mašić sam i zurio u zelene ogromne 
silhuete maksimirskih hrastova, nadajući se od toga pobolj¬ 
šanju svoga vida. No nije to ništa koristilo — vid je i dalje 
slabio i on više nije mogao raditi, jer je bio ptovo sliep. Naj¬ 
višu točku svoga uzpona Nikola je Mašić davno prije smrti 
prešao. S Quiquerezovim i Kršnjavijevim slikama postoji kod 
Mašićevih slika afinitet tako, da oni predstavljaju jednu sku¬ 
pinu, kojoj bi svakako trebalo pribrojiti i slike iz ranije faze 
VI. Bukovca i C. Medovića, koji su već koncem 90-tih godina 
završili nauke, te su u inozemstvu samostalno djelovah. No 
kako je njihovo djelovanje kasnije za nas mnogo važnije, nph 
bih prikazao u idućem periodu, kad se u Zagrebu formira 
»hrvatska škola«, o kojoj je de facto već mislio i koju je tražio 
još god. 1870. sam Strossmayer. Iste značajke, koje nosi ova 
skupina po svojim radovima, naći ćemo i kod prvog značaj¬ 
nijeg hrvatskog kipara Ivana Rendica (1849. IVđZ.). 

Dalmatinska Hrvatska dala je većinu hrvatskih kipara 
novomu dobu, pa je tako dala i prvoga, Ivana Rendića. Ren- 
diću je valjalo tek probijati led i obavljati mučno i trudno 
prve i najnužnije pionirske radnje. Pa kao što su naši prvi sli¬ 
kari težko podnosili sredinu, koja nije bila spremna njegovati 
umjetnost i koja je nepovoljno djelovala na pojedine umjetni¬ 
ke tako je i Rendić osjetio svu moru i svu težinu sličnog po¬ 
četka. Ivan se Rendić rodio u Imotskom, a odrastao i proživio 
djetinjstvo na Braču. Otac je je bio poduzetnik u bračkim ka¬ 


menolomima. Njegovo mladenačtvo pada u vrieme narodnog 
pokreta duž Jadrana. Na prvome mjestu bila je tom pokretu 
revindikacija narodnog jezika i narodnog imena. Protiv tog po¬ 
kreta digli su se svi protunarodni elementi i elementi manjine, 
koja je vladala po obćinama, inače čisto hrvatskima. I sasvim 
je razumljivo, da su ti elementi bili najogorčeniji protivnici 
vjekovnog traženja, a i neslomljivog'diktata narodne intuicije, 
koja je tražila sjedinjenje Dalmatinske i panonske Hrvatske 
u jedno tielo. 

Na državnom hrvatskom saboru, koji nikad nije prestao 
de nomine biti i sabor kraljevine Dalmacije, taj je diktat 
došao najjasnije do izražaja, kad je Mihovil Pavlinović 
(1831.—1887.) god. 1865. kao zastupnik naroda sintetizirajući 
vjekovne narodne težnje izrekao ne govor, već program svib 
budućih generacija o sjedinjenju Dalmatinske i Panonske Hr¬ 
vatske. Njegov apodiktički povik protiv talijanaša ječao je 
snažno u gradu de Dominisa, prolazio našim otocima, čuo se 
izpod venecijanskih prozora Fanfognine biblioteke. Osvojio 
je i nekada Bajamontijev Split, pa prošao kraj kule Alvisa 
Barbariga i probudio kolone Arnerijeve. Taj je glas progo¬ 
vorio u ime onih neznanih župljana i znanih gospara u negda 
slobodnim mirima sv. Vlaha, a i sv. Trifuna. Pavlinovićeve i 
Klaićeve rieči oživjele su duh, pred kojim je' morala uzmak¬ 
nuti podmukla parola: »Slavi sempre, Croati mai!« 

Na to odgovarao je konstantno Ivan Rendić sviestno od 
svojih najranijih početaka jasno i nedvoumno: »Sono Croato«. 
(Vidi Dudan!). A odgovarao je zato tako, jer je spoznao bit¬ 
nost, ne formalnost ili spoljašnjost svoga odgovora. Spoznao 
je tamo još kao diete među bračkim kamenolomima, da je 
izpoviedajući ovaj svoj credo izražavao upravo ukorienjenu 
i neizbrisivu istinu našeg kolektiva, iz kojeg je ponikao. 

Kao što su se Karaš i Quiquerez uputili na nauke u Ita¬ 
liju, tako je i Rendić svoje školovanje obavio u Italiji. Na¬ 
ravno, prva je njegova stanica bila Venecija. Tamo je učio 
Moscotta. Stanje tadašnjeg kiparstva bilo je ne samo 
u Italiji, već i u cieloj Europi na vrlo nizkoj razini. Može se 
reći, da i onako cielim XIX. viekom vlada u likovnom svietu 
slikarstvo, ono je vodeće, a kiparstvo je tek sekundarno. 

Značaika u totalnosti cielog stoljeća jest raztvaranje forme, 
od klasicizma preko romantike i realizma u impresionizam, 
i Dosliie u manirizam. I dok slikarstvo prolazi tim putem, 
kiparstvo ga ne prati paralelno, već zaostaje. Kiparstvo je 
već po svom materialu uglavnom moralo zatajiti tendenciju 
spram naturalizma. Na taj je način kroz cieli viek ostao dosta 
znatan broj talenata uz klasicizam, koji se izrodio u najba¬ 
nalniji akademizam. Drugi se dio kipara jirepustio struji i 
gacao za pobjednim slikarstvom. Tako je jedan dio kipara 
prošao romantiku s kićenim i baroknim neskulptorskim izra¬ 
zima, i uputio se u naturalizam i realizam. 

Među ovima bio je poznati fiorentinski majstor Giovanni 
Dupre (1817.—1882.), najznatnije lice onoga vršena u 
Italiji, koji je poslije Bartolinija, još klasicista, i C. 1 anta- 
chiottija (1809.—1877.) bio izrazito naklonjen realizmu kako 
to pokazuje njegov relief »Suđeiije Savonaroli« u Sv. Marku 
u Firenci. Kod toga je majstora naš Ivan Rendic radio pet 
godina. I najglavnije značajke Rendićevih kipova veoma pod¬ 
sjećaju na Duprea. Ni Dupre se nije mo^o približiti monu¬ 
mentalnomu (vidi Cavourov spomenik u Turinu), kao sto to 
nije mogao ni naš Rendić. Jednostavne i mirne linije fratarske 
odjeće na Kačićevu spomeniku, skroz naskroz realisti^e, 
pokazuju put, kojim je Rendić u svom razvitku Pfo\azio. Ko¬ 
pija samoga modela bila mu je najvažnije; tamo gdje je Rendic 
morao da koncipira i da izbacuje plastičnu formu bez rno- 
dela, tamo je obično zatajio. Zato su u njegovu opusu najbolje 
i najuspjelije nekoje portretne buste, kao na pr. Kurelceva. 
Glava na Kačićevu spomeniku plastično je odlična. I svakako 
valja utvrditi, da je Rendić po svojim tehničkim kvalitetama 
bio daleko nad suvremenim slikarima kao što su Karaš i 
Quiquerez. Nešto od one čistoće detaljnog izrađivanja, koja 
je bila Mašićeva značajka, nalazi se i kod Rendica God l^d. 
nastanio sć Rendić u Trstu, i tamo je izradio dekorativne 
alegorijske figure pred tršćanskim kolodvorom, koje su mno¬ 
go uspjelije nego ona fontana u Dubrovniku. Jedan i drugi 
rad imadu dosta neugodnih karakteristika tadašnje talijanske 
škole. Kod te je talijanske škole sve prešlo u nek«^ igranje 
formama, te čovjeku često dolazi na pamet slasticama sa 

svojim poslasticama, kad promatra talijanske tadašnje skulp¬ 
ture. I dok se' je Rendić držao realističkog prikazivanja, pratio 
ga je uspjeh, no kad se od njega odmaknuo i prešao te gra¬ 
nice, bila su mu djela slabija, kao na pr. grobnica Prerado- 
vićeva na Mirogoju. A možda mu je najnesretniji onaj general 
pred Umjetničkim paviljonom, spomenik Petra Preradovića. 

Ukus i poznavanje granica, do kojih se smije, nisu bile 
odlike Rendićeve, i zato su mu pojedine buste i pojedini 
spomenici, koji ne bi bili sami po sebi tako neuspjeli, upro¬ 
pašteni nelnogućim postamentima (vidi Starčevićev spomenik 
u Šestinama). Kod drugih pak njegovih postamenata na raz¬ 
nim grobljima vidimo nastojanje Rendićevo, da u njih unese 
neku tobože narodnu i našu osebujnu dekoraciju. Ta je ose¬ 
bujnost imala biti u primjenjivanju šarenog mozaika na ka¬ 
meni postament. Ta mješavina, opet talijanske proveniencije, 
nikako nije bila sretna, i nije pogađala svoj cilj. 

Ipak je njegov cjeloviti opus za naše prilike i za ondašnje 
vrieme bio golem. Od njega ima pre'ko 200 izvedenih radova, 
koje busta, koje spomenika. Njegov Kačić, najbolja njegova 
stvar, svakako mu osigurava častno i značajno mjesto u po- 
viesti naše likovne umjetnosti. A konačni sud I. Kršnjavoga 
o Rendiću tako je točan i precizan, da mu se ne može ništa 
ni dodati ni oduzeti; zato ga i citiram: 

»Izvrstan pred prirodom, slab u kompoziciji, plastično 
liepo osjećanje u pojedinostima, pomanjkanje smisla za mo¬ 
numentalnu širinu i veličinu oblika. Izvrstan oponašalac 
prirode, bez tvome fantazije. U cielosti poštovanja vriedan 
kipar, bez izrazitog vlastitog umjetničkog individualiteta, ali 
znamenite tehničke vještine.« 

Rendić je bio čovjek družtva, čovjek pun duha, poznati 
šaljivdžija; i njegove priče, izmišljotine i dosjetke pričale se 
kao narodne priče, izričući onu Rendićevu životnu radost, 
koju je sačuvao do kraja života. Sve nedaće životne podnosio 
je sa stoičkim mirom. Živio je težko, i umro u siromaštvu u 
dubokoj starosti gotovo sliep. 

Uz Rendića valja spomenuti i Vatroslava Done- 
ganija (1836.—1899.), koji se rodio na Rie’ci, a polazio 
umjetničku akademiju u Veneciji. Radio je za biskupa Stross- 


7 


97 




mayera u đakovačkoj katedrali oltarne kipove i tri reliefa 
supraporte. Od njega postoji i portret biskupa J- J. Stross- 
mayer,a u našoj galeriji, koji je svakako uspjeliji, nego obični 
likovi svetaca (25) u đakovačkoj katedrali na oltarima. 

Ivan Rendić i Vatroslav Donegani po cielome svom opusu 
upravo pripadaju u ovaj period, u kojemu se smisao za arhi¬ 
tekturu podpuno gubi. U tom periodu izrađuju poneki stranci 
i slikari i kipari velike radnje, tako S e i t z i, otac i sin, slike 
u Đakovu, a Fernkorn Jelačića i sv. Jurja, čija šetnja 
po gradu, od lošeg do još goreg postava, čini se, nije još ni 
danas završena. Jadni putujući svetac, koji se uzalud muči, 
da na različnim stranama grada dotuče aždaju. Možda toga 
brončanog svjetlonošu čeka, što se tiče »arhitekture«, mnogo 
posla na različnim stranama grada . .. 

Početkom tog perioda, još od god. 60-tih pa do 70-tih, 
nije u gradnji pojedinih kuća ni tako očajno. Fr. Klein u 
relaciji spram kasnijih gradnja ima još svu kompaktnost i 
složenost prijašnjeg perioda. On gradi, na primjer, zgradu 
gospodarskog družtva. Suvremenik Jambrišak, barem je 
on podpisan na plann, gradi god. 1865. Pongratzovu kuću, 
prema mišljenju prof. Szaboa posljednju liepu građevinu 
u tom periodu. Podpuno ima pravo, jer dalje ide rapidno 
nizbrdo, sve više dolaze do rieči tako zvani stil-arhitekti. 
A 70-tih godina zida se kod nas kuća Kukovićeva, Sieben- 
Bcheinova (Preradovićev trg). Car austrijski (Ilica) i Fran- 
kova kuća (Pražka ulica) i jasno se vidi, kako se smisao za 
sklad raztvara. U to vrieme nadomješta se pridodanim vanj¬ 
skim sitnim dekoracijama navodno ono, što se imalo velikim 
masama izreći. Zgrade se sve više obljepljuju nepotrebnim 
dekorom. Značajne su visoke sobe i redovno nemogući hodnici 
i stubišta. Razvitak sve više kroči u fazi, u kojoj je vanjsko 
lice (atrapa) važnije nego unutarnji razpored. Repeticija svih 
slogova, od gotske kuće, preko romanskih i gotskih crkava 
do renesansnih i baroknih pročelja, profila, zahata, stupova, 
tornjića i kupolica. Vrijeme je živjelo pod lozinkom »Schmiik- 
ke dein Heim«, i ukrasilo je naša mjesta, a specijalno naš 
grad obilato. Glavna zasluga ide kod toga »ukrašivanja« su¬ 
rogatom Hermanna Bollća, koji upravo svu svoju na žalost 


veliku marljivost poklanja našoj zemlji, a specialno našemu 
gradu. Zagreb je svakako 1880. poslije potresa i te kako tre¬ 
bao graditelja. No što od starih građevina nije dospio uništiti 
potres, to je uspjelo Bolleu srušiti, s pomoću gotovo naših 
najznačajnijih ljudi tog perioda. Sve, što je u našem gradu 
u prošlom periodu liepo i skladno sagradio jedan stranac 
(Felbinger), ne može hiti na žalost protuteža onome, što je 
drugi stranac (Bolle) u ovom periodu učinio, jer je taj drugi 
stranac imao važnije zadatke, veće gradnje, pa je više mogao 
nagrditi lice grada nego što je Felbinger to lice uljepšao. No 
krivo bi bilo sve svaliti na leđa H. Bollća, jer se kraj njega 
nalaze i drugi, stranci i naši, koji su ga svojski u tom nagrđi- 
vanju podupirali. Nadmašili ga nisu, ali su ga često »u jedin¬ 
stvu stila«, u »čistoći stila« dostigli. 

To dvoje bio je životni credo H. Bollća i njegova gradi¬ 
teljskog perioda; no taj na obću nesreću ne svršava 1890. 
nego se proteže sVe skoro do danas, pače taj credo preživljuje 
H. Bollća, jer su poslije njegove smrti još nedavno gradili 
bolletiku na Mirogoju. Strossmayer je zidao svoju doktorsku 
te'zu u Đakovu o jedinstvu crkava. A kako je prof. Rdsner, 
koji je načinio osnovu, umro prije svršetka đakovačke kate¬ 
drale, preuzeo je posao S c h m i d t, jedan od onih, koji su 
zidali katedrale poput hečke Votivne Ferstlove crkve, usuprot 
istine, da se u XIX. vieku ne može onako zidati, kako se zi¬ 
dalo u srednjem vieku za vrieme gotike. 

A kako je Baurath Schmidt poslije zidao u Zagrebu i 
palaču akademije i kako se počela restaurirati katedrala po 
njegovim naertima, to se je Kršnjavijevim posredovanjem po¬ 
javio Baurathov Bauleiter Herman Bollć (1845.—1926.), 
rodom iz Kolna, u našoj sredini, i što se tiče naših gradnja 
dogodila se katastrofa veća nego potres, u svoj svojoj punoći. 
A protegla se na dvie glavne skupine: na novo građenje 
(Obrtna škola, Mirogoj, Protestantska crkva, Mužka učitelj¬ 
ska škola, crkve i kapele i kapelice), i na restauriranje, koje 
je upravo zaslugom H. Bollća bilo uništavanje, jednako kao 
što je onda bilo i u čitavoj Europi. Tako su »restaurirane«: 
Marija Bistrica, Franjevačka crkva. Unijatska crkva, crkva 
u Iloku, stolna crkva u Križevcima, Sv. Križ, Sv. Marko i 

naravno, katedrala, pa zatim pojedine pravoslavne crkve i 
manastiri. 

O tom uništavanju starih vriednih spomenika, koje su 
viekovi gradili, najbolje i najuvjerljivije govore spisi prof. 
Szaboa, kojemu je još pošlo za rukom u zadnji cas spasiti 
pred Bolleom trsatsku crkvu: ovoj je bila namienjena ista 
sudbina, kao i onim gore navedenima. Izbacivši stare spo¬ 
menike iz crkava i preuredivši crkve po običnom kalupu 
»čistog stila« izveo je Bolle mje'sto izbačenih kapitela, grbova, 
stupova, oltara, grobnih ploča i čitavih popločenih podova, 
upravo nove bezvriedne stilske imitacije. Izbačene su bile 
umjetnine od starog materijala, koje bi trajale, jer su bi e 
od pravog materiala. Bolleove su umotvorine napri^iv bile, 
istina, »stilske« i nove, ali većinom od surogata. Primjera 
za to ima na nesreću bezbroj. Tako se Bolle borio za stils o 
jedinstvo nemajući ni najprimitivnijeg osjećaja za ono bitno, 
što je stil. Tipni predstavnik vremena bez stila! Zidao je on 
i gotske kuće (kurija na Kaptolu). No da ni njegovi tlocrti, 
oni najobičniji, nisu bili na visini prosječnog tadašnjeg gra¬ 
ditelja, pokazuje nepraktičnost obrtne škole. U toj zgradi, 
gdje je danas umjetno-obrtni muzej, onaj triem sa svojom 
barbarskom prenatrpanom dekoracijom pokazuje opet sav 
njegov pervertirani ukus. I po vremenskom diktatu i po 
svojim sposobnostima morao je Bolle nuždno posezati za laž¬ 
nim i prenatrpanim ukrasom. Tako se dogodilo, da je i na- 
semu obrtu, koji je on odgajao u obrtnoj školi, nabio kalup, 
shemu i običnu šablonu »jedinstva i čistoće stila«. Izpod tog 
navodnog ideala, izpod šarene halje svih stilova ipak je kod 
Bollea provirivalo glavno njegovo mezimče, a to je bila »die 
deutsche Renaissance«. Promatrajući njegove projekte, a ne 
znajući, recimo, za njegove gradnje, svakako bi se pomislilo, 
da je te projekte izrađivao spretni crtač raznoobrazne orna¬ 
mentike, a nikako jedan graditelj. I takav graditelj je do¬ 
nedavna bio kod nas najvažniji faktor. 

Kraj svih tih čina Bolleu se može jedino uzeti kao dobro, 
što je odgojio tehnički vješte majstore u pojedinim strukama. 
0 stvaranju nekog obrta ili čak umjetničkog obrta ne može 
tu biti ni govora. Taj stranac, koji nije za cielo vrieme dugoga 


svog boravka u našoj zemlji naučio ni hrvatski jezik, taj pod- 
puni neumjetnik i kao graditelj i kao upravitelj i vođa obrtne 
škole, bio je pravi protivnik umjetnosti i umjetnika. Tu 
svoju protivnost, koja je bila u biti njegova nemoć, izpričavao 
je sam tumačeći, kako mi uobće ne trebamo umjetnosti, a 
ni umjetnika: za nas su po njegovu sudu potrebni i dovoljni 
samo obrtnici. 

Ako na čas shvatimo Kršnjavijeve pozitivne radove kao 
svietlo, onda Bolle u cielom Kršnjavijefvu kompleksu znači 
tamu, koja je našem likovnom razvitku naniela nepoprav¬ 
ljivu i neprocjenjivu štetu, od koje će još dugo trpjeti daleka 
pokoljenja. 

ČETVRTO DOBA 


(1890.—1914.) 


I. 

U našim je krajevima likovni život od 90-tih godina pa 
sve do svjetskog rata jači i bujniji, nego što je bio u čitavom 
vieku kroz sva tri perioda. Taj je življi rad uvjetovan svakako 
nagodbenim periodom. On predstavlja u neku ruku posljedke 
nagodbe, koja uz različiti! variante traje nepromienjeno sve 
do sloma Austro-Ugarske. I kako god je ta nagodba bila ne¬ 
dovoljna, ona je ipak Hrvatskoj puštala donekle slobodno 
djelovanje u pojedinim područjima. To je djelovanje bilo, 
istina, skučeno, ali je ipak postojala kakva takva autonomija. 
Zbog trajanja nagodbe ostale su u cielosti i iste značajke, kao 
i u pređašnjem periodu; bio je naime sličan, ako ne isti, po¬ 
litički, ekonomski i kulturni život. Družtvena se struktura 
nije promienila; jedino su se društveni kaderi popunili i po¬ 
nešto utvrdili i staložili, te poprimali sve određetiije i stalnije 
oblike. U gornjem se sloju zadržao i dalje kumordmarski 
mentalitet: prijašnji je naime kumordinar postao činovnik i 
penjao se po ljestvici činovničke hierarhije. ... 

Taj period oko god. 1900. znači u ostaloj Europi izvanj¬ 
ski stalni, mirni, bujni i jaki procvat, znači neko zasićenje. 
Ali samo naoko, jer je to stanje u biti mir pred oluju. Nagli 
razvitak tehnike i industrije u tom periodu prouzrokuje naglo 
dizanje gradova; diže se nesumnjivo životni standard. I kod 
nas se mogu pod nagodbom opažati refleksi takva gibanja, 
pače ima, u malenom, i sličnih pojava. No kako je cieli raz¬ 
vitak nas sa granice, nas iz etape ili iz prelazne zone, uzporen 
političkim, a pogotovo ekonomskim zaprekama, tako nas 
glavni grad ne doživljuje razmjerno i paralelno nagli razvitak 

Beča, Pešte, Praga, pače ni Graza. Grad se Zagreb razvija 
usuprot intencija i želja svemoćnih tadašnjih vlasti. I ma da 
je Zagreb samo prelazna stanica za trgovinu, i samo dielom 
sabirna točka strane eksploatacije, ipak se širi, raste, jer i 
samom nedovoljnom autonomijom po nagodbi postaje de 
facto privlačivim središtem našeg područja. On se ipak toliko 
i tako širi, da je i sam Khuen Hedervary pred konac svoga 
banovanja morao priznati tužno i zlovoljno, šećući se u pratnji 
Kršnjavoga po Zagrebu: 

»I ipak se razvija«. 

U to se vrieme u Zagrebu relativno mnogo gradi, u po¬ 
krajini manje, a najmanje u Dalmatinskoj Hrvatskoj duž 
Jadrana. Veće gradnje grade većinom strani, poznati gradi¬ 
telji prema uzorima srednje Europe. Tako hrvatsko kazalište 
grade Bečani Helmer i Fellner, veliku gimnaziju u 
donjein gradu Ludwig i Hilsner iz Leipziga. Tu je 
zgradu naumio Kršnjavi izgraditi kao početnu na velikom 
zamišljenom forumu. Dospio je tek izgraditi istočnu stranu 
tog svog velikog projekta; zapadna strana još ni danas nije 
podpuno uređena. Stranac je. izveo i bivšu Vranicanijevu 
palaču, poslije Seljački dom; bio je to Otto pl. H o f f e r. 
Sudbeni stol (fasadu) osnovao je gradački arhitekt L e u f f 
još 1881. Poneke gradnje bi od ovih valjalo prije spomenuti 
prema godinama gradnje, no ja ih stavljam u ovaj period, jer 
s glavnim gradnjama tog perioda one čine cjelinu. Kod svih 
tih gradnja vlada duh konca XIX. vieka, službeno i obćenito 
priznat u srednjoj Europi. Najtipniji mu je predstavnik kod 
nas u prošlom poglavlju već opisani Herman Bolle. Njegovi 
su nazori o arhitekturi kao i njegov utjecaj najodlučniji. Po¬ 
jedini domaći graditelji i poduzetnici rade u istom ili sličnom 
načinu, tako Grahor, Kondrat, Eckel, Weidmann 
i H onigsberg i Deutsch. Ovi potonji grade uz mnoge 
druge zgrade Bukovčevu kuću, dograđuju Glasbeui zavod i 
poslije Prvu hrvatsku centralnu štedionu (Corso) u Zagrebu. 
U istom duhu gradi J. V a n c a š (18.'i9.—1932.) u Sarajevu 
katedralu, pa novu župnu crkvu u Krapini, a u Bosni još 
mnogo crkava, hotela, banaka i privatnih kuća. U Osijeku 
zida Vancaš palaču Normanovu, a u Zagrebu Prvu hrvatsku 

štedionicu. Vancaš je pisao i niz članaka o »bosanskom sloguv 
i njegovoj upotrebi, i izveo više gradnja u tom smjeru: zgrade 
u khaću, Banjoj Luci i t. d. Naravno da kod tih radova 
treba lučiti projektante od izvađača, u nekim su slučajevima 
isti projektanti ujedno i izvađači, a u nekima opet poduzeča 
imadu svoje posebne projektante. Tako Pilar, Ma 1 y i 
B a u d a projektiraju sami, ali za njih rade i drugi; tako 
kod njih radi K a 1 d a kao projektant. On crta zgradu bivše 
Austro-Ugarske banke u Jurišićevoj ulici, koju izvodi podu¬ 
zeće Pilar, Maly i Bauda. To poduzeće izvodi pojedine pri¬ 
vatne kuće, tako karakteristične uglove Prilaza i Mcdulićeve 
ulice. Karaktrtistična zgrada Welisch u Jurišićevoj uhci osno¬ 
vana je od Pilara, a izvođena od njegove tvrdke. H o 1 j a c 
projektira, uz različite privatne zgrade (Zrinjevac 6), Jezuit¬ 
sku crkvu, kojoj daje konačno lice tvrdka Pilar, Maly i 
Bauda. Tome krugu valja pribrojiti i one građevne inžinire, 
koji su čas sretno, a čas vrlo nesretno vršili gradske poslove 
i upravljali građevnim uredima. Tako je na pr. L e n u c i 
uspješno protegao zelenilo od Zrinjevca do kolodvora u Za¬ 
grebu, i na taj način sretno formirao taj dio grada. R a u- 
Bcher, Pisačić i drugi rade u isto to vrieme u istom 
smislu. 

Na zgradama iz toga vremena možemo više ili manje 
opaziti nastojanje njihovih graditelja: hoće da pod svaku 
cienu reprezentiraju. Tako su pače i one najobičnije na^mne 
kuće predstavljene po svojim fasadama kao palače. Te su 
zgrade većinom pretrpane nepotrebnim ukrasom, a u najviše 
se slučajeva doimaju, kao da su ih osnivači radili zbog fasade, 
a ne zbog unutrašnjih prostora. U tim su zgradama sohe po¬ 
najviše visoke, a takvi su i prozori; hodnici su tamni, a po¬ 
trebne nuzprostorije većinom uzke i, što je mnogo ^gore, ne¬ 
praktične. Imitacije u ukrasu su očite, a krovišta često bez 
ikakva razloga visoka. Gradnje nisu ni praktične po svojoj 
svrsi, a nisu ni jeftine. Smisao za proporciju masa je mini¬ 
malan. Kako je ukras na zgradama bio nepotreban, liepo smo 
mogli vidjeti prigodom popravljanja Prve hrvatske štedio¬ 
nice. Ne samo što je taj ukras na njoj bio nepotreban, nego je 
upravo smetao, tako da jd zgrada svakako dobila u izgledu. 


kad je uklonjen. Sve te građevine u istinu znače neku umjet¬ 
ničku prazninu u našoj arhitekturi, ma da su prebogate u 
BI ojem vanjskom licu (stupovi, balkoni, pilastri, stuceo-figure, 
vienci, reliefi i t. d.). One znače umjetnički jalovo vrieme 
od Felbingera do Viktora Kovačića, o kojemu će biti kasnije 
napose riječ kao o najznačajnijem predstavniku konca ovog 
perioda, a ujedno i predstavniku izrazite prekretnice spram 
pozitivnih i vrjednijih rješavanja u našoj arhitekturi. 

Razvitak Zagreba, koji je uza sve zapreke očit, ne prati 
razvitak našega sela. Naprotiv, naše se selo ne razvija, ono 
u tom periodu osiromašuje. Razpad zadruga, individualna 
primitivna seljačka gospodarstva pokraj golemih veleposjeda 
uz ostale nedaće uzrokuju, da je naše selo u tom periodu 
bjednije negoli ikad prijd. Takovo je gurnuto u svjetski rat. 
Da je ta hrvatska homogena većina sasvim sviestno stoljećima 
osjećala svoju staležku pripadnost, svoju biedu i socialnu 
zapostavljenost, o tome nema sumnje. Dosta je podsjetiti na 
spontane i sporadične »mužke punte«, koje je naša poviest 
zabilježila, a legenda ukrasila. Pa ako tim slučajevima, zabi¬ 
lježenim u našim povjestnicama, pridodamo sve one slučajeve, 
sačuvane po rieđkim korespondencijama (na pr. »Briefe des 
Grafen Sermage«), zatim po bilježkama i sudskim arhivima, 
saborskim zaključcima XVII., XVIII. i XIX. vieka, prestat 
će se ti slučajevi »mužke punte« smatrati sporadičnima i 
pojedinačnima. Oni se jasno vezuju i čine sliku stalnog napora 
cielog staleža ogromne homogene hrvatske većine. To je 
ukratko konstantno seljačko traženje »starih pravica«. I mir¬ 
na stanja u našem selu bila bi de facto stanja latentne mužke 
punte, a nikakvć slavenske sretne i skladne seljačke idile! 

Taj konstantni napor staleža je, kako rekoh, kroz sto¬ 
ljeća nesumnjiv, a i jasan; manjkala mu je samo jasna i od¬ 
ređena formulacija, i to upravo formulacija vlastitih nepreru- 
šenih predstavnika. Prva se takva formulacija rađa u ovom 
periodu, u zakašnjenju od 100 godina spram francuzke revo¬ 
lucije, koja ju je već jasno postavila. 

Našu formulaciju de facto stvara A. Radić. Njegova je 
koncepcija prva jasnija zamisao pojma naroda, koja ne polazi 
odozgo dolje, nego odozdo gore. Prva, koja jasno postavlja 


problem našega kulturnog suvremenog života u svoj svojO] 
punoći. To je prvi pokušaj nastojanja: čvrsto stati na syo]u 
vlastitu osnovicu, i time prestati biti objekt, i postati subjekt. 

RadićeVa Osnova za sabiranje i proučavanje građe o na¬ 
rodnom životu (u »Zborniku« god. 1897.) ima sa svojih ne¬ 
koliko stranica u poredbi s različitim kulturnim i političkim, 
t. ZV. liberalnim programima prijašnjih i tadašnjih vremena 
neosporno stopostotno izpravniji zahvat. Dok su naime ti pro¬ 
grami hili više ili manje uneseni, da ne kažem prepisani iz¬ 
vana, Radičeva formulacija, ako i nije izvornija, svakako je 
takva, da pogađa i odkriva izvor. Onaj isti izvor, koji je vido¬ 
vito hranio A. Starčević državnopravnim i socialnim tezama 
u prošlom periodu. (Vidi saborske govore i Starčevićeve spi¬ 
se o Granici). 

Formulacija Radičeva u onom dielu, u kojem izriče sto¬ 
ljetni napor naše ogromne većine »za pravice’«, podiže se 
do narodnog aksioma: »Ako i narod ima svoju kulturu, treba 
izpitati, u čem stoji, kakova je; treba joj, pa bilo kakova mu 
drago, odrediti mjesto uz druge, a ne pod drugima«. 

Glavni Radićev akcenat leži na sviesti o našoj posebnosti: 
»Kažu i naši, da mi svoje kulture nemamo. Imadu i pravo: 
nemamo je, jer nijesmo sviestni, da ju imamo«. Razlog to] 
nesviesti i tome udaljivanju od ogromne većine naroda tu¬ 
mači A. Radić riečima Micheleta: »Oni koji se uzpinju, go¬ 
tovo svagda tim gube, jer se! preobražavaju; oni postaju smjes, 
polutančad; oni gube originalnost svoga^ staleža ne stekavši 
originalnost drugoga staleža. Nije se težko uzpinjati, ah je 
težko uzpinjuči se ostati svoj.« 

Cielome Radićevu zahvatu kumuje Michelet; njepve po¬ 
jedine misli Radić podpuno prihvaća, jedino nastoji Miche- 
letove koncepcije koje su stvarno dedukcije romantike, pre¬ 
inačiti primjenom »slovinstva«. A. Radić nastoji sintetinzirati 
u svoju formulaciju i Kačića i dubrovačku književnost kao 
prvi, a ilirski pokret kao drugi hrvatski narodni preporod. 
Tako se u toj sintezi vraća unatrag u poviest, pošavši u po¬ 
četku sasvim sa staležke osnovice’. Cilj mu je idealizam. Svo¬ 
jim »slovinstvom« izričito zabacuje racionahsticke koncep¬ 
cije. Njemu je primitivno kršćanstvo, pa Tolstoj kao etički 


princip protiv socializma i anarhizma. Radić je više filolog, 
a manje sociolog, pa i on, poput drugih naših filologa, rje¬ 
šava narodno politička pitanja u XIX. stoljeću kao da piše 
gramatiku, a ne rješava ih prema neumolnim zakonima druž- 
tva. Na osnovi nekoga obćeg pomirenja nije čudo da prihva¬ 
ća Micheletove teze demokracije o približavanju narodu i o 
njegovu upoznavanju. Naravno da prihvaća i u cielosti Stross- 
mayerovo geslo »Prosvjetom k slobodi« nasuprot raciona- 
lističkoj tezi, rođenoj na historijskom izkustvu, koja obratno 
govori: »Slobodom k prosvjeti«. 

Razumljiva je potom i dedukcija iz takve formulacije o 
narodu — u metafiziku i mistiku, koju su kasnije generacije 
pokušavale. Jasan je i obrat u pacifizam, mirotvorstvo i u Tol- 
stojevo nepobijanje zla. 

Na taj je način nastupila očito protivnost stalnom sto¬ 
ljetnom seljačkom traženju »pravica«. Mirotvorstvo naroda 
»golubinje« ćudi jest trajanje i statika, a traženje »pravica« 
je gibanje, napredovanje i dinamika. Početno izpravno u biti 
postavljena revolucionarna koncepcija o narodu (gospodin 
kao nosilac strane kulture i uljudbe, a seljak nosilac urođe¬ 
nog) pretvorila se u malograđansku sintezu obćeg pomirenja 
sa svima daljnjim konzekvencijama (govoreći opet u slici: 
pošteni gospodin je učitelj svoga dobroga i milog naroda). 

Takvo obće pomirenje i takvo približavanje narodu nije 
bilo ništa novo, ono se je u našem cjelokupnom životu oda¬ 
vno vršilo. U našem likovnom razvitku vidimo takvo pribli¬ 
žavanje ili pokušaje za takvo približavanje kroz cieli viek: od 
najskromnijih Karasovih početaka pa sve do posljednjih ra¬ 
dova suvremenika svjetskog rata. Iztražujući to približavanje 
narodu malo potanje, smjesta opažamo, da je ono, većinom 
ako ne u cielosti, tek izvanjsko i kao takvo nedovoljno. U 
najboljim su to primjerima folklorne konstatacije — kostim 
i temat. a ne likovno iznalaženje osebujnosti čitavoga novog 
kompleksa, te vlastitoga likovnog jezika za vlastitu osebuj¬ 
nu tematiku. 

I slikari i kipari, pače i arhitekti sudjeluju u tom peri¬ 
odu u takvom približavanju narodu. Ne mislimo ovdje, recimo, 
graditelja Posilovića i njegovu »narodnu arhitekturu«, već 

™ cUlonu što se tiće arhitekture pred očima 
“sve^vriedni rad arhitekta Pilara »Hrvatski gradjevni oh- 
lici« i »Das kroatischč’ Bauernhaus«. Taj rad ima za upozna- 
vanie urođenih ohlika pučke umjetnosti velike i pozitivne 
odlike No u svojoj cielosti, sva ta nastojanja i sporadicka 
približavanja folkloru i našoj tematici pripadaju ipak i ne¬ 
hotice, kako bi rekao A. Radić, u »gospodski« krug, budući 
da su likovni radnici u početku gotovo svi iz visih redova 

gornjeg sloja. . . 

Cieli taj rad nema jedinstvenosti, raznolican je, kak^ 
je i cieli taj period od 1890. do 1914. Na likovnom pod¬ 
ručju nema jedinstvenih značajka. Zbog toga je i dosta tezko 

o7°nićiti g. na (age i pnjedin. »daj.k«. .f.'; 

ostaje, ma da i ona nije točna, podjela na generacije, koje se 

35« i veznj«, ili djelniu naizmjenc, prot.vn.« 
vima Cezura je u tome miešanju generacija vidljiva g. ibV 
kad se osniva »Družtvo hrvatskih umjetnika« i njihov po¬ 
sebni »Hrvatski Salon« To je vrieme, kad je ugecaj 
voga popustio. U toj je fazi najvažnije lice V. Bukovac, oko 
kojega se kupe svi likovni radnici. To su većinom vec gotov 
bivši učenici zagrebačka obrtne škole, gojenci i stipendis 
Kršnjavoga. Predstavljaju rezultantu Kršnjavijevih napora, a 
čine prvu »hrvatsku školu«, kako ju je vec 1872 zamišljao 
i snivL Strossmayer. Ta je škola bez osobitog ideolozkog pro¬ 
grama, bez jedinstvene kulturne orientacije, ona je tek prva 
afirmacija povezanog umjetničkog postojanja kod nas U njoj 
su slikari: Aleksandef, R. Auer, Bauer, V.,Bukovac, Kl. Crn¬ 
čić, Bela Čikoš, O. Iveković, F. Kovacevic, B^ Senoa i 1. li- 
šov; zatim slikarici: Slava Raškaj i kasnije Nasta Roje. Od 
kipara su tu R. Frangeš i R. Valdec, kasnije Ivo Kerdic. Ne¬ 
sumnjivo je do g. 1900. V. Bukovac najiztaknutiji njezin elan, 
može se reći, prvak. 


V 1 a b o B u k o V a c (1855.—1922.) rođen je u Cavtatu. 
Otac mu je prezimenom Faggioni, a majka je rođena Peric. 
Djed mu je bio pridošlica Talijan, »patron di barca«, koji se 

u Cavtatu udomio i oženio s Cavtatkinjom. Naučio je hrvat¬ 
ski već toliko, da se je »naški« i Bogu molio, kako to spominje 
sam Bukovac u svojoj autobiografiji »Moj život«. Na taj na¬ 
čin i Vlaho Bukovac pripada u krug naših bilingva, koji su 
se, ma da su se služili i hrvatskim i talijanskim jezikom i no¬ 
sili talijansko ime', odlučili za naš živalj. To dokazuje i nje¬ 
govo pabrvaćenje talijanskog otčevog imena (faggio — buk¬ 
va). Pohrvaćenje prezimena dogodilo se pod utjecajem Mede 
Pucića 1877. Sam ga Bukovac ovako tumači: »Talijanski se 
zove Orsato conte Pozza, a naški: Medo Pucić. I tako sam 
prekrstio svoje ime od Faggioni u Bukovac. Podpisao sam 
prvu sliku »Turkinje« prvi put s novim imenom. Gospodar 
je Medo poslao tu sliku biskupu Strossmayeru).« Različni vanj¬ 
ski prikazi, koji prate njegov rad, nazivaju Bukovca čas »ita- 
lienischer Oesterreicber« (Vossische Zeitung 1889.), čas dal- 
mata, koji nosi slgvensko ime i koji se ponosi, da ima u svo¬ 
jim žilama talijanske krvi. (Revue international, Rome 1889.). 
Tako ga i iredentistička »Nazione Italiana« svojata 1890. i po¬ 
zdravlja kao Blasia Faggiona. Za boravka u Zagrebu (1894. 
—1899.) podcrtava svoje hrvatsko ime. Na taj način je ra¬ 
zumljivo, da se njegova signatura na platnima mienjala. Ima 
ih raznih, jedan je dio, rani, siguran talijanski: Faggioni, drugi 
kao Boukovatz s francuzkom trankripcijom, a treći hrvatski. 
Tipična pojava: ne opredjeliti se, ili opredjeliti se prema ča- 
sovitoj ličnoj koristi. Istina, takav oportunizam pokazivao se i 
kod drugih umjetnika. 

Pa kao što se mienja signatura na Bukovčevim platnima, 
tako se još više mienjao nje'gov život i njegov slikarski razvi¬ 
tak. I njegova se mladost, njegovo mukotrpno djetinstvo i 
težki uzpon do slikarstva čini kao kakvi avanturistički ro¬ 
man, priča života jednog self made-mana. U suštini je taj ži¬ 
votni Bukovčev roman tužan pregled zbiljskih i težkib činje¬ 
nica, koje pokazuju, kakvim se težkoćama mora boriti u na¬ 
šim stranama jedna nadarenost i koje su joj sve zapreke u 
njezinu ravitku. Iste činjenice pokazuju i u slučaju uspjeha, 
koliko je više utrošeno energije na običnu golu životnu afir¬ 
maciju, nego li na razvitak prirođene nadarenosti. Svoje je 
djetinstvo Bukovac točno prikazao u svojoj već prije spome- 

nutoi autobiografiji, iztaknuvši cesto s mnogo tumora neke 
važne i značajne činjenice. Mnogo je stvan u sali točno oz¬ 
načio tako na pr.: »Moji roditelji mi rekoše ... da sam sisao 
bez r^like svaku majku, jer je moja vlastita po porodu ostala 
iičšto slaba zdravlja«. Ili: »Meni nauka nije bila po cudi, ra¬ 
dije sam mrčio po knjigama, oponašao štogod bi naslikana 

vidjeo«. . , 

U jedanaestoj godini pođe u Ameriku sa stricem, koji 
ga tamo dade u školu. Kako je »dundo« naskoro umro, ostao 
ie na milost i nemilost svoje strine, koja ga je strpala tobože 
u »College«, a to je bilo obično popravilište na Hearts-Islandu, 
gdje su bili smještavani malodobni zločinci. Kad se tamo ne¬ 
kako oslobodio s pomoću učitelja, koji mu je povjerovao, slu¬ 
ži kod svoje strine u dućanu. Nakon četiri godine takva 
' spašava se i vraća se kući u Cavtat. Zamalo se ukrca na brod, 
da obavi »praktiku«, pa da onda položi izpite za skrivana, 
i s vremenom da postane kapetan. 

Kao »kamarota« (sluga na brodu) krene u Levant. Na¬ 
kon mnogih nevolja na brodu surva se u tmici pred Carigra¬ 
dom u štivu i skoro se ubije. Iza težke bolesti i dugog opo¬ 
ravka vraća se kući, te tamo ukrašuje roditeljsku kuću zidnim 
uresima, kako je to vidio na nekoj dubrovačkoj kuci, koju je 
neki Talijan ukrasio. Taj posao označuje sam Bukovac svojim 
prvim slikarskim radom. No kod kuće se u Cavtatu ne za¬ 
država dugo, već kreće sa starijim bratom ponovno u Ame¬ 
riku, sada u Južnu, u Peru. Preko Hamburga, prošavši Pana¬ 
mu, gdje je upravo bila buna, stigne u Peru, u Callao. i^re- 
hranjivao se' tamo radom kao ličilac nadpisa, brojeva i malih 
uresa na vagonima. Poslije godine dana ostane bez posla, te 
iz Perua ode u San Francisco, trbuhom za kruhom, s pomoću 
nekih naših izseljenika nađe posao kao kavanski sluga; kao 
takav mienja različne poslodavce, bavi se bojadisanjem foto¬ 
grafija i neprestano misli, kako bi postao slikar. Sam P>^ioa, 
kako je iza noćne službe obično spavao do podne, a onda br 
ustao i latio se slikanja. Kopirao je sve, što mu je došlo pod 
ruku. »Zapreka mi je bila soba bez prozora, radio sam jedino 
pri otvorenim vratima. Pri takvom svietlu pokušah s koma¬ 
dom zrcala da samog sebe naslikam«. 


Takvim je stradanje'm i mučenjem ipak uspio, da zaradi 
slikajući portrete po fotografiji, što više, uštedio je nešto 
novaca, tako da se je mogao vratiti kući i svoju namisao i svoju 
želju za slikarskom školom i slikarskim naukom konačno pod- 
P*^^.** '^tim svojom prištednjom uz neke podpore 

počinje još g. 1877. u Parizu pohađati akademiju. U školu 
ga je primio tada znameniti akademik Aleks. Cabanel (1823. 
—1889.), koji je sa W. Bougerauom (1825.—1905.) i Paul 
Baudryjem (1828.—1886.) značio pravu reakciju i akadem¬ 
sko epigonstvo slikara Drugog Carstva. Ta akademijska re¬ 
akcija najjače se očitovala u protivštini spram tadašnje pa- 
rižke Moderne, koju je vodio Edouard Manet (1832.—1883.) 
i koja je upravo u vrie'me, kad je Bukovac bio u Parizu (1877. 
- 1892.), stvarala svoja klasična djela. Pod skupnim imenom 
impresionizma predstavljaju ta djela najveći uzpon cjelo¬ 
kupnog europskog slikarstva XIX. stoljeća. Vitalnost i velika 
slikarska razina tadašnjeg impresionizma odrazila se je svojim 
pojedinim utjecajem posvuda. U prvo se vrieme utjecaj im¬ 
presionizma nije našega Bukovca ni takao, on ostaje čvrsto 
na terenu stare akademije. Zato i opisuje svoje naukovanje 
ovako: »Učiti antiku isto je što i naći tajnu plastične Ijepo- 
prirodi nije sve dostojno, da se' ovjekovječi. — Kom¬ 
pozicija je sve. Zlo je, da se sve više zanemaruje učenje antike. 
I tim kao da hoće sadašnji učitelji, da sačuvaju individual¬ 
nost đaka. Ali posao im ne valja, jer na taj način uzgajaju se 
nova pokoljenja bez ikakvog ukusa i znanja. Bez tradicije 
nema ni razvitka i tako sve više niču neka čudovišta, što ih 
okrstise raznim imenima. Poniziše ljepotu, iznakaziše prirodu 
i samovoljom uništiše svaku, pa i najmanju klicu umjetnosti, 
kao nekoć barbari, koji opustošiše obrazovanu Grčku. U Pa¬ 
rizu je to barem za mojih vremena inače bilo. Antika je bila 
temelj, na kome su gradili najveći galski umjetnici. U školi 
nas je bilo sto i pet đaka, a prostorija premalena za toliko 
množtvo. Razđieliše nas u dvie pole i tako smo s radom, što 
se tiče živog modela, došli na red svake druge sedmice«. 

Kod Cabanela ostao je tri godine u akademiji, te je već 
u to svoje školsko vrieme počimao izlagati u parižkom Salonu. 
Prva mu je izložba »Crnogorka na obrani« 1878. Slikao ju je 

1 . mi ie dobavio nošnju, a studiju krša i hridine 

.?■ * s„nii Fontaineblau (kasnije sam doznao, da je i Cer- 
ucimh "47^ 3 ,'oje Crnogorce)«. Potom nije m- 
w“^r.“čudo da su te parižke Crnogorke slikane pred zaga- 
.^Wom i svježom šumskom pozadinom, kakve cUava 
E rG.tT„.. Lokalni ie kolori, .eakako g.g.di. .Qu„ue. 

mnor« bolje, kad je bio u Crnoj Gori. Na ,sto je nacm 
TMaSĆ alikao Lje Guščaric, i Idile, samo ,e Mario preoMa- 
čio miinchenske, a Bukovac parizke modele u naše ^o®tim®. 
To vrieme u Parizu kao i ono kasnije, bilo je za Bukovca 
n^Lva fepouue quand on mange de la vadie enragee Borba 
zržfvot zaTnevni kruh bila je oštra, i Bukovac ,e bio pri¬ 
siljen da se laća svakoga mogućeg posla; bilo je tu većinom 
portreta ljudi, koji su mu ili pomagali, ili ga za njegove slik 
Su brijali i davali mu stan. U ono je vrieme' bio za ne¬ 
brojeni slikare, što su se skupili u 

kova jadnog slikarskog živovanja u tome, da se iztaknu svo 
jim radom u Parižkom Salonu i da privuku sto veću pa.nju 
ibćinstva i kritike na sćbe. Bukovac je J^^s 

slike u Salon. Većinom su to bile genre-slike. Crnogorka 
frulom, Seljakinja koja nuđa hranu za ptice (Mouron pour 
les petites oiseaux) 1879., Gatalica karata, 

No Luko god su se one i sviđale, nisu mogle 
čiju pa je zato valjalo odabrati temu, koja je mogla biti seP 
zSnriin,. I takvu je t.mu našao Bukovac u 
romanu Bouviera, koji je izlazio u »Lanterni«. 
kotu Izu, glavnu junakinju toga skoro pornografskog zabo¬ 
denog romana, koji je čitao tada cieli Pariz značilo je 
svratiti pažnju na sebe i na svoje slike. Sa slikom »Grande Iza« 
Bukovac doživljava svoj prvi veliki uspjeh u službenom Sa¬ 
lonu 1882. U isto doba kad se Manet i njegovi drugovi po¬ 
svuda afirmiraju kao pojedinci. Sedamnaest godina prije Bu- 
kovčeve Ize naslikao je Manet (1832.—1883.) 
zanu 01ympiu (1865.), a otac impresionizma G. Coujet 

n819_1877.) dao je već davno prije europskoin shkars ^ 

XIX vieka velikE^ svoja djela. Manet je akademijskoj plastic- 
koj modelaciji, koju Bukovac ^^^ržava, suprotstavio plosn 
samo slikarsku viziju, sagrađenu na boji i tonu bez k 


112 


čije i tako zvanog galerijskog tona, i time upravo stvorio 
zadnju veliku epohu europskog slikarstva pod skupnim ime¬ 
nom impresionizma. Istinitost i vjernost boja i sklada u Mane- 
tovim slikama kao i u onima njegovih drugova značila je pre¬ 
kid s jalovim konvencijama; značila je novost, koja ne stari, 
kao što su ostarjele Cabanelove ili Bougereauove slike'. Bu¬ 
kovac se tada, kao i Mašić, priklanja akademizmu, a ne su¬ 
vremenom slikarskom strujanju. On slika uljepšani akademij¬ 
ski realizam ili, kako bi Guido Jeny rekao, »on ne traži du¬ 
boke čari naravi, ne poima prostote. Taj vješti brodar ele¬ 
gantno se kreće valovima i veseli se njihovom Ijeskanju i 
bljeskanju« (Mladost 6., 1893.). »La grande Iza« prikazuje na 
pol poleglu nagu ženu, kako se razpletePe kose i s rukama 
pod glavom, proteže među svilenim jastucima, a služavka joj, 
poslije kupke, tare bielim ručnikom noge. Po riečima ro¬ 
mana: »Lorsque rafraichie par ces parfums orientaux, elle 
s’etendait nue et superbe sur le velour noir«. (Osvježena ori- 
entalnim mirisima pruži se gola i divna na crnu kadifu). Po¬ 
zadina slike je u polutami, a čitav je lik svietao, diagonalno 
postavljen na uzdužnoj pačetvorini platna. Na slici je važnije 
razpoređivanje sjene i svietla, negoli razpoređivanje boje. 
Boje su više tamne nego svietle, one su prigušene; na paleti 
prevladava smeđa boja, kao i na slikama, koje prikazuju Cr¬ 
nogorke. Modelacija je strogo akademijska, bez naglašivanja 
atmosfere, što će za Bukovčeve slike biti tek kasnije značajno. 
U detalju je slika realistična, kod akta je vidljivo akademsko 
uljepšavanje, a takvo je i kod kasnijih slika, na. pr. »Biela 
robkinja« (akt s golubicama), ili »Pupoljak« (poluakt s cvie- 
ćem). Na «Izi« je bieli medvjed razprostrt kao čilim, a pro¬ 
stor ukrašen svilenim tkaninama, dok je na slici »Biela; 
robkinja« crni medvjed sa svilenim i baršunastim zavjesama. 

Bukovac spominje sam, da je slikao svoj clou za Salon 
tako, da je nacrtao pokret cielog lika po jednom modelu, ali 
osim glave nije dovršio po tom modelu pojedine dielove. Za 
trup je uzeo drugi model, a za noge treći, drždći se uviek 
razmjera one prve. Istog shvaćanja su i druge slike Bukov¬ 
čeve iz godina 1877.—1887., kao što i Iza, a pogotovo njegovi 
tadašnji portreti. 

Dosta je spomenuti neke naslove slika: .Andromeda« 
»Srećniii od kralja«, »Zora umire u naručju Dana« (Caba- 
nel), »Toaleta jedne Atenjanke«, »Tri prijateljice«, »Puti- 
farL«, »Cviet«, »Nimfa spava«, »Leptir«, »Zaruke« i t. d. 
Neke su upravo banalne genre-slike, kao »Bunar koji govon« 
ili »Poslije rada« (djevojka i mladić šale se na bunaru). Pa 
kad su se te dvie slike manjeg formata našle prije nekog vre¬ 
mena kod nekog staretinara u Zagrebu, nitko nije htio vjero- 
vati, da su to slike Bukovčeve. Zanimljive su od tih genre-slika 
one, koje prikazuju donekle naše motive: Dalmatinski riban, 
Crnogorci idu na vašar, Crnogorka na sastanku. Nosioci vodd 
u Crnoj Gori i t. d. Crnogorske kao i konavoske kostime je 
Bukovac poznavao u tančine; svaku je sitnicu na njima točno 
poznavao i donosio, tako da te njegove nekoje slike mogu 
vrlo dobro poslužiti za folklorne studije. Ta pažnja za detalj, 
za obradbu kostima bila je kod Bukovca vezana s velikom 
vještinom: da pogađa vrlo spretno karakteristike pojedinih 
objekata. Ta ga je odlika predestinirala za portretistu. I može 
se reći, da je bio rođen portretist, koji je bio onda najjači, 
kad je radio direktno po prirodi, a slabiji onda, kad je ra¬ 
dio na pamet, i kad je svoje slike komponirao iz fantazije. 
Na takvim bi slikama gotovo uviek bile partijce izvedene po 
prirodi (aktovi glave) žive i uvjerljive. Za ilustraciju toga 
može se uzeti njegova značajna slika iz prvog perioda. »Pus¬ 
tite meni malene, jer je njihovo carstvo nebesko«. Djeca i 
matere, koje okružuju Krista, rađene su po modelu; pojedine 
glave, pojedini dječji aktovi upravo sn vanredni, sve je tu zivo. 
Naprotiv su Krist, pa učenici i promatrači na lievoj strani 
slike nekud ukočeni u tradicionalne poze, te nemaju one na- 
ravnosti kao pojedini likovi djece, koji bi mogli napose vrie- 
diti kao posebni odlični portreti. Slika je i kraj sve religiozne 
teme, sasvim svjetovna, kao i ona na oltaru dominikanska 
crkve u Dubrovniku i u Cavtatu. U religioznom slikarstvu 
bio je Medović po shvaćanju daleko nad Bukovcem. Bukov- 
čeva posebna nadarenost za portret pokazala se naravno u 
cjelokupnom njegovu opusu, koji većim dielom sastoji od 
portreta. Ima ih oko 400, među njima su mnogi portreti čla¬ 
nova vladajućih kuća, od cara Franje Josipa I. do srbske kra- 

ljice Drage. Crnogorska je kneževska porodica sva naslikana 
od Bukovca. Među tim golemim brojem portreta nalaze se 
gotovo sve značajne ličnosti tadašnjeg našeg kulturnog i 
političkog života. Postoji i bezbroj malih portretnih studija 
njegovih prijatelja. Te portrete je Bukovac izrađivao brzo. 
Sam spominje, da je njegov najveći rekord u brzini bio portret 
Zarbarinija u Splitu, kao uzvrat na Zarbarinijevu pohvalnicu u 
verzima. Izradio ga je iz šale u 52 minuta. Poslije je taj re¬ 
kord tukao mladi TJzelac, koji je za okladu, isto tako iz šale, 
načinio portret za 25 minuta. To spominjem više kao kuri¬ 
ozitet, a ne kao pozitivnu oznaku. Svakako to brzo portre¬ 
tiranje očituje jasno Bukovčevu virtuoznost, koja je ujedno 
i njegova najizrazitija značajka u cjelokupnom radu. 

Njegovi se portreti odlikuju vanjskom karakteristikom, 
oni su slični, na nekojima su ruke upravo majstorski izrađene 
u svima mogućim skraćenjima. Psihološke uvjerljivosti ne¬ 
maju, niti su ikada za to imali pretenzije. U početnoj su 
fazi ti portreti više tamni, nego svietli, skroz naskroz akadem¬ 
ski; šare su im tek poslije svjetlije. Pozadina im je obično 
dodana, ili je lik postavljen pred neku pozadinu, bez osobite 
veze. Neki, i to najbolji, čine se kao momentana snimka, na¬ 
činjena u jednom trenu (portret Nosanove). Oni su virtuozni 
i vrstni da se sviđaju, toliko slični i toliko je na njima uljep- 
šanja, koliko je dovoljno da se zadovolji naručitelj. Guido Jeny 
(Mladost 6., 1898.) tumači to ovako: »Za to su njegovi (Bu- 
kovčevi) portreti Ijudem simpatični. On pogađa ton, koga na- 
obraženi ljudi vole da vide u svom životu. Rafinirana tehnika, 
fini sjaj njegovog svietla obkoljuje njegove ljude i pokazuje ih 
svietu, — kakovi se sami pokazuju. To je impresioni- 
zam života.« Taj citat treha razsvijetliti tvrdnjom Ive 
Pilara (Secesija I. 1898.), koji izriekom kaže sasvim točno: 
»Najprimitivniji pojmovi nisu jasni«. 

I kako tada nisu u istinu hili najprimitivniji pojmovi ja¬ 
sni, tako se čini, da nije ni Bukovac bio načistu, što, je to im- 
presionizam. Da se' to objasni, treba čuti samog Bukovca: 

»Istina je, da je umjetnost u prvoj polovici XIX. vieka 
bila u padu«. (Točno obratno: početkom vieka upravo je 
uspon građanske umjetnosti. Dokazuju to David, Gericault, 

T = np^laproix romantika francuzka i njemačka, realizam). 
XdeS »Mli » likovne umjem.sU. N. .o su 

kao spasitelji došli impresionisti i naučili mlađe naraštaje 

^*^*^^0 voda^ stablo, tako i vazduh, koji obuhvaća zemlju 
ima svoju boju. Kad sunce razsvietli vazduh, boja mu je pod- 
puno modra i zato vidimo i modro nebo nad nama. Da vaz- 
duha nije, neizmjernost bi svemira, u kojoj se' naša zemlja 
kreće bila potpuno crna i vidjeli bi zviezde u podne kako 
i u noći. Tu su istinu potvrdili svi zrakoplovci, jer sto su vise 
u visini išli, nebo im je bilo tamnije, to jest ^ 

rjeđi. Dan je zapravo vazduh razsvietljen suncem odtuda 
modrina što nas i zemlju obuhvaća, Odtud pak sliedi, da su svi 
predmeti, koji se nalaze pod kapom nebeskom osvietljeni mo 
drim svietlom. S tim odkrićem, ili bolje' da kažem, tim znan¬ 
stvenim razglabanjem okoristiše se impresionisti«. ^ 

»Pružimo li ruku na sunce, opazit ćemo da je put u sje 
modričasta, a u sunčanom svietlu, da je . 

»U zadnje sam se doba osobito udubio u studiju -- 
ražaja sunca i azura, pa su skoro sve moje posljednje slike 

izrađene u tom dvostrukom svietlu«. 

»Jć'dino kad je predmet osvietljen suncem ili sviecom 
ne prevlađuje modra boja. Onda su tonovi zuto-narancasti, 
ali modelacija prelazi u modro«. ^ _ 

Ma da je to točni recept, kaže Bukovac nešto dalje (Moj 

^^'^*^\>Umjetnost ne podnosi nikakovih recepta. Ona je slo¬ 
bodna, pa su sve moguće izradnje i tehnika dobro došle, 
samo ako vode k pravoj svrsi. Svietlo je najveća »^tma 1 je- 
uota, jer bez nje bili bi sliepi od rođenja. Slavni Manet prvi 
je prokrčio novi put. Njegova je slava velika, jer je on prvi 
shvatio vječne zakone plein-air-a. On se oslobodio svih a/^a- 
demskih i školskih načela i iznio platno na cisti, bozji vazduh. 
Crna pozadina i naglašivanje svietla na glavnom predmetu 
bijaše načelo starih majstora. Sve to — 1 ako umjetnički iz- 
rađeno ■— ne odgovara istini«. 

Prema tome vidimo jasno stav Bukovčev spram impre- 
sionizma. Taj za njega znači prielaz iz ateliera u pleinair, gdje 

se slika svietlom paletom atmosfera, u svrhu, da se postigne 
što istinitija i točnija optička iluzija objekta. Za njega je 
dakle impresionizam u jednu ruku samo tehničko sredstvo 
re’produkcije, neki recept, da tako kažem, kojim se prijašnji 
recept tamnoga akademskog smeđeg koloriranja zamienio re¬ 
ceptom svietle palete plein-aira. Time bitnost samog impre- 
sionizma ni Manetova ni Monetova, koji prvi slika modre 
sjene, nije zahvaćena: to su samo popratne i sporedne pojave 
impresionizma.Bukovac je naime, po svom nazoru i po svom 
gledanju, ostao u bitnosti na terenu starinske akademije, samo 
je od impresionizma njegova paleta poprimila svjetlije šare. 
Njegove slike nisu naivan i čist odraz dojma, koji je prošao 
kroz njegov temperament, već su to one najbolje tempera¬ 
mentno nabačene i aranžirane stare akademske koncepcije 
u šarenom svietlom kostimu fluidne atmosfere. One nisu 
osebujne realizacije primljenog dojma, već je na njima dopad¬ 
ljivo i virtuozno primljehi dojam pretvoren i uljepšan. I time 
kod njega nije ni realiziran izrezak iz prirode kao dokumen¬ 
tarna reprodukcija, već je postignuto modno uljepšavanje 
realnosti: neki uljepšani akademski realizam, koji je bio više 
opi« ili ilustracija nego sama slikarska realizacija. 

Bukovac je po svojoj velikoj vještini i spretnosti daleko 
odmakao od svojih starijih i mlađih drugova, lakoća, kojom 
je svladavao zadatke, bila je zamjerna, pa ga je često odvela 
i na stranputice, koje mu je Iso Kršnjavi toliko prigovarao, 
kudeči njegov fa pre'sto (brzi i lako nabačeni način, toliko 
značajan za zagrebački period). No kod tih prigovora valja 
utvrditi, da je Kršnjavi imao samo djelomično pravo, jer se 
neke lako i brzo nabačene stvari, više skice nego izvedene 
slike mogu ubrojiti među najbolje Bukovčeve radnje, koje su 
i danas zadržale svu svježinu i draž prvog naleta, kao na pr. 
»U japanskom kostimu«, i »Djevojčica u vrtu«. Te direktne 
a prima vista izvedene stvari žive su, imadu svietla, kao da je 
u njima neki svietli fluid. (»Prvi ljudi«, »Ikar«), 

Kako je Bukovac bio radin, upravo neobično marljiv, 
njegov je opus ogroman: sadržava preko 400 portreta i preko 
stotinu slika, među kojima ima i ogromnih, da se ne spominju 
one bezbrojne studije, razsute posvuda, i kod nas i u inozem- 

stvu Dosta je velik broj tih portreta i slika u Engleskoj. Neke 
te su povraćene u naše krajeve. 

^Tai ogromni niz slika možemo donekle podieliti u tri zna- 
čaine skupine, a svaka čini jednu fazu u Bukovčevu radu. 
Prva je fLa parižka, od g. 1877.-1890. Tu 3 ® Cabanelov 
utjecaj nesumnjiv; poneke od tib slika ^Jecaju u obradbi puti 
na Chaplina, a nekoje manje odkrivaju utjecaj Jules Bretona 
(Poslije rada). Paleta je prigušena, tamnije boje prevlada¬ 
vaju osobito na prvim slikama i portretima. 

Druga faza je uglavnom, nazovimo je tako, zagrebačka, 
od g. 1893.—1900. Za nas je ova faza najvažnija, ne samo 
stoga što Vlaho Bukovac sada djeluje u našoj sredim, vec sto 
u to doba njegov rad i njč'gov način podlaže sebi svojim utje¬ 
cajem gotovo suvereno cieli krug tada okupljenih slikara u 
Zagrebu. Pod utjecajem Bukovčevim radi tada ciela slikarska 
Hrvatska Moderna; njegova paleta, njegove šare i njegov na¬ 
čin odlučan je za cielu novu zagrebačku grupaciju. Bukovac 
joj je vođa, a ujedno i najznačajnija slikarska pojava. 

U to se vrieme paleta Bukovčeva već mnogo izmienila, 
ona je postala svietlija i šarenija. Tvrdi akademski način po¬ 
četne faze postajao je' već prije Bukovčeva zagrebačkog bo¬ 
ravka slobodniji i mekši, a pogotovo se to umeksanje podpuno 
očitovalo u Zagrebu. Istina, kod portreta često je zadrzao 
tamni kolor (Gjalski, Šrepel). U njegovu plem-airu susrećemo 
sve više puno sunčano svietlo (Živio kralj. Sunčanica). Slike 
su mu u boji sve izrazitije i sve više šarene. (Sjajni autopor¬ 
tret) Prijašnji se neutralni i tamni tonaliteti gube. A kako tim 
šarenilom djeluje Bukovac na svoje mlađe drugove, poprima 
grupacija oko njega podpuno njegovu živu paletu, tako da 
tu našu prvu likovnu grupaciju nazivaju kod njdzina prvog 
nastupa u iuozemstvu »šarenom« (die bunte Schule von 

Agram). ' . . , 

Iz tog svietlog načina odabiranja boja, iz tog luminizma, 
vodio je put spram čiste boje u dalnjem razvoju. Samo što 
Bukovac taj konzekventni razvitak skreće u divizionizam: 
on počinje naime dieliti svoje boje na platnu u sitne mrljice, 
male točkice, ne možda čistih primarnih boja, ve'c u šarene 
svietle točkice različnih svietlih i miešanih boja, koje, prema 

gore spomenutom vlastitom izričaju, protkiva modrikastim 
ili ljubičastim točkama, u svrhu što točnije iluzije same at¬ 
mosfere. Seurat je svojim divizionizmom (razstavljanje boja 
u osnovne boje) prema sunčanom spektru upotrebljavao čiste 
boje, još više Cross, Signac i kasniji. Divizionizam, koji je 
bio oko g. 1900. u modi i u cieni, propagirao je osobito Se- 
gantini, i sva je prilika, da je Bukovac upravo njegovim po¬ 
sredovanjem došao do divizionizma. Taj način karakterizira 
uglavnom cielu treću njegovu fazu, koja traje od g. 1903. do 
kraja njegova života (1922.), a možemo je nazvati pražkom 
fazom, jer je taj period Bukovac proboravio u Pragu kao 
profesor na pražkoj akademiji. Ta je faza ujedno i na naj¬ 
nižoj umjetničkoj razini. Tu je bezbroj slika genrea, koje su 
sve više zapadale u sladku i dopadljivu maniru. Različna su 
osvjetljenja s osobitom ljubavlju izrađivana. Svježina i život, 
koji je strujao još sa slika zagrebačke faze, sve se više gubi. 
Ukus mode'rnog portretista prijašnjih faza često se oskliznuo 
(Ormar slave, Gatalica karata, Markiza i t. d.). Ali na tima 
maniriranim platnima često su pojedini dielovi upravo van- 
redni: ruke, pa voće, a i sama put na nekojim aktovima. Ti 
uspjeli dielovi jasno govore, da je očita i velika nadarenost 
(više receptivna nego kreativna) i u posljednjoj fazi bila 
kod Bukovca živa. 

Već istaknuta sigurnost i vještina Bukovčeva omogućila 
mu je, da se ogleda i na velikim ploštinama. On je prvi slikar, 
koji kod nas rješava veće dekorativne zadatke. K toj skupini 
valja pribrojiti i GundulićeV san, izveden na poticaj Račkoga. 
Najuspjeliji su pojedini aktovi na toj slici, osobito kupačice. 
Još je više dekorativan kazališni zastor »Hrvatski Preporod« 
1895., slikan prema intencijama Miletića uz savjete Gjalskoga 
i razpored Srejila. (Opis Bukovčeva zastora od Stjep. Miletića 
1904.). Perspektivnu konstrukciju izveo je Bela Cikoš, a kod 
izvedbe je pomogao F. Kovačević (okvir). Isto je tako deko¬ 
rativno shvaćanje Bukovčevo i kod slike »Dubravka pred 
dvorom«. Slabiji je posljednji njegov panneau iz treće faze 
u sveučilištnoj knjižnici na stieni velike dvorane s portre¬ 
tima pojedinih hrvatskih kulturnih radnika. U njegovu biv- 

šem atelieru u Cavtatu veliko »Pokladno doba« pokazuje 
jasno sve negativne strane njegove dekorativnosti. 

Riedko je kada prije ili kasnije dočekan u Zagrebu koji 
umjetnik, kao što je VI. Bukovac. Njegovi svjetski uspjesi 
olakšali su mu ovdje boravak, i pripravili u kratko vrietne 
za ondašnje prilike veliku zaradu. Kršnjavijeva mu je ličnost 
u početku poravnala mnoge puteve. Za svoga kratkog bo¬ 
ravka u Zagrebu gradi Bukovac svoju kuću, uz koju prigra- 
đuje u vrtu atelier. Kuću osniva Honigsberg i Deutsch, a na 
zabatu modelira R. Valdec dekorativnu skulpturu Genija 

umjetnosti s Nikom u ruci. i-, i - 

Da se što bolje prikaže ne samo ukus Bukovcev vec i 
čitavo vrieme, donijet ćemo ovdje opis Bukovčeva ateliera 
(Viesti Družtva inžinira i arhitekta XIX. 1898. broj 4.): 

»Malom predsobom dolazi sč u krasno arhitektonički 
urešeni salon u egypatskom stilu, a arhitektura stiena je u 
reliefu izvedena. Po dva stupa na svakoj strani sa ona nose 
glavni vienac. Stupovi, pasovi i ini arhitektonski članci jesu 
sa egypatskim ornamentom bogato naslikani. Izim toga resiti 
će prazni prostor između stupova na sve četiri strane salona, 
krasne velike uljene slike, koje je naš umjetnik za taj salon 
osnovao i to: mističnu, alegoričnu i historičnu urnjetnost. 

Iz salona lievo dolazi se u krasni veliki atelier, kakova 
malo koji umjetnik posjeduje. Isti je u maurskom stilu iz¬ 
veden. Na desnoj strani ateliera vode stepenice na galeriju, 
koju nose maurski stupovi. Nasuprot izlaza stepenica nalazi 
se otvor, koji izgleda kao (!) ulaz u minaret, te vode tim otvo¬ 
rom stube. 

Okolo ateliera u visini od 3.50 met. ide uresni pojas sa 
maurskim ornamentom, u kojemu se nalaze birane hrvat^e 
rečenice, koje je sam umjetnik imitiranim maurskim alfabe¬ 
tom napisao. 

Liepa slikarija ateliera, kano i salona udešena je po os¬ 
novi umjetnika, koji je i veći dio sam izveo«. 

Intenzivnije umjetničko gibanje, nastalo boravkom V. 
Bukovca u Zagrebu, stvorilo je i naš prvi Umjetnički paviljon. 
Bio je građen za peštansku milenijsku izložbu, pa mu je po¬ 
slije kostrukcija prePesena i postavljena na današnjem mje¬ 


stu. Sam je Bukovac često izticao, kako je’ on načinio razpo- 
red za taj paviljon. Njegova nemirna narav možda pomalo i 
njegova netolerantnost spram drugih, uz mnoge druge obične 
naše stvari, odalečila je skoro Bukovca iz Zagreba 1899., i od 
1903. je u Pragu do kraja svog života. Kao čovjek možda i 
nije bio uviek simpatičan, ma da je njegova vanjština imala 
mnogo privlačivosti. Srednje veličine, uzpravan, može se reći, 
elegantan, kao kakav pomorski kapetan u civilu, osvajao je 
svojom jednostavnom i duhovitom razgovornošću. Dubrovački 
diale’kt, koji je čitav svoj život govorio, pružao mu je prilike, 
da svoju duhovitost iztiče osebujno. Zanimljivo je znao pri¬ 
čati svoje doživljaje, a njegove su plave oči u takvim momen¬ 
tima znale poprimiti blagi nasmješljivi izraz. No uza svu svoju 
časovitu razdražljivost i žestinu bio je mekan i prava pravcata 
dobričina. Kako je bio primitivan, vrlo se lako moglo na njega 
utjecati, tako da su ne samo pojedine slike, nego i pojedini 
događaji u njegovu životu bili pođ tuđim utjecajima. Tako 
se i mogu protumačiti pojedina temata na njegovim slikama, 
na pr. »Danteovi sliepci«, pa »Klanjanje suncu« i t. d. Po¬ 
zitivno možemo utvrditi, da su poje'dina njegova kasnija 
platna nastala nakon dugih debata, koje je vodio sa svojim 
tadašnjim đakom Mirkom Račkim. Nemirna i osjetljiva nje¬ 
gova ćuđ nije mu mogla dati u čitavom njegovu životu ni 
stalnog boravišta, a ni stalnosti u samom karakteru; njegove 
su se simpatije vrlo brzo mienjale, kao što je brzo mienjao 
svoje nazore. Bio je izraziti i žučni protivnik naprednih stru¬ 
janja u likovnoj domeni. 

Uza sav svoj živi temperament bio je u biti izraziti kon- 
zervativac. Nije nikakvo čudo, da je u našim stranama, po 
našem zakašnjenju, na početku shvaćen kao neki slikarski 
revolucionarac, što on u istinu nikad nije bio, i što je' tako 
jasno dokazao sa svojom autobiografijom »Moj život« (redi¬ 
girao Bozo Lovrić). Spram prijašnjih slikara on bez sumnje 
znači velik napredak, ali ne znači prekid stranih utjecaja i 
početak nove osebujnosti. Bukovac je svojim radom nekako 
u istom odnosu spram pučkog osebujnog našeg likovnog 
svieta, kao što je to Zajc svojim operama spram pučke ose¬ 
bujne pjesme. 

Poslije dolazka V. Bukovca u Zagreb došao je uskoro u 
Zagreb i Celestin Medović, na poticaj i poziv I. Krsnjavoga, 
komu je neprestano lebdjela pred očima želja Strossmayeroya, 
da stvori u Zagrebu likovni centar i da u hrvatsko sredite 
privuče što više za ono vrieme gotovih slikara i ki^ra. Bu¬ 
kovac je savjetovao, da Medovića ne zovu. (Vidi: Krsnjavi, 
Iz mojih zapisaka. Hrv. Kolo I. 1905.). Valjda je slutio u 
Medoviću svoga konkurenta; Medović je u istinu bio gotovo 
vršnjak Bukovčev, ako i nije bio toliko poznat kao Bukovac, 
ali je već pokazivao slične uspjehe kao i Bukovac. Njihove 
su nadarenosti bile gotovo istovjetne, a razlika je među njima 
proizlazila iz različnog školovanja. Sam život kao i cieli raz¬ 
vitak Cele'stina Medovića nije ni toliko zanimljiv, i toli o 
značajan, kao što je bio život Vlaha Bukovca. 

Mato Medović rodio se 1857. u Kuni na 
i porodica mu je odredila, da pođe u svećenike. God. i8»U. 
stupi u red male braće u Dubrovniku kao Celestin. ec 
je zarana među fratrima pokazivao nesumnjiv talenat za sli¬ 
karstvo, tako da ga je general reda poslao u Rim na daljnje 
studije. Od 1881. do 1885. bio je na nauci kod Ludovica 
Seitza. To je' bio sin znamenitog Aleksandra Maksimilijana 
Seitza (1811.—1888.), koji je radio većinom religiozne slikš 
po Italiji. Stari i mladi Seitz slikali su slike i u đakovačkoj 
katedrali. Jedan i drugi bili su više izvrstni vještaci, tip ni 
eklektici svoga doba, nego što su bili duboki i misaoni shkari. 
U korespondenciji Strossmayerovoj nalazi se i ovo mišljenje 
o njima: »Napose pako ništ mi se stari Seitz ne dopada, bva 
njegova religioznost je licemjerstvo. Samo novaca pak no¬ 
vaca ...« U bitnosti su obojica, i stari i mladi, bili u neku 
ruku nastavak Corneliusa i Overbecka, Niemaca, koji su iza¬ 
brali Rim svojom novom domovinom. Njihov eklekticizam 
oslanjao se na oblike renesanse. 

Od Seitzova utjecaja nije mnogo ostalo na Medovicu. 
Više je na njega djelovala poslije Firenza i tamošnja škola. 
Bio je kod Grandija i Cizerija (1821.—1891.), bezznacajnih 
tadašnjih talijanskih mediokriteta, kojih je teatralnost bila 
obćenito poznata. (Cizeri »Ecce Homo«). Medović se iz Italije 
vratio u Dubrovnik, i tamo je radio. Prilike su, naravno, za 


umjetnika tada bile u gradu sv. Vlaha nada sve težke. Po¬ 
sredovanjem bečkog pejzažista E. J. Schindlera (1842.—1892.) 
zauzeli su se dubrovački gospari Pucić i Bonda, te je Medo¬ 
viću preko papinskog nuncija bilo dopušteno, da se dalje 
usavrši na akademiji u Miinchenu. Tu je najprije bio kod 
Hackla, a poslije kod Lofftza (1845.—1919.), učenika Dietzo- 
va. Od Lofftza čini se da je ponajviše primio Medović. Sladki 
način tretiranja forme bio je značajan za cielu tadašnju 
miinche'nsku akademiju, a osobito za Lofftzovu školu. Mnoge 
svetice i Bogorodice Medovićeve odaju utjecaj te škole: velike 
oči, sanjarski pogled, sladke boje i nemirna pozadina, maglena 
i nejasna. Medović izrađuje još prije Miinchena u Italiji sliku 
»Za sjirovodom«, koju mnogi bvale. Isto tako radi i izlaže 
1884. u Rimu prije Miinchena sliku biblijskog sadržaja »Super 
flumina Babylonis«. Za svog boravka u Italiji slika za fra¬ 
njevce u Ceseni religiozne slike. Medovićev je crtež dopadljiv, 
ali je neuvjerljiv i nesiguran; ruke su često sasvim zacrtane. 
(»Rimljanka«, banski dvori). Nikad ne postiže sigurnost i 
vještinu Bukovčevu. No svakako prestiže Bukovca u izraža¬ 
vanju dušeVnosti. Nekoje su glave kod Medovića pune uzhita, 
pune nutarnjeg života. Dok Bukovac nastoji pogađati vanj¬ 
štinu, Medović ide više za izrazom. Jedno je laik, a drugo 
svećenik, radi toga i uspievaju religiozne slike Medoviću 
daleko bolje nego Bukovcu. Da se ta tvrdnja dokaže, dosta 
je spomenuti i uzporediti slike jednoga i drugoga u Dubrov¬ 
niku na oltarima crkve Male braće i Dominikanaca. Medović 
je slikao vrlo velik broj crkvenih slika i ukrasio mnoge ka¬ 
toličke i pravoslavne crkve. Tako, da spomeneino one naj¬ 
važnije, u Požegi, Bjelovaru (osobita glava matere Božje na 
ikonostasu), u Slanom, u Novoj Gradiški, u svome rodnom 
mjestu na Kuni (Sveti Spas), na žrtveniku u zagrebačkoj 
katedrali i u jezuitskoj crkvi. Te su sve crkvene slike naj¬ 
važniji dio u Medovićevu opusu. Iz početne faze su Medo¬ 
vićeve najbolje slike, a to su one u Strossmayerovoj galeriji. 
»Sv. Franjo« je osobito pre'cizno izveden, jasno karakterizi¬ 
ran, glava puna dubokog religioznog uzhita. Forma je de¬ 
skriptivno iznesena te ima sve kvalitete tadašnje miinchenske 
škole. Od Medovića postoji još niz manjih religioznih slika, 

koje se odlikuju mekoćom obradbe. Tako ima odlično izve¬ 
denih anđeoskih glavica. Ima jedno maleno »Navjestenje« u 
privatnom posjedu, koje sigurno spada među najljepše slike 

tog perioda. - , i * i 

Ponievši još iz Italije sklonost tadašnje’ mode k teatral- 
nosti kompozicije, mogao je u Miinchenu, u tom jos uviek 
Pilotyjevu gradu, tu teatraliku još više prigrliti i jos jace 
razviti. U to je vrieme bila teatralika povjestnog slikarstva 
na dnevnom redu; ona je bila obća europska pojava. Po 
Europi je tada uz druge slikare slavio slavlje Siemiradski 

(1848_1902.) sa svojim anegdotama i scenama u klasičnom 

kostimu. (Neronove baklje). Tako je tamo u Miinchenu nasta¬ 
la i velika slika-Medovićeva »Bachanal«, danas u zagrebačkoj 
gradskoj viećnici. Prikazuje sve'čanost bogu Bakhu za protu- 
kršćanskih progona Neronova perioda. Slikana je 
boje su škure, kompozicija teatralna. Kršnjavi iztice, da Me- 
dović s arheoložkog gledišta nije dovoljno istinit i da je po- 
vjestna istina, a i obradba detalja tražila mnogo veću točnost. 
Ta je slika gotovo parafraza (ne velim plagiat) slike ^lov. 
Muzziolija »A1 tempio di Bacco«, koja stoji u Rimu u Galeriji 
moderne umjetnosti. Svatko se o tome lako može uvjerm, ako 
uzme običnu reprodukciju te slike i uzporedi je s Medovi- 
ćevim Bachanalom. Jedne su zagrebačke novine htjele tu moju 
tvrdnju obezkriepiti, te su doniele obje reprodukcije. Vise 
nije ni trebalo, jer je tako donesen podpuni dokaz za moju 
tvrdnju. Muzziolijeva je slika nastala prije Medovićeve. Raz- 
pored je isti, isti je i sce'narij, kompoziciona ideja ista, samo 
su kod Medo vica skupine brojnije i dodana su istom^ scenariju 
nova lica. Slika je Medovićeva bila izložena na svjetskoj iz¬ 
ložbi u Parizu 1900. u odjelu Hrvatske i Slavonije, koji je bio 
prikrpan uz odio Madžarske, a izbijao je prema ovome 
odjelu svojim živim šarenilom. Još prije te grupacije, dakle 
prije nego što je Bukovac došao u Zagreb, Medović je pod- 
puno završio svoju nauku i svoje napredovanje, te je bio 
podpuno gotov slikar. I kad se' je Bukovac nastanio u Za¬ 
grebu, a u Zagreb došao i Medović, razumljivo je, da se on 
jedini u početku nije htio podpuno pokoriti diktatu Bukov- 
čevu. Po svojem shvaćanju i po svojem stavu bili su obojica 


na istoj liniji, samo je kod Bukovca bila važna sfera tadašnje 
francuzke modne oficielne škole, a kod Medovića kombina¬ 
cija talijanske i miinchenske škole. Obojica su bili u vodama 
sličnih utjecaja, obojica nisu marili ni za postojanje Cour- 
beta, Maneta i svih njihovih nasljednika, kako je to već prije 
spomenuto. 

Po svojoj vještini i spretnosti bio je, kako rekosmo. Bu¬ 
kovac daleko nad Medovićem, tako da je neke stvari Buko¬ 
vac direktno preslikao i prebacio Medoviću. Na taj je način 
završena povjestna slika »Dolazak Hrvata«. Bila je kompo¬ 
nirana najprije tako, da su figure bile osvietljene, a pozadina 
tamna. Jedno je prijepodne uvjerio Bukovac Medovića, da 
to nije dobro: »Nema kolura od — ljubica«. I zgrabivši nje¬ 
govu paletu pretvori cielu pozadinu u svietlo, na koje postavi 
silhuetarno one' poznate konjanike. Istih karakteristika su i 
ostale Medovićeve povjestne slike u dvorani bivšeg odjela 
za bogoštovlje i nastavu: »Zaruke Ladislava« i »Splitski sa¬ 
bor«. Pojedini su dielovi na tim slikama sočno i bujno na¬ 
slikani, tako se ona dekoltirana crvenokosa žena na »Zaru¬ 
kama« čini kao gotov portret. Za Ladislava je pozirao mladi 
Frangeš. 

I kao što je Bukovac u početku radio tamnom paletom, 
tako je bilo isto i s Medovićem. Njegova se paleta svakako 
pod utjecajem Bukovčevim zašarenila i postala življa. Toliko 
kritizirani »fa presto« Bukovčev našao je i u Me'doviću uskoro 
sve većeg i jačeg pristašu. No u koloru je razlika između 
Bukovca i Medovića, kraj svega Bukovčeva utjecaja, ostala 
i dalje. Medovićeve su boje dublje i tamnije: kod njega se 
nikad ne nalazi ona svietla i iskričava atmosfera kao kod 
Bukovca. Zanimljivo je utvrditi, da su se boje Medovićeve 
bolje održale nego Bukovčevc, one nisu toliko potamnjeld. 

S vremenom su njegovi radovi gubili sve više preciznost 
i točnu obradbu, naime čisti metier. Crtež, koji nije bio ni u 
početku dosta siguran, postajao je s vremenom sve slabiji, 
dok se boja sve više šarenila. Iz akademskoga korektnog 
sklada ulazio je sve više u lakomisleno i brzo rješavanje. Dok 
su prve stvari studirane, zadnje su sve više improvizirane. 

No i prve velike povjestne slike imadu na pretek lako- 
mislenosti. Tako su na primjer na »Splitskom saboru« des¬ 
nice glavnih figura izvedene većinom po istom školskom 
sadrenom modelu, samo je za svlaku figuru isti model okrenut 
u drugu pozu. 0 anahronizmima kod kostima ne ću ni go¬ 
voriti: oni su gotovo pendant takvim kostimima u kazalištnoj 
garderobi Miletićeve ere. Samo jedan primjer; na »Splitskom 
saboru« ima i surka i kalpaka! Ima tamo i pravoslavnih mo¬ 
dernih patriarha, a jezuitski kostim na povjestnom prikazu 
iz X. vieka podpuno je! deplasiran. 

Posljednji pejzaži iz Dalmacije bili su prema prijašnjima 
i svježiji i življi. Uza sve to se boja nije nigdje parila u sklad, 
već je ilustrirala samo zanimljivu vedutu.I kao što su i ranije 
velike slike Medovićeve bile tamne, tako su mu bili u većini 
i portreti (portret nadbiskupa Posilovića). U puni plein-air 
nije Medović išao kod izradbe portreta, kako je to često bilo 
kod Bukovca. 

Velike dekorativne zadaće za crkve!, kao one u Križev¬ 
cima i Bjelovaru, pa različne ikonostase rješavao je Medovic 
relativno spram svojih tadašnjih drugova vrlo spretno, i mora 
se priznati, vješto. Imao je veliku rutinu, koja mu je omo¬ 
gućila, da bude prvak u rješavanju religioznih zadataka. 

U zagrebačkoj nastaloj umjetničkoj grupaciji sudjelovao 
je u različnim zgodama, premda se nije s većinom slagao. 
Pače kad je Kuhač štampao svoju brošuru »Anarhija« protiv 
modernista, pristao je Medović uz Kuhača javnom izjavom. 

Naravno da je u sklopu modernista »Hrvatskih umjetni¬ 
ka« brzo došlo do nesuglasica, i to prigodom prirćdbe izložbe 
u Petrogradu. I tako je osnovana nova grupacija, secesija iz 
secesije. I Iveković i Medović prirediše napose izložbu 1901., 
a k njima se pridružio i Rendić. Na toj su izložbi prvi i po¬ 
sljednji put bile gotovo sve Medovićeve slike na okupu, i 
one starijega i one novijega datuma, tako da se je već onda 
mogla povući podpuna bilanca cjelokupnoga njegova rada. 
Sve, što je poslije radio, nije za cjelokupni njegov opus pri- 
donielo ništa novo ni karakteristično, a dao je još cieli niz 
pejzaža i religioznih slika. Posljednje su ostale u njegovu 
rodnom mjestu. 


Rastom malen, pognut, šutljiv i često mrzovoljast, neke 
ruke čudak, bio je Medović čisti kontrast nasmijanom široko¬ 
grudnom južnjaku Rendiću. Kratke odsječene rečenice, koji 
pnt i sarkastične, bile su Medoviću običajne. Zatvoren u sebe, 
volio^je više slušati nego pričati. Tako je volio na svojem 
Pelješcu, u Kuni, prisluškivati kod svoga domaćeg ognjišta 
ćakuld, pjesmu svojih znanaca i znanica, seljaka, koje je oko 
sebe skupljao. Posljednje je godine živio povučeno na Pe¬ 
lješcu, slikajući tamošnji jedinstveni i prekrasni pejzaž. Umro 
je shrvan od težke bolesti u sarajevskoj bolnici, gdje je tražio 
prekasno lieka, god. 1919. 

Iz redovničkog staleža bio je i Vinko D r a g a n j a 
(1856.—1926.). Kao dominikanac učio je u firentinskoj aka¬ 
demiji. Znatniji su njegovi portreti, nego kompozicione slike, 
kao »Gospa od Ružarija«, ili »Jamatva u Splitskom polju«. 
Čini se, da mu je autoportret najuspjelija stvar. 

S mnogo manje' rutine, sa slabijim slikarskim shvaćanjem 
i s manje dekorativnog osjećanja od Medovića slikao je crk¬ 
vene i dekorativne slike IvanTišov (1870. Vinkovci—Za¬ 
greb 1924.). Tišov je svršio obrtnu školu u Zagrebu, pohađao 
je umjetno-obrtnu školu u Beču i akademiju u Miincheiiu. 
Njegova je -želja bila nastaviti Bukovčev rad. Ostavio je više 
velikih i malih slika, koje nigdje ne nadmašuju njegov školski 
rad »Muzika«, a koji se nalazi na plafonu dvorane bivšeg 
bogoštovlja i nastave u Zagrebu. Taj rad karakterizira pri¬ 
stojni akademizam bez ikakvih pretenzija. Poslije, kao mnogo 
slabiji, uputio se Tišov spram Bukovčeva luminizma, koji je 
nastojao pače i nadbiti. Negativni rezultati toga dovoljno su 
poznati: oni su priliepljeni na plafonu kazalištnog foyera kao 
neugodni kulturni dokumenat. Takvih slika ima mnogo i po 
različitim crkvama, no te su svakako usjelije nego portreti 
Tišovljevi (kao na pr. ban i banica Tomašić). Njegove fol¬ 
klorne slike (Slavonsko kolo) previše su dekorativne, da 
budu slika, a opet premalo dekorativne, da budu čisti deko¬ 
rativni panneau. Tako je to ostao pokušaj s izpravnim ele¬ 
mentima. Tišov j^ bio neko vrieme osobiti ljubimac i štićenik 
Kršnjavoga, i to s razloga, sto se je Tišov dao od Kršnjavoga 
posvema voditi. Iz ranijeg perioda pokazuju vanredni portret 


Gaja i autoportret sa suprugom, koja je velika i rođena sli¬ 
karska nadarenost bila u Tišovu. , . i • i 

Akademizam, korektan i podpiin, ko]i ]e kra] svega lu¬ 
tanja Tišovu lebdio kao ideal pred očima, karakterizira F r a- 
njuPavačića (Omišalj na Krku 1860.). Pavačić je počeo 
svoj studij na umjetno-obrtnoj školi u Beču, a dovršio ga u 
Italiji na firentinskoj akademiji. Njegove slike u podpunosti 
donose talijanski akademizam onoga vremena. To najbolje 
pokazuje slika »Caeci vident«. Značajne' su neke njegove 
studije i pjezaži, koji prikazuju različne poznate klasične 
građevine u Italiji. Studije su za gore spomenutu sliku od 
najjačeg dojma. Njegov se način slikanja podpuno odvajao 
od ostalih zagrebačkih slikara, a bio je sasvim pod utjecajem 
talijanskim. 

Od njega mnogo mlađi Robert Auer (Zagreb 1873.) 
bio je uza svu njemačku školu (umjetno-obrtna škola u Beču 
i miinchenska akademija) bar u početku bliži Bukovcu 
(»Magla«) i njegovu svietlom načinu. Kod njega su vidljivi 
utjecaji mondenog Alme Tademe!, Amerikanca. Njegova jc 
domena gladki, sladki, uljepšani, dopadljivi portret i sladko 
izvedeni akt u raznobojnim osvjetljenjima, što odaje tipnog 
umjetno-obrtnika, kao i mondenog portretista. Njegov je le¬ 
gitimni nasljednik danas Otto Antonini, sin slikara, koji 
je u to vrieme mnoge naše crkve ukrasio prema željama i 
ukusu naručitelja, ali ne prema umjetničkim zahtjevima. 

Umjetno-obrtnu granu još je jače predstavljala u prvoj 
zagrebačkoj školi obitelj B a u e r, koja je skromno, ali vješto 
izvodila (muž i žena) sitnoslikarije. 

Sa sličnom paletom Bukovčeva kruga izrađivao je i 
Oton Iveković svoje povjestne slike. On je rođen u 
Klanjcu 1869., učio je najprije u Beču, potom je nastavio 
svoje akademsko naukovanje u Miinchenu, i poslije u Karls- 
ruhe. Tamo se je već osobito zanimao za pitanja povjestnog 
kostima. Htio je pače napisati cielu studiju o cjelokupnom 
razvitku naše nošnje i popratiti je ilustracijama. (Iveković, 
»Historijska nošnja hrvatskih kazalištnih komada«, članak u 
»Viencu« 1902.). Do izvedbe ove studije nije došlo, jedino 
se kod Ivekovića u cielom radu vidi veća i temeljitija pažnja 

prema kostimu nego kod Medovića. Poput Medovića i Ire- 
ković se bavio povjestnim i religioznim slikarstvom. Glavni 
dio njegova rada čine slike iz poviesti. Njegov rad čini u 
neku ruku nastavak Quiquerezova rada oko populariziranja 
hrvatske poviesti slikom. No dok je kod Medovića prevla¬ 
davao u njegovu idealiziranom realizmu akademski način, 
i dok su najjača strana Medoviceva njegove religiozne slike, 
prevladava u Ivekovićevu idealiziranom realizmu jaka crta 
objektiviteta. On je svakako blizi realizmu, a njegove su reli¬ 
giozne slike daleko zaostale za Medovićevima. Ta jača rea¬ 
listička nota kod Ivekovića omogućuje mu i njegov najzna¬ 
čajniji slikarski rezultat u cjelokupnom radu, a to su nje¬ 
gove genre-slike — od malih svježih akvarela do većih ulje¬ 
nih skica, tek nabačenih, ili bolje rečeno, iz punog tempera¬ 
menta izbačenih izvrstnih opažanja, na. pr. iz zagorske krčme, 
skica seljakinje s poculicom, seoska kola na cesti, s vanred- 
nom slikarskom intonacijom »Studija konja« i drugo.. Takva 
je svježina i u slici »U atelieru«. A iznad svih tih manjih 
stvari iztiče se njegova »Mrtva straža«: zaokružena, tonski 
izvrstno pomirena predstavlja možda najbolji i najizrazitiji 
primjer realizma zagrebačke škole. Tu izrazitu realističnu 
crtu pokazuju s mnogo manje sreće i rezultata Ivekovićeve 
slike vojničkih motiva, tako na pr. »Kod Visokog 1875.«. Iz¬ 
među genrea i historijskog slikarstva stoji Ivekovićeva slika 
»Na kordunu«, opet kao tipni primjer šarene palete cjelo¬ 
kupne prve zagrebačke škole: više dobra namjera, više tem¬ 
peramentna slika, s lakomislePim crtežem, nego konačna sli¬ 
karska realizacija. No po svojoj dinamici i po svojem htjenju 
prebacuje ta slika i samog Bukovca. Taj sretni zamah ne može 
se na žalost osjetiti u Ivekovićevim crkvenim slikarijama. 
Izveo ih je dosta, tako u Sarajevu na Banjskom briegu ima u 
svemu 14 slika, osam iz života Isusova, dvie iz života Ćirila 
i Metoda i četiri evanđelista. U Križevcu je naslikao histo¬ 
rijsku sliku nad svetištem sv. Križa. Tamo velike plošnine 
odkrivaju praznoću; boje su na toj slici nepomirene, a takve 
su i kod dekorativnih zadataka, što ih je nesretno rješavao 
na kupoli trgovačko-obrtničkog muzeja (danas etnografski 
muzej). Iste karakteristike zaključujemo na osnovi reproduk- 

čija Ivekovićevih slikarija u hrvatskoj crkvi u Kansas Cityju, 
koje je Iveković izveo u Americi 1910. On je naime zbog to"- 
posla pošao u Ameriku i napustio na neko vrieme svoje nas¬ 
tavničko djelovanje'. G. 1894. imenovan je učiteljem crtanja 
na realnoj gimnaziji, a g. 1908. počeo je djelovati na tadaš¬ 
njoj umjetničkoj školi. 

^ Kako rekoh, ponajviše je Ivekovićevih slika iz područja 
poviesti. Za prvih početaka bavi se već poviestnim temama; 
tako »Nikola Zrinjski«, »Hrvatska« 1891., »Marko i Vila« 
1891., »Smrt Svačića« 1895., »Pacta conventa«, »Krunidba 
Tomislava«, »Bitka kod Gorjana« s likom Khuen Hederva- 
ryja, »Petar i Katarina Zrinjska na razstanku u Čakovcu«, 
'^^®ttk« i »Veronika Desinićka«. Ta posljednja ima 
najviše^ slikarske draži, osobito desni dio, možda najuspjeliji 
Ivekovićev rad na području historijske slike. Svietlo prodi¬ 
rući kroz mali prozor stvara prostor, a ležeći je lik Veronike 
kao u aureoli tog svietla. Zanimljivo je tehničko rješenje: na 
zelenoj podlozi lagano i temperamentno nabačena boja. Lieva 
strana na žalost nije na takvoj razini, odaje nediscipliniranost 
Ivekovićeve nadarenosti. Kraj tih glavnih historijskih slika 
valja spomenuti i neke ilustracije, koje je Iveković izvodio, 
kao Cengijić i Bauk, pa ilustracije »Juditi« Marka Marulića 
1901., Matica Hrvatska). Neke je od tih izvodio i 
G. Medović. Na njima su iste karakteristike kao i u historij- 
skirn slikama, a sve one nose u većini deskriptivne crte. No 
i slike Ivekovićeve, kao i spomenute ilustracije zaostaju u 
kompoziciji za Medovićem. Naprotiv je u boji Iveković nepo- 
sredriiji. Krajolik i portret nisu njegova domena. Previše ne¬ 
strpljiv, kao u nekoj nervoznosti, nije postizavao u svojim 
radovima zaokružene' definitivne realizacije. Najbolji i po¬ 
najviše slikar je Iveković tada, kad ostaje kod prve naba- 
čene zamisli. Valja iztaći, da se je Iveković mnogo bavio i 
seljačkim motivima. On je prvi namjeravao izvoditi ciele 
cikluse narodnih pjesama. Ponekad je i zamienio kist perom. 
Postoje njegove putne bilježke »Iverje s puta po Americi«, 
koje jasno pokazuju njegovo temperamentno opažanje vanj- 
štine ^kao i njegovo brzo i lakomisleno generaliziranje. Taj 
je način još više došao do izražaja u njegovu članku, odnosno 

putnim bilježkama »S puta po Italiji« (Hrv. Kolo, 1907.). 
Te su bilježke više zanimljivi knlturni dokumenat, nego doj¬ 
movi jednog putovanja. Svakako valja priznati Ivekoviću, 
na je njegova originalnost velika. On sam iztiče: »Ići svietom, 
a svemu seS klanjati onako, kako to neki mudraci hoteći 
svemu biti sudci propisuju, znači za mene biti — majmun«. 
Ili: »Uz stanovitu inteligenciju znati ćeš i sam stvoriti svoj 
sud...« Dakle, originalno stanovište Ivekoviću diktira 
ovo: »Ali sa gledišta slikovitosti ni jedna slika starih maj¬ 
stora ne podaje utisak istine . . . Zato velim, da nisu slike sta- 
rib. majstora nikako slikovite (male'risch); jedinu iznimku 
čini Tizian, — ali i on riedko«. (Hrv. Kolo str. 128.). Evo, 
osim ponekog Tiziana svi su slikari renesanse i baroka pred’ 
sudom 0. Ivekovića propali, — nisu »malerisch«! Još gore 
su prošli učenici Raffaelovi, koji su slikali prema majstoro- 
vim kompozicijama vatikanske loggie. Za njih je utvrdio Ive¬ 
ković: »da naši obrtnoškolci danas ovako slabo rade, dobili 
bi drugi red«. Takvi su sudovi svakako jedinstveni i origi¬ 
nalni; oni nisu nikakve konvencionalne laži! 

Ta definicija kao i te bilježke padaju nekako u isti pe¬ 
riod, kad i izradba velike Ivekovićeve slike »Ce'tinjski sabor 
1527.«, koja je izložena u svibnju 1911., imala biti glavni uz- 
tuk nastupu hrvatskih umjetnika na Rimskoj izložbi 1911. u 
paviljonu kraljevine Srbije, bar je kao takova od svih tada¬ 
njih službenih faktora iztaknuta. 

Poslije toga velikog platna nižu se doskora Ivekovićeve 
ratne skice 1915., malene uljene studije, portreti častnika i 
ratnika iz glavnog austrijskog stana, kao i veća slika »Prielaz 
preko Drine«. Ovima ratnim crtežima i slikama Iveković 
štampa u Rieči g. 1931. komentar pod imenom »Iz zabilje- 
žaka ratnog slikara«. A odmah poslije rata slika slike među 
kojima je »Ban Ivaniš Horvat polazi na Kosovo«. Zatim 
»Matija Gubec«, »Kvaternikova pogibija«, »Liepa naša«, 
»Smrt bana Berislavića« i t. d. 

Sve to slika Iveković ostajući vjeran svojemu pređašnjem 
shvaćanju kao slikar. 

Seljački genre, koji je imao u Ivekoviću u neku ruku 
svoga začetnika, našao jeujosi Bužanu svoga najvjer- 

nijeg interpretotora. Bužan rođen 1873. u Slavoniji, počeo je 
kao samouk, kasnije je učio u privatnoj školi Streblov u Beču 
te se je od svog početka gotovo posvema posvetio izrađivanju 
seljačkih motiva i tipova, scčna iz života seljaka i krajolika 
sa seljačkim likovima, bilo iz rodne Slavonije, bilo iz okoline 
Zagreba Sestinski veseli kostim našao je u njemu svoga sli- 
kara. Folklorrie vanjske karakteristike pogađane su, čas sret¬ 
nije, cas slabije. Manje slikarski nego Ivekovićevi, Bužanovi 
su genrei zivlji i bogatiji u boji. Mjestimično imadu sretnu 
dekorativnu crtu, a ima i ponekih radova, koji se podižu do 
izvrstnih dokumentacija tipova, kao »Starica iz Šestina«. U 
njegovu nasmijanom šarenilu prevladava crvenilo upravo tako 
kao 1 u našem čitavom folkloru. Folklorni temat, koji je iz- 
pravno i viđen možda i zahvaćen, nije izražen slikarski adek¬ 
vatno, vec je doživio uljepšavanje; jednom riečju, Bužan je 
svoje seljake uljepšavao. I gdje god je realističniji, tamo je 
1 bolji, blikarski problemi za njega nisu postojali. On je ono, 
sto je vidio 1 koliko je vidio, prenosio na platno. Slikao jč' 
bez stručne spreme. Više likova je slagao u žive slike, a često 
je ne samo u biranju temata (Luđak, Cigani kod brijača i t d ) 
nego 1 u načinu prikazivanja prčlazio granice dobrog ukusa! 

ne'moT *1**^«« f ^ Portrete, za koje se, ma da su slični, 

ne može reci, da su slikarski sretni. Možda, je najsretnije por! 
tremo plamo B„ž.„„v „„i / 

toliko njegova crtacka nesigurnost. Naravno da se ta nesi¬ 
gurnost javlja sve očitije, što je Bužanovo platno veće 

Simpatični motivi lagano shvatljiva anegdota, uljepša- 
vanje, način slikanja, blizina ukusu širokih redova, činili su, 
da je Buzan zadovoljavao upravo podpuno taj i takav ukus 
1 prema tome postao u svojem periodu jedan od najpopular! 
mjih hrvatskih slikara, više zbog temata, nego zbog shkar- 


III. 

; tr ®ada spomenuti slikari zagrebačkog kruga nisu 
se izkljueivo bavili pejzažom. Kod nekojih ga uopće nema, 
a kod drugih je pejzaz najvažniji tek pod kraj života, kao 
sto je to kod C. Medovića. Kod njih je bilo više ili manje 

uobičajeno shvaćanje, da je pejzaž neka niža vrsta slikarstva. 
Tako je Bukovac izricao, da pejzaž može naslikati svaka 
licejka. Po takovu shvaćanju bio je pejzaž za njih nešto 
lagano, sporedno, nešto, što je blizu fotografije, a sve zbog 
toga, što im je bio za ocjenu vriednosti odlučan temat, a ne 
slikarska realizacija bez obzira na sam temat. Takvo zastarjelo 
stupnjevanje vriednosti u slikarstvu prema tetnatu gojila je 
najreakcionarnija akademija još predprošlog stoljeća. Na 
žalost ima još i danas u našoj sredini nekih poluinteligenata, 
koji po takvu shvaćanju ocjenjuju umjetnička djela, premda 
je jasno, da sć vriednost kod slika u prvom redu određuje 
po samoj vriednosti slikarske realizacije, a ne po tematu. 

To je bilo nuždno spomenuti prije nego prieđemo na 
izključive naše pejzažiste, kao što su M. Cl. Crnčić i Ferdo 
Kovačević. Obojica su se, istina, bavili i drugim tematima, 
izrađivali su i figuralne zadatke, ali za obojicu je ipak bio 
pejzaž glavni, a i najznačajniji u cjelokupnom njihovu radu. 
Njih dvojica su u istinu među prvima u našem likovnom ži¬ 
votu, koji su se uputili u tu našu krajinu, prošli tom našom 
zemljom, da je pokušaju iznieti u svoj njenoj karakteristici. 
U njima je dobio naš pejzaž svoje prve oduševljene i predane 
slikare. Djevičanska zemlja, koju je za likovni sviet tek tre¬ 
balo odkriti, nije do njih, da tako kažemo, likovno bila 
taknuta. Sva je ta zemlja čekala svoje majstore, svoje lirike, 
svoju djecu, da odkriju njezine tajne, da iznađu njezine lje¬ 
pote, da pročitaju njezino slovo, podpuno novo i podpuno 
osebujno, koje se svojom osebujnošću iztiče između drugih 
krajina, i koje omogućuje onu osnovicu, na kojoj može' solidno 
počivati ciela zgrada novog i osebujnog našeg slikarstva.. Jug 
i sjever. Dalmatinska i Panonska Hrvatska podaju svojim 
konkretnim karakteristikama ogromnu skalu, ogromnu mo¬ 
gućnost, da spomenuta podnica bude šira, i slikarski što 
I>ujnija. Riedko koja zemlja pruža po svom pejzažu toliko 
slikarskih mogućnosti, koliko naša, i bez pretjerivanja može 
se sasvim hladno i kritično utvrditi, da je upravo zbog tih 
raznolikosti predestinirana, da ponese originalno i osebujno 
slikarstvo. 

Na sjeveru naime krajina sa svojim u ravni jednoličnim 
horizontom, a u prigorju s laganim i mekanim prielazima 
bez osobito jakih kontrasta izaziva niansu i ton. Naprotiv u 
južnom pejzažu kulise su prvog plana spram dubine razlučene 
čvrstom i oštrom konturom na kontrastu boje'; na sjeveru 
u Panoniji stapaju se i slievaju u ton. Razlika tonska ovdje 
siinfonički puzi i mili uz nizke uzpone gorja i određuje muzi¬ 
kalno u zelenilu i niansama sivila perspektivnu dubinu. Dok 
je dolje sve konkretno, gotovo konturirano, tu je sve magleno 
1 obavljeno u niansu. 

I ta nam je krajina, tako bogata kontrastima, dala li¬ 
kovnu predispoziciju. Zato na sjeveru vidimo, kako svi indi¬ 
vidualni likovni izrazi, koliko su bili istiniti i koliko su po¬ 
stajali pod dubokim maskiranim i izkrivljenim stranim kosti¬ 
mima, nose istu zapretanu i sakrivenu težnju za tonom, za 
bojom, za muzikalitetom. 

Naprotiv, južna krajina, gotovo bez tona, s jakim i iz¬ 
razitim kontrastima, koje su svi mogući slikarski mediokriteti 
zasladili u kič, u razglednice, pogodovala je toj osobitosti 
likovnog zrelija i nastojanja za linijom i za modelacijom. I 
tako se dogodilo, da je likovni izraz naginjao plastici, i u 
njoj se usavršio, a boja, to jest sama slikarska izražajnost, 
dolazila tek u drugi plan. I neobično je, što boje baš u tom 
kraju, gdje su najjasnije i gdje se kriese u zlatu sunčanog juga 
u svoj svojoj punoći, nisu nikad našle svoj barem djelomični 
odraz likovni, već se cielo htijenje usredotočilo kanda u samu 
formu. Tako je Dalmatinska Hrvatska nakon svoga kolektiv¬ 
nog graditeljstva dala jakih ličnosti skulpturi, a gotovo kod 
svih tih skulptora možemo utvrditi tendiranje ka građitelj- 
stvu. Dok Dalmatinac opipom traži formu, i modelira, i stvara, 
ili bolje gradi trodimenzionalnu masu, i tu masu stavlja kao 
znamen^ u prostor, kuda je s elanom pod različnim, če'sto i 
suprotnim vjetrovima jedrio, pokazuje Posavac ili Podravac 
sklonost, da na dvodimenzionalnu ploštinu imaginira prostor 
1 daj’e trodimenzionalnu sliku u dubinu. Dok jedan melodički 
sklada linijom ograničujući formu, i dok njegove linije rastu 
u velike silhuete kao kakvi belcanto, a mase se gomilaju u 
sklop simetričnih i konstruktivnih gradnja, drugi se anar¬ 

hično, gotovo samovoljno, razbacuju bojom i nekonstruktivno 
teže ne za modelacijom, nego za modulacijom, i sva ta tra¬ 
ganja izlaze kao simfonično rješavanje bojom. Dok su jedni 
čisti epici forme, drugi su lirici boje; dok jedni opipavaju 
formu i ne zaziru od širokog patetičnog pričanja, drugi iz 
svojih subjektivnih plošnih apercepcija izažimlju bojom ton¬ 
ski sviet dubine. Jedno su slikari, drugo su kipari. Dok jedni 
idealiziraju, drugi, realisti u traženju, odgrču jednu zavjesu 
za drugom pred objektom. Jedni tvrde, da su stil, a drugi 
ga traže. 

Tako likovni umjetnici, prirodom postavljeni i rođeni 
s tim predispozicijama, u isti čas teže i osjećaju gotovo in¬ 
stinktivno potrebu za kontrarnim. Dalmatinac teži za našim 
zelenilom, a mi za morem i njegovom krševitom obalom. I 
možda je ta težnja nas sviju za tim jugom, za tom sjajnom 
obalom i najviše pridoniela popularnosti M. Cl. Crnčića, 
a i u skrovitom bila valjda i najjači impuls za njegov cjelo¬ 
kupni rad. 

M. Cl. C r n č i ć rodio se' 1865. u Brucku na Muri, od 
oca častnika. Po tradiciji graničarske porodice posvetio se 
i M. Crnčić vojničkom zvanju. Svršio je srednje vojne škole 
u Beču. No domala, nezadovoljan tim, pohađa u Beču umjet¬ 
ničku akademiju. Zatim prelazi u Miinchen. Čini se, da je 
tamo najviše na njega djelovao Gysis. Kod njega je bio dvie 
godine, a poslije je radio neko vrieme i u Koburgu, baveći 
se dekorativnim kazalištnim slikarstvom. S tog je školovanja 
na umjetničkim akademijama donio Crnčić niz vriednih stu¬ 
dija, koje’ su se odlikovale riedkom ozbiljnošću i riedkim sli¬ 
karskim shvaćanjem. Studija akta i studija »Male djevojčice« 
napose su se odlikovale riedkom ozbiljnošću i riedkim sli¬ 
karskim shvaćanjem. Studija akta napose se izticala, no po¬ 
stala je na žalost plienom požara u Crnčićevom atelieru, lio 
je Crnčića zadesilo pri koncu života. Obje su pokazivale sn, 
lidnu izobrazbu, kojom je Crnčić prošao, a bile su ujedno i 
svjedočanstvo o kasnijim realističnim smjernicama, koje 
Crnčić očituje kao učitelj. Crnčić se je naime od svih svojih 
drugova iste generacije izticao kao pedagog. Ono što je on 
znao i naučio u školama, i izkustvom, to je nastojao a i umio 

8 velikom brigom i s posebnom ljubavlju predati svojim uče¬ 
nicima. S njime je u istinu zagrebačka škola dobila svoga 
prvog učitelja, te poslije gotovo većina svih umjetnika mlade 
generacije ima Crnčiću zahvaliti prvo naukovanje, počevši 
od T. Krizmana pa sve do najmlađih. Mnogi plodovi, koji su 
se drugima s nepravom pripisivali, a tiču se školovanja bu- 
ducih pokoljenja, sazreli su zaslugom i radom M. Cl. Crnčića 

Gore spomenute Crnčićeve studije jasno su odavalć već 
u početku, da je Crncicu ton važniji od same boje. Odavale 
su glavnu karakteristiku njegove nadarenosti: da je bio više 
rođen za kontrast sjene i svietla, za tonsku grafiku, nego za 
kontrast boja i njihovu harmoniju. 

^ Stoga i nije čudo, da u M. Cl. Crnčiću imamo prvoga 
našeg izrazitog grafičara, bakropisca, koji se izražava više 
valeurski, a manje linearno. 

Sve grafičke tehnike, koje su vodile' spram same linije, 
kao drvorez ili perocrtež, bile su Crnčiću dosta strane: on 
je svoje grafičke radove ograničio gotovo samo na bakropis 
koji mu je omopćivao tonsko rješavanje. Tehniku bakroreza 
ucio je kod bečkog majstora W. Ungera na akademiji. I prvi 
Crncicevi grafički radovi, pomalo školski, pokazuju Ungerov 
utjecaj. Veza s tradicijonalnom akademskom grafikom očita 
je na pr. na »Medveji« i na »Zadnjem potomku«. Značajke 
primorskog krajolika podređene su akadelnskom razporedu 
ploče u sjeni i svietlu. Na tim pločama ima nešto sumorno 
1 tezko, nešto sjevernjačko, no u isto doba i literarno. Ro- 
manticki neki prizvuk ječi na tim prvim našim ilustracijama 
krajolika. (Pozdravljenje, Zadnji potomak). Tehnika im je 
korektna 1 gotovo filigranska. Takva je i na radiranom por¬ 
tretu Fejacevićevu, po Bukovcu. Kod kasnijih bakropisa i 
bakroreza Crnčić napušta tu strogost i suhoću, i postaje sve 
vise raznolik. Mieša i boju, kolorira svoje bakropise. (Nina). 
Izrazaj mu postaje nemirniji i življi, ali ostaje ilustrativan. 
Mekti se' postizavaju negrafičkim sredstvima. (Na Mljetu) 
Likovi u krajolicima gube sve više svoju prijašnju čvrstoću’ 
u gratiku se unose sve više slikarski elementi, pa oni žive 
nepovezani na tim otiscima. Impresionističko atmosferske 
titranje sunca i svietla nastoji Crnčić izraziti starim akadem- 

skini načinom: »Kaptol«, »Dolac«, »Bakačeva kula«, »Pe- 
cenjari«, »Piljarice« i t. d. — raznolikost motiva i raznolikost 
tehnike, koja ne ostaje uviek na istoj razini. Crnčić pače 
unosi u tehniku radirunga nova sredstva, i ta mu upravo na 
nekim pločama smetaju, djelujući negativno. Neke naime 
ploče izrađuje zubarskim strojem, a tim načinom razbija još 
vise jasnoću i cistocu svog izraza, umjesto atmosferskog titra¬ 
nja postizava nejasan oblik, i umjesto mekoće dobiva tvrdoću 
1 nepovezanost grafičkog izraza. Spomenute negativne strane 
M kod njegovih velikih ploča (Ave 

Mana, 103X85.5). Njegov cjelokupni bakropisni i bakrorezni 
opus obasize preko 60 ploča, što većih što manjih. Naravno 
da sve nisu na istoj razini. One točno pokazuju Crnčićev 
razvitak — preko akademije i preko njegova slikarstva do 
sažetih izraza, kao što su Brihir, Drivenik, Grižani, koji pri¬ 
padaju u najjače I Mjizražajnije njegove radove, a koji .-e 
Sigurno pred Crnčićevim slikama zadržati aktuelnost i vried- 
nost za kasnije vrieme. 

^ pločama adekvatnom formom dan naš sadr- 

zaj. Karakter našega primorskog pejzaža, toliko novog i to¬ 
liko jos neobrađenog, zahvaćen je u svojoj podpunosti. Istina, 
taj je pejz^ više pročitan i ocrtan nego što bi bio kreativno 
zahvaćen. To su vedute, točno pronošene iz prirode, s dale¬ 
kim horizontima i liejpim razpoređenjem planova. Pune su 
detalja, koji ne smetaju cjelini. Jednom riečju, to su najsa¬ 
žetije Crnčićeve stvari. Bogate su u tonu, s majstorskim pri¬ 
kazivanjem flore onoga kraja. Grafički snažne, dosežu svo- 
jom izrazajiiošću razinu obće europske grafike. Takav mu je 
1 » Vrbnik«, jedna od posljednjih ploča. Taj Crnčićev grafički 
rad ne bi se' dao zamisliti bez njegovih brojnih crteža i skica, 
kop je predano sakupljao, kud god bi se kretao: ili po našem 
Primorju, ili po Dalmatinskoj Hrvatskoj ili izrađujući svoje 
pejzaze i slike po gornjim krajevima. Crnčić je jedan od ried- 
kih hrvatskih slikara, koji je ostavio za sobom krcate biljež¬ 
nice, prepune knjige i mape crteža. Karakter je tih crteža 
uglavnom više ili manje pripremni. To su studije i variante 
za njegove grafičke slike. Uhvaćene su u brzini, a sadržć ili 
likove u pokretu, ili pejzaže, ili skromne i detaljne studije 

drveća, kamenja i zgrada. Same po sebi nemaju pretenziju, 
da budu grafika. I gotovo sve od reda pokazuju, da je Crn¬ 
čiću oblik (kruta i zatvorena forma) bio tuđ, a da mu je od 
prvog početka bila važnija sjena i svietlo oko te forme. Stoga 
mu fignralne stvari i nisu dostizavale onu razinu i sigurnost, 
koju vidimo u njegovim pejzažima. Od svih figuralnih stvari 
kao da izuzetak od toga pravila čini refirezentativni portret 
nadbiskupa !Bauera u Hrvatskoj akademiji. Crtao je karika¬ 
ture, koje su zastajale na vanjskim karakteristikama, a nisu 
se produbile do psiholožkih opažanja, oštrih i satiričkih, gdje 
bi jednostavna linija zadirala i izsmijavala. Najveću je po¬ 
pularnost postigao Crnčić svojim marinama, i najviše je cie- 
njen upravo zbog tih svojih primorskih krajina, koje i sadr- 
žavaju ponajveći dio njegova rada. Dopadljive, svima razum¬ 
ljive po svojoj ilustrativnosti, pune jakih šara, oduševljavale 
su naše ohćinstvo. Tu je više osvajao temat sam po sebi, nego 
što bi osvajala slikarska Crnčeviceva forma, koja je', osobito 
u kasnijoj hiperprodukciji, često nedovoljna. Sigurno je, da 
u cielom tom golemom nizu marina odskaču one ranije, te 
one, koje su neposredno rađene naime pred prirodom, makar 
bile i malene i neugledne. Crnčić je bio naime' pred prirodom 
predani radnik, a u atelieru vještak, koji gradi slike, te je u 
tom pogledu i razlika očita. Kako mu je tehnička vještina sli¬ 
kanja bila u glavnom izrađena na brzom slikanju direktne 
skice, jasno je, da je ona morala često kod većih platna za¬ 
tajiti i često se pomiriti s neumjetničkim kompromisom. 

Kao kod grafike, tako je i kod slika Crnčić polazio od 
detalja do detalja; manjkao mu je onaj sumarni zahvat — 
vizija cjelokupnosti. Receptivan, svojim je' hojama opisivao 
viđeno, pojačavajući obći kolor zagrebačke šarene škole na 
primorskom suncu, na sjaju krša. Stoga se njegova paleta 
mnogo ne razlikuje od paleta njegovih vršnjaka i sudrugova. 

I bez pretjerivanja može se reći, da je upravo njegova pa¬ 
leta poslije odlazka Bukovčeva iz Zagreba bila i najutjecaj¬ 
nija; nesumnjivo je djelovanje na F. Kovačevića i na Tomi¬ 
slava Krizmana u početku njegova rada, da ne spominjem 
druge mnogo mlađe, kao M. Krušlina. 

I kao što je uljepšani realizam jedna od glavnih značajka 
Mgrebačke škole, tako je i kod Crnčića to uljepšavanje očito. 
Očita je kod tih marina sklonost na §ladkoću i na već spo- 
menutu dopadljivost, kao na pr. »Porto Teplo« ili »Bakačeva 
kula« ili »San Marino«, u više ne'go desetak velikih i manjih 
varianta. Svježina se prvotnih radova gubila ponavljanjem 
istih ih shcnih motiva, šta više, reprodukcija mora dobila je 
počesto olovni težki i neprozirni način izvedbe. (Neverin). 
Najizrazitiji tip Crnčićevih marina prikazuje »Bonazza«, koja 
je možda i ponajviše zaokružena. Zanimljivo je iztaknuti, da 
sd je Crnčić, kao izraziti prikazivač mora, ograničio u moti¬ 
vima, u većini svojih radova, gotovo jedino na gornje Hrvat¬ 
io primorje. Tamo je upravo u Novom, udario svoje sjedište. 
Pod kraj života, bolešću prisiljen, bavio se više pejzažom 
gornje^ Hrvatske, ali mn ovi pejzaži svakako zaostaju za pri¬ 
morskim. Postoje i zimski njegovi pejzaži iz Samobora. Od 
tih svih slika, ne samo onih s motivima iz uže Hrvatske, čini 
mi se, da je posljednja njegova skica, koju je nabacio na dan 
svoje smrti, možda i najljepša i najznačajnija. Kao da su se u toj 
posljednji put našle na okupu sve njegove pozitivne 
odlike rođenog pejzažiste, te taj njegov umjetnički »Zbogom« 
djeluje kao kakav reasume čitavog njegova rada, a prikazuje 
jesenju dolinu Save kod Podsuse'da. To je jasno rješenje na- 

pejzaža, pa i u toj posljednjoj skici vidimo Crnčićevu 
sklonost za^ vedute dalekih perspektiva, panoramski prikaz 
pejzaža, koji je Crnčić kroz cieli život od vremena na vrieme 
u svojim slikama iznosio. Tako je slikao sa svojim đacima 
»Pogled sa Plasa«, ogromnu sliku, još godine 1909. Pa kako 
sam kao njegov đak sudjelovao i kod toga njegova posla, sli- 
kajući desnu krajnju stranu te panorame, mogao sam upam- 
titi i njegov način rada, i njegovu brigu oko đaka, isto tako 
kao i njega samoga kao slikara, kao čovjeka đružtva i, ko¬ 
načno i prije svega, kao prvoga našeg pedagoga u svojoj struci, 
ne'umornog kod posla i kod zabave. 

Relativno visoka strojna figura, pokreti odsječeni sjećali 
su na pokrete častnika u civilu, komu se nije moglo poreći 
neka izričita elegancija. Ćelava glava, male žive očice, usi¬ 
ljena brada, podignute obrve pažljivog promatrača, široke 


nosnice gurmana, sve je to nosila nakoso nakrenuta glava na 
dugačkom vratu. Brk i naškubljene usnice bile su usnice tip- 
noga prigovarala, a znale se one smijati, i nasmijati sve oko 
sebe, vise puta do suza, jer je Crnčić bio veseljak, koji je pre¬ 
često pod krinkom humora, više puta trpkog, znao siriti re¬ 
zignaciju 1 SVOJ vlastiti skepticizam. Bio je kritičan i skentit 

na svoj način. Tako je M. genoa zapisao'njegov uzviV nakon 
pregleda neke svjetske galerije: »Ne, to nije poticalo, već je 
to najbolje sredstvo, da slikar postane malodušan, da gubi 
vjeni u sebe. Sto je moj posao, moja umjetnost prema djefima 
omh sdnih majstora prema Van Dyku, Rembrandtu, irema 

s^ali^e •••■« Crnčić je volio stare slike i 

starine opet na svoj način, više po svojem odgoju, nego po 

spoznaji 1 po točnom izboru, koji diktira ukus^. Ovaj mu je 

opterećen još prošlim Makartskim pe- 

i' “■> ““li- P«" i 

. ie neko vrieme i upravitelj Strossmayerove galerije 

izticuci uviek sam da na to mjesto treba da dođe stručnjak 
poviesti umjetnosti. ucujait 

s^oju dekorativnost ipak na- 
pojah biti reprezentativni, pejzaži Ferde KovačLića 
bih su u glavnom intimni. Dok je kod Crnčića privlačiv temat 

sam^ ^ .^“^ačevića je isto tako temat važan, 

saino je on prilazio svojem tematu sasvim drugčije. Njegov 
je temat mpe dekorativan, on je prostiji i jednoLvnijb te 

*^0*^ Crnčića. Dok 

KovaXv^e nastojao uhvatiti more u svim njegovim fazama, 
Kovacevic se ograničio na pejzaž okoline Zagreba, na prosta 
I jednostavna velika strništa, pašnjake, na kojima ^tri fabTan 
. briest, na aajjnsten rnkav Save, na vrbik ili samo na pro. 
J^etni stimung kakve šikare, kakova zaboravljenog pustog 
Zst; čv- ‘‘"l “iPl'i™!« vrta, punol felja i 

tiH A f J i jednostavniji, bili su izrazl- 

korjjt^ je Kovacevic nastojao biti i reprezentativan i de • 

(^***^« " predvorju Sveuči- 
knjižnice). Njegova je lirska dispozicija nesumnjiva, na 

njegovim radovima javlja se mekoća i kao neka melankolična 
sanjivost, osobito na onim ranim, kao što su »Rokovo gro- 
1 »Briestovi na Savi«. Paleta je Kovačevićeva istovjetna 
® ,^*'pci‘>evom, istovjetno je i slikarsko shvaćanje, pače i teh¬ 
nički se mnogo ne razlikuju, Kovačević je možda manje pas- 
tozan; glavna je ipak među njima razlika u izboru motiva. 
Možda je Kovačević često i bliži pejzažu. On s tim pejzažem 
vise osjeća, ah ga izražava kao i Crnčić: od detalja do deta- 
lja nize svoje boje, bez sumarnog zahvata. 

Zagrebčanin Ferdo Kovačević (1870.—1927.) svršio je 
obrtnu školu u Zagrebu, a u Beču je polazio umjetno-obrtnu 
školu (Kunstgewerbeschule) u isto vrieme, kad su i ostali nje 
govi vršnjaci bili na nauci po Njemačkoj i Austriji. Na po 
vratku u domovinu hvata se u kolo s Bukovcem i ostalima, 

1 pod utjecajem toga kruga oblikuje konačno svoje slikarsko 
shvaćanje. Od svib tih umjetnika možda je Kovačević naj¬ 
jednostavniji, a najviše vezan, u užem smislu, sa Zagrebom 
i njegovom okolinom. Svojom veselom i prostosrdačnom na¬ 
ravi osvajao jd tu okolinu. Često ga je Nehajev uzpoređivao 
po radu s Domjanićevim lirizmom, a Lunaček je izticao nje¬ 
govu široku i mekanu slavensku osjećajnost. Njegova popu¬ 
larnost nije zaostajala mnogo za Crnčićevom. 

Istjig shvaćanja, u neku ruku kao kombinacija Crnčića 
i Kovačevića čini se rad M. Krušlina, koji prolazi utrtim 
stazama obojice naših prvih izrazitih pejzažista. 

Claljnju variantu istog shvaćanja pokazuje i rad B. Š e- 
n o e, s tom razlikom, da je kod Šenoe kombinacija Ivekovi- 
ćeva utj^ecaja sa Crnčićevim, uz nesumnjivo sjećanje na Ma- 
šića. I Šenoa je rođen u Zagrebu (1879.). Najprije uči kod 
Ivekovića privatno, jer kraj svojih sveučilištnih studija i dvo¬ 
struke diplome ne dospjeva da se posveti slikarstvu, za koje 
je imao osobitu sklonost od najranije mladosti, već po za- 
konu nasljedstva. I njegov je otac, A. Šenoa, crtao i rezao 
silhuete. (Vidi: Ogrizović u »Domu i Svietu«). Ta sklonost ga 
je najprije odvela na studij poviesti umjetnosti. Kao đak Krš- 
njavoga postizava doktorat disertacijom »Giovanni da Za- 
gabria i njegov sin Girolamo prozvan Pachia« (1912.). Tu 
-opisuje dvie umjetničke pojave na izmaku g. 1600. koje rade 

i žive u Sienni: jedno je ljevač zvona i bombarda, a drugo je 
slikar, koji pripada krugu Sodome. Uz redovna svoja preda¬ 
vanja iz ppviesti umjetnosti na umjetničkoj akademiji (od 
1907. je tajnik na tadašnjoj umjetničkoj školi) obavljao je kroz 
dugi niz godina i administrativne funkcije. Jedno je vrieme 
bio zaposlen kao scenograf na kazalištu, gdje je već prije 
njega Crncic radio Tomićevu »Pastorku«, a Iveković »Dio- 
genesa« 1 Zlatarevo z ato«. Od većih stvari je Šenoa insce- 
nirao »Hamleta«, »U dolini«, »Butterfly« i »Faust«. Radio je 
na sakupljanju građe za inventarizaciju spomenika kao član 
povjerenstva u zajednici s tajnikom Đ. Szabom. Taj rad kao 
1 njegove preddispozicije vodile su ga do izradbe grafičkog 
Ciklusa »Iz Starog Zagreba« i »Osieka«. 

Tehniku grafike uči kod Crnčića 1903.—1904. Stoga su 
nesumnjivi i utjecaji, koji se jasno primjećuju u njegovu 
kasnijem ciklusu »Stolna katedrala«, koji umjetnički najdalje 
zahvaća. Bez redovne slikarske škole, više kao samouk, od¬ 
rastao u krugu starijih slikara, nadvlađuje nesumnjivu ama¬ 
tersku crtu 8 osobitom riedkom ljubavlju i shvaćanjem starih 
spomenika, pa se tako njegovim nekojim pločama ne može 
te*draTe«) zahvata i osebujna nota. (»Unutrašnjost ka- 

IV. 

... zagrebačke škole, koji je po shvaćanju, po 

sličnoj tehnici i paleti gotovo jedinstven, odvaja se osobito 
najzanim jmja njezina, pojava, a to je Bela pl. C i k o š - 
Sesia (1864.—1931.). f ^ is. o s 

Obitelj mu se prema tradiciji u davnini zvala Stojadi- 
novic. Rodio se u Osieku. Otac mu je bio krajiški kapetan, 
poshp pukovnik, koji je dobio vitežtvo za junačtva na rieci 
Sesiji (provincija No vara), gkole pohađa u Osieku, Bjelovaru, 
pa u Irstu, a poslije se uputi u kadetsku školu u Kisek, zatim 
u Karlovac, gdje se nalazi do g. 1882. Odatlć' izađe kao ka- 
det u Sokcevicevu pukovniju u Osieku (78). Pokazajući već 
Lor.,""- nastojanje za crtanje, svlači častničku 

odlazi 1887. na akademiju u Beč. Tu uči kod profe- 

do 1891. Mienja uskoro učitelja i dolazi k 
Mulleru u specialnu školu. U Beču je do g. 1892. Iz bečke 
akademije seli se na miinchensku, i radi kod prof. Linden- 
^ntuje po Italiji, radi u Napulju. Vraća se ponovno 
u Munchen, gdje radi kod prof. Marra do g. 1895. Iste je go- 
ine! namješten na obrtničkoj školi kao pedagog, i više nije 
uglavnom ostavljao Zagreba. Putovao je prvo vrieme dosta, 
pače je 1902 -1903. boravio u Americi, kamo se bio zaputio 
s nakanom, da se u stari kraj više ne vrati. Ipak se naskoro 
vraća natrag u Zagreb, gdje osniva privatnu školu s Crnči¬ 
ćem, iz koje se razvila današnja naša akademija: on joj je 
dakle i prvi osnivač. Sigurno je bio i najinteligentniji, a po¬ 
gotovo najsenzibilniji od svih svojih drugova. Svoj je život 
uložio doista u temelje upravo našeg početnog pridizanja. 
I u to je vrieme bio u istinu Čikoš onaj, kod kojega se u ne¬ 
jasnim pitanjima uviek našlo rješenje, i koji je punom šakom 
dieho ono, u čemu su drugi oko njega oskudjevali. Počevši od 
VI. Bukovca pa do najmlađega iz njegova perioda, svi su se 
koristili znanjem, ukusom i inteligencijom Bele Cikoša. 

? __P*'®tj®''®tio, kad se kaže, da je njegov uticaj bio 

ponajvažniji na cieli zagrebački krug. VI. Bukovac je, istina, 
bio vođa više ta sviet, ali intelektualni vođa naše likovne Mo¬ 
derne bio je skriveni skromni Bela. Bio je to intelekt, koji 
je komponirao za Bukovca, koji je djelovao na Valdeca, ko¬ 
rigirao Auera, dielio savjete i Crnčiću i Kovačeviću. Skroman 
i diferenciran, kritičan spram sebe, nezadovoljan, popustljiv, 
bez snažne volje, nije po svojoj trepetljivoj prirodi mogao da 
se JI ovim prilikama, u kojima se našao, odupre svim onim 
početnim neVoljama i težkoćama. Pa kad se spoznadu i osjete 
nj'egova nastojanja i njegove dane mogućnosti s umjetničkim 
njegovim rezultatima, onda pojava Bele Cikoša izkrsava kao 
tragična pojava jedne naše posebne velike nadarenosti. Kao 
da je ta profinjena nadarenost bila po svojoj prirodi razbi¬ 
jena u dva posve protivna diela, koji su se međusobno trli i 
konačno ukidali. Jedno je bilo njegovo racionalno shvaćanje, 
da se može sve naučiti i svladati marom, da se šestarom može 
uhvatiti ljepota prema formulama i prema kanonu ili zlat¬ 
nom rezu; drugo je bilo njegovo uznemireno osjećanje spo- 

jeno s radoznalošću i žedno nečega novog i drugog, što u um¬ 
jetnosti još nije postojalo. Jedno je bio amater, kemičar, ana- 
tom, crtač perspektive, konstruktor originalnog šestara a 
drugo sanjar, fantast, koji se opijao na egzotičnim ili orien- 
talnirn, novim ili starim temama, hvatajući se tih tema kao 
ljestvica za svoju imaginaciju bez međa prostora i vremena 
Da je zivio u srednjem vieku, bio bi slikar alegoričkih sim¬ 
bola, a u našem periodu morao je po bipolaritetu svoje pri- 
rode postati neki mistik, postavši po stilskim značajkama 
predhodnik secesionizma, upravo on, koji je više nego itko 
drugi na svojim leđima nosio akademizam kao teret. Dok za 
njegove drugove kao da nije postojao nikakav problem, za 
Delu Cikosa je sve bilo problem: i tehnika, i boje i sadržaj, 

1 konačno sama forma. Ta problematičnost, koja je u korienu 
cisto psiholozka, očita mu je gotovo u većini radova, i upravo 
omogućila, da u nekojim radovima izrazi čisti unu- 
arnji život. Stoga su poneke njegove stvari izražajnije nego 
tSukovceve, koje ostaju uviek samo na površini, ne ulazeći u 
samu izrazajnost. Dosta je za tu tvrdnju promotriti studije 
ruku, sto ih je izveo Cikoš, pa ih uzporediti sa sjajnim i virtu¬ 
oznim naslikanim rukama Bukovčevim. U toj se poredbi vidi 
da su 1 one najnespretnije i nemoguće usiljene, dekadentne,’ 
bolestne Cikoseve ruke izražajnije' nego Bukovčeve. Kadkad 
su te ruke izvedene po diktatu samo njegova osjećanja bez 
formula, kao da iz njih pršti neki fluid. (Studija ruke, u pri- 
vatnom posjedu). Ta spomenuta problematičnost vodila je 
kod Cikosa ekspenmentiranju, koje razjašnjuje nejednakost 
njegova kvaliteta. Riedko je koji slikar, ne samo kod nas, već 
1 drugdje, tako po kvalitetu raznolik, kao Cikoš. Kraj slika 
koje se u svakom slučaju iztiču upravo kvalitetom, nalazć se 
Slike, koje gotovo nemaju nikakva kvaliteta i obični su pro- 
t koji rješava svoj zadatak kombinatorikom 

(>>Ustavljena<<): ^ što se kod njega toliko iztiče, 

vrstnost i odlicnost u kompoziciji, bilo je balast njegova sli¬ 
karstva, jer je to bila čista kombinatorika, koja je kod svake 
nove vanante istog temata bila, istina, konkretni ja, ali i pra- 
«; I slabija. Liep su primjer za to varijante na 

temu Salome. Temat je zahvaćen čisto deskriptivno, literarno: 

Saloma se imala protumačiti psiholožki, pa je i više ideja o 
Salomi, a ne' Saloma kao pojava, izrastla iz vizuelne pre¬ 
dodžbe. I tu je glavna karakteristika Čikoševa, da on misli 
sliku, a ne gleda ju; on izmišlja, a ne izražava svoje zrenje. 
Kod te kombinatorike služio se masom arheoložkog mate¬ 
rijala. Njegove su slike pretrpane svim mogućim detaljima 
u svrhu đekorativnosti, na pr. sve one egipatske i klasične 
teme, koje je izrađivao: »Tabubu«, »Gradnja piramida«, »Odi¬ 
sej ubija prosce«, »Sapho«, »Našašće Mojsijevo« i dr. Ti de¬ 
talji nisu pojačavali dekorativnost, već su mu slike vukle još 
više spram ilustracije. Misleći te svoje slike, grabio je Cikoš 
i boju sasvim ilustrativno: crvenilo je imalo simbolizirati strast 
razuzdane žene, a pojedina žutila, koja su imala pojačati ideju 
kompozicije, morala su izraziti plamenu požudu ljubomore 
i t. d. Boja je dakle uzeta kao sredstvo opisa, a ne kao sred¬ 
stvo kolorističkog sklada, kao jedino i najvažnije sredstvo 
pravoga slikara za njegov izraz. 

Kako je kod Cikoševih drugova bio uljepšani realizam 
glavna značajka, tako je kod Cikoša bilo glavno akademsko 
poetiziranje obćih tema iz Biblije' ili Homera: »Kain i Abel«, 
»Potop«, »Kirka«, »Penelopa«, pa povjestnih: »Antonij nad 
lešinom Cezara«. To isto literarno shvaćanje odvelo ga je do 
izradbe Kršnjavijevih naručaba »Walpurgina noć« i »Dante u 
čistilištu«, koje pokazuju gore spomenute značajke. Ponaj¬ 
više je literaran Cikoš u ciklusu »Innocentia«, a izveo ga je 
po Dežmanovoj noveli. U bitnosti je tu Cikoš dekorativan, a 
po stiliziranju zaključujemo na utjecaj tadašnjega bečkog se¬ 
cesionizma. On je tipični primje'r realiziranog programa naše 
Moderne, sadržana u uzviku Ivanova: dalje od naturalizma! 
Umjetnik neka daje svoju dušu. (Život, 1900. br. 1). A da se 
još bolje objasni stanje, iz kojega su potekle Cikoševe slike, 
navest ćemo »Mladost« I, 1898. Uvod: »Ozlojegjeni, izmučeni, 
uzrujano tražimo. Kruti realizam umjesto da nas je izbavio 
dvojbe, još nas je više ogorčio i još smo više zamrzili na sviet. 
Preplašili smo se krute zbilje i utičemo se' snatrenju, uvla¬ 
čimo se u tajno okrovište duše naše. — Mi djeca sa staračkim 
licem. — Borba protiv materializma u umjetnosti je deviza. 
Zvali se moderni, symbolisti, impresionisti i t. d. jedno im za- 

jedničko; traže nove ciljeve, bježe sviet. Gube se u tihoj 
čežnji za novim idealima. Sensitivni, sjetni, gotovo mystici«. 

Po takovu shvaćanju rođena je i Cikoševa slika »Psiha«. 
Plavičasti ton, figure prikazane kako blude, mistično zelenilo 
i svjetlije pruge kao fina maglica kroz cielu plošninu, ne¬ 
sumnjivo imadu Klimtovskih elemenata, a pokazuju jednu 
od značajnih likovnih realizacija gore spomenutog shvaćanja. 
Slikanje je to, kako bi Ivanov rekao, »transcedentnih poriva« 
(Naše težnje, »Hrv. Salon« 1898. br. 1). Poslije, duševnosti 
ovakve naravi još će više izražavati ta nastojanja mutni, ta¬ 
janstveni i niagleni pejzaži E. Vidovića. U potvrdu toga, da je 
ta pojava težnje za nadnaravnim bila obća europska, i da su 
ti primjeri secesionizma, dakle antirealistični, u Čikošu bili 
samo dio ili odsjek pojava izvana, dosta je spomenuti Muthera 
(1900.), koji to jasno izriče: »A danas? Sve sto je savremeno, 
gotovo se instinktivno izbjegava. Samo zbog toga, da se ne 
sukobimo sa izvanjim svietom, gradimo si umjetni raj u koji 
ne će prodrieti ni najslabiji zvuk svakdašnjice. Iz realista, 
koji su zadovoljni sa životom, postali smo opet romantičari«. 

No ta obća romantičnost oko god. 1900., koja rađa u 
srednjoj Europi Secesijama, sasvim je druga i drugčija nego 
ona pred sto godina. Isti je »Weltschmerz«, isti »mal du sie. 
cle«, samo jedno je početak i nezadovoljena mladost, drugo 
je svršetak, rezignirana starost. Ta bolest oko god. 1900. 
bolest je malequilibresa, i to zbog prezasićenosti, zbog pre¬ 
jakog doziranja intelektualnosti. (Friedel). U likovnom su 
predstavnici toga romantičnoga l’amour de l’impossible uz 
mnoge druge antirealiste ili antinaturaliste: Klimt, Toorop, 
Knopf. Oni slikaju morbidne profinjene likove, iza kojih se 
kanda naslućuje skori nepozvani gost, uljez Smrt. Umorni i 
stari, pomalo rezignirani skeptici, koji su prošli i prevrnuli 
sve stilove, da nađu kamen mudraca, dekorativni mistici, bježe 
iz aktuelnoga, bježe u četvrtu dimenziju, traže telepatska rje- 
šenja, je!r se krug cielog likovnog razvoja XIX. vieka počeo 
logično zatvarati. 

Te su predispozicije vidljive na mahove i u Čikoša, i 
® ttig je stajališta i razumljiva njegova mistika. I on se bavi 
apokalipsom, skicira cieli ciklus od više slika, premda do- 

spieva izvesti samo nekoje djelomično, a od tih izvedenih 
možda je ponajjači njegov monotip iz apokalipse »Mu- 
lier super hestiam«. Tu se očituje Čikoš neočekivano kao 
grafičar, koji jasnim i snažnim razpoređenjem sjene i svietla 
uspieva proizvesti dojam ekstatičnosti, poput onih starih 
majstora baroka, koji su gledali otvorena nebesa. Te Čikoševe 
osjećajne zahvate, koje je uviek racionalist i akademik u nje¬ 
mu samomu okrenuo na druge staze, htjeli su kod nas protu¬ 
mačiti religioznošću, i to s tim prije, što je Čikoš izvodio i 
religiozne temate; od tih mu je najsnažnija svakako »Pieta«, 
po svojoj izražajnosti Čikoševa najznačajnija slika: djeluje 
na prvi pogled kao izrezak iz neke veće slike, ali uza svu 
apartnost razpoređenja, slika djeluje cjelovito, pače i oni 
toliko karakteristični nahori kostima, koji ohično skrivaju 
kod Čikoša ohlike, ovdje ne smetaju. 

A kao što su Čikoševe slike različne po svojoj kakvoći 
tako su raznolike i po svojoj tehnici. U početku slika on 
sasvim tamno. Takva je i njegova ponajviše slikarska u meš- 
tarskom smislu »Judita i Holofernes«: akademski način iz¬ 
radbe s očitim tragovima izučavanja starih majstora. To malo 
platno valja svakako ubrojiti u najuspjelije stvari Bele Či¬ 
koša. Zlaćani ton, kojim je ciela slika protkana, sretno se 
sažima u liku poleglog Holoferna, i pokazuje nesumnjivo, 
kolik je slikarski kapacitet hio u Čikoša. To se majstorsko 
djelo iztiče od svih gotovo radnja zagrebačke škole. Pendant 
su tome planu mali pejzaži u tamno smeđeln. Poslije Čikoš 
mienja tehniku: boje su mu svjetlije, i paleta mu je šarenijas 
Prema godinama izradbe može se utvrditi, da se je' »Pene- 
lopa« i »Kirka« ponajviše u šarenilu približila jedinstvenom 
koloru zagrebačke škole, koji je uglavnom nastao pod utje¬ 
cajem Bukovčevim. Čikoševa tehnika nije tada široka, pa se 
i Čikoš kod nekojih radnja približuje divizionizmu, kao i 
njegovi drugovi. 

Kod izradbe »Pokrštenja Hrvata« i »Portreta supruge« 
vidi se kasnije, da mu je postalo široko tretiranje i idealom. 
U tome mu je bio, sasvim tehnički, uzorom John Sargent, 
koga je je'dno vrieme osobito izticao. Virtuozni Sargentov 
način Čikoša je privlačio, ma da je Čikoš bio antipod svakom 

virtuozitetu. On je slikao težko i mučno, a pogotovo dugo, 
mienjao je izbirajući neprestance iz mase studija uviek nove 
variante, pa su mu studije tako više zaokružene i gotove, 
nego same slike, što dokazuju one prekrasne glave za veliku 
sliku »Pokrštenja«. Kod tih je studija slikarska izražajnost 
podpuno došla do svojega prava, što se za veliku sliku ne 
može utvrditi. Ta je izražajnost uobće kod velikih dekorativ¬ 
nih zadataka slabila, moglo bi se reći, u omjeru prema veličini 
platna. Osjećaja za monumentalnu dekoraciju, već po svojoj 
prirodi, nije imao: zatvoren u svom krugu mišljenja i shva¬ 
ćanja, sav izpunjen tim svojim unutrašnjim životom, neki 
sohpsist, nije mogao biti portretist, nije se mogao predati 
cistoin promatranju i reproducirati ga. On je uistinu slikao 
Cl ta_v život gotovo jedno te isto lice; ma da postoje na stotine 
studija različnih glava, ipak sa svih tih lica kao da gleda to 
jedno lice. Tako je i na svim kompozicijama. I da je svima 
onim naručenim portretima, koji su mu njegovi prijatelji i 
njegove poznate veze pribavljale, bio u samom sebi protivan, 

poneke od tih naručaba iz¬ 
vodili njegovi đaci. Svi značajniji radovi Cikoševi padaju oko 
god. 1900., ili bar tu godinu ne prelaze; radovi, koje je slikao 
poslije, svakako zaostaju za pređašnjima. 

Čikoš, kao samotar, činio se čudakom. Poznato je nje¬ 
govo drugarstvo s Vidrićem. Njegova povučenost i njegova 
kasnija neaktivnost, iz koje su ga više puta nastojali maknuti, 
tumačila se kao^ skromnost. Ipak držim, da je to bila manje 
skromnost, a više neka fatalistička rezignacija, vezana s pre¬ 
zirom jedne egocentrične i gospodstvene naravi. Ta je narav, 
čim mi se, vrlo dobro, možda i previše osjećala relaciju svoje 
vlastite vriednosti spram svoje okoline, tako da se je na ma¬ 
hove osjećala kao oLična i banalna žrtva te okoline. 

Čikoš je sa Crnčićem osnovao privatnu školu god. 1907. 
u Zagrebu, u bivšoj mrtvačnici rodilišta. Iz te se škole poslije 
razvila ukratko umjetnička škola, kasnije umjetnička aka- 
detaija. U toj privatnoj školi, a i kasnije, Crnčić je realistični 
pol, pravi učitelj pedagog, dok je naprotiv Čikoš predstavljao 
protivni pol, i bio neke vrsti autoritet, koji je svojom pro¬ 
blematikom, i kao umjetnik, i kao čovjek, privlačio, i oko 


čijeg je lika bila postavljena kao neka aureola legende i ta¬ 
janstvenosti. Tako je barem djelovao na nas sve, koji smo tu 
prvu školu pohađali. Već je prije spomenuto, da je Čikoš, 
osobito u početku, savjetovao i pomagao i svoje drugove i 
đake, ali pedagog nije bio. Nje'gova povodljiva i bezvoljna 
priroda nije mu to dopuštala. Što god je bilo koji đak na¬ 
činio, on je sve bez daljnjega, kako je bio dobričina, akcep- 
tirao i sve mu je bilo dobro. A griješio je, kad je crtački ne¬ 
dovoljno pripremljene đake nagonio na slikanje, i tako olak¬ 
šavao, dakako nehotice, hiperprodukciju diletanata i dile- 
tantica. Možda je i to jedan od razloga, da nije odgojio sebi 
a ma baš ni jednoga svog nasljednika, ili nastavljača svoga 
rada. 

Slava Raškaj (1877.—1906.) čini se kao neka sret¬ 
na iznimka od gornje opazke', jer je u istinu Čikoševa zasluga, 
da je taj čudnovati i posebni talenat uobće došao na svietlo. 
Ta rođena nadarenost bila je zatvorena u tielu gluhonieme 
djevojke. To je možda i razlog, da je hipersenzibilna priroda 
Čikoševa kao neki eksperimentator mogla upravo u tom slu¬ 
čaju više djelovati, negoli kod običnih nadarenosti. I Čikoševa 
je nadarenost bila isto tako nekako zatvorena u gluhoniemoj 
likovnoj okolini, pa je tu možda tako i došlo do nesumnjiva 
kontakta. Kći obćinskog bilježnika u Ozlju, živi kao diete u 
gluhoniemom zavodu najprije u Beču, a potom u Zagrebu, 
gdje zbog svoga crtanja udara u oči upravitelju. Zauzimanjem 
njegovim počne g. 1903. pohađati obrtnu školu, u kojoj je 
tada bio udešen kao neki pripravni slikarski tečaj. Vodili su 
ga Čikoš i Tišov, a polazili ga, među skupom gospođica, neko 
vrieme i Becić i Krizman. U tom je tečaju nadarenost Slave 
Raškajeve bila svakim danom sve očitija. Kako je uskoro 
dobila u ruke akvarel, pod njezinim su prstima brzo nastajali 
fino ugođeni akvareli: motivi s Ozlja i seljačkih kuća u okolini 
Ozlja. Najljepši primjeri su oni, koji prikazuju rano proljeće! 
ozaljskoga pejzaža. Svojom skladnošću i svojim kvalitetom, 
iako ih je izvela gotovo nevješta ruka, spadaju među najbolje 
primjerke te vrste kod nas. Tih profinjenih tonaliteta nije 
do Slave Raškajeve poznala još naša umjetnost. Čisto primi¬ 
tivno zrenje našlo je svoju realizaciju. Među nekolikim prvo- 

razrednim akvarehma osobito je uspio akvarel Interieur 
seljačke sobe (31X42) Prikazano je na njeinu dvoje djece 
za prostim stolom. Mekane glavice fino su ugođene, prostor 
je riesen s najjednostavnijim sredstvima. Sve je živo ’ iz sveaa 
struji neka posebna intimnost. ® 

k--nekoliko izvrstnih, ima sva sila 
običnih diletantskih pokušaja. Može se reći, da je samo jedna 

Sesij^^SSrmTT'^- “ de- 

presiju (iyU4.), melankoliju, pa u bjesnilo, da zatim u Ste- 

d u.ica, 1 stariji i mlađih, u sklopu zagrebačke škole naših 

nTs tuT"- slikaricama treba još spomenuti 

Nas tu Roje. Rođena je 1883. u Bjelovaru. Učenica je 
najprije Ivekoviceva, a zatim bečke i miinehenske škole 

„ ™ 7 ostale motive, usredotočilo 

u portretu. Sama iztice u svojoj autobiografiji »na njeno ne- 

Sr^aCv "I o njenom radn sporni- 

J uviek da joj je rad »muževan«. God. 1913 do- 

zivljuje u Kunstlerhausu bečkom uspjeh. Po svome slikar- 
skom shvaćanju pripada Nasta Roje, kao i njezine starije i 
mlađe drugarice, organizirane u klubu hrvatskih umjetnica 
u krug prve zagrebačke škole. jmnita, 

Toj se školi ubrzo suprotstavlja mlađa generacija s đru- 

,vl“ 1 ® orientacijom i pogotovo s drugom 

ideologijom. Tu generaciju čine većinom umjetnici iz Dal- 
matinske Hrvatske, kojima se priklanjaju bivši đaci zagre- 
bačke škole. Vezani u početku u družtvu »Medulić«, nastu¬ 
paju kao izraziti nacionalisti. Kod nastupa su im stilske ozna¬ 
ke očito antirealisticne; i utjecaj je bečke secesije očit. A 
kako uz razhcne promjene još danas djeluju, njihov rad i 
razvoj nije završen, pa zato taj rad ne može ući u okvir ovih 
poglavlja. Radom te generacije počinje se novo poglavlje naše 
poviesti umjetnosti, koje vodi u XX. stoljeće, u središte da¬ 
našnjega likovnog života. 

Spram tih likovnih radnika čine Cikoševe secesionističke 
pojedine slike (gore spomenute) neki prielaz i vezu, a još 
više čini to rad Emanuela Vidovića (1872.), koji 
s Medulićevcima i izlaže, ma da su im shvaćanja i osno¬ 
vice druge. 

E. Vidović, rođeni Splićanin, podrietlom iz Solina, uskače 
već zarana, od petog razreda gimnazije, među pitture, i muči 
se od god. 1887. trbuhom za kruhom po gornjoj Italiji. Pri¬ 
vatno uči već u Splitu kod prof. Vecchiettija. Zatim polazi 
akademiju u Veneciji do g. 1892. Školu pohađa neredovito, 
i težko zaslužuje svakidašnji kruh. U to je vrieme vladao u 
Italiji, osohito u Veneciji, jalovi akademizam. Zato je pojava 
Segantinijeva dočekana kao neko oslobođenje, jer je doista 
s njim ušao u to učmalo i staro akademsko slikanje svjetliji 
novi tračak. Po trgovcu umjetnina Viktoru Grubicyju (bio je 
i slikar i kritičar) prenesen je' u Milan divizionizam parižke 
škole kao derivat francuzkog impresionizma. Tako je nastao 
Segantini. Kombinirajući motive starog Milleta i odkrivajući 
alpski pejzaž, izrađivao je djela, koja u istinu nisu bila im- 
presionistička, već su naginjala više natrag na motiv i ^na 
literaturu. Segantinijev izraz nije bio u pravom smislu čist 
slikarski, već je bio samo više manje odraz izveden osebujnom 
tehnikom, koja je bila dominantna. A cieli je opus bio, kako 
rekosmo, zamućen literaturom i simbolima. Uzporedimo li 
Segantinijevu »Ave' Maria« (1882.) s Vidovićevom »L’ora che 
Volge ii desio«, i prispodobimo divizionističku tehniku ra¬ 
nijih Vidovićevih slika, jasno vidimo Segantinijev utjecaj na 
Vidovića. Učenici i oponašatelji Segantinijevi doveli su for¬ 
mulu a i tehniku Segantinijevu još više do praznine i trivial- 
nosti. Ovamo spada sva sila talijanskih slikara, osohito pej- 
zažista. Spomenimo samo Fragiacoma, jer on ima iste magle, 
a i iste motive, koje već 40 godina obrađuje i naš Viđović. 

Taj je kompleks talijanskih gornjoitalskih nastojanja bio 
bliz bečkoj secesiji. I tu su upravo glavne i polazne točke 
Vidoviće've. Njegova Chioggia, Venezia, lagune, kanali, i tople 
i mutne magle, javljaju se skupa s bečkim kompleksom. Po¬ 
slije, kađ se Viđović vraća kući u Split, mienja donekle mo¬ 
tive. Mjesto Chioggie — Vranjica, mjesto sv. Marka ■ - sv. 


151 


Duje: ostaje samo ista udaljenost i isto shvaćanje, a isto mu 
je 1 tretiranje objekta bojom. Varianata ima bezbroj: brodovi 
u luci, ribarske kuće, tristis hora, zeleni žižak, večernje sim- 

fonije, usnuli grad tristitia, zeleni mir, u tišmi, pri svanuću 
tuga, zadnji traci i dr. ^ auucu, 

Vidovic ne crta, on perhorescira svaku liniju: ne bavi 
se figurom ni portretom, ma da već godinama živi u kraju 
nSt™ 7 ^ sredina, sav pejzaž, u kojem se kreće, svojom iS 

b„ Tn“ r: ka. koi.;S: 

Doja, 1 ne otvara dubinu i prostor tim kontrastima Iz ciele 

jćwTon^uk“® usklađuje jednobojno, ili bolje rečeno, iz 
nr:kl3 “ ukusno cisto umjetno-obrtnički drugi ton ili 

čtstVpoIučY-*“ Pri^uati, operira spret- 

nj“egor vrbni Ta® rezultate. Lirski štimung je 

J gova vrlina. Taj stimung postizava na različite načine- 

cušća^^Tk® namaza boje: boja mu je 

Se pta.'=”■* i 

s® “(Uvri" 

podrietla nisu naše boje, jake i čiste, kako ih samo naš čovjek 
osjeća. Njegov sanjivi i magleni lirizam bez kontrasta nije 
naš izraz. Njegov postav spram objekta, spram naravi, znači 
nerealističko poetiziranje, znači više opisivanje jednog šti- 
munga, nego njegovo slikarsko izražavanje. 

Treba svakako naglasiti, da je opus Vidovićev, uza sve 
spomenuto, bio značajan, jer je njegov pionirski rad probudio 
zanimanje za umjetnost. Svakako njegov rad nije toliko orga- 
nizatoran, kao, recimo, rad Jakopičev, ali je za buđenje inte¬ 
resa za umjetnost u Primorju nada sve važan. 

Vidović je u jednom periodu imao sličnu važnost u Splitu, 
koju je imao Bela Cikoš u Zagrebu; bio je naime stožer umjet¬ 
ničkog života Dalmatinske Hrvatske. 

V. 

Paralelno s razvojem slikarstva kreće se i razvoj kipar¬ 
stva u četvrtom doba. Naravno da nije bio toliko snažan ni 
po broju umjetnika, a ni po broju djela, kao kod slikarstva. 
U trećetn periodu bio je samo Rendić, sad su tu Robert Fraii- 
geš i Rudolf Valdec, a kasnije i Kerdić, i oko njih ciela sku¬ 
pina njihovih đaka i istomišljenika. Odnos našega kiparstva 
spram drugih grana umjetnosti, spram slikarstva i graditelj¬ 
stva, isti je kao i odnos u inozemstvu. 

Njihova je veza i njihovo je izmjenično djelovanje ne¬ 
sumnjivo. U cjelokupnom umjetničkom životu gospodare dva 
pola: slikarstvo i arhitektura. Između njih stoji negdje u 
sredini kiparstvo. (E. Faure). 

Već po svome materialu kiparstvo je prisiljeno, da bude 
više indirektan i nespontan izraz, više nego što je to slikar¬ 
stvo. Ono je prisiljeno da transponira i stilizira primljene 
predodžbe. Stoga je svaka skulptura, više ili manje, patetična, 
traži monumentalnost. Kip je naime gotovo uviek bliz arhi¬ 
tekturi. Tektonska struktura kipa izaziva elemente arhi¬ 
tekture. 

Oni periodi, u kojima je skulptura izgubila svaku vezu 
s arhitekturom, jesu u istinu antiskulptorski i antiplastički, a 

om, u kojima je kiparstvo sticajem prilika i golemim utje¬ 
cajem pojedinih velikih kipara preuzelo vodstvo, označuje 
u drugo doha umjetnosti manirizam i podpuno jalovu zavis¬ 
nost (kasni harok), dok konačno one faze, u kojima se skulp¬ 
tura podvrgla zahtjevima slikarstva te je slikarske težnje na- 
stojala ^etvonti u skulptorski izraz, znače dekadencu (skuln- 
tura AlA. vieka; impresionistički Rodin!). 

napomene potrebno istaknuti, da še objasni 
protivurjecje samoga skulptorskog izražaja na kraju vieka, 
oje je kulminiralo u skulptorskom impresionizmu, jer je ovaj 
svojom realističkom osnovom negacija monumentalnosti, 
kojoj konačno sva skulptura tendira. A onda i zato, da se 
pokažu 1 razlozi, koji su, da tako kažemo, automatski vodili 
kipare unatrag u klasicizam ili u bilo kakve arhaizme. 

Što vriedi za obče europsko kiparstvo u velikom, to u 
malenom vriedi i za naše. Sve negativne značajke, koje pro¬ 
izlaze iz obceg stanja kiparstva, kao i sve pozitivne odlike, 
nastale benom nadarenošću, nalazimo i kod nas. Tako pro- 
matrajuci naše kiparstvo vidimo smjesta razlike između sta¬ 
rijih kipara zapebačke škole, i onih mlađih, koji se kupe u 
početku oko đruztva »Medulič«, i kojima je glavna težnja 
monumentalnost. 

Prvi su više realisti, više su slikoviti i bliži slikarima, 
nego su to Medulicevci; naprotiv ovi potonji nastoje podložiti 
sebi slikare i svojom skulptorskom formom izravno utjecati 
na njih. •* 

Među tim zagrebačkim kiparima svakako prvp mjesto 
t S e š, po majci M i h a n o v i ć, ro- 

en 1872. u Mitrovici od oca nadzornika pučkih škola. Nakon 
dva razreda realne gimnazije polazi obrtnu školu u Zagrebu 

Tkoli^^ Beču četiri godine u umjetno-obrtaičkoj 

godinu u akademiji. Profesori su mu Kiihne i 
Konig. Takav sustavni način školovanja nije samo pridonio 
tome, da se u cielom Frangešovu radu osjeća solidna umjetno- 

da S samog unapried kao odredio, 

da bude jedan od najodpornijih branitelja i promicatelja na- 
šega umjetnog obrta. Već na bečkim školama izrađuje kao 
osobito radin i marljiv đak supraporte za Kršnjavijevu pa- 

laču bogoštovlja i nastave. Te su supraporte imale prikazivati 
četiri fakulteta: medicinu, teologiju, justiciju i filozofiju. Dok 
je u medicini i teologiji karakter dosta školski, akademski, 
zahvaćen je motiv jače skulptorski kod Justicije. Na tom re- 
liefu već jasno pokazuje sve svoje značajke, koje će u cjelo¬ 
kupnom radu zadržati. Poneki su secesionistički elementi na 
tam reliefu vidljivi, a srodnost sa Cikošem (u samom smješ¬ 
taju likova) i s Bukovcem (u tractementu akta) očita je. Nešto 
mekano, uljepšano, a opet do samog detalja izdjelano, poka¬ 
zuje Frangeša već kod ovih prvih stvari kao izrazitog maj¬ 
stora sitne plastike. Njegov osobiti smisao za silbuetu i čistu 
živu liniju oko oblika, a manje za samu oblinu, predestini- 
rao je Frangeša za plaketista i međaljera. I u istinu postoje 
od njega najukusnije naše plakete, kojima je Frangeš stekao 
i međunarodni glas. I one su mekane, plošne, relief nije nigdje 
gotovo visok; u sebi imaju nešto muzikalno, naravno i do¬ 
padljivo. Na tim medaljama susrećemo često seljački kostim, 
jer ,je većini medalja' motiv seljački. Kod nekojih pak ima 
nešto forsirano ili u gesti ili u izrazu: htio se naglasiti izraz, 
pa se ostalo u ilustraciji i prigodnici. Takve' su poneke sku¬ 
pine, osobito one iz kasnijeg perioda. Dosta je težko, možda 
i nemoguće, Frangešov rad podieliti u različite razvojne faze, 
jer se on kod raznolikosti tema često vraća natrag: ili na 
akademski realizam ili na modeliranje blizko impresionizmu. 
Riedko je naime koji umjetnik u našim stranama obuhvatio 
toliko najraznolikijih grana samog kiparstva koliko Frangeš. 
On radi i male i velike plastike, velike spomenike i portrete, 
umjetno-obrtne dekoracije i nadgrobne reliefe, dekorativne 
skulpture i najmanje sitne predmete. Radi u drvu, u kamenu, 
u umjetnom kamenu i u različnim metalima, a po svemu se 
čini, da mu je bronca najbliža, a kamen najdalji. Njegov na¬ 
čin shvaćanja plastike, način kako oblik ozdjelava, približuje 
ga bronci; tu je u njemu uz plastičara cizler, koji tucka, zao- 
bljuje formu, gladi je, a ne izbija iz kamenog bloka tu istu 
formu. On svodi kovinu u oblik s uživanjem kakova starog 
pozlatara, koji svojim prstima mazi metal kao dragocjenost. 
Takav način podaje Frangešu mogućnost rafiniranosti u samoj 
izradbi, a opet iztiče u njemu značajke majstora male plas- 

tike. Iste te značajke nose i njegove odlične glave, kao što 
jei sveti Dominik i njegova majka; ufinjeni detalji stoje tu 
upravo na granici, i kad bi se prešla, razbila bi se cjelina. A 
najviše nosi te značajke male plastike njegov najpopularniji 
rad »Bieg u Egipat«. Šteta, što je taj rad mnogim replikama 
banaliziran. I sigurno nije slučaj, da je većina Frangešovih 
radova relief ili reliefno zamišljena plastika, dok je manji 
broj radova puna obla plastika; tako onaj grobni spometiik, 
u Varaždinu, koji se čini kao povećana reliefna plaketa. Da 
su na Frangeša djelovali prerazlični utjecaji, samo je po sebi 
razumljivo; jače na nj djeluje Rodin, nešto i Meunier, koji je 
oko g. 1903. imao veliku svoju izložbu u Beču. No među ne¬ 
sumnjivim utjecajima naći ćemo začudo i neku posebnu pre- 
dilekciju Frangešovu za majstore rane renesanse. Njegov 
ideal nije antika ili visoka rene'sansa, već rana renesansa, i 
crte, koje bi bile kod Frangeša neko arbaiziranje, vodile bi do 
Donatella. 

Jasno je ipak, da uza sve njegovo portretiranje, portret 
nije njegova domena, ali je zato gotovo sigurno, da je nje¬ 
gova darovitost našla najbolje i najizrazitije polje na svoj iz¬ 
ražaj u ^ prikazivanju životinja. Bez sumnje je Frangeš naš 
prvi animalist; tu je on dosegao i najvišu svoju plastičnu 
Mzinu. Njegov »Bik« je gotovo monumentalan. Šteta, da se 
Frangeš nije posvetio izkljuČivo toj grani, jer je za nju, čini se. 
imao najviše i najjače mogućnosti. Takvi su i njegovi konjb 
takvo je i ostalo prikazivanje životinja, kao ovaca, purana i 
drugih. Njegov je realizam našao tu pravo odmjerenu formu, 
plastički detalji nisu nigdje prerasli cjelinu, već su je pojačali 
do osobite skladnosti. 

Frangeš služi od g. 1894. kao učitelj u obrtnoj školi, 
surađuje na osnivanju prve naše' umjetničke škole, gdje radi 
kao profesor kroz dugi niz godina do svoje smrti 1940. 

Sve te važne značajke i odlične kvalitete ovoga likovnog 
radnika nisu jedino važne za cjelokupni razvoj našega likov¬ 
nog života, koliko je važan sam R. Frangeš kao ličnost u tom 
razvoju, osobito u vrieme podpunog razmaha zagrebačke ško- 
t’, ^5 Bukovac za javnost vođa i priznati autoritet, a 

Cikoš intelektualni vođa, Robert Frangeš je glavni motor za¬ 


grebačke škole, glavna sila, koja je imala i dovoljne agilnosti 
i potrebne upornosti, da se' za cielinu u svakom momentu za¬ 
loži. I kod gradnje ateliera, i kod borbe za osnivanje škole, 
i kod pojedinih izložaba družtava i organizacija, Frangeš stva¬ 
ra kod nas, može se reći, u istinu iz ničega sve prve uvjete 
razvitka kiparstva. On ustraja ljevaonicu, privlači u Zagreb 
ljevače, odgaja prve cizelere, privlači druge umjetnike, od- 
kriva nova vrela, istina, za sebe, ali i za druge; osvaja druž- 
tvene pozicije, opet ne samo za sebe, već i za druge, za tu do 
tada dosta preziranu čeljad. Svojim temperamentom i često 
strastvenom agilnošću oživljava jednom rieči cieli razvoj: sam 
mu često daje i poticaje, pa da i sve to nije učinio, ipak bi 
mu još hrvatska umjetnost morala upisati u veliku zaslugu, 
što je baš on poslije smrti Račićeve doista spasio za tu um¬ 
jetnost najvriednija njezina djela — Račićeve slike. 

To ne bi trebalo napose izticati, da nas današnjica nije 
poučila, da nisu ni znali, a valjda nisu ni htjeli djelovati oko 
podizanja cjelokupnog našeg razvoja upravo oni, koji su bili 
stostruko mogućniji nego što je to Frangeš bio u svojoj dobi. 

Naravno da je njegova rječita temperamentnost i uporna 
energija često rađala i nesporazume, ne samo likovne, već i 
lične. No oni bi u našim još nedovoljno određe'nim grupaci¬ 
jama nastali i bez takvih temperamenata, je'r ta naša prva 
generacija nije kao skupnost bila dosta povezana. Bile su to 
pojedine ličnosti kao neki polovi. Tako je Frangešu protivan 
pol bio RudolfValdec; druga narav, drugi temperament 
i sasvim drugčija nadarenost, koja se izživljava ponajviše u 
portretu. Tako od Valdeca postoji niz portreta: Grahora, Krš- 
njavoga, Dimitrijevića, Kolmara, Krešića, Kulmera, Livadića, 
Grbe, Mile Starčevića, Šenoe, Bačkoga, Kukuljevića, Luna- 
čeka, Trnskoga, Mikšića, Cuvaja, Jagića, banice Khuen-Heder- 
vary i dr., te možemo reći: što je za naše družtvo bio Buko¬ 
vac kao portretist u slikarstvu, to je donekle u kiparstvu u 
isto vrieme Valdec. Modeli su im isti, samo su shvaćanja po¬ 
nešto drugačija; dok Bukovac svoje portrete izrađuje na vanj¬ 
skoj sličnosti, postupa i Valdec slično, samo se kod njega vidi 
težnja za što oštrijom karakterizacijom. Valdec nije bio vir¬ 
tuoz poput Bukovca, nekoji su njegovi portreti dosta lakomis- 

leno nabačeni, a u svima je neki nemir; pa ni oblik nije' sažet 
i definitivan, te zato djeluju neki njegovi portreti kao naba¬ 
čene skice. 

Kroz čitav gotovo život bio je Valdecov dobar duh Čikoš. 
Tim utjecajem Čikoševim, dakle utjecajem jednog slikara, 
protumačen je njedno i često sasvim slikarski i ilnstrativni 
značaj pojedinih radova Valdecovih na štetu samoga skulp- 
turnog izraza, naravno još i uz druge komponente', a bilo ih 
je različitih kod Valdeca. To se može lako iznaći, ako Valdeca 
pratimo u njegovu razvoju, i ako istodobno imamo na umu 
sve značajke cjelokupnog kiparstva n vrieme, kad je R. Val- 
dec počeo svoj rad. 

I kao što je stanovita neodređenost i neki eklekticizam 
značajka njegovih drugova, tako je i kod njega eklektična 
crta izrazita. Sam njegov razvoj ne pokazuje u glavnom nekih 
osobitih velikih promje'na. Od izlazka iz škole pa do kraja 
svoga rada ostaje Valdec gotovo nepromienjen, tako da je 
dosta za njegov prikaz promotriti sve njegove radnje kao 
cjelinu. 

Rođen je n Krapini, a već mu je kao djetetu hila na- 
mienjena crna škola. No budući da mu je latinska gramatika 
brzo omrznula, prelazi iz orfanotrofija u obrtnu školu, koju 
je upravo tadašnje Hrvatsko družtvo umjetnosti osnovalo s 
pomoću hrvatske' autonomne vlade (u jeseni g. 1882.). I tu 
je R. Valdec prvi put došao u priliku, da modelira. Pa kako 
je pokazivao napredak i sposobnost, šaljn ga u Kunstwerbe- 
schule u Beč. Poslije prelazi iz Beča u Miinchen na akade¬ 
miju, i tu radi u atelieru prof. Eberta, gdje je sudjelovao kao 
pomagač pri izrađivanju pojedinih profesorovih naručaba. 
Veseli temperamenat, pun prave umjetničke lakomislenosti, 
nije mn dao, da njegov tadašnji rad bude plodan. 

Nakon dvie godine vraća se u Beč na akademiju, baš 
kad su se tamo secesionisti počeli formirati. Iz toga su mlade¬ 
načkog perioda Valdecovi radovi kao Ljubav, sestra smrti, 
Magdalena, Sputani genij. Riđi Pagliacci i dr. Plastična 
forma nije u svim tim radovima najglavnije, važnija je bila 
simbolika, ilustracija ideje. Svi se ti motivi kreću u onom 


istom krugu, koji toliko jasno karakterizira bečki Ver Sa- 
crum. 

Slične karakteristike nose i njegove dekorativne skulp¬ 
ture' kao likovi slikarstva i kiparstva pred umjetničkim pa¬ 
viljonom, pa onda niz prerazličnih dekorativnih sknpina i 
likova na pojedinim zagrebačkim kućama i fasadama. Takav 
mu je i timpanon na Sveučilištnoj knjižnici. 

Još se više primjećuje secesionizam na nadgrobnim spo¬ 
menicima, tako na aranžmanu spomenika Fr. Račkomu u Mi- 
rogojskim arkadama. Neukusnu simboliku Miletićeva spome¬ 
nika nije skrivio Valdec, već je to privatna zasluga Miletića, 
koji je oporučno diktirao one nemogućnosti. I dekorativne 
figure, pa gotovo svi radovi, osobito veći, modelirani su kod 
njega tako, da su forme s cielom skalom svih mogućih udu¬ 
bina nemirne. Njih se hvata svietlo, te ne pomaže plastičnom 
izrazn, pa kad se uobće promotri cieli opus R. Valdeca, 
mora se neminovno zaključiti, da je njegova snaga bila re¬ 
zanje u drvu, jer on nije mislio u kamenu. Sve njegove stvari 
imadu jasne karakteristike čovjeka, koji ne oslobađa volumen 
iz bloka, već nastoji, da iz plošnine izdube volumen; tipno 
shvaćanje drvorezbara. U drvu je na žalost Valdec ponaj- 
manje radio, premda bi mu to ponajviše odgovaralo. Stoga 
su mu radovi u bronzi uspjeli, a najviše je uspjeha postigao 
u samom portretu. Tih portreta, kako je spomenuto, imade 
velik broj. 

Elegantni i mekani tractement, kao što je to kod Fran- 
geša, bio mu je stran. Za arhitektoniku nije imao osjećaja, zato 
su mu veliki monumenti u cielom opusu i najslabiji. Aran¬ 
žmani pojedinih spomenika ili projekata pokaznju još više, 
da mu je konstruktivni elemenat ponajviše manjkao. On ga 
jd nastojao nadomjestiti strogim anatomskim konstruira¬ 
njem. Bavio se je naime cieli jedan niz godina anatomijom, 
te on prvi tiska kao rukopis u zajednici sa Cikošem prvu ana¬ 
tomiju za umjetnike u hrvatskom jeziku kao pomagalo za 
učenike. 

Taj veliki napor valja respektirati. 

Životni mu je san bio: modelirati Strossmayeru i Rač¬ 
komu spomenik. Shvaćao je to kao svoj životni poziv. Godi- 




nama je fantazirao o tome, godinama sastavljao material, i 
maske, i portrete, i kostime, i crteže, nebrojene projekte, 
mnoge odljeVe, male i velike, za tog svoga Strossmayera. Čitav 
niz fotografija i studija ljubomorno je sakupljao i čuvao: to 
bi mogao biti cieli mali muzej Strossmayerov. 

Ipak mu se taj cieli životni san razplinuo, ako i ne pod- 
puno. Spomenika Strossmayeru, istina, nije podigao, on si¬ 
gurno ne bi bio ni dorastao toj zadaći, ali je zato njegova 
najbolje izvedena glava, upravo njegov najizražajniji lik •—■ 
lik Strossmayerov, i to onaj u mladosti, pun temperamenta i 
unutarnje vatre. Taj je lik gosparski. Oko usta toga portreta 
titra superiorni smiešak, liepo čelo se podiglo, a izražajna 
maska ponosito priča o ovome čudnom čovjeku naših prošlih 
dana. Priča točno o meceni i o gordom biskupu, kakav je u 
istinu bio i kakav se cieloj suvremenoj i kasnijoj generaciji 
urezao u sjećanje. 

Valdec je umro g. 1928. kao profesor umjetničke aka¬ 
demije: naš prvi bohem i obće poznati veseljak, oko kojega 
su se kupili i stari i mladi umjetnici, željni pomoći, dobrote 
i vedrine. 

Koliko ne po dobi, a ono po svojem shvaćanju pripada 
još u ovu fazu hrvatskog kiparstva i Ivo Kerdić (rođen 
1881.). 

Rodom je iz krajiške velike zadruge u Davoru, iz kuće 
Gelemanovića, podrietlom, kako se misli u obitelji, iz Her¬ 
cegovine. Živi kao seljačko diete u Davoru, tamo polazi i 
školu. Neki poduzetnik, trgovac drvom primieti u malom dje¬ 
čaku osobitu spretnost, te nagovori starog Kerdića, da dade 
maloga u zagrebačku obrtnu školu. 

Za naukovanja u obrtnoj školi radi za parižku izložbu, 
i svršivši školu pođe tamo montirati pojedine dielove. Tako 
je došao u sviet. Poslije nađe’ i u Parizu posla, i tu poče i 
cizelirati. Iz Pariza se uputi u Beč, da traži u austrijskoj prie- 
stolnici i rada i daljnu naobrazbu. Kod različnih majstora i 
kod različnih poduzeća zarađuje svoj kruh, a u veće polazi 
tečajeve u umjetno-obrtničkoj školi. U tim tečajevima počinje 
modelirati prvi put medalje kod profesora Schwarza. Kod 
njega se zadržava dvie godine, a onda, živeći u poznanstvu s 


Meštrovićem i Perruzzijem, pa s Račkim i Krizmanom, nastoji 
sve intenzivnije, da dođe u priliku, kako bi se podpuno pre¬ 
dao kiparstvu, spe'cialno medaljerstvu. Položi izpit na aka¬ 
demiji kod Bitterlicha, i poslije različnih peripetija ulazi u 
specialnu školu Marschalla. Tu brzo postaje Marschallov lju¬ 
bimac, i učeći ponajviše od starih đaka pokazuje brzi napre¬ 
dak. 

Kod Marschalla je Kerdić ostao četiri godine kao dak, 
a dvie godine se zadržavao u njegovoj radionici kao glavni 
mu pomagač. U toj je radionici izvrstno naučio graviranje od 
Cajke, vrstnog gravera. Nakon toga rada bi uveden u Beču, a 
izložio je međutim u Bruxellesu g. 1912. na medjunarodncj 
izložbi medalja, i put je bio donekle poravnan. 

Nagovoren od Frangeša odluči da se preseli u Zagreb, 
gdje je imenovan u umjetničkoj školi za učitelja cizeliraaja, 
graviranja i čakanovanja. Uzto je preuzeo upravu ljevaonice, 
koju je osnovao R. Frangeš. Kerdić ju je popunio i vodio pu¬ 
nih dvadeset godina odgojivši cieli podmladak, koji sada radi, 
bilo u državnoj ljevaonici, bilo samostalno. 

Radeći dugi niz godina u našem gradu izradio je veći 
dio prigodnih medalja, plaketa, manjih spomenika i uinjetno- 
obrtnih radova u metalu za naše potrebe. Rad mu se kreće 
od zlatarskih finih i malih pre'dmeta do ogromnih nalpisa i 
dekorativnih dielova u bronzi, bakru i željezu, od kaleža do 
oltara, od sitne gravure do većih portreta. 

Cielo to ogromno djelo ima jasno i izrazito obilježje, da 
ga je znalački izradio spretan i vješt majstor, koji se i d naj¬ 
niže stepenice uzpinjao uztrajno, i koji je kao manaelni rad¬ 
nik prošao sve faze u razvoju, te može podpuno svladali svoj 
material, i pokazati čistu majstoriju. 

I upravo ta mu je majstorija omogućila, da privuče paž¬ 
nju za svoje medalje i izvan naših granica. Kao primjer spo¬ 
menimo numizmatičku zbirku u Newyorku i a Beču. Ista mu 
je majstorija pribavila i oduševljenih prijatelja preko oceana, 
kao W. Chauncy-Langdona, koji je u više mahova (»jiisao i pm- 
blicirao Kerdićeve medalje u američkim i fraiicuzkim struč¬ 
nim časopisima. 

Istina, ta najpozitivnija značajka Ive Kerdića ne p'-kriva 
uviek sretno njegov eklekticizam, koji zahvaća sve tamo od 
baroka do suvremenih stilskih oznaka. Ta mu majstorija ne¬ 
dostaje ni onda, kad se laća preogromnih zadataka. Jedno je 
sigurno, da je Ivo Kerdić onda najjači i najbolji, kad ostaje 
na svom polju i kod svog materiala. Tada stvara značajne 
medalje, kao što je na pr. Becićeva, Dobrovićeva, ili ona nad¬ 
biskupa Bauera. 

Pa kao što je po stilskim oznakama trebalo zagrebačkom 
krugu pridodati E. Vidovića, tako valja ovoj trojici zbog istih 
razloga još pridodati značajnu pojavu kipara iz Dalmatinske 
Hrvatske. To je bio Branislav Dešković, rođen g. 
1885. u Pučišću na otoku Braču. Kad je svršio srednju školu, 
uputio se na akademiju U Veneciju, gdje mu je učitelj A. Dal 
Zotto. Nakon toga prvog naukovanja živi u Parizu i već g. 
1908. izlaže u Salonu. 

Rođeni animalist, kojega je glavna karakteristika, da 
jedini od svib naših kipara provodi dosljedno impresionis- 
tičko shvaćanje u kiparstvu. 

Nasuprot Frangešovu prikazivanju životinja, kod Deško- 
vića je sve pokret. U tom ide i tako daleko, da pokušava mo¬ 
delirati i životinje u trku. Početna živost njegovih životinja 
kasnije se kvarila nekom stilizacijom, Deškovićevoj nadare¬ 
nosti podpuno stranom, pa je završila u grotesku, kao na pr. 
»Kraljević Marko«. 

Radovi kao »Magare« i »Tegleći konj« broje se među nje¬ 
gove najpozitivnije stvari. Značajan mu je i nemirni tracte- 
ment, a sjeća na radove predratnog Troubetzkoga, pod čijim 
je utjecajem Dešković neko vrieme svakako bio. Na žalost, ni 
on se nije specialno posvetio samo prikazu životinja, šta više, 
ta je osebujna nadarenost u posljednje vrieme napustila svaki 
rad. Umro je opterećen teškom bolešću pomračenim umom 
god. 1939. 

Naravno da u taj krug spadaju još poneki, koji su proveli 
svoje doba još u školi Frangešovoj ili Valdecovoj, te nasta¬ 
vljaju i produžuju njihova shvatanja u novim variantama. 


VI. 

Od svih do sada navedenih likovnih radnika, slikara i ki¬ 
para, pa onih kojih se rad nastavlja kao produženje XIX. na 
početku XX. vieka, odvajaju se, i svojom nadarenošću, a po¬ 
gotovo svojim likovnim shvaćanjem, Josip Račić i Miroslav 
Kraljević. Ova dva hrvatska slikara tvore spram prekrivenog 
akademizma i uljepšanog realizma starijih slikara zagrebačke 
škole kao i spram početnog secesionizma i romantičnog naci¬ 
onalizma novo nadošlih Medulićevaca jasnu korekturu likov¬ 
nih shvaćanja. Oni svojim djelima izpunjuju, makar i sa za¬ 
kašnjenjem, prazninu, koju su po svojem stvaranju onlavili 
naši početni pionirski likovni radnici. Račić i Kraljević pri¬ 
padaju u cielosti našem XIX. vieku, još više, oni su i njegovi 
najjači i najizrazitiji likovni predstavnici. Oni su ona ponaj¬ 
prije potrebna slikarska veza s najboljom slikarskom tradi¬ 
cijom starih klasičnih majstora slikara, koja se u našoj umjet¬ 
nosti uzalud do njih tražila, a zatim, one su ona kopča sa 
suvremenim Zapadom, koji je odlučan i vodeći kroz cieli 
prošli viek. Oni znače prekid stranog drugorazrednog uf je¬ 
caja i vezu za najjače žarište. I uza svu opasnost takova vezi¬ 
vanja oni upravo znače dizanje naše likovne razine u napred¬ 
nom smislu. Konačno, što je najvažnije, oni su, stojeći likovno 
čvrsto na realističnoj osnovi, značili obrat i uztuk svima ma- 
glenim ideologijama, te su u našim periferičnim stranama 
postali spram naše stvarnosti polazna točka za buduće na¬ 
raštaje. Račić i Kraljević su naime ne samo najjači akcenat, 
kojim svršava naš slikarski XIX. viek, već su i jaki početak 
XX. vieka. 

Josip Račić (1885.—1908.) rodio se u Horvatima 
na pragu Zagreba. Crta već kao diete, valjda mu je sam usud 
turnuo olovku u ruku. Postoje njegove neke dječje crtarije, 
naivne i slabe, kako je to i obično: crkve s križem, polusrušeni 
plotovi, pa dvorište starog Račića s kotcem i stajom, gdje se 
koprcaju praščići, guske i pilići. Ti dječji nacrti pokazuju, 
da je Račić već zarana odavao svoj talenat. Možda je ta očita 
sklonost za crtanje bila jedan od glavnih povoda, da je' Račić 
već iza druge godine ostavio gimnaziju i postao šegrt u lito¬ 
grafskoj radnji Rožankovskoga. 



Tamo je ostao tri godine, i svi, koji ga se sjećaju iz tog 
vremena, pamte ga, uza sve obične šegrtske nestašnosti, kao 
dobrog dječaka. Tu je pače uštedio i nešto novaca. Otac mu 
je bio gradski »dacar«. Za sve ono vrieme litografskog nauka 
taj je simpatični onizki dečko, šutljiv i pomalo sentimentalan, 
čeznuo za nečim drugim, sasvim drugim nego što je litografija. 
Nešto ga je tjetalo, gonilo, i pričalo mu o umjetnosti i o da¬ 
lekom svietu. 

Da li je to bio bieg čovjeka iz magle u svietlo, ili je to 
bila praiskonska težnja stare slavenske nomadske krvi, a 
možda i naslućena spoznaja vlastite vriednosti? Težko je od¬ 
govoriti. Možda je bilo. sve to zajedno, što je našeg Račića 
izbacilo iz Horvata i Rožankovskove litografije preko Beča 
u Miinchen, u pretrpane ateliere Ažbeove' škole, da tamo uči 
crtati, i da primi prvu sistematsku obuku. Ali u Miinchenu je 
trebalo živjeti, pa zato zarađuje i tu kao litograf. Poslije je 
u istom poslu bio i u Berlinu. Nakon dobre zarade vraća se 
u Miinchen, i polaže s Becićem u istom semestru prijamni 
izpit. Preko Herterichove škole ulazi u Habermannovu, i tu 
se njegov izraziti talenat afirmira svakim danom sve više. 
Razvitak njegov bio je’ rapidan. Uza sve suprotnosti ostaje 
kod Habermanna tri godine. Cielo to vrieme nastoji čitanjem 
izpuniti onu prazninu u obrazovanju, koja je bila očevidna, 
a što ilustrira njegova nepotrebno objedodanjena korespon¬ 
dencija. A kako je bio iskren i strog spram drugih, tako je 
bio i spram sebe, uza svu svoju samosviest, koju je pokazivao 
od prvog dana, kako je ušao u slikarsku školu. Zbog te iskre¬ 
nosti, a i samosviesti, što su mnogi tumačili kao drzkost, nijesu 
ga mnogi trpjeli. Bio je već u akademiji osamljen. Tankoćutan 
i osjetljiv, pokrivao je te svoje značajke oporim izricanje'm 
sudova. To osjećanje osamljenosti bilo je još veće, kad se 
na praznike vraćao u Horvate svojemu otcu. 

Za tih je praznika drugovao s nekim starim čudakom, 
željezničarom, koji je bio u neku ruku isto tako autodidakt. 
Račić ga je slikao, i ta se starčeva slika po svome svjetlijem 
koloru u cielom opusu Račićevu ponajviše udaljila u shva¬ 
ćanju od drugih slika miinchenskog perioda, a ujedno se po¬ 
najviše približila živom i svježem načinu kasnijeg Mane'ta. 

Sve druge, koje su nam od Račića ostale kao figuralne, imadu 
značajke Habermannova kruga, jedna više, druga manje. 
Habermannov krug je za ono vrieme u istinu predstavljao 
s jedne strane neku slabu i blagu opoziciju tadašnjemu obćem 
jalovom akademskom i starinskom shvaćanju, dok je s druge 
strane opet ideoložki oponirao cielom secesijskom gibanju, 
koje je onda vladalo u čitavoj srednjoj Europi. Taj se' krug 
pozivao više ili manje na slikarske tradicije realizma pod 
Leiblom, a koketirao je s Parizom. Naravno, da je gotovo 
sva omladina, među kojom je bio i Račić, zajedno s Becićem 
i Kraljevićem još jače naglašavala svoje simpatije za Pariz. 

»So hat ein Manet nicht gemalt«, odbrusio je Račić 
svome učitelju u siedu bradu, kad mu je htio pokazati svoje 
za ono doba moderne recepte slikarstva. Za Račića je parola 
Manet značila uje'dno i naslanjanje na cieli kompleks svih 
onih slikarskih realizacija, iz kojih je Manet, osobito onaj 
ranije faze, vukao svoj korien. Tu se miešao F. Hals, virtuoz, 
s gospodskim Velazquezom, a kumovao je pomalo i tempera¬ 
mentni kolor Goye. Kopija po Goyi od Račića jasno nam to 
ilustrira. Ta Račićeva orientacija spram čistog i nenatrunje- 
nog ideala slikarstva bila je ujedno i ponajvažnija za cjelo¬ 
kupni razvoj slikarstva kod nas. Do njega naime ne poznamo 
ni jednog slikara, koji bi tako sviestno i tako izpravno udario 
tim smjerom, i koji bi u svojim najranijim radovima, nasta- 
lima još u školi, na akademiji, oblikovao tako izrazito taj čisti 
slikarski smjer prvorazrednim i majstorskim realizacijama. 

No ta njegova parola Manet nije toliko značajna samo 
zbog orietitacije spram čistog slikarstva, nego, ako promo¬ 
trimo, što je u istinu bio sam Manet, i zbog cieloga njezina 
sadržaja. U golemoj knjižnici, koja je nastala tumačenjem 
opusa Manetova, sigurno je istinita tvrdnja, da je Manet 
s Courbetom zadnji tradicionalni slikar, i da ga valja shvatiti 
više kao konačnu točku, nego kao nekog predteču. Zaista, 
njegova majstorija, osobito u ranoj fazi, ima već po samoj 
tehnici sve odlike starih klasičnih majstora. »On daje narav 
iz prve ruke, on naivno, bez ikakva podmetanja bilo kakvih 
ideja, konstatira. Nije hio revolucionar, ali je bio istinit. Ni¬ 
kakvi superlativi ne djeluju tako jako kao jednostavnost i 



izpravnost. Tajna Manetova bila je' u tome, da je slikao isti¬ 
nito.« (K. Scheffler). 

Sve to u cielosti vriedi i za našeg Račića. Njegovo isti¬ 
nito konstatiranje, izvedeno virtuozno, nema ničega senza¬ 
cionalnog, ničega uznemirenog. Potez mu jasno i točno obuima 
oblik, nigdje nije nametljiv, te mirnim, zaokruženim, u sebi 
gotovim slikarskim izrazom sugerira život. Ti oI:ični modeli, 
njihove glave, a osobito ruke, u bravuroznoj, gotovo starin¬ 
skoj tehnici, djeluju više i jače negoli sve formalne ulickane 
ilustracije tobožnjih osjećanja. Sama su stvarnost. 

»Mati i diete« pi’imakla se takovu slikarskom izražaju 
najviše, dok je autoportret, škur i pomalo potamnio, naša do 
danas najizražajnija slika. Te sivomodre oči, žive, ta maska, 
koja kao da sakriva zaplašeno diete, pričaju više o tom krat¬ 
kom i čudnom životu, nego što to mogu izpričati ciele knjige. 
Zbito i bogato. 

Cieli Račićev rad sastoji tek od nekoliko platna i ne¬ 
koliko sačuvanih akvarela. Za rata je neki častnik, koji je 
vježbao s vojnicima kraj gostionice Račićeva oca, prekupio 
cieli jedan niz tih radova, većinom akvarela, za nekoliko 
kruna, i oni su se za nas izgubili. Figuralne stvari, koje' nisu 
u posjedu Moderne galerije, čuvaju se brižno većinom kod 
Račićevih užih prijatelja. Tako je i studija naladog dječaka, 
čuvana u Budimpešti, jedna riedko sažeta slika. Isto takve 
su i sačuvane studije u Miinchenu. Račićeva je možda naj¬ 
ljepša slika Pont des Arts. Tu je velika njegova nadarenost 
našla svoj podpuni izraz, i za to maleno platno mogle bi nam 
zaviđati i daleko veće i bogatije poviestnice umjetnosti, nego 
što je naša. Na tom sivom i ugođenom platnu više je nego 
impresionistički odraz samog objekta; tu je sažeta skladnost 
mekanih tonova i srebrnastih boja, kakve nismo imali kroz 
čitav XIX. viek. Tu je postignuta realizacija, kakve su riedke 
i u velikim umjetnostima. Zamislimo Račića u onoj horva- 
ćanskoj krčmi, gdje ga iz same ljubavi silom pokazuju uva¬ 
ženim gostima kao ponos obitelji, i to pred ljudima, koji 
pomalo pijuckaju i drže zdravice, pa će nam se objasniti nje¬ 
gov družtve'ni postav, njegova samoća, kao i onaj njegov me¬ 


lankolični i trpki prizvuk glasa, koji se riedko kad razpriča, 
ali, kad priča, govori temperamentno, zagrijava se, a onda 
brzo ušuti. 

Takav se našao u Louvreu pred Goyom; takav je lunjao 
po quaiovima uz Seinu. Tamo je slikao sivi, koloristični svoj 
Pont-des Arts, tu našu najbolju impresionističku sliku. Takav 
šutljivi i osamljeni dječak akvarelira po Parizu. Prolazi ve¬ 
likim gradom, upija dojmove, sabire boje, voli ruže. Tako 
osamljen bježi za svetom iluzijom. Kloni se svih, ma da je bio 
8 nekim rođacima, ma da su mu bile moguće najveće nade. 
Što se događalo za tim liepo modeliranim čelom? Što se tu 
lomilo? Za nas to ostaje tajna. A konac? Obična domaća 
viest, koju izkiti fantazija novinara tobožnjim kriminalom. 
Crvene ruže, hotelska soba, pod kaminom crvena mrlja krvi, 
stražnja vrata hotela, slučajni ljudi kao sjene, i statisti, mrt¬ 
vačka kola, sve brzo, i sve tajno, i veliki crni grob nepoznatih 
bez imena, bez križa i bez spomenika. 

Tako je tragična sjena Karasova na početku našeg likov¬ 
nog razvoja dobila još tragičniji svoj pendant na početku 
novog vieka — tragičniji, jer se je u Račićevu slučaju radilo 
o osobito izuzetnoj i velikoj nadarenosti, svakako većoj, nego 
što je to bilo s M i r o s 1 a^ om Kraljevićem (1885.—■ 
1913.). I Kraljević, Račićev drug, udara istim smjerom, slično 
mu je i slikarsko shvaćanje, a slično i značenje po naš cjelo¬ 
kupni razvoj. 

M. Kraljević je rođen u Gospiću, potječe iz stare po¬ 
žeške plemićke obitelji (Kralowyczy), koja bi se točnije imala 
pisati Kralović, đok je ime Kraljević poprimljeno tiekom 
XIX. vieka. Otac mu je bio veliki župan za Khuenove' ere; 
mati iz ličke obitelji Vukelića. Kraljević svršava srednju školu 
u Gospiću, zatim se upisuje na juridički fakultet u Beču. Tu 
ostaje dvie godine, do god. 1906., kada konačno napušta pra¬ 
vo, i odluči se posvetiti slikarstvu. Već god. 1903. javljaju 
se prvi njegovi pokušaji, no ti su sasvim diletantski. Od god. 
1906. do 1911. boravi u Miinchenu. Najprije uči u privatnoj 
školi Haimanna, običnog ilustratora, kroz čiji je atelier pro¬ 
lazila tadašnja inozemna mlada generacija. Uz Knirra je to 
bila najposjećenija privatna škola u Miinchenu. Maleni i tiesni 

atelieri dvorištne zgrade u Tiirkeiistrasse odzvanjali su tada 
najraznolikijim jezicima. Tu su se sklapale prve veze i prva 
umjetnička poznanstva, koja je pridošlica mogao u tadašnjem 
likovnom središtu naći. Nakon te pripravne škole, u kojoj 
se i poslije zalazilo na večernji akt. Kraljević je primljen na 
akademiju. Profesor mu je bio tamo Habermann, a drugovi: 
od naših Račić i Becić, a od stranih 01szewsky, Matijasowski 
i Unold, koji se svi vrlo dobro sjećaju onih dana i .'laših sli¬ 
kara. Da su se ta trojica Hrvata tada u Habermannov ij školi 
osobito isticali, dokaz je u tome, što su mene, koji sam kasnije 
stigao na istu akademiju, svi još uviek sa zanimanjem pitali: 
»Was macht die Kroatische Schule?« Ta su trojica naime neko 
vrieme sasvim slično radili na akademiji, te su po tome svom 
načinu bili među profesorima i đacima poznati! Vodstvo je 
svakako imao Račić, a Kraljević je, osobito prvo vrieme, za 
Račićem i Becićem zaostajao. Prof. Habermann bio je, osobito 
u ranijim slikama, antipod Lenbachu i svima onima, loji su 
u Miinchenu nastojali stvoriti neku novu efektnu renesansu, 
a u biti su bili prazni dekorateri. Naprotiv su stari Dietz i 
Habermann bili realisti, koji su izlazili iz kruga Leiblova, već 
po svom shvaćanju logično naginjali Francuzima. Tako i nije 
čudo, da je Habermannova škola s jedne strane bila mjesto, 
gdje se čuvala slikarska tradicija, i to ona miinchenska naj¬ 
bolja, a onda da je ta škola bila neko središte i utočište svih 
onih, kojima su hili idealom Pariz i fraucuzke slikarske reali¬ 
zacije XIX. vieka. Dosta je podsjetiti na Habermannovu »Dje¬ 
vojku s crvenim baretom«, da se spozna, kako se samo u nje¬ 
govoj školi moglo tada onako raditi, kako su radila naša tri 
mlada Hrvata. Metier, kao i izpravno shvaćanje slikarstva, 
mogao je kod naših mladića osobito kulturni Habermann 
vrlo dobro poticati i razvijati. Pozitivni su re'zultati na svoj 
trojici očiti; kod sve trojice je metier upravo na osobitoj vi¬ 
sini. Naravno je, da od toga slikarskog krasopisa ima ponaj¬ 
više Račić. I nije čudo, da su se u takovoj slikarskoj sredini, 
koja je osobitu važnost polagala na majstoriju izvedbe, go¬ 
tovo obožavali stari majstori baroka i majstori moderne, koji 
su taj metier savršeno svladali, kao Velazquez, Hals, Holan- 
dezi, Goya, i konačno idol tih naših slikara — Edouard Ma- 


net, koji je za njih značio jedino izpravno rješenje i jedini 
pravi put spram suvremenosti. 

Iz toga miinchenskog perioda postoje od Kraljevića stu¬ 
dije, koje se razlikuju od RačićeVih u tome, što modelacija 
nije tako strogo provedena. Oblik je naime više koloristički 
razveden, potez je nemirniji, suverenost Račićeva poteza 
manjka Kraljeviću. Još više to nemirno, negativno izkače 
kod onih radova Kraljevićevih, koji su rađeni pod dojmom 
tadašnjih miinchenskih animalista, Schramm-Zittaua i Ziigela, 
kako to dokazuju platna »Perad na dvorištu« i »Na paši«. 
Kraljević se i kasnije bavio prikazivanjem životinja, postoji 
njegov snažni akvarel »Pastuh« i lovački nature-morte »Dvie 
patke!«, a na velikom autoportretu možda je glava njegova 
vučjaka najbolje i najneposrednije naslikana. Svakako on 
tvori najbolji primjer prikaza životinja u našem dotadašnjem 
slikarstvu. 

To zanimanje pokazuje najbolje Kraljevićevu realističnu 
osnovu, od koje se udaljuje tek u ponekim kasnijim osno¬ 
vama. (Golgota i Eva). Pogotovo se udaljuje od te osnove u 
svojoj grafici, koja pače u drvorezu doseže dekorativnu ara- 
besku, a u radirungu secesionističku stilizaciju. (Krist i pre¬ 
ljubnica). Cieli njegov rad, koji je mnogo više raznolik i 
mnogo veći brojem ne'go Račićev, možemo sumarno podieliti 
u tri faze. Prva je Miinchen do god. 1911. Druga je najobil¬ 
nija, od god. 1911.—1912., to je Pariz. Treća je Zagreb. Ova 
je najkraća, i imade tek niz započetih nedovršenih radnja. 
Prvu fazu karakterizira ponajviše još sažeta forma; tu je 
modelacija hojom očita. Ovamo pripadaju i kopije starih maj¬ 
stora, kao Jordaensov »Satir kod seljaka« i Van Dykov »Raz- 
peti Krist«. 

U toj je fazi Kraljević najbliži Račiću. Zanimljivo je 
spomenuti, da u to vrieme on i modelira reliefe za Požegu: 
Babukića, Jurkovića i Tomića, a kasnije će' izrađivati male 
lascivne terakote. Kraljević se naime dosta kasno odlučuje 
za slikarstvo. U prvom mladenačtvu oduševljava se za lite¬ 
raturu, pokušava pisati pjesme; postoji pače i njegov nacrt 
čitave nenapisane drame. Uzto je muzikalan, ima nesumnjive 
crte pravoga Schongeista, koje su još više razumljive, ako se 



naglasi njegovo izticanje aristrokratskih gestova, i ako se zna, 
da je bio gospodsko razmaženo diete, koje’ se nije trebalo tako 
mučiti kao Račić za najobičnije potrebe života. I u tom je 
sva razlika između njega i Račića. Račić je ozbiljno kon- 
statiranje istinitosti, a Kraljević je čas patetična, rekao bih 
namještena, čas lagana, zabavna, gotovo neozbiljno jakom 
notom u karikaturu nabačena stvarnost. Dok je u Kraljevica 
neka gospodska, da ne kažem snobovska elegancija, kod Ra¬ 
čića je nema. Kod Kraljevića je više ukus a manje zrenje, 
kod Račića je obratno; jedno je radnik, a drugo je nemirni 
lelujavi slikar i gospodičić, koji u šarenoj stvarnosti lupanara 
nad mutnim vodama modernog Babilona, s uživanjem i odu¬ 
ševljenjem traži draž njegove vanjske dekorativnosti. 

Prielaz njegov iz prve faze u drugu (iz Miinchena u 
Pariz) čini mi se najsretnijim, jer su tu najbolje Kraljevićeve 
stvari, kao što je »Mala s bebom« 1911. Kod tog je platna i 
ton i boja bogata i jednostavna, a takva je i tehnika. Kod 
većih platna (Portret brata kao sportista) Kraljević je, što 
se tiče boja, nekud prazniji. Kod nekojih pak, kao kod ve¬ 
likog autoportreta, vidimo, kako Kraljević spretnim arran- 
reinentom nastoji izpuniti svoju plošninu. To se primjećuje 
i na velikom aktu, koji su sasvim nepotrebno nazvali Olim- 
pijom. Taj akt sjeća na Maneta, kao što i veliki autoportret 
ima utjecaja Manetova, a preko ovog ide utjecaj na Kralje¬ 
vića do Velazqueza, kojega je reprodukcija naslikana na po¬ 
zadini autoportreta, kao neki credo ili program tadašnjega 
mišljenja Kraljevićeva. To se je, čini se, kroz dvie godine pa- 
rižkog boravka od mjeseca do mjeseca mienjalo. Utjecaji su 
na Kraljevića nebrojeni, te bi se ukratko moglo reći, da je 
on upravo požudno upijao sve moguće, pa i divergentne li¬ 
kovne izražaje. Tako bi se mogli nabrajati svi ti utjecaji od 
Gyusa »Gospođa s voćem«, pa sve tamo do Picassa (ružičaste 
faze) crtež »Abundantia«. Kraljević je upravo gladovao za 
tim utjecajima. No uza sve to ostaje u njemu najjača njčgova 
lična karakteristika, a to je izrazita dekorativnost, koja se 
vidi na portretu Masovčića kao bonvivanta, i na svim od reda 
grafičkim radnjama. 

Od tih premnogih utjecaja valja iztaknuti kao najvažniji 
onaj, koji je djelovao na Kraljevićeve akvarele i pastele, kao 
i na one parižke brojne crteže. Ima ih preko 250. To je utjecaj 
Toulose-Lautreca, slikara i litcgrafa, koji izlazi iz Degasa. 
Taj je utjecaj više zamjetljiv po samim motivima, nego po 
likovnom shvaćanju. Dok je kod pastela Kraljevićev rukopis 
zamućen ili, bolje, pretvoren u bai šunaste tonske mrlje, i dok 
je na njima pače i crtež nesiguran, te je jasno skretanje u ka¬ 
rikaturu, taj je krasopis kod crteža, koji su većinom finim 
perom izvedeni, čist. Linija se vije kao u kakvoj arabeski. Te 
su čiste linije umjetni obrt; prikazani Tikovi imadu nešto od 
lutaka; kurtizane imadu nešto od neživih manequina, ma da 
je Kialjević crtao odlične studije' aktova, kao riedko tko, i 
,ma da je umio sažeti direktne studije u vriedne grafičke li¬ 
stove. (Crtana Studija brata i majke). No u svima mu je 
virtuoznost vidljiva, te se često kaćiperski pokazuje, kao 
na pr. skice ruskog baleta. Ta se precizna dekorativnost vidi 
u nekim uljenim skicama, tako u onoj, koju su nazvali »Ma- 
donom«, usuprot toga, što je to više božica erotike među 
amoretima. Ona više djeluje kao skica za neku porculansku 
figuricu, nego kao skica za sliku. Sva je’ ilustrativna, kakova 
je i većina grafike Kraljevićeve; neke su bile i uvrštene u 
parižki satirički list »Panurge«. U tim se crtarijama još više 
Kraljević udaljio od stvarnosti, jer je crteže prebacivao u 
izmišljeni seconde empire. Njegova je imaginacija bježala iz 
stvarnosti u nekakav diabolički raj erotike. Većina je te gra¬ 
fike zasićena bolestnom Gotikom, koja ne zastaje ni pred 
perverzitetima, a stvarala ju je nadražena i grozničava fan¬ 
tazija razvitoga, i da se pravo izrazim, težkog tuberlotika. 
Kraljevićevi su crteži kao kakvi barokni ornamenti: izmišljenć 
žene malih nožica, debelih gnjatova i bokova, naduvenih 
ruku, a ponavljaju se u svim mogućim variantama, pa je i 
Karsavina tako došla na Kraljevićevu crtežu do nabubrenih 
gnjatova. Demonske maske tih kratkoglavih i kratkovratih 
žena pomalo su banalne, a čine se kao kakve razvodnjele ilu¬ 
stracije Baudelaireva »Fleurs du mal«, na koju je knjigu go¬ 
tovo svaki naš muhadžir u likovnu Meku automatski nabasao. 

čini se, da iz sličnog zahvata, kao i te izmišljene kurti¬ 
zane, potječu i oni apasi i, bolje rečeno, rapini, koji sjede u 
birtiji pod petrolejkom s velikim rapinskim šeširima i pred¬ 
stavljaju za publiku »veselje života«. 

Naravno da pod petrolejkom ne može biti ilustracija 
V. Hugoove Notre-Damei de Pariš, s predmetom iz XV. vieka. 
To su više veseli montmartrovski copaini, neka Kraljevićeva 
pripoviest o turističkim zanimljivostima Pariza, i to onim 
noćnima. A te »zanimljivosti« mirišu često kod Kraljevića na 
zadivljenog provincijalca u »zavodljivom i divnom Babilonu«. 
Naravno, da se upravo taj rad Kraljevićev najviše cienio u 
našem t. zv. »boljem družtvu«, u družtvu onih, koji su u 
umjetnost već »upućeni«. No usuprot tome držim, da je taj 
preciozni rad veliki Kraljevićev nesporazum, i to nesporazum 
pravog slikara, koji je još prije svoga boravka u Parizu slikao 
majstorski »požežku dolinu« a i u samom Parizu slikao Lu- 
xenbourg i Seinu. Kao portretist bio je Kraljević čisti impre¬ 
sionist, kao i kod ostalih uljenih svojih stvari. Igra boja, sjena 
i svietla, te pogađanje onoga glavnog momentanog dojma bilo 
je Kraljeviću važnije, nego psiholožko karakteriziranje. To 
mu je još najbolje uspjelo na portretu strica Lace (1912.), 
i po tom se tek platnu može donekle zaključivati na vanjski 
utjecaj velikog Cezannea. Kraljević naime ostaje vjeran mo- 
delaciji, nigdje ne prelazi u modulaciju, što se najboljd vidi 
na njegovim majstorskim nature-mortima, koji su građeni 
sasvim jednostavno na sjeni i svietlu, a ne na kakvoj »sen- 
sation colorće«. Istina, kolor je bogat i živ, ali nigdje ni na 
jednom platnu nema Cezannevskog zahvata, ni u konstrukciji 
ni u skladu. Kraljević je bio suviše dekorativan, da bi takav 
zahvat mogao prihvatiti, ostajući vjeran modelaciji i u svojoj 
najjačoj slici, a to je njegov mali autoportret s lulicom. Pa- 
stozna tehnika upravo mu omogućuje savršenu modelaciju 
sažetog oblika. Jednostavnost palete, snažan izraz i konden- 
ziranost ukusnih sitih boja dižu tu umjetninu u prvi red 
naših likovnih izražaja. Bez pretjerivanja može se reći, da je 
taj autoportret za naše relacije, naglašavam naše, neka klasika 
i sigurno najjači slikarski akcenat, što smo ga dali u slikar¬ 

stvu čitavog vieka. Možda je i stoga djelovanje baš toga por¬ 
treta bilo i najjače na buduće naraštaje. 

, Priredivši u Zagrebu Kraljević svoju izložbu, ne dospieva 
više da izvede bilo koju značajniju stvar. Bavi se ilustracijom, 
drvorezima Livadićeve mistične priče, i to pod kraj života, 
kad je njegova životna snaga, iako sagorievajući već usred 
Pariza, na Brestovcu još tinjala, a u Zagrebu se brzo i mirno 
ugasila god 1913. Tako 23-godišnji Račić i 28-godišnji Kra¬ 
ljević umiru u mladosti, kad se njihove nadarenosti nisu u 
podpunosti još ni razvile. Oni umiru, ostavljajući djela, koja 
usuprot njihovoj mladosti stoje na takvoj visini, da dostojno 
zaključuju čitav razvoj našeg slikarstva u XIX. stoljeću, što 
više, njihova su djela u našem slikarstvu ujedno i početak 
novoga vieka. * 


U drugoj poli četvrtog doba, oko god. 1900., javlja se 
secesionizam i u našoj arhitekturi izrazitije i jače nego u sli¬ 
karstvu. A kako je većina naših graditelja studirala u Nje¬ 
mačkoj i u Austriji, nije nikakvo čudo, da se i kod nas u isto 
doba s neznatnim zakašnjenjem mienja sama arhitektura kao 
i u Njemačkoj. Benedik i Baranji, Grubj i Fišer, pogotovo 
Bastl, Lubjnski, Kalda i Štefan sudjeluju u tim naporima, 
čas sretnije, čas neuspjelije. Od njih se odvajaju svakako 
s većom umjetničkom razinom Schon, Marković, H. Ehrlich 
i konačno Viktor Kovačić, koji je za taj period najznačajniji 
i najviše važan arhitekt. 

Edo Schon, koji izdaje god. 1927. mapu radova V. Ko- 
vačića, s pravom ocrtava stanje našega graditeljstva ovako: 
»Od sedmog do devetog desetljeća 19. stoljeća era je po¬ 
mračenja, kako kod gotovo svih ostalih grana umjetnosti, 
tako i u arhitekturi. Umjetnički je instinkt posve zatajio i 
u pomanjkanju intuicije i fantazije, bez kojih nema prave 
umjetnosti, rađa se eklekticizam. Oponašaju se stari stilovi. 
Prežvakava se romanski i gotski stil srednjega vieka, rene¬ 
sansa i baroka, podižu se stanbene kuće i hramovi, dapače 
i industrijske zgrade i štale, da se zaodjenu u lažno ruho bilo 


koies od poviestnih stilova. Neukus i barbarstvo slave or- 
giie « »U toj atmosferi (misli se bolletika) odgajaju se na- 
ragtaji našd mlade umjetnosti, koja se nalazi tek u zametku, 

a iz koje je izašao i Kovačić«. t -i • vr • i • 

Viktor Kovačić je rođen u Lockoj Vasi kraj 

Huma na Sutli. Pravo je seljačko diete. Rano ostaje bez rodi¬ 
telja, te ga u Grazu odgaja njegov stric. Tamo polazi pučku 
i obrtnu školu i, — što je vrlo važno, — mladi je Kovacic 
još kao mladić izučio podpuno zidarski obrt. Kao ambiciozni 
dječak već je god. 1891. u Zagrebu, gdje radi u atelieru H. 
Bollea. Kroz pet godina ostaje kod Bollea i, naravno, da iro¬ 
nija sudbine bude još veća, izrađuje u toj radionici niz pro¬ 
jekata, protiv kojih će poslije najoštrije upravo on ustati. 
God. 1896. polazi u Beč na akademiju, i jkvlja se kod vođe 
moderne arhitekture u Beču, profesora Otona Wagnera. lamo 
stiže usred novog pokreta ne samo u arhitekturi vec i u 
cjelokupnoj likovnoj umjetnosti. A kako su upravo arhitekti 
bili vođe ciele te secesije, to se je Kovačić našao u žarištu 
grupacija, koje su oduševljeno propagirale oslobođenje od 
stilske arhitekture, od tradicije i akademizma. 

To je bilo doba, kad je »Ver Sacrum« objelodanjivao 
programe i manifeste, kad je cićla mladost prisizala na de¬ 
kadentne Klimtove linije i uživala u egzotičnom orientalnom 
ornamentu. Arhitektonski oblici pretvarali se u groteskne 
liane. Vijugali su se sa svim šarama oko prozora i vrata. Po so¬ 
bama su se razvukli u krivuljama svi mogući stolovi, divani 
i stolice, a tapete procvale tropskom bujnošću. Stucco se 
razpleo zidovima u najbizarnije cvjetne i biljne ornamente, 
poput spaghettija. A slike su bile ili stilizirani plakati, ili 
književnost izpričana na platnu. Za slikarstvo, kako ga je 
postavio cieli francuzki XIX. viek, nije se gotovo ni mnogo 
marilo, a ni mnogo znalo: neke impresionističke slutnje, i 
to je bilo sve. 

Tražila se duša, a servirala se ilustracija književnih mo¬ 
tiva. To je vrieme kad se motiv pejzaža dematerializirao, i kad 
se traži samo nastojanje i ugođaj, skrivena poezija stvari. 

Već smo kod prikaza B. Čikoša spomenuli značajku anti- 
naturalističku i iracionalnu, tobože transcedentalnu; ovdje 

ćemo iztaknuti još važniju značajku toga; traženje' monumen¬ 
talnog, u svrhu nalaženja stilskog jedinstva i postizavanja 
»Gesamtkunstwerka«. I to će poslije biti najvažnija značajka 
naših Medulićevaca. Muther je to u »Die Ziele der neuesten 
Kunst« 1900. točno ovako izrekao: »Samo velike linije, samo 
obojene velike plošnine smiju govoriti. Slike moraju, koliko 
imadu stila, biti samo pratnja glasbi arhitekta, one moraju 
odgovarati skladu linija zgrade.« 

Takvo se eto stiliziranje' tražilo, i tako se došlo do sece- 
sionističkih oblika, koje isti Muther jasno tumači pozivajući 
se na Puvis de Chavannesa: »Prolaze djevice u bjelini sa svie- 
ćama i izgledaju kao stupovi. Nabori na haljinama, konkavni 
i okomiti, sliče kanelurama stupovlja. I ne samo da ove gla¬ 
vne linije slijede stil zgrade. K stupovima i ravnim ljudima 
ne spadaju okrugle krošnje drveća, stoga su drveta okomita, 
kao i stupovi, izrasli u krajoliku. Pokreti ruku pojedinih li¬ 
kova točno pristaju lukovima i zabatima, koji se uzpinju nad 
stupovima.« 

Iz takvoga traženja sliedi nužno podređivanje' i slikara 
i kipara arhitektu, a tim načinom prestaje primat ili auto¬ 
nomnost slikara, koja je bila za impresionizma nesumnjiva. 
To izričemo zbog toga, što će ta misao poslije i te kako pos¬ 
tati važnom i odlučnom osobito onda, kad umjetnika arhitekta 
bude zamienio konstruktor inžinjer. 

Takve obćenite i obične zasade, koje su sadržavale svoju 
aktuelnost iznosi i Viktor Kovačić u svome programatskom 
članku, štampanom u »Životu« 1899. »Moderna arhitektura«: 
»svaki stil je proizvod svog vremena, te da se modrtni život 
ne može kretati među antiknim građevinama. — Pošto mi 
imamo sasvim drugi material — naravno je, da to mora 
utjecati i na stil —. Drugo je graditi palaču iz mramora, drugo 
graditi željeznom konstrukcijom. Novo oruđe, novi materijal, 
drugi način života, upućuje nas da se i oblik građevine mora 
mienjati. Tendencija umjetničke ciljeve spojiti s praktično- 
šču, mora da prevlađuje kod modernog arhitekta.« 

Oko tih običnih zasada vodila se' borba u svrhu očuvanja 
tradicionalnog pojma vječne ljepote, i ta secesionistička borba 
nije značila neki nov umjetnički pokret, koliko je to više 

bilo življe i mlađe kretanje. Po svojim likovnim realizacijama, 
ne po parolama, bio je to nesporazum, koji je svakako imao 
i svoju dobru stranu, da je djelovao agitatorski, te probudio 
zanimanje i pažnju za samu umjetnost. »Bei uns wird nicht 
fiir und gegen die Tradition gestritten, wir haben ja gar keine'. 
Es wird nicht um irgend eine Entwicklung oder Veranderung 
in der Kunst, sondern um die Kunst gestritten. Unsere Se- 
cession ist also ein agitatorischer Verein.« (H. Bahr). 

I naš Ver Sacrum — Hrvatski Salon 1898. kao jeka toga 
bečkog strujanja, ima u svome programu sličnu agitatorsku 
pointu. 

U svojoj brošuri »Secesija« 1898. postavlja Pilajr za 
našu Modernu ove četiri programne točke: 1. Nikakva škola 
— sloboda stvaranja, umjčtnik je suveren, koji ima umjetnost 
obogatiti elementima modernog života. 2. Moderna umjet¬ 
nost naša mora biti svakom razumljiva i zbog toga mora biti 
jednostavna. 3. Moderna je umjetnost za sve, ne za pojedmce, 
i 4. Moderna mora provesti oštru borbu protiv dviju zasebnih 
mjera (muzej i obični ukus) kao i borbu protiv dvaju zasebnih 
morala, jednoga javnog i drugog privatnog. 

Kod nas su te programatske izjave i sva ta nastojanja 
bila žestoko napadana. Vodile se papirnate vojne pro i contra, 
pisale se brošure, obrane, pamfleti i čitave razprave. I kad se 
danas sve' to promotri, čini se, da je ciela ta polemika, koja 
je godinama trajala, bila i onako bez rezultata; štaviše, oni 
isti mladi, koje su tada žestoko obtuživali kao revolucionarce, 
anarhiste, socialiste, tuđe plaćenike, ateiste, kao ljude protiv 
Boga, vjere i domovine, kao rušitelje svega narodnoga, neke 
opasne internacionaliste, koji šire nemoral i kvare mladež, 
danas ti isti gotovo istim frazama, doslovno istim, pohijaju 
današnje mlađe! Dakle više sukoh naraštaja, nego sukoh na¬ 
čela. 

A u stvari je ta naša Moderna bila sve prije, nego revo¬ 
lucionarna, a ponajmanje je bio revolucionaran arhitekt 
Viktor Kovačić, koji se je odmah nakon svog dolazka u Za¬ 
greb pridružio Modernoj i pomogao kod opreme vanjskog 
lica revije »Život«. 

Danas možemo mirno utvrditi, da Kovačić nije nipošto 
hio revolucionarac; naprotiv po svojem shvaćanju i po svojem 
stavu spram cjelokupne umjetnosti, a napose spram arhitek¬ 
ture’, bio je do srži konzervativan. Tipični eklektik, koji je 
ukusno i vješto znao iz gotovo svih epoha izabrati kostim za 
svoje građevine. Prema modernom kiparstvu i slikarstvu dr¬ 
žao se negativno, za glasbu i za teater nije imao osjećaja, iako 
t* njegovim radovima ima dosta scenografskih elemenata. 
Njegove simpatije pokazuju renesanske replike u umjetnom 
kamenu, koje je liepio po svojim zgradama. Sve, što je' hilo 
starinsko ili barem starijeg datuma, bilo mu je bolje od onoga 
što je iz današnjice. Zaljubljen u sve jučerašnje, nije mnogo 
mario, da za potrebe današnjice traži nov izraz. Pasatistički 
zanos za sve prošle velike epohe, umjetnosti mnogo ga je puta 
zaveo, da zanieče one glavne istine, koje je' upravo on sam 
objavio kao program u prvom svezku »Života« 1899.: »Mo¬ 
derna arhitektura zatieva logičnost i praktičnost. Logično da 
građevina bude prama materijalu i konstrukciji komponirana 
— a praktično, da zaista odgovara potrebama, radi kojih je 
građena, i milieu. Na primjer: Parlamenat građen u antiknom 
stilu. Moderna to ne prihvaća jer nema razloga. Parlament 
koji je građen tobože u antiknom stilu — u istinu nije anti- 
kan. Bit će fasada sa stupovima . ..« 

I kad god se od tih temeljnih zasada udaljio, bile' su mu 
građevine slabije, a što se više držao tih principa, gradio je 
uspjelije. Pojedine osnove, kao neke adaptacije ili regulacije, 
pa ona osnova regulacije Kaptola odavaju umjetnika, koji je 
instinktivno pogodio pravo i ukusno rješenje. Zato mu je te¬ 
meljna ideja regulacije Kaptola izvrstna. U detalju izlazi po 
tim nacrtima Kovačić kao sakupljač starina, što je u istinu 
i bio, samo što je prošao secesionističku školu. Utjecaja td 
škole (kuće u Marovskoj ulici) riešio se dosta brzo, i to tako 
da se izpomogao starim uzorima. 

Njegova regulacija Dolca (nesvršena) pošla je izpravnim 
putem očuvanja starih građevnih objekata, i rješenje toga 
problema bilo je u svakom pogledu sretnije od današnjega, 
gdje su postavili ogromne blokove zgrada, koje nemaju ni¬ 
kakve veze 8 crkvom sv. Marije, a da spasu onu neskladnost, 
projektirali su pre'd crkvom nekakvu kulisu. 

Prigovor, da je Kovačićev nacrt cieli problem riešio su¬ 
više slikarski, ne može stajati, jer mu je to u ovom zadatku 
bila upravo najveća vrlina. 

Crkva sv. Blaža rodila se na putu između Venecije i Ra¬ 
đene — »An der Quelle sass der Knabe«, piše Kovačić — u 
Zagreb, i mora se priznati, da je na izvoru učio, ali nije ko¬ 
pirao, već je stvorio za tu crkvu originalni građevni jezik, 
i ako s tuđim riečima. Velik monumentalni prostor, skladan 
i miran, širi se' logično, i raste povezano s jednostavnog kriza. 
Nekoji su dielovi te crkve osobito uspjeli, sretno postavljeni 
i po proporciji i po materialu. Toranj se tim uspjelim dielo- 
vima ne može pribrojiti. Unutarnja je dekoracija (nesvrsena) 
zamišljena prema starim uzorima; mramorom opločeni donji 
dielovi zidova služe za podlogu ostaloj dekoraciji; skulpturi 
i mozaiku. Na projektima za glavni oltar nalazi se kompro¬ 
misno rješenje, ili da bolje kažemo, vezivanje ideje' ciborija s 
kamenim paravanom. To nepodpuno rješenje zadataka prema 
vlastitim izjavama zabacio je poslije Kovačić, izražavajući 
jasno svoju sumnju, da bi onakav paravan od kamena pris¬ 
tajao u onaj skladni prostor. 

Uz sv. Blaža, Burza je najveća i najzahvalnija zadaća, 
koju je Kovačić dobio za izvedbu. Ona je po vanjskoj svojoj 
strukturi negacija onih gore navedenih zasada: ona je naime 
klasicistička, i po tome je njezino vanjsko lice pravi anah- 
ronizam. Radi toga i ne možeino ubrajati Burzu među uzorne 
radove Kovačevićeve. Takvi radovi nastaju samo onda, kad 
umjetnik ukruti nove današnje potrebe i te poveze u savrše¬ 
nom novom obliku o svoje vrieme. Bliža je tom savršenstvu 
unutrašnjost burze, a osobito prostor pod kupolom, koji je 
zaista najljepši prostor u Zagrebu. Pogrješka je ciele zgrade u 
‘ tome, što nema dovoljno jake podloge; one preslabe ste'penice 
ne mogu pridržavati golemo tielo zgrade s velikim stupo- 
vima i praznim jakim zabatom. Ciela zgrada izgleda, kad ju 
promatramo izvana, kao da se svojom težinom ukopala u tlo. 
Krivnja za tu pogrješku nije bila toliko arhitekta koliko onih 
koji su takvu monumentalnu građevinu diktirali na onaj iz- 
sječak, jer se na njemu nisu mogle načiniti ni brojnije ni veće 
stepenice. 


Kovačiću nije bilo suđeno doživje'ti unutrašnje uređenje 
ni^ sv. Blaža ni Burze, a baš je on bio rođen dekorater ponu- 
trice. Prostor je znao oživjeti spretno i ukusno. Dokaz su 
tome mnogi interieuri u Zagrebu i u zagrebačkoj okolici. 

Dekorater Kovačić, možda izpravnije rečeno aranžer, s 
velikim je poznavanjem razmještao staro posoblje, ćilime, ta¬ 
pete i ostali pribor, kao stare slike, porculan ili staklo. Novo 
jđ posoblje ili pribor odbijao. Kao pravi eklektik tražio je 
uviek stare ili bar starinske predmete, već uvedene i vjeko¬ 
vima posvećene. 

U tome leži jedan od tolikih razloga, zašto Kovačić nije 
mogao biti osnivač i promicatelj našega umjetnog obrta kao 
posebne i originalne grane u našoj mladoj umjetnosti. Kao 
simpatizer i dugogodišnj’i prijatelj arhitekta Loosa nastojao 
je da bar donekle primie'ni kod nas njegova točna opažanja. 
Kovačićeva fanatična mržnja na svaki ornament proizlazi 
iz Loosa, i dobro je poznata. Svakako je opravdana, kad se 
sjetimo, što se sve shvaćalo kao posebno »naše«, i kako sć 
je to fantastično glupo i nelogično primjenjivalo, a kako se 
još i danas na žalost primjenjuje. 

Purističke Loosove teze o ornamentu, za naše prilike 
vrlo zdrave i dobre, nisu se smjele pretjerivati. A na temelju 
tih teza negirati mogućnost razvitka našega umjetnog obrta, 
bio je absurd. Stajalište, koje' je često zauzimao pokojni Ko¬ 
vačić, bilo je čisto niekanje, te je po tom značilo kočenje rada 
na tome za sve nas vrlo važnom području. Komotno staja¬ 
lište, da gotove stare oblike naši obrtnici jednostavno kopi¬ 
raju, bilo je snobovske i jalovo, protivno svakom razvoju. 
Takav eklekticizam ne samo da koči, nego i u korienu ubija 
svaki razvitak. Uza sve to valja priznati, da je Kovačić na 
naše obrtnike vršio velik utjecaj, jer ako i nije tražio novu 
i izvornu formu, tražio je prije svega kakvoću svake radnje, 
svakoga i najmanjeg komada, koji mu je trebao za zgradu. 
Zato još i danas, kad koji majstor hoće da iztakne koji svoj 
posao, sjeća se Kovačića i hvali svoj rad tako, što kaže, da bi 
i sam Kovačić njime bio zadovoljan. A Kovačića je bilo težko 
zadovoljiti! 


Gore spomenuti purizam nije se kod Kovačića izraža¬ 
vao samo u dekoraciji, ili kod izradbe posoblja ili predmeta 
umjetno-obrtne struke, nego pod kraj njegova života vidimo, 
da mu sve zadnje stvari nose pečat purizma. Odbacivši sve de¬ 
korativno i nebitno, gradio je Slaveks i palaču na Sajmištu, 
obazirući se samo na proporciju i jednostavnu ritmiku ploha. 
Jednostavne fasade zadnjeg perioda pokazuju Kovačića kao 
podpuno staložena majstora. 

Kod malih Kovačićevih vila opaža se utjecaj engles¬ 
kih uzora, i to više po unutrašnjoj razdiobi, nego po vanjskom 
obliku, koji je više južnjački, mediteranski. Svakako je Ko- 
vačićeva zasluga, da je uveo u takve male kuće englezki na¬ 
čin razpoređivanja; halle su po njemu ušle u naše kuće, kao 
što su i oni karakteristični vrtovi, oko vila ukusno smješteni 
i izgrađeni, preuzeti iz etaglezke arhitekture. 

Najsimpatičnija je među tim malim vilama ona drvena 
u Bosanskoj ulici. 

Promotrimo li uglavnom cieli Kovačičev rad, lako ćemo 
mu naći ove glavne značajke: Veliki njegov talenat bio je 
dar pravoga rođenog umjetnika. A najvažnija poluga toga ta¬ 
lenta bio je ukus i profinjeni osjećaj za dobar izbor uzora 
i pravilno njihovo primjenjivanje. Ne toliko konstruktor, ko¬ 
liko slikar i aranžer, obavio je u našoj arhitekturi kao 
pravi pionir važne’ primarne predradnje. I ako eklektik i ko¬ 
lebljiv, gotovo impresionist, izvršio je blagotvoran utjecaj na 
cieli današnji naraštaj, podižući važnost graditeljstva i kva- 
litet obrta. Gotovo da bismo smjeli reći, da je taj blagotvorni 
njegov utjecaj za nas možda važniji nego sam rad, jer tome 
utjecaju zahvaljujemo najprije, da se je kod nas arhitektura 
uobće počela modernije shvaćati. A onda, njegovim je radom 
graditelj prestao biti, bar u teoriji, birokrat. Umjetnik je pos¬ 
tao glavnim idejnim pokretačem, dobivši i teorijski vodstvo 
u ruko. Konačno, ako Kovačić i nije kao učitelj bio nikakav 
predavač, stvorio je svojom kritikom, svojim autoritetom i 
svojim mučnim radom dobar i solidan podmladak. 

Kovačić je kao čovjek posebno veliko poglavlje. Razu- 
mije'mo li prilike, u kojima je živio, razumjet ćemo i njega. 


Riedki su ga voljeli. Dosta ih je bilo, koji su ga toleri¬ 
rali, a najviše je bilo onih, koji su ga s antipatijom susretali. 
A s njim je doista i bilo težko: osjetljiv, tvrdoglav, prepo¬ 
tentan; prema slabijima grub i osoran, a prema jačima las¬ 
kav, umiljat; indolentan, nekolegialan. (I. natječaj za stube 
pred kolodvorom). Kretao se među ljudima kao kakav veliki 
gospodin, usluge je primao od drugih kao naravnu stvar, kao 
da tim primanjem dieli posebne milosti. Izoliran, postao je 
čudak; bohem, koji je predstavljao aristokrata. Takav je ostao 
u uspomeni većine. Oni pak, koji su ga snosili, upamtili su 
ga kao dosjetljivog i duhovitog šaljivdžiju, čiji je sarkazam 
pogađao duboko i točno, i čiji je instinktivni ukus s lakoćom 
određivao svakomu njegovo pravo mjesto. Zaokružene nao¬ 
brazbe nije imao, ali je zato znao sve manjkavosti vje'što pri¬ 
kriti. 

A oni malobrojni, koji su ga u istinu voljeli, znali su, da 
se u njemu krije čovjek umjetnik, čovjek od vriednosti, skep¬ 
tik spram svega, a najviše spram sebe, čovjek patnik, izranjen 
i izmrcvaren okolinom. Znali su, da je u njemu negdje du¬ 
boko sakrita težnja za drugim, ljepšim i skladnijim svietom, 
nego što je ovaj naš. Znali su, da u svojoj mansardi crtka na 
svoje papire zanose i sanje o izlazu iz sve'ga ružnoga, kaotič¬ 
nog i prljavog, da se zanosi maštom za dalekim nekim ima¬ 
ginarnim New-Yorkom, za neboderima, da živi kao malen 
dobar dečko u svojoj naivnoj iluziji o dalekoj nedohvatnoj 
Slobodi, u sjeni koje počiva ljepota, i da sanja o dalekim 
perspektivama, plavim nitima, kao o finim pređama, kristal¬ 
nim arhitekturama, o novim ljepotama — sanja i čezne . . . 

Viktor je Kovačić po čitavome svome radu pripadnik 
tragičnog naraštaja, koji upravo živi u doba, kad se staro sve 
obezvriedilo, razriešilo u svoje početne dielove, a novo se 
nije još stvorilo. On djeluje u vrieme, kad smo na prekretnici 
i, recimo otvoreno u kaosu, kad se nalazimo ne samo pros¬ 
torno, već i vremenski između prošlosti i budućnosti kao u 
kakovu praznom ponoru, u nekoj zoni između dviju neprija¬ 
teljskih fronta. Osjećati i nositi na sebi težinu pogrješaka 
XIX. stoljeća kao tradicionalni balast, a ujedno nositi vje¬ 
rovanje i spoznaju o drugom, boljem, pametnijem i budu- 


181 



ćem, to je’ značila pojava V. Koračića. Ona logično zatvara 
cieli krug razvitka našega graditeljstva, početoga svietlom 
pojava Felbingera. Pojava V. Koračića sigurno nije što se 
tiče graditeljstva nikakav reasume ili sinteza XIX. stoljeća, 
niti ona znači otvaranje novih putova, nego je on tek najpo- 
zitivniji i najdarovitiji predstavnik svoga doba, pokazujući 
jasno svojim namjerama smjer, kojim će udariti novi naraštaj. 

POČETAK XX. VIEKA 


I. 

Nije nenadano i neočekivano zinuo ponor poput otvo¬ 
rene rane izme'đu prošlog i današnjeg vieka svjetskim ratom 
razkrivajući krvave i gnojne ponore. Nisu bile ni jedino one 
mutne slutnje, što su u nama svima nagovještale buduće po¬ 
trese. Davno već prije sveobćeg loma podrhtavali su truli te¬ 
melji dotrajalog vieka pod prividno mirnom korom. Čula se 
pače od vremena na vrieme mukla tutnjava, do nas je dopi¬ 
rala tek slaba njezina jeka. I nije se točno tada razabiralo, 
da li je to mrmor daleke grmljavine', dok je još nebo bez 
oblaka ili je to huka u podzemnim rupama izpod tanke kore. 

Istina 'jest, da je tad na koncu vieka carevala na površini 
ponad nevidljivih ponora sitost i privid zadovoljstva. Brzi je 
i ogromni tehnički napredak ostvario taj privid. U to su se 
vrieme počela prva krila dizati spram azura — čovjek je 
ostvarivao svoje davne snove, nadvladavajući — dnevno sve 
više prostor i vrieme. Postajao je taj čovjek XIX. vieka dne¬ 
vno sve samosvjestniji; i ludo pouzdanje' bilo je sve jače, a 
vjera u napredak nije znala više za ograničenja, još manje za 
bilo kakve zapreke. 

Nu kraj čitavog takvog zasićenog stanja javljao se umor, 
od nekale su izniknula što više razna prividjenja. Dotakli 
su dvonošca — nadčovjeka prošlog vieka crni kraci sumnje 
i straha. A kako je na vjekovnim prekretnicama i u takvim 
stanjima umjetničko stvaranje obično ono, u čijim se tajnim 
zapisima najprije čita diagnoza, to se ona mogla i na toj pre¬ 
kretnici izmedju XIX. i XX. stoljeća jasno pročitati u umjet¬ 
ničkom izrazu. 

Čitao se ne'mir sa svih izraza. Iza tih nemira zjapile su 
crnine i ponori. Iza šarene se magle raztvorili oblici i zinula 

praznina. Rasla su suluda i nakazna snoviđenja, što su se po¬ 
klapala s izrazima nedorasle djece i izrazima ludnice; a umor¬ 
ne i prezasićene sviesti odkrivale su u nacerenim maskama 
divljačkih plemena Afrike i Polinezije spasonosni novi uzor. 
Još i prije te lomljave oblika umjetnici su već i onako bez¬ 
broj puta izprekrenuli sve stranice' poviesti umjetnosti tra¬ 
žeći u starim davnim realizacijama uzore i podražaje. Tražilo 
se medju arhajskim ukrućenostima liek za vlastite nemire, 
a arhajski je smiešak morao dati odgovor na upitnik, koji je 
svaki dan bio veći. Na taj su se način ne'prestano ponovno fri¬ 
zirali stari oblici i podmetali kao posljednje senzacije. Nu 
kraj svih tih traganja i prerušavanja nemir je rastao dano¬ 
mice. Danomice je poprimao ludji i stravičniji oblik. Kesio 
se sa slikarskih platna izmeđju pomjerenih plošnina, grčio 
se u razvučenim sadrenim praznim gestama. Tako su na prie- 
lomu vieka ostvarena na likovnom području groteskna raz¬ 
mrvljena uda, složene kocke i prizme u šarena strašila, iz- 
kešena blesasta lica, bolne grimase i činilo se na mahove, da 
to nisu likovna ostvarenja, već neke patoložke dokumenta¬ 
cije posložene s ukusom i izvedene s mnogo darovitosti. U 
tom sasvim fantastičnom vrtlogu linija, različitih oblika i 
kreštavih boja pružale su si ruke primitivnost i rafiniranost. 
Dotakle se dvie skrajnosti. 

I isto gradjevinarstvo kao da je izgubilo u to doba svoju 
nutarnju vezu. Obrisi su zgrada poprimali neobične oblike, 
plošnine zidova šarenile se u raznim tvorivima. Po njima su 
se protegle i izpele pletući se u nemirnim krivuljama čudne 
biline. Namrežkani dovratnici i prozori otvarali su se poput 
ždriela nekih zmajeva ili utvara, krovišta su se' nakostriešila 
u silhuete predpotopnih čudovišta. 

I činilo se kao da se sama materija otela i izmakla iz 
ruku tih graditelja, kipara i slikara, pa se slobodna i oživ¬ 
jela demonski miče i tetura pijana nekom kraju; takav je 
bio izmak vieka i tako je počeo novi viek. Sve se to zbivalo 
u likovnom svietu uz krik i urlik, glasbu i umjetnu buku. 
Vilo se to kolo uz crnački ritam, uz bučnu pjesmu i razula¬ 
reno veselje, uz proteste i kletve' i izpoviesti. Prividjalo se. 


kao da je neki šareni ogrotnni cafechantant bio posljednja ste¬ 
penica umieća prošlog vieka. 

Svi ti krikovi, te konfesije, taj podcrtani narcisizam, ti 
slomljeni oblici, to šarenilo, što je iskrilo starež i nije bilo 
drugo nego znak — neko predskazivanje. Bio je to u stvari 
veliki drhtaj, kojim je zadrhtao sviet davno prije proloma i 
sloma. Javljajući novi viek i novo mutno vrieme. 

I k nama je stigla predobjava takve naravi, prošli su srsi 
i našom zemljom taknuvši onu sasvim plitku površinu. I kod 
nas se čuo taj odjek, zatalasao je val sveobći i naša stanja. 
Stigao je do nas nešto kasnije i poljuljao našim životom na 
sasvim osobiti način. Istina, amplituda kuta gibanja bila je 
srazmjerno manja, jer su i prilike bile u našoj sredini sitnije. 
Nu svakako je to gibanje imalo i posebne značajke. 

Kao što je slučaj kod svih razvitaka na periferijama, 
tako se i naš likovni razvitak odvijao sa zakašnjenjem, na isti 
onaj način, kako se' to naše zakašnjenje pokazivalo tokom 
čitavog XIX. stoljeća. Naš je razvoj bio i značio početak, isto¬ 
dobno kad se je razvojna linija u velikim zapadnim sredina¬ 
ma približavala svome' koncu. I naš je početak sliedio i uzi¬ 
mao kao uzore zaključne faze već dotrajalog razvitka, ne¬ 
majući nikakve predhodne likovne tradicije. I dok se je na 
zapadu logično likovni krug zatvarao i dok se završavao jedan 
ciklični period, mi smo s čitavom četom mladih i sirovih da¬ 
rovitosti počimali upravo s onim, čime su drugi svršavali. Na 
taj je način i razumljiva ona veza izmedju mladosti i siro¬ 
vosti i tipičnih značajka decadence, koju su nosile naše li¬ 
kovne realizacije, na prielazu stoljeća. Jasna je i tako zna¬ 
čajna ona sasvim naročita smjesa čile i snažne mladosti upravo 
prenapetosti romantičke s elementima prezasićene i staračke 
izražajnosti, što se izživljuje ili u davno mrtvim kalupima ili 
u senzacijama mode. Te veze' suprotnosti i ta osobita smjesa 
naravno prečesto je poprimala u likovnom groteskno nar 
ličje. Čitav se naš likovni razvoj odvijao ubrzanim tempom, 
jer se je nastojalo nadoknaditi zakašnjenja, te se tim ubrza¬ 
nim tempom nastojalo uključiti u sveobće svjetsko gibanje. 
Zato nije nikakvo čudo, da su pojedina ostvarenja u velikom 
svom broju nosila značajke improvizacija, a nisu imala zna- 

čajke mirnog i predanog rada. A takav rad je bio bezuvjetno 
potreban, jer je' nakon pionirske djelatnosti umjetnika u Hr¬ 
vatskoj u XIX. vieku, te nakon pribiranja oko zagrebačkog 
središta na prielazu vjekova bilo je prieko potrebno, da se 
ona početna faza svlada, te da se ostvare konačno osnovice 
ne samo ekonomske, već umjetničke na kojima bi osebujni 
dalnji rast bio moguć. Drugim riečima trebalo se uzpeti na 
prvu i najstrmiju stepenicu, a to se nije moglo polučiti kraj 
najdarovitijih improvizacija bez fanatičnog rada, koji je imao 
sasvim druge zadatke, nego što je to imao pionirski rad pre- 
djašnjih generacija. A činilo se, da se upravo takvom radu 
protivi sve: prilike, sredina, klike, temperamenti, pojedine 
naravi umjetnika, bolestne ambieije, diletantizam, lienost, 
padanje u kič, neupućenost, neobrazovanost, a ponajviše i 
prije svega neimaština i bieda, te prema tome svakodnevna 
borba za koricu kruha. Da su u toj borbi pobjedjivali redovno 
oni, koji su bili više umjetnici života nego što bi bili u istinu 
umjetnici, to je pravilo u našoj sredini vriedilo od davnine 
kao zakon. Taj je zakon tim više razumljiv, kad se uoči činje¬ 
nično stanje, da su naša likovna strujanja i naši napori bili 
uz neke izuzetke bez veze, koja bi ih bezuvjetno vezala o 
sredinu. U većini su se sva ta nastojanja i svi ti napori raz¬ 
vijali pod vanjskim utjecajima, razvitak je polazio odozgo 
prema dolje. Likovni se izraz naturavao, naturavala se ta naša 
umjetnost, jer ona nije rođena spontano po potrebi sredine. 
Naravno da prema tome nisu ni bili regulirani ni kanalizi¬ 
rani prema istim potrebama umjetnički izrazi. I sasvim je 
logično, da takove izraze nije sredina ni primala, ni mogla 
primiti. Ovako narinuta umjetnost bila je za tu našu sredinu 
puka dekoracija. Navodno su je primali oni dosta malobrojni 
tako zvani inteligenti, koji se kod nas uviek izprsuju i iztiču, 
kako staru i veliku kulturu imamo. Toj malobrojnoj inteli¬ 
genciji, kao da je bilo jedino do toga, da mi pokažemo na 
našu likovnu umjetnost, kao što to čine i drugi narodi. U 
bliži kakvi dodir nije taj gornji sloj, ta inteligencija, ni došla 
s našom umjetnosti, te prema tome nije ni mogla umjetnička 
djelatnost mnogo utjecati na taj sloj, a niti za nj značiti. U 
stvari jedni su shvaćali umjetnost kao nuždnu i potrebnu de¬ 


koraciju, drugi su opet držali, da je ta ciela muka i patnja 
oko nekakvog našeg likovnog izraza neozbiljna i da znači ne- 
častno gubljenje vremena, nedostojno ozbiljna čovjeka. Tre¬ 
ćima je opet bila umjetnost skroz na skroz nepotrebna šar- 
latanerija, koja šarlatanerija, kad osvoji svojom vještinom no¬ 
vac i po tome družtvenu poziciju, onda imponira, postaje vri- 
edna svake časti i svakog priznanja ne po svojoj darovitosti 
ili po ostvarenim djelima, već po čeku, koji se izplaćuje u 
banci ili po osvojenoj sinekuri na beamterskoj ljestvici. 

Takve su tužne i žalostne značajke, koje su označivale 
odnos naše sredine prema umjetnosti. I veliko je čudo, gotov 
paradoks na prvi pogled, da su se mogla uobće' bilo kakva li¬ 
kovna nastojanja razvijati, podržavati i konačno održati. Što 
više ti su naši likovni napori poprimali na mahove privid ve¬ 
likog i bujnog likovnog razvitka, koji je na daleko pretekao 
razvitak drugih grana umieća kao što je to glasba ili knji¬ 
ževnost. Nu to je bio privid, koji je mogao u našoj neupuće¬ 
noj sredini — što se tiče umjetnosti — vriediti kao zbilja, 
a pogotovo kad se je o tome bubnjalo i telalilo na dugo i ši¬ 
roko u svim registrima. Stvarnost je bila sasvim drugčija, 
istina pošlo se je i polazi se dnevno sve više u širinu u samom 
likovnom razvoju. Rasla je od početka vie'ka i raste nepre¬ 
stano kolikoća likovnih realizacija. Trajno se uvećava broj 
likovnih radnika. Nu s tim se brojčanim pojačanjem i uveća¬ 
njem nije ojačao i kvalitet samog likovnog posla, već napro¬ 
tiv čini se, da se taj kvalitet samim proširenjem i ojačanjem 
kvantiteta oslabio i time se nije već prije postignuta razina do¬ 
stigla, već se ona naprotiv snizila. Da je tome tako govori slie- 
deća činjenica, koju može svatko — poredjujući bilo koju ju¬ 
čerašnju ili današnju likovnu realizaciju — radu Račićevom 
potvrditi. Naime u četvrtom desetljeću nakon smrti J. Račića 
ne postoji u čitavom likovnom razvitku kod Hrvata kroz če¬ 
tiri decenija i jedno slikano platno, koje bi tehnički i umjet¬ 
nički bilo na istoj razini i koje bi bilo toliko u sebi zaokru¬ 
ženo i gotovo, kako je to slučaj recimo kod Račićevog »Pont 
des arts« (Pont neuf). Kraj brojnog prirasta novih, mladih, 
sirovih i čilih darovitosti ne bi još po sebi bilo takvo nesum¬ 
njivo spuštanje razine i obćenito slabljenje kvaliteta neko 

naročito zlo; ali to spuštanje likovne razine prati ujedno i 
najopasniji kompromis, kojim su pomjerene' nuždne granice 
između umjetnosti i poluumjetnosti, između umjetnosti i kiča 
i dilentatizma. Kod takvog nedozvoljenog miešanja redovno 
nadvlađuje kič i diletantizam u sredinama, koje su tako ne¬ 
upućene i tako nespremne za likovnu djelatnost kao što je 
naša. 

U takvom stanju postaje kič i dilentatizam ne samo šte¬ 
tan, već i opasan po čitav razvitak i u onim skromnim raz¬ 
mjerima, kakvi su to bili do sada nakon pionirskog odsjeka. 
To tim više, što je nasrtljivost i poplava poluumjetnosti, 
kiča i diletantizma obća pojava na početku vieka, a nijć 
možda neka naša posebna. 

Pojava poluumjetnosti i diletantizma prati svaki razvitak 
umjetnosti, i kad je u takvom razvitku uzlazni zamah vidljiv, 
kojim vlada izrazita jaka i povezana snaga istovjetne volje 
za oblikom, tad poluumjetnost i diletantizam može kr,aj te 
svevladajuće umjetničke volje jednog perioda ostvariti u sjeni 
pravih darovitosti i vriedne, što više i koristne realizacije na 
području liepog; naprotiv kod silaznih perioda, kad nema 
više takve sveobuhvatne volje, ta poluumjetnost i diletanti¬ 
zam preotimlje maha i guši umjetničko stvaranje. Takav slu¬ 
čaj je hio koncem helenizma prije podpunog razpada an¬ 
tiknih izraza, u to je vrieme naime poluumjetnost, kič i dile¬ 
tantizam preuzeo vodstvo i umjetnički je izraz u pravom smi¬ 
slu prestao. 

Nešto slična bilo je na pomolu vieka, kad smo mi tek na 
početku izlazili iz pionirskog i pripravnog perioda konca XIX. 
stoljeća spram dalnjega razvitka. I u tom prielazu jasna je 
dalnja činjenica, da su umjetničke vriedne naše' realizacije 
bile tek pojedinačne od vremena na vrieme kao neki sretni 
slučaj, kao svietla točka u mutnom i maglenom trajanju, a 
da one nisu bile vezane o neki bujni i veliki razvitak, nego 
o napore pojedinaca i to riedkih. Rari nantes in gurgite 
vasto!! Riedki su bili oni, koji su odoljevali lievo i desno; uz- 
trajali uz sve nesporazume u tom »bujnom i velikom raz¬ 
vitku«, u tom šarenom prividu usred biede na liniji kvaliteta. 
Ti nisu tražili ni slavu ni karieru, ni lagodni život, nego is¬ 


kreni izraz. Čas su to bili neki nevjerojatni Don Kihoti, čas 
su to bila tragična lica, koja su svršavala ili samoubojstvom 
ili ludnicom ili težkim patoložkim solipsizmima razapeti iz- 
medju očaja i rezignacija vegetirajući osamljeni od dana u 
dan beznadno i bezpomoćno. 


II. 

Ma da je čitav takav razvitak sa svim svojim značaj¬ 
kama bio neke vrste rezultanta naših prilika, sve te značajke 
govore o svemu prije nego o organičkom i zdravom rastu. A 
darovitosti su se javljale svakim danom sve više i svakim 
su danom bile brojnije. Bez obzira da li je taj razvitak bio 
zdrav ili imao značajke bolesti, on je bio nošen početkom 
vieka darovitom mladošću. Već sam nastup te mladosti morao 
je voditi do sukoba sa starijom generacijom pionira. Tako 
se je u našoj zemlji prelom vieka ponajprije ukazao kao smje¬ 
na generacija. U današnjoj perspektivi pokazuju se protiv- 
štine izmedju tih naraštaja sasvim drugčije, nego što su se 
činile u vrieme dogadjanja. U stvari to nije bio samo neki su¬ 
kob umjetničkih načela ili sukoh raznih shvaćanja ili političko 
razilaženje ili socialne razlike ili ohično takmičenje i horba 
za kruh i mjesto; i toga je bilo, ali uza sve te komponente 
bila je protivština dublja. Taj je sukob neminovno pokrenuo 
čitavu problematiku našeg likovnog postojanja, još više, on je 
postavio otvoreno pitanje samog raison d’etre-a likovnog 
stvaranja u našoj domovini. Nije se radilo prema tome o 
umjetničkim načelima, već o našim umjetničkim počelima, 
i čitavu tu proble'matiku kao otvoreno pitanje trebalo je po¬ 
četi rješavati. 0 svemu tome nije stariji naraštaj ni sanjao, 
a kamo li da bi mogao pristupiti bilo kakvom rješavanju. Jer 
i nije bilo u pitanju tada neko autonomno održavanje i osva¬ 
janje nekih položaja ili pitanje podržavanja čitavog proviu- 
cialnog likovnog trajanja, što u glavnom karakterizira rad 
u XIX. stoljeću, već je zamah te mladosti segnuo dalje. Ocje¬ 
njujući danas u dosta već preglednoj perspektivi čitavo to 
strujanje, mora se utvrditi, da je sam taj zamah, taj elan 

mladosti bio mnogo važniji nego polučeni rezultati, jer nas 
j^ taj zamah ipak donekle razriešio provincialnih spona, pro¬ 
širio vidokrug i konačno pokušao postaviti izpravno mjerilo 
vrjednota. 

Početno su tu mladost sačinjavali većinom umjetnici iz 
dalmatinske Hrvatske ili bolje rečeno jezgra i glavno lice te 
mladosti bio je Ivan Meštrovič (1883.). Tada se je naime 
ostvarila po prvi put posebna naša likovna grupacija s izra¬ 
zitom nacionalističkom ideologijom. K toj se grupaciji nešto 
kasnije pridružuju gotovo sve mlađe sile. Osniva se .zasebno 
družtvo mladih pod imenom »Medulić«. Najpozitivnije c tem 
skupu mladosti bio je ne'sumnjivo zanos i oduševljenje, ko¬ 
jom se ta prva naša likovna radna zajednica uputila na po¬ 
sao. 

Program je tih oduševljenih Medulićevaca bio stvoriti 
narodnu umjetnost na temelju narodne junačke pjesme, te 
se afirmirati svojim kipovima i slikama kod kuće i u inozem¬ 
stvu, kao kulturna i politička posebna jedinica bez tudje su¬ 
premacije ili tudjeg likovnog kalupa — jednom riečju htjelo 
se na likovnom području postaviti se' konačno na vlastite svoje 
noge. Kako je slučaj kod svake mladosti, da njezin subje'kti- 
vizam sastoji u sadržaju, koji sveobuhvatno izpunjava i vlada 
u samom ja, to je i razumljivo, da je stavila i ta naša likovna 
mladost, prije svega sadržaj na prvo mjesto. Sadržaj je bio 
kult heroizma i junaka,, borbe i oslobadjanja. Sam likovni 
oblik nije za tu mladost bio prema tome ono najvažnije, stoga 
se i zaostalo u ilustraciji i u improvizaciji. Što je nadvladalo 
kako. 

A kako su se u to vrieme počeli odvijati obći i unutarnji 
dogadjaji velikom brzinom, tako su ti dogadjaji ne samo po¬ 
meli i zanieli čitavo strujanje, već se to strujanje, sasvim 
likovno, našlo usred sredine samih dogođaja i postalo od 
početno navodnog kulturnog strujanja čisto političko. Tako 
je razumljivo, da je politička misao nadvladala umjetničku, 
programatičke realizacije su vriedile više nego umjetnička 
vrstnoća. Tako su nastale romantičke improvizacije umjesto 
gotovih i skladnih djela. Ilustracije velikih razmjera mjesto 
likovnih plastičnih vrjednota. Zato je čitava dinamika, koja 

se je nesumnjivo očitovala u tim kipovima i na tim oslikanim 
platnima, nosila u sebi biljeg patetične' žurnalistike te po tom 
površnosti i praznoće, kao što su to isto nosile zvučne i bli¬ 
stave, ali prazne danunzijanske fraze Vojnovića ili još gore, 
što je nanosila ona poplava rieči Milana Marjanovića u po¬ 
višenom tonu nejunačkom vremenu u prkos. 

Taj prkos bio je prosvjed, i popratna buka oko tog pro¬ 
svjeda nejunačkom vremenu slila se s obćim drhtajem, koji 
je istodobno prolazio svietom. I ta parola, koja je prvotno 
zvučila kao neka bohemska tirada, pokazala se u kasnijim 
zbivanjima sve do današnjice kao jasni predznak i točno 
predviđanje. Mi smo uistinu ulazili u drugi period, u čitav 
jedan ciklus junačkog vremena, ali koje je sasvim drugačije 
izgledalo u stvarnosti, nego što su to Medulićevci mogli pred¬ 
vidjeti. 

Tu prkosnu i oduševljenu mladost predvodio je Ivan 
Meštrović, on je bio vodja tog likovnog gibanja, kao što je 
nominalno svojedobno bio vodja zagrebačkog kruga prijaš¬ 
nje generacije Vlaho Bukovac. 

Ivan se Meštrović afirmirao u najranijoj mladosti u Beču 
i u Parizu. Prepoznan je kod svojih prvih koraka kao izvan¬ 
redna darovitost, koju je nosila sasvim neobična umjetnička 
priroda. 

Duboki smisao i bitna karakteristika te je prirode' bila 
da je proizlazila iz onog najdonjeg sloja kao iskonska velika 
snaga. Ta golema snaga kao da je bila pritisnuta stoljećima, 
probila se tako reći izpod kore, izpod kamena, izpod onog 
jadnog i golog krša i tražila svoj samorodni oblik. Tražila je 
taj oblik takovom silom, kakove se riedko gdje nalaze u po- 
viesti nmjetnosti. Tražila je ta sila svoj sklad povijajući se 
po neravnom našem terenu kao kakva bujica noseći sa sobom 
masu sporednih stvari i dekorativizam i pasatizam, čitavi 
teret stoljeća, balast stranih izraza i tudjih kalupa. Šuma gra¬ 
nita, mramora, bronce, drva i sadre ostala je na tom tragič¬ 
nom i težkom putu. Veličina i tragika Ivana Meštrovića nije 
u tom, da je Ivan Meštrović umjetnik malog naroda, već je 
veličina i tragika njegova, da je čitav njegov opus kao cjelina, 
dakle njegov sublimirani život sa pozitivnim i negativnim 

stranaiaa sažeto stremljenje probiti se do vlastitog izraza, 
osebujnog i podpuno različnog od drugog bilo kojeg prošlog 
ili sadašnjeg likovnog izraza. Postojanjem te snage i njezi¬ 
nim probijanjem je’ likovni problem za nas sve postavljen, i u 
koliko ga je Ivan Meštrović riešio, ušla je po njemu naša 
umjetnost u stranice obće poviesti umjetnosti, još više, kao 
samorodna dobila je svoj smisao i svoje opravdanje. 

Sklad jedinstveni i jednokratni, sasvim nov i sasvim ose¬ 
bujan, dostigao je Ivan Meštrović ponajviše medju mnogim 
djelima u direktnom liku svoje »Majke«. Podao je u toj kre¬ 
aciji i ostvario u njoj na sasvim nov, a sasvim strogo kiparski 
način hrvatsko lice, hrvatski tip onako isto, kako su sredo¬ 
vječni kipari ostvarili osebujna lica u vječnim likovima, što 
vire iz kamena njihovih katedrala. Ta dostignuta velika plas¬ 
tična vrjednota je u stvari naše lice preobraženo i uzdignuto 
do simbola. I to preobraženje ili prievod nije ostvaren jedino 
vanjskim značajkama (ruho, crte lica, posebni tip), već je to 
preVodjenje provedeno tako, da tvori osebujnu novu sažetu 
cjelinu, koja znači svojim skladom unutarnji život. Nastala je 
nova priroda, u njoj su se slili sasvim primitivni elementi, oni 
pučki pradavni s elementima izraza snažne likovne darovi¬ 
tosti. Tako je našla naša posebna osebujna likovna volja kroz 
darovitost svoj skladni oblik. Prema tome je i taj jednostavni 
lik odsjevom vječnosti istodobno tvorba narodne sviesti i 
izraz one posebne likovne volje, one sasvim drugačije nego 
što su to takove volje drugih zona i drugih vremena. Do te 
tvorbe nije se ta naša volja, što je kao slutnja trajala sto¬ 
ljećima od naraštaja do naraštaja, još probila u takvom čis¬ 
tom plastičnom obliku. I pravom se može takvo rješavanje 
naše likovne problematike spoznati kao rješavanje u samoj 
biti i srži probletoa. Isto se takva izražajnost može nazvati 
hrvatskom i narodnom u pravom smislu. Takvo ostvarenje 
znači u našem likovnom zbivanju poslije pionirskog rada pri¬ 
jašnjih generacija početak, kojim počinje prva stranica hr¬ 
vatske poviesti umjetnosti, do tog naime početka mogla je ta 
poviest samo nositi skromni naziv »Umjetnost u Hrvata«, što 
je) u stvari i bila. 


Uzporedi li se taj prvotni izravni živi lik »Majke«, one 
tipične osebujne glave izvedene na realističkoj osnovi stili¬ 
ziranom liku »Majke«, što je izveden i ostvaren u drugoj va- 
rianti od Ivana Meštrovića, može se jasno uočiti velika razlika 
i nesumnjivo protuslovlje izmedju tih dviju ostvarenja jednog 
te istog motiva. Jedno je direktno preveden odraz u novu 
prirodu, stvorena je živa izražajnost na osnovi realnoj pone¬ 
sena nagonskom snagom u skladnu cjelinu, osjećajnost bila je 
najvažniji faktor — onaj jedino važan kod tog stvaranja. 

Ta je nova priroda oblikovana takvom snagom, da se 
izdvaja i postaje neke vrsti fenomenom, u njoj je zapretan 
sam misterij spontane kreativnosti. Prozborila je tu kod 
ove direktne »Majke« osjećajnost bez neke korekture inte¬ 
lekta, te nema nikakve primjese kombinatorike ili mutnog 
sjećanja na bilo kakve uzore ili kalupe. Kod druge izvedene 
i stilizirane »Majke« sasvim je stvar drugačija. Tu je oblik 
na drugi način proveden, i kod tog prievoda nije 
više dominantan samo< osjećaj, vodstvo kao da je preu¬ 
zeo intelekt, oblikovan je pod njegovim diktatom. Ono prijaš¬ 
nje spontano i nagonsko nadomješteno je razumom. Složen je 
i sredjen oblik u ukrućeni sakralni i hieratski lik. Uzporedni 
nabori na oblinama, pa stegnuti oblici lica, urezane crte lica, 
simetrično postavljeni oblici rukava i marame, sve to tvori 
stilizaciju, koja nije bez kombinatorike. Time je ono bitno 
samog nagona i darovitosti pretvoreno u racionalnu konstruk¬ 
ciju. I nema sumnje da je i kod te i takve pretvorbe nastala 
nova priroda, t. j. umjetničko djelo, ali je očito da je sma¬ 
njena ona unutarnja živost i neposrednost, koju ona prvo 
spomenuta tvorba ima. 

Prema tome se u toj poredbi objašnjuju i protuslovlja, 
koja se nalaze gotovo u čitavom opusu Ivana Meštrovića. 
Kao da je u tom čitavom ogromnom djelu trajni sudar izme¬ 
đu onog nagonskog nenamjernog, što se po nutarnjem diktatu 
probija do oblika i onog što je konstruirano i što je na¬ 
mjerno u samo djelo ubačeno. Tako su i razumljiva sva ona 
podcrtavanja, utriranja, oni nerazmjeri i neskladnosti, gru¬ 
bosti i razvlačenje oblika, ona sasvim namjerna stilizacija i 
arhaiziranja, i konačno svi oni mogući očiti utjecaji umieća 

prednje Azije, Asirije, Egipta, arhajskih grčkih spomenika, 
dapače i Bizanta preko gotike, renesanse, baroka, Dona- 
tella i Michelangela sve do naših dana Metznera i Rodina, 
Barlancha i Bourdella. 

I da nema u tom opusu, koji je gotovo sav izbačen u 
jednom zamahu improviziran da tako kažem, onog bitnog, 
onog najvrjednijeg, onog spontanog i nagonskog, što se za- 
prelo u plastične jednokratne i osebujne vrjednote, Ivan bi 
Meštrović bio samo fenomenalni eklektik. Stoga u njegovom 
opusu konačno treba razlučiti ono vriedno i bitno od onoga 
nebitnog. To vriedno i bitno nije u njegovim patetičnim ba¬ 
roknim dinamizmima, ni namjernim stilizacijama, ni kolo¬ 
salnim dimenzijama, ni u praznim gestama, a ponajmanje u nje- 
govim političkim i religioznim koncepcijama, već je u onim 
djelima kod kojih je polučen novi i osebujni jednokratni sklad, 
a ne prenapeta i podcrtana — upravo tražena — izražajnost 
snage sve do rugobe i nesklada. Dakle to bitno je u skladno¬ 
sti čiste plastične vrjednote, nenatrnnjene tudjicama prošlosti 
i sadašnjosti. To bitno nisu neki izmišljeni oblici, već napro¬ 
tiv oni oblici, koji su nastali intuitivno na bazi realnosti, jer 
je upravo najrjeđa sposobnost i mogućnost u Ivanu Meštro- 
viću, da na toj bazi oblikuje i oživi materiju u novu prirodu. 
Da je tome tako pokazuju neki njegovi portreti; oni najnepo- 
sredniji imaju najjaču izražajnost, oni su puni unutarnje snage 
bez nekih podcrtanih i naglašenih vanjskih oznaka snage. 

I kod skupa crte'ža, koji prate Meštrovićev rad, očita je 
suprotnost između onog bitnog i nebitnog između onog spon¬ 
tanog 1 doživljenog i onog umišljenog i konstruiranog. A kako 
je crtež i prema tome' sama crta ono najneposrednije sredstvo 
svakog umjetnika, utvrditi ne možda samo neke primljene 
dojmove, vec je to crtanje abstraktno sredstvo, koje omogu¬ 
ćuje svakom umjetniku u prvom naletu kod početka samog 
^varalackog procesa oblikovati buduće djelo u jezgri, to se na 
Mestrovicevim crtežima može ponajbolje razumjeti i uočiti 
način i narav njegovog stvaranja. Mogu se najbolje pokazati 
1 protuslovlja. 

Većina je tih crteža (ako ne svi) ostvarena iz imaginacije 
bez realnog doživljenog objekta. Ti crteži nisu osnovani na 


zrenju, oni ne pretvaraju svojim linijama kakvi odraz; na¬ 
protiv sve se linije ili skup poteza, što oblikuju tjelesnost, 
svode na oblikovanje neke posebne muzikalnosti. Tok je linija 
diktiran sasvim svojevoljno bez obzira na prirodne oblike. 
Kad ta muzikalnost i skladnost izvire iz čiste osjećajnosti po 
unutarnjem diktatu, tad su to kreacije, koje dostižu visoku 
razinu, čim se tu umieša namjera i čim je osjećajnost ustu¬ 
pila mjesto intelektu, tad su nastale ilustracije, koje nisu ni 
više ni manje vriedne nego ilustracije Mirka Račkoga ili li¬ 
kovno oblikovanje J. Kljakovića. Primjer je za to crtež »Uz- 
krs«. Takve su ilustracije samo dokaz, da i najveća darovitost, 
kakova je u Meštrovića, težko prelazi granice zanimljivosti, 
i da se još teže probija do likovnih vrjednota, do onih za¬ 
okruženih skladnosti bez osnove realnosti. 

A u Meštrovićevom slučaju preče'sto je bilo više za¬ 
nimljivosti i senzacije, nego onog bitnog. Da su upravo nebitne 
Meštrovićeve značajke, one sporedne i popratne, zanimljive 
i senzacionalne, najviše pobudile pažnju u našoj sredini i 
izvan naše sredine; da su one i najviše uzvitlale tamjanom 
hvale i prašinom grdnje, nije nikakvo čudo. One nebitne i 
posvema nelikovne značajke prouzrokovale su nesporazume, 
koji su sasvim zamutili ono bitno što znači u stvari Meštro¬ 
vić i čitav njegov rad; a pogotovo su zamaglile najvažniju 
činjenicu, a ta je' Meštrovićevo rješavanje naše likovne pro¬ 
blematike. Godinama je taj nesporazum rastao sve više; oko 
osobe Ivana Meštrovića pleo se absurd. Postoji čitava lite¬ 
ratura, i iz tog bujnog raslinstva izabrati miomirisno cvieće 
kao osobite primjere »stručnog« »estetskog« »političkog« i 
»metafizičkog« obrađivanja teme Ivana Meštrovića nije po¬ 
trebno. Ta literatura i ti primjeri sami za sebe jasno govore. 
U jednim je I. Meštrović uzdignut do samog božanstva, a u 
drugima je opet osvjetljen kao obični hochstapler, neki Za- 
nović, neki »majstor s mora«. 

Ivan Meštrović nije ni jedno ni drugo, nego je pravi naš 
urođeni seljak sa svim tipičnim pozitivnim i negativnim oso¬ 
binama našega seljaka, koji je izvanredno, upravo fenome¬ 
nalno likovno nadaren. Njegov slučaj jasno dokazuje, kakov 
rezervoire skrivenih i nepoznatih snaga, darovitosti i moguć- 

nosti stoji u tom jadnom i biednom našem seljačtvu, što ie 
potlačeno i prezreno stoljećima. '* 

U toj golemoj literaturi o Meštroviću ima kritičkoa 
ocjenjivanja ponajmanje, ali imade grotesknih slučajeva, kad 
su om najveći hvalitelji izricali upravo svojom hvalom u stvari 
najveću pogrdu. Tako se to dogodilo na primjer monsigroru 

.pom.„ 4 . („S,r„ss„a 4 

Isto tako veliku činjenicu iskonskog i bitnog, onog jed- 

L «r„T„ " Meto«™, sigi™ ne"™«.®« i 

misHo Tzric« Meštrović 

dinien “ ' Poslanice zgodimice čitavom »uje¬ 

dinjenom« 1 »neujeđinjenom« narodu slao, i što je iz svega 

Sekr^ ^^' ” g«’«ditelja, političara i 

čovjeka svoga vremena i naročitih prilika, u kojima smo ži¬ 
vin 1 u kojima živimo od početka ovog vieka. 

Uoči li se' čitava pojava Ivana Meštrovića u našem lb 
kovnom razvitku u svom totalitetu sa svim popratn m ne- 
jorazumima i apsurdima, što su priztekli i ^što TroTztSu 
dobrim die om iz njegove okoline, iz okoline njegovog dvor- 
janstva, koje je sastavljeno većinom od običnih p^arala nje- 
govih vrjednota i koje je uspjelo ostvariti od pojave I. Meš- 

narlvno^Jtra?/ »aš autoritet, već neko nad- 

naravno stiasilo, iza koje ti dvorjanici i čankolizi skrivaju 

SVOJU bez^iednost, tad tek istom iskače pojava I. Meštrovića 
kao tragična u našim danima. To tim viL, što ta traX 
poprima obce crte naših tragičnih postava od jučer i^od 
danas i to širokih razmjera. ^ " 

Kako je prčdhodno rečeno, Ivan je Meštrović početak 
u onom iskonskom i likovnom vriednom. Tomu se početku 
u njem samom suprotstavlja sve ono, što je u stvari jeTan dt 
završne faze velikog svjetskog likovnog gibanja krajem sto¬ 
jeća 1 početkom novog stoljeća. Jedno je uzpon, drTgo je 
Silaz Jedno je život novi, a drugo je konac i smrt. JeS e 

oblAovanje spontano, naše početno - drugo je završno i 

tudje. Živjeti 1 umirati istodobno u svojim oblicima, to je 

tragički postav, sasvim likovni, Ivana Meštrovića, i to je 
hrvatska tragika, koja nas sve kao neumolni usud goni kroz 
stoljeća. Jer što je' drugo taj njegov golemi napor, nego u 
biti borba za samoodržanje, za izživljavanje svoje, vlastito 
— naše? Jer što je drugo ta šuma sadre, kamena, bronce i 
drva nego grčevita i čvorasta volja prestati biti objektom i 
postati konačno subjekt? 

Živjeti, a ne umirati! 

Intenzitet njegove velike darovitosti u vezi s tom čvo- 
rastom voljom odkriva nam u biti sasvim drugi heroizam i 
tragiku, nego što su nam to htjele onomadne pokazati njegove 
sadre Kraljevića Marka i Strahinića Bana. 

Taj intenzitet i ta čvorasta snaga nisu drugo u svojoj 
srži ne'go prkosni povik: »Pa ipak!« Jer taj čitavi njegov 
ogromni opus ujedno je jedne vrsti prkos samoj našoj sudbini. 

Kao što je prva pionirska gibanja u našoj sredini pred kraj 
prošloga vieka obilježavala diktatorska pojava Ise Kršnjavoga, 
tako obilježuje gotovo prva početna desetljeća ovog stoljeća 
likovna samovlada Ivana Meštrovića. Igra je sudbine valjda 
htjela, da se upravo na istom djeliću Zagreba na kojem je 
stajala radna soba prvog diktatora, podigne radiona drugoga 
diktatora našeg likovnog razvoja. I kao što je kod Ize Krš¬ 
njavoga bila najslabija strana njegova diktatura u arhitek¬ 
turi, tako je isto slučaj i kod Ivana Meštrovića. Njegova je 
najslabija strana njegovo arhitektonsko ostvarivanje' ili kraće 
rečeno njegovo oblikovanje prostora. Tn se je i onako nje¬ 
gova nagonska i iskonska mogućnost same darovitosti ponaj- 
manje mogla očitovati, zbog toga su i sva njegova arhitekton¬ 
ska rješavanja poprimala oblike, koji su sve prije nego sklad¬ 
ni, da ne spominjem obične arhitektonske nesporazume. 
Osjećaj za mjere i prostornost nije Meštrovićeva kriepost, 
jer da je taj osjećaj kod njega osobito razvit, ne' bi mnogi 
njegovi spomenici bili tako postavljani, kako su postavljeni. 

U njegovoj su ogromnoj djelatnosti obćenito tri faze; 
prva mladenačka, predratna, u glavnom nacionalistička s ja¬ 
kim i izrazitim secesionističkim značajkama pod utjecajem 
Beča i Metznera, u čijoj je radionici Meštrović još kao mladić 
radio. Težko i glomazno Metznerovo arhaiziranje i stiliziranje 

(Leipzig — Volkerschlachtdenkmal) kumovalo je tome na¬ 
cionalističkom Meštrovićevom radu, kao što je idejno opet 
kumovao Chamberlain (Grundlage des XIX. Jahrhunderts) 
Meštrovićevim nacionalističkim ciklusima. Kasnije je taj 
utjecaj ublažen Rodinovim. Iz te faze strše jedinstvena glava 
Majke i nagi lik žene u mramoru, kojeg su nazvali »Sjeća¬ 
njem«. Druga je faza ratna i poratna, u kojoj se javljaju ele¬ 
menti, koji sliče čas na gotske, čas na bizantinske, takove 
imadu stilske oznake. Značajni su reliefi u drvu za tu fazu, 
a možda je najvrjednija likovno ona mramorna reliefna figura, 
što izriče bol i predanje, a nazvali su je »Marijom iz Mag- 
aale<c. Treću fazu čine kolosi od bronce i kamena, izvedeni 
kao veliki javni spomenici u Zagrebu, Cbicagu, Beogradu, 
Cetinju, Splitu i Bukureštu. Te kolose prati čitav red služ- 
benib i neslužbeiiib portraita, i manjib likova, medju kojima 
se iztiču prikazi materinstva u bezbroj varianta, bilo to u 
bronci, kamenu ili drvu. čitavu tu fazu kao neprekinuti vez 
povezuju biblijske teme, na koje se Meštrović neprestano 
vraća. 

^ se Mestrovic rodio u Slavoniji u Vrpolju, gdje su 
slučajno bili na radu, na pečalbi njegovi roditelji, podrietlom 
je iz Otavica (sela kraj Drniša) u Dalmatinskoj Hrvatskoj. 
Poput tisuća našib mališa seljačića kroz pokoljenja mališan 
je Ivan kraj ovaca rezuckao i dubao u drvo ukrase i obli¬ 
kovao primitivne pučke rezbarije. Grebao u kamen i izra- 
đivao^već za rana kao pravi pučki umjetnik prve svoje likove. 
Odvažio se i na veće^ zadatke, pokušavao je podati oblik 
svemu onomu, šta je čuo ili što se pjevalo na njegovom kršu 
u desetercu, i sam je slagao i izricao te pjesme. Kad ga je 
vlastiti otac n^aučio slovu, njegova je uobrazilja rasla i pučki 
izraza počeo je poprimati sasvim posebne 
oblike. Narodni junaci i banovi iz Kačića poprimali su u 
njegovoj sviesti stvarne likovne oblike. Ti su oblici malog 
darovitog dječaka svratili pažnju na nesumnjivu činjenicu, 
da se u toj darovitosti krije osobita snaga. Sreća je bila, da 
se kraj izdržljivosti i čvoraste volje malog Ivana našlo ljudi, 
koji su btjeli pomoći (obitćlj Grubišić). Na taj se je način 
uputila ta fenomenalna darovitost uz razne nedaće i razna 


naprezanja preko splitske klesarske radione (Bilinić) u sviet, 
u veliki carski Beč. Taj prielaz iz krša na bečki pločnik, iz 
seljačke naše patriarbalne sredine u sred europske mudro- 
slovne bobeme i konačno širokog svieta, nije bio lagan ni 
jednostavan, a znači početak i riedki razvoj naše najveće 
iskonske darovitosti. Poslije! tog prielaza, tog skoka sliedio 
je brzi i nagli uzpon, bečka akademija, Metznerov atelier, 
izložba u Secesiji, Pariz, Rodinovo zauzimanje i t. d., Rim, 
London — cieli sviet! Sliedi svjetska glasovitost, koju je 
Meštrović dostigao gotovo već prije svoje 25. godine. 

Pisati zaključno već danas o tom čitavom životnom 
putu, o tom probijanju i uzpinjanju, što je u stvari nenapisani 
roman jedne od brvatskib sudbina sa svim njezinim životnim 
obratima, nije moguće, jer još nije i onako najveći romansje 
a to je život, izpisao sve stranice te fantastične bajke!, što se 
zove poviest života I. Meštrovića. S toga se razloga zaustav¬ 
lja tu i moje pero. 

III. 

Meštrovićev zamab sliedio je cieli jedan krug likovnih 
radnika, a kako ti pojedinci iz tog kruga nisu bili toliko 
daroviti kao Meštrović, nisu prema tome ni mogli držati 
korak s Meštrovićem. Zaostali su u glavnom na sporednom. 
Na njib su ponajviše djelovale sasvim nebitne značajke Meš- 
trovićevog rada. Na taj način nastale su u to početno vrieme 
sasvim prazne stilizacije! u likovima slika i kipova prema 
Meštrovićevim uzorcima. Oponašalo se Meštrovićeve stvari. 
Naravno, da je njegovo arbaiziranje i stiliziranje pogotovo 
u krugu njegovih pristaša ostvarilo još veće nesporazume, 
koji svi nose biljeg secesionizma. Prenošenje tih istih oblika 
u slikarstvo nije rodilo nikakvi posebni narodni stil, nije 
ostvarilo ni neku školu, već je tek značajno kao sporadična 
pojava, koja nije cjelokupnom našem likovnom razvitku 
podala nikakvih osobitih likovnih vrjednota. 

U tom krugu uz neke sasvim nevažnč kipare, slikare i 
grafičare značajna je darovitost Tome Rosandića (1878.) 
Splićanina, kipara jakih dekorativnih sposobnosti. Njegovi 



radovi u kamenu (Glava mladića) i u drvu nose značajke 
sirovosti i posebne snage. Meštrovićevi utjecaji su nesumnjivi 
na Rosandićev rad, a ponekad oni su i kobni (Petrinovićev 
mauzolej). Grafičku posebnu nadarenost pridonio je »Medu- 
lićevcima« Tomislav Krizman (1882.). On je bečki đak, na¬ 
kon prvotnog i početnog rada u Zagrebu uz Crnčića i Cikoša, 
izradio je cikluse bosanskih i macedonskih bakropisa i bakro- 
reza, koji stoje na razini europskć produkcije isto takvih 
^ ^“^čajni su i njegovi poneki veliki portraiti na bakru. 
Najjače biljege secesionizma nosi njegov rad, što je primienjen 
ili kazaiištnim^ opremama ili oblikovanju upotrebnih obrtnih 
prednieta. Krizman se sa svim tim ukrasom bavio tokom 
svog života, a svakako je nesporazum bio pojedina takva 
ostvarenja shvatiti kao narodno umieće ili neki narodni ukras. 
Njegov ukus razvit u jednom smjeru nije mu pomogao kod 
njegova predana i marljiva rada. Nu u svakom slučaju prema 
grafičkim realizacijama Crnčića i Šenoe znači grafički rad 
I'- Krizmana stepenicu na više. Njihov skučen način Kriz- 
manov je rad prekinuo. Krizman je širi, zahvat mu je tehnički 
slobodniji, a rezultati grafički cišći i izrazitiji. 

^ Ilustrativnost je kod slikarskog rada Krizmanovog očita, 
taj njegov rad nesumnjivo zaostaje za grafičkim njegovim 
radom. Isto takva je ilustrativnost kod naših Dioskura kom¬ 
pozicije, a to su Mirko Rački i Joza Kljaković. Jedan i drugi 
rade iz imaginacije i ne razračunavaju se s objektom. Jedan 
1 drugi na isti način shvaćaju slikarstvo. Obojica su u prvom 
redu ilustratori, jedan ilustrira Dantea i narodnu epsku pjes¬ 
mu, a drugi ilustrira biblijske motive i historiju, a u posljed- 
nje vrieme seljački rad svojega užeg rodnog kraja. Koliko 
god je istovjetna postava, to se' prema naravi i veličini daro¬ 
vitosti razlikuju. Dok je M. Rački darovitost više literarna 
nego likovna, ona je opet J. Kljakovića više skulptorska uego 
slikarska. Kod načina ostvarenja opet su srodni, jedan i 
drugi svojim ilustracijama ukrasuju velike zidne plošnine, 
ukiasuju crkvene prostorije, tako da im ukrasi svojim đimen- 
zijama nisu pomireni i ujednačeni tim prostorima. Ni jednom 
ni drugom smisao za mjeru i za odnose nije krepost. Tako 
su istim shvaćanjem za mjeru ukrasili gotsku crkvu Sv. Marka 

u 2'^grebu J. Kljaković i novogotsku crkvu u Osijeku M. 
Rački, Jednome i drugome je stilizacija i pojednostavnjenje 
imagiiiiranog oblika sredstvo likovnog izraza, stoga imidu 
jedan i drugi istovjetne značajke, koje jednog i drugog pri- 
bližuju vanjskim znacima radu Ivana Meštrovića. Jedan i 
drugi komponiraju i izpunjuju svoje plošnine likovima na 
taj način, da razvijaju više arabesku na samoj plošnini, nego 
što bi dubljinom prostora prema planovima gradili svoje li¬ 
kove. Stoga u većini slučajeva ostaju u komponiranjii rcliefni. 
Na primjer »Prielaz preko A-heronta« od M. Račkoga i »Krist 
na gori« od Kljakovića. Jedan i drugi prema uzoru Meštro- 
vica pojačavaju i podcrtavaju izraze, pokrete i pojedine udove 
i tim nastoje polučiti izražajnost i monumentalno djelovanje. 
Tako su nastale na primjer velike noge i ruke, i glomazni 
težki oblici, koji su i kod najjednostavnijih gesta prikazani 
u najvećoj napetosti kao da svladavaju tim gestama ogromne 
terete. Primjer Račkijev »Kraljević Marko« i KljakovićeVo 
»Krštenje na Jordanu« (Sv. Marko, Zagreb). 

Obojica su zadobili te zajedničke značajke sliedeći na¬ 
mjere Medulićevaca na različite načine. 

Stariji, Mirko Rački (1879.) napušta kao mladić svoje 
zvanje pučkog učitelja. Iz tog vremena njegov prvienac nije 
slikarski nego literarni, objelodanjen u »Novoj Nadi« pod 
naslovom »Propao«. Mladi učitelj brzo odabire slikarski poziv 
te se upućuje preko bečke posebničke škole Streblov u Prag, 
Vlahu Bukovcu. Kasnije je na bečkoj akademiji neko vrijeme 
kod W. Ungera. Uz sve to bavljenje Rački je tipični primjer 
samouka, koji se već po svojoj naravi nije htio snaći u bilo 
kakvom sistematskom likovnom školovanju. Njegov težki 
život — on je od ciele te tadašnje mladosti najteže živio — 
pomaže u prvo doba, a i kasnije I. Kršnjavi naručujući kod 
njega ilustracije Danteove »Božanske komedije«! Putem Krš- 
njavog došao je Rački do Dantea i postoji čitavo dopisivanje 
između Kršnjavoga i Račkog, u kojem se neprestano postav¬ 
ljaju ne samo tumačenja pojedinih scena Danteovih nego i 
razne variante njihovom rješavanju. Upravo rješavanja sa¬ 
držaja tih scena bilo je za Kršnjavog važno. On je u rješa¬ 
vanju sadržaja cienio i vidio prednost Račkijevog ilustrativnog 



rada, a ne možda u likovnom obliku, u samom načinu crtanja. 
Tako se dogodilo, da su sve te ilustracije po sadržaju, to jest 
po načinu kako je shvaćen sadržaj, zanimljive i originalne, 
a ne po tome kako su grafički nacrtane i kakva im je likovna 
formalna vriednost. Kod njih je sadržaj sasma potisnuo oblik. 
Nastale su sve iz jake i bujne imaginacije literarne darovi¬ 
tosti. Domišljanje' ih je ostvarilo sasvim naročito i osebujno. 
Ali taj umišljeni osebujni sviet nije izražen osebujnim obli¬ 
cima; oblici su manjkavi i to ne možda prema kakvim aka¬ 
demskim formulacijama, nego po najobičnijim crtačkim 
uvjetima. U tim ilustracijama ni linije, ni tonovi, ni kontrasti 
ne tumače svojom izražajnošću grafički osebujnost mašte M. 
Račkog. Tako su te ilustracije pogotovo one »Pakla« ostale 
samo vriedni dokumenat pridonesen s naše strane svjetskoj 
ogromnoj danteovskoj literaturi kao osebujna rješavanja sa¬ 
držaja, a nisu ti crteži postali grafičkim djelom, koje kraj 
samog sadržaja živi svojim posebnim životom, kako je to slu¬ 
čaj kod drugih ilustratora, čiji je oblik zaokružeii, cjelovit 
i crtački osebujan. 

Iste značajke kao što imadu crteži imadu i slike M. Rač- 
koga, bilo da su one velike ilustracije narodnih epskih pje¬ 
sama ili da prikazuju biblijske motive ili opet da ilustriraju 
scene iz Dantea uljenom bojom. 

Pa kad i M. Rački slika krajolik, motive Dubrovačke 
rieke ili dalmatinske motive ili motive iz Maksimira, tad on 
i kod tog rada ilustrira taj motiv, on priča o njemu, on opi¬ 
suje takav motiv u uljepšanom obliku onako isto, kako je to 
radio svojedobno na pr. Medović. I kod tih slika učinjenih 
makar točno i zdušno prema objektu, glavno je Račkomu 
sadržaj — skup točno prenesenih detalja jedne vedute. Bit- 
niji mu je taj, nego što bi to bio likovni oblik, to jest onaj 
prievod odraza na osnovi osjećajnosti u skladnost. Prema 
tome Rački likovno stoji prema objektu onako isto, kao što 
je to stojao i Vlaho Bukovac. 

Samo je bio Vlaho Bukovac vještak i majstor, dok je 
upravo M. Račkomu manjkava tehnička vještina i majstorija. 
U prvo je vrieme M. Rački sliedio i način VI. Bukovca u 
samoj tehničkoj obradbi. Kao i Bukovac u svojoj posljednjoj 


fazi M. Rački postavlja male sitne šare jednu kraj druge.kod 
slikanja, tako ponavlja kod slika svoj način crtanja perom. 
Tako su izvođene velike njegove slike o Kraljeviću Marku, 
tako su i izvedeni: »Prie'laz preko Aheronta« i ranije slike 
»Dobra i zla žena«, triptihon »Smrt«, »Grad Dis« i »Fran- 
cesca da Rimini«. 

Kod Račkoga odaje već sam izbor tema i način, kako 
shvaća te teme u sadržaju, osobitu prirodu po svojoj nutarnjoj 
složenosti. Dok je na primjer T. Krizman svojim ruhom, 
svojom dugom kosom, dolamom i čipkama naglašivao bo- 
hemstvo i romantičnu crtu sasvim vanjskim znacima, a u 
stvari nije bio romantik, to je M. Rački upravo po prirodi tip 
romantika, čija je osjećajnost, i to ona ljudska, najvrjednija 
ne samo u njemu samomu već i u čitavom krugu Meduliće- 
vaca. Ta se je osjećajna i sasvim osebujna priroda velike ima¬ 
ginacije nekim prkosom i nekom izrazitom samozatajom sve 
više zapretala u vlastiti krug svojih domišljaja poput pauka 
u vlastite mreže. Ona napetost između osjećajnosti i intelekta, 
koja rađa autokritiku, nije postojala kođ Mirka Račkoga. 
Da je to zapretanje i to uvlačenje u taj sasvim uzki zatvoreni 
krug našlo svoje likovno ostvarenje, naš bi likovni razvoj 
ne samo imao mnogo jaču i dublju pojavu u našim relacijama, 
nego je to Odillon Redon ili Kubin, već bi ta pojava i takvo 
likovno ostvarenje moglo i moralo upravo demonski prikazati 
stravični putopis našega pakla, našeg bivstvovanja, našega 
vegetiranja — jednom rječju našeg hrvatskoga čemera i jada 
na prielomu vieka. Jer je tom prirodom i tom imaginacijom 
M. Račkoga tresao demon, onaj isti, koji je diktirao stihove 
Kranjčeviću i točno onaj isti, koji je vodio ljevicu A. G. Ma- 
toša, kojom je ta ljevica kao u groznici crtala kvake i reze 
svog rukopisa označujući drhtavo kletve, očaj, pijani smieh, 
zanose i prije svega suludu ljubav za ovu jadnu, poniženu i 
biednu zemlju, koja nas je sve rodila. Taj demon croaticus, 
nije kumovao i nije bio prisutan kod bilo kakvih baroknih 
patetičkih dinamizama svih ostalih Medulićevaca, ali taj de¬ 
mon živi uza sve likovne manjkavosti u radu Račkoga, on 
viri i bulji iz detalja zacrtanih oblika. Romantička ga osje¬ 
ćajnost uz sve secesionističke značajke' ipak izbacila i njegov 


lik poprima ponekad izražajnost krika, što se izvija iz tamnice 
vlastitih naših nemoći i bezpomoćnosti. 

Naravno da je ta romantična priroda, to pravo hrvatsko 
lice u našoj stvarnosti moralo biti u stalnom sukobu s tom 
našom stvarnosti, a kako prkosna samozataja nije mogla na¬ 
domjestiti čvrstu borbenu volju, ta je romantična priroda u 
našem životu poprimila naličje žrtve, kojoj su sve i svi krivi 
za sve nedaće, samo ne sama ta priroda. 

Uza sve likovne istovjetnosti M. Račkoga i J. Kljakovića 
drugčija je priroda J. Kljakovića (1889.). Protivno je naime 
naravi M. Račkoga kod Kljakovića imaginacija vezana do- 
vitljivošću. Dok se Rački povlačio iz stvarnosti, Kljaković je 
upravo majstor, kako se snalazi u toj stvarnosti. Domišljanja 
jednog i drugog prolaze sasvim različitim puteVima. Kombi- 
natorilp je Kljakovićeva spretna, vješta i elastična, stoga 
su i njegove ilustracije (Mažuranić »Čengić«) prema Rački- 
jevim vješto i spretno razporedjene na plošnini. U njima se 
poput žive arabeske nižu likovi i suprotnosti crnog i bielog. 
Umjesto osjećajnosti vlada domišljatost i dosjetljivost. Umjesto 
slobodne imaginacije smišljena struktura. Kljaković je ne¬ 
sumnjivo ilustrativan (opisan) poput Račkoga, samo posje¬ 
duje vještinu; upravo ga ta vještina zavodi, da svoja ostvarenja 
strogo ukalupljuje' u posebnu maniru, koja poprima privid 
stila. On logično provodi stilizaciju. Kako je kod njega razum 
vodeći, to on zbraja i dodaje uvećavajući ili smanjujući ili 
opet podcrtavajući pojedine oblike iz sjećanja, bez obzira na 
prirodne oblike. Taj način kombinatorike omogućuje J. Klja- 
koviću da duhovito karikira. Upravo taj njegov način po- 
tvrdjuje, da je on rođen karikaturista. Karikatura mu naime 
ponajviše leži; u karikaturi je on najvjerniji svojoj prirodi i 
svom temperamentu. Kod tih je karikatura njegova linija 
bridka i oštra, ona je poput ureza jasna i precizna. Ona po¬ 
staje sredstvom, kojim Kljaković pogađa duhovito bitne’ zna¬ 
čajke i manjkavosti pojedinih lica i to ne dobroćudnim hu¬ 
morom, već naprotiv, sve su te karikature zasićene jedkom 
satirom. Jedan od takvih sjajnih nacrta je crtež Papando- 
pula lb ona velika karikatura povorke svih naših umjetnih.a 
»Umjetnost i ljepota« (1922.). Jednom riečju u karikaturi je 


Kljaković u svom pravom elementu. Fina ironija mu je strana, 
njegovu karikaturu obilježuju grubi i oštri efekti. Ta je ka¬ 
rikatura manje psiholožke' naravi, a, više podcrtavanje i izo¬ 
bličenje, više porugljivo podmetanje, nego satiričko konstati- 
ranje ili šibanje poroka i mana. Taj rodjeni karikaturista po¬ 
staje u sklopu svih naših protuslovlja ponajviše ilustrato¬ 
rom biblijskih scena, te prema tome religioznim slikarom. 
Kod tih je slikarija ujedno najveća prednost J. Kljakovića, 
da svoje velike biblijske ilustracije izvodi u materijalu žbuke 
tehnikom freska velikom vještinom i spretnošću. Na taj na¬ 
čin stiče prednost pred istovjetnim likovnim načinom. M. 
Račkoga. Ljepota materije i vještina nadomještaju Kljako- 
vićeve likovne manjkavosti, jer kad Kljaković ne izvodi svoje 
radove u fresku, već u drugom materialu na primjer na platnu 
s uljenim bojama, tada tih prednosti nema, kako to pokazuje 
njegova velika dekoracija u Obrtnoj komori. Stoga je i ponaj¬ 
bolji i najviše značajan dio njegova rada u samom fresku. 
Među te spadaju one manje freskalne slike u crkvi Sv. Mar- 
tina u Vranjicu i one ogromne u crkvi i u kapeli Sv. Marka 
u Zagrebu. Kljaković je freskom i oslikao pojedine stropove 
dvorana, tako u zgradi bivše Slavenske banke. 

Kako sama tehnika freske traži i nameće ograničenu 
paletu i kako fresko po svojem tehničkom diktatu mora nužno 
postavljati oblikovanje na sasvim druge temelje, nego su te¬ 
melji i mogućnosti kod drugih tehnika, to se kod Kljakovića 
dogodio sretan slučaj, da su ta ograničenja jedne tehnike po¬ 
klapaju s prirodom same Kljakoviće've darovitosti. Kljako¬ 
vić naime ne' misli bojom, ni ne osjeća boju u onom čistom 
slikarskom smislu kao glavno slikarsko sredstvo, stoga je 
težište kod njegovog rada na liniji i na oblini. Njegove su 
slike i prema tome izvedene i oblikovane više kao niz obo¬ 
jenih oblina, nego što bi bile slike slikanih oblika u prostoru. 
Točna, značajka freskalne tehnike. 

Kako je predhodno rečeno, Kljaković se ne razračunava 
izravno s objektom, stoga, u njegovom radu ne postoje ni por- 
traiti kao takovi, ni pejzaži, ni nature-morti, a niti izpravni 
crteži ili studije prema bilo kojem objektu. Njegovi ilustra- 

tivni prievodi tih objekata redom su izvedeni poglavito iz 
imaginacije. 

I sasvim je razumljivo, da su kod tog rada iz same ima¬ 
ginacije preuzimani i strani već gotovi oblici prošlosti ili sa¬ 
dašnjosti. Prva faza je Kljakovićeva pod uplivom Klimta i 
Hodlera (Eva, Saloma, Adam i Eva, Vila Ravijojla, Kara- 
đorđe, Mlečani prodaju robinje, te ilustracije Mažuranićeva 
epa). 

Drugu fazu označuje sve intenzivnije bavljenje s freskom. 
Pod sugestijama Meštrovića pošao je Kljaković Francuzu Le- 
noiru u Pariz, taj je na temelju dugogodišnjeg traženja i ve¬ 
likog izkustva ostvario posebni način izradbe freska na te¬ 
melju smjese pieska i nežeženog vapna. I Lenoirov način 
Kljaković primjenjuje u svom radu na zidnim plošninama. U 
toj se freskalnoj fazi križaju prijašnje secesionističke stiliza¬ 
cije š elementima renesanskim, napose su vidljive rafaeles- 
kne sugestije u preuzimanju čitavih silhueta iz Rafaelova 
opusa (Propovied Pavla, »Galatea« i t. d.). Jednako je vid¬ 
ljivo nastojanje dati u slici uzporedni izraz Meštrovićevoj 
skulpturi. Tako su kod Kljakovićevih velikih ilustracija iste 
geste', isti tipovi i izrazi lica, isti pokreti i slična modelacija, 
oni značajni nagibi ruku kao kod kiparskog rada Ivana Meš¬ 
trovića. 

Treća faza — ona najkasnija — je nastavak druge, samo 
se u toj fazi u čitavi prijašnji složeni sviet preliapetih oblika 
nastoje uključiti likovi odjeveni u seljačko ruho, bilo kod 
religioznih ili povjestnih prikaza, ili se opet izravno biraju 
seljački motivi (»Jematva«). U toj su se fazi i pozadine po¬ 
jedinih religioznih motiva promienile, te su se nacionalizi¬ 
rale. Tako je na primjer u prijašnjem »Navještenjn« bila po¬ 
zadina učinjena sasvim kao neko francuzko seljačko dvorište 
u posljednjem je »Navještenju« ta pozadina čitavo dalmatin¬ 
sko selo. 

loza Kljaković rođen je u Solinu 1889. Svršio je srednju 
školu! u Splitu, gdje je već za rana crtao za starog arheologa 
Bulića. Upisan je bio na pravni fakultet u Zagrebu, te me- 
đuvremeno prolazio Bečom, Pragom, Beogradom, Ženevom, 
Parizom, nigdje ne studirajući sistematski. Poput M. Račkog 


i on je neke vrsti samouka, koji je kraj Meštrovića, i Lenoira 
stekao najviše izkustva. Na temelju tog i takvog vlastitog 
razvitka razumljiv je njegov stav prema bilo kakvom smiš¬ 
ljenom pedagožkom nastojanju na, području umjetnosti, valj¬ 
da u uvjerenju, da bi se' i. bez ikakve škole i onako svaka da¬ 
rovitost sama razvila, kako to dokazuju bezbrojni primjeri 
velBsih majstora u poviesti umieća i kako to dokazuje njegov 
slučaj. 

U svakom je slučaju takvo stanovište, koje je samo po 
sebi vrlo zamamljivo i privlačivo, u našim je prilikama sasvim 
neodgovorno; ono je štetno, kad bi se provodilo, jer bi ono 
pogotovo pogodovalo sve većem proširenju likovnog prole- 
tariata, koji biva i onako sve manje sposoban za bilo kakvi 
pozitivan rad upravo zbog nedovoljnog i nepodpunog likovnog 
obrazovanja i to onog sasvim osnovno tehničkog. 

Likovnim je pojavama M. Račkog i J. Kljakovića sasvim 
likovno oprečna pojava Vladimira Becića. U stvari je Becić 
njihova čista likovna protivnost, kao što je to ista protivnost 
izmedju Račkog i Kljakovića, s jedne strane i Račića i Kra¬ 
ljevića s druge strane. VI. Becić je naime u svom početnom 
i svojem najviše zaokruženom radu sasvim na istoj razini kao 
što su Račić i Kraljević, i po kakvoći i po samom shvaćanju, 
naravno uz pojedine lične njegove posebnosti, koje sasvim 
slabo odudaraju od Kraljevića i Račića. Te prve stvari VI. 
Becića uobće je težko razlikovati od stvari njegovih davnih 
drugova s monakovske akademije, iz škole Habermannove. 
Zato je sasvim naravno, da se je slikarstvo VI. Becića smatralo 
nastavkom rada Kraljevićeva i Račićeva, a samog VI. Be¬ 
cića kao legitimnog baštinika njihovih već legendarnih po¬ 
java, koji bi morao u svojem razvoju svojim ra,dom nado¬ 
knaditi onaj koban manjak, za naš cjelokupni likovni razvi¬ 
tak, što su nam te prerane smrti naniele. 

Sto više, bilo je često u raznim variantama naglašeno, 
da ni Račić ni Kraljević i onako ne bi ostvarili, da su živi, 
drugi i drugčiji razvitak i druge rezultate, nego je to ostvario 
do danas VI. Becić. 

Bez obzira na takve kondicionale, preostaju nam činjenice 
i sama stvarnost pojave VI. Becića. Becić već danas stoji pred 

nama sasvim jasno, kakav je bio, i kaka,v jest i kakav će 
ostati. Prema tome se može zaključno ocrtati ne samo nje¬ 
gov likovni profil, već se može njegovu likovnu pojavu kao 
zaokruženu i gotovu, točno odrediti bez ikakve bojazni, da, bi 
to određenje opovrgao (demantirao) budući rad VI. Becića. 

Visok, strojan, prirodnih odlučnih kretnja. Svedeno čelo, 
začešljane' kose, malo prćast nos. Uredjena kestenjasta brada 
uokvirivala je oblo lice iz kojeg su se smijuljile rumene ja¬ 
bučice i dobroćudne žive oči; znale su se te oči žmirkajući 
u jovialnom širokom smiehu zagledati obješenjački veselo u 
okolinu. Iza mesnatih senzualnih usnica,, u tom se smiehu za- 
bielio red snažnih zuhi. Cieli taj lik odavao je veselje, snagu 
i zdravlje. Takvog sam ga upamtio, kod prvog susreta prije 
trideset i pet godina, takva mi je impresija ostala živa do 
danas. 

Dok je pokojni Kraljević izigravao dandy-a, bliedog bo¬ 
lećivog i melankoličnog s ironičnim smieškom, manjkao mu 
samo cilindar, da predstavi kakvu figuru iz seconde empira 
ili da pozira za kakvi Manetov portret, Becić je bio spram 
njega robustan, nabit zdravljem. Dok se je biela i košćata 
Kraljevićeva ruka sigrala gotovo kaćiperski štapom i nervo¬ 
zno, drhtavo, sasvim feminino, Becićeva je ruka skupljena u 
mužku šaku energično drmala stolovima u Balkanzimmeru 
Penziona - Firman, u glavnom logoru Šlavinera na dalekim 
perspektivama Švabinga ili je opet energično i sigurno bez 
skepse postavljala boje na platnu u Habermannovoj školi, 
tamo gdje se je' po prvi put našlo trojstvo »Kroatenschula«: 
Račić, Becić i Kraljević. 

To je trojstvo suprot svemu protivnom brbljanju imalo 
u našem razvoju odsudnu i odlučnu ulogu. Ta tri imena ui¬ 
stinu ne znače samo uzpon, već znače u svakom slučaju po¬ 
stavljanje našeg slikarstva na razinu europske kakvoće. Danas, 
kad gledamo u perspektivi, njihovo značenje nam se poka¬ 
zuje svakim danom jasnije i izrazitije. 

I sve više je jasno, da je ta europska razina dostignuta 
u prvom redu izpravnim shvaćanjem i izpravnim odredjiva- 
njem pretna problematici samog slikarstva; drugo, da se do 
toga stava došlo na temelju razračunavanja s objektom, a ne 


radom, što bi izvirao iz same imaginacije i treće, da je taj 
kvalitet dostignut na temelju sistematskog tehničkog školo¬ 
vanja,^ a nije postignut lih prema ličnim sklonostima samih 
darovitosti hez tehničkog obrazovanja. 

Naravno da se pionirski rad prijašnjih naraštaja nipošto 
ne umanjuje tim postignutim kvalitetom, ali upravo taj kva¬ 
litet nadbija i bezuvjetno zasjenjuje sve prijašnje naše na¬ 
pore, a pogotovo slikarske rezultate Medulićev.aca, kojima 
je ponajviše ostao dosljedan J. Kljaković. 

Veliko značenje i smisao Račićevog i Kraljevićevog rada 
kao i početnog rada Becićevog za naš cjelokupni likovni raz¬ 
voj je u glavnom u tome, što taj rad ne predstavlja samo ste¬ 
penicu na više prema prijašnjem lokalnom i provincijskom 
radu pionira, već što je taj rad ujedno odklon nenaravnih 
stilizacija i ukalupljivanja. Taj rad stoji na temelju realiteta, 
na temelju prirodnog ne imaginiranog oblika, te je prema 
tome u našem slikarstvu važan kao početak, kao početak 
majstorskog ostvarivanja prievoda realnog oblika u sliku. 

Time je jasno i pokazano značenje Vladimira Becića za 
naš likovni razvitak. Kako je rečeno njegova je prva faza 
podpuno adekvatna radovima Kraljevića i Račića, što više, 
u svojoj prvoj fazi svakako je Becić slikarski mnogo jači nego 
Kraljević. Kadgod je Becić tim prvotnim i bitnim osnovi¬ 
cama ostao vjetan, tad je ostvarivao pozitivna djela, čim je 
napuštao tu osnovu i čim se udaljiva.o više od tog svog prvot¬ 
nog stava, to je njegov rad poprimao značajke vještine i 
obične manire, koja je dapače silom htjela biti i mondena 
i dopadljiva. (Djevojka u ružičastom — Službeni portraiti). 
Njegov je put bez skepse i bez posebnog prebacivanja, koje 
bi prouzročila autokritika. 

Naravno da u njegovom razvitku ima sretnijih faza, 
kao što ima i manje sretnih, ali gledajući i promatrajući cje¬ 
linu njegovih realizacija tokom desetljeća, mora i najstroži 
sud u našim relacijama iztaknuti prednost i visoki kvalitet 
upravo njegovom početnom radu i tu je Becićevo ime bezu¬ 
vjetno na prvome mjestu. 

Prilike i sredina, u kojoj se daljnji Becićev rad odvijao, 
tražile su neminovno težki danak. I u težkoj borbi za samo- 


208 


14 


209 


održanje, za one minimalne potrebe, za obični gorki krub, 
trebalo je ne samo samopriegora, već i borbe održati taj pr¬ 
votni kvalitet. 

Godinama živjeti u toj krutoj borbi, godinama zavisiti 
od nevrjednijih od sebe, godinama se ponižavati i oskudie- 
vati, živjeti od prvoga do prvoga, od mjeseca do mjeseca, od 
kompromisa do kompromisa i slikati i održavati kvalitet tog 
slikarstva i vjerovati u nj znači heroizam. I tko u takvoj borbi 
ne će posrnuti, tko ne će pokolebati? A pogotovo koleb¬ 
ljiva, neodporna prijemljiva i egocentrična priroda, kao 
što je to priroda VI. Becića. Nesreće i nedaće lievo i desno, 
u domu, i izvan doma, zatim bolest i tad slikaj i vjeruj u 
kvalitet? A slikati moraš; uzporede li se prve stvari VI. Be¬ 
cića onim posljednjim, može se ta velika razlika između 
jednih i drugih iz tog kuta promatranja dobro uočiti i shva¬ 
titi, a još bolje razumjeti, zašto su se i kako su se te' posljed¬ 
nje Becićeve stvari naglo približile recimo razini slikarstva 
VI. Kirina. 

Kao što je slučaj kod Račića i Kraljevića, tako je to i kod 
Becića, da on stojeći na realnoj osnovi impresionistički pre¬ 
vodi odraz u izraz. Modelacija mu je oblika vanjska na te¬ 
melju primljenog dojma, kod modelacije upravo iztiču svoju 
povezanost spram klasičnih uzora, prema tome on je više ve¬ 
zan o tradiciju, nego o sam impresionizam, kako je to slučaj 
i kod najvažnije' i najvrjednije darovitosti, kod Račića. 

Kod Becića je ta veza spram tradicionalnog načina mo¬ 
deliranja u prvoj fazi najživlja. Još su utjecaji izvrstnog ško¬ 
lovanja u tehničkom smislu izraziti. (Gospodin sa sivim ruka¬ 
vicama). 

U toj su fazi hoje sve ugodjene spram tonskog tamnog. 
Neprilika je i šteta, da te Becićeve slike potamnjuju zbog 
nezgodnog postupka i baratanja raznim uljima. 

U drugoj je fazi kod Becića ta veza oslabila, boje ne pos¬ 
taju svje'tlije, nego se modelacija ukrućuje. Ono što je u 
prvoj fazi bilo živo nabačeno i živo ostvareno, to sad postaje 
strogo i naglašeno modelirano, ne na osnovi konkretnih boja, 
nego na osnovi sjene i svietla (Meštrovićev portrait, Portrait 
djevojčice, Portrait gdj. M.). Tako je nastala jednolika obo¬ 


jenost. Dominantna je modelacija, te se može primietiti i kod 
aktova. 

Prelaz iz te faze spram sretnijih rješenja čine sjajni i 
živi akvareli VI. Becića. Kod akvarela je naime sva njegova 
vještina, ona njegova virtuoznost iz ručnog zgloba, mogla os¬ 
tvariti izvrstne rezultate. Prozirnost boja kod tih akvarela 
izvrstno kontrastira njegovom težkom i ulizanom tadašnjem 
načinu uljenih slika. Taj je težki Becićev način preuzet od 
VI. Varlaja kasnije, te je sasvim dotjeran u nelikovno. 

Istina Becić je godinama i radom pročišćavao svoju pa¬ 
letu i njegove boje postajale su vretnenom svjetlije. Sklad je 
bivao sve mekši, prijašnje tvrdoće modelacije sve su’ se više 
izmjenjivale u izrazitiju boju. Becićevo tendiranje spram što 
izrazitijeg kolorizma je ostvarilo poslije početne one najbolje 
faze, kasnije najsretnije razdoblje, koje označuju slike »Lo¬ 
vac«, »Ribar« neki »bosanski pejzaži«, zatim neki likovi nje¬ 
gove porodice u raznim variantama kao »Portret supruge« 
(God. 1930. do g. 1936.). No uza sve to pročišćavanje i oda¬ 
biranje svjetlije palete zamjetljivo je u Becićevom radu za¬ 
državanje jedinstvenih žutkastih intonacija na slikama, te pri- 
klanjanje sve više i više samoj virtuoznosti, lakom i brzom 
rukopisu. 

Što je bila ta virtuoznost više naglašena, to je postalo 
izravno likovno realiziranje' slabije. Manira je sve više iztis- 
kivala likovne vrjednote. 

Nažalost se to u posljednjoj Becićevoj fazi ponajčešće 
dogadjalo. (Neretvanska siesta — Rokov perivoj — Za pi¬ 
saćim stolom). Na taj se način sve više gubila kakvoća, koja 
je ostvarena već u početnoj fazi, te umjesto da je linija raz¬ 
voja Becićeva bila uzlazna ili da je zadržala svoj uzpon, ona 
se počela nesumnjivo spuštati. Pojava, koja se kod većine 
naših darovitosti može uočiti sve tamo od vremena Karaso- 
vih. Naše darovitosti kad sć vraćaju u domovinu iz stranih 
središta vrlo riedko zadržavaju likovnu razinu, koju su stekle 
u mladosti u tim središtima. Ta porazna i nesumnjiva činje¬ 
nica ne govori protiv tih naših darovitosti, nego jasno i ne¬ 
sumnjivo pokazuje na uzroke, a ti su izvan tih darovitosti u 
samoj našoj sredini i u našim prilikama, koje su sasvim ne- 




pogodne za razvitak velikog i bujnog rasta umjetnosti bilo 
u pojedinačnim slučajevima, bilo u totalnom razvoju. To 
ujedno znači da su u tim našim prilikama sasvim druge po- 
težkoče u razvoju jedne umjetničke ličnosti, nego što su to 
u drugim i drugačijim većim sredinama nego što je naša. 

VI. Becić je izvodio i velike dekoracije, tako u Hrv. 
poljodjel. banci i kod veleindustrijalaca Griinvalda. A kako 
BecićeVa darovitost nije obuhvaćala odlike dekorateura, to 
su kod tih dekoracija ostali samo sretni pojedinačni detalji, 
u stvari su to bile uvećane slike, a nisu bile prostorne deko¬ 
racije. 

Posebno poglavlje u Becićevom radu čine brojni njegovi 
portraiti. Oni neslužbeni iz uzkog njegovog kruga, likovi nje¬ 
gove obitelji su svakako ponajbolji, to nisu u stvari pravi 
portraiti, jer Becić nije rođeni portraitista, ali je zato nje¬ 
gov prosjek kod portraita relativno ono najbolje što je naša 
sredina na tom području mogla od naših umjetnika dobiti. 
Kod tih Becićevih portraita nema psiholožkog zahvata, a nisu 
niti postavi, ni sam mimezis likova u većini najsretnije oda¬ 
brani (Portraiti obitelji E.). 

Vladimir Becić rođen je 1886. u Slav. Brodu i kako je 
njegov razvitak od dječačke dobe do kasnije toliko značajan 
kao tipičan za razvitak naše činovničke djece, a dokumen¬ 
taran za samog Becića, to pustimo da to sam Becić izpriča:* 

»Kao dječak pohađao sam školu u Brodu, i pustilo me se u školi 
sasvim slobodno. Premješten je kasnije otac u Novi, vidio sam tamo 
prvi put more. Odanle su me poslali u internat u Peštu, u gimnaziju. 
I kroz četiri godine znao sam bolje madžarski nego hrvatski. Pešta kao 
velegrad djelovala je na mene silno, sjećam se onog dojma još danas, 
kad me je otac prvi put vodio u Peštu i pokazao mi grad, cieli, iz Bu- 
dima. Kraja se gradu nije vidjelo. Škola je bila izvrstna, jer je bila 
bogata učilima. Izvrstno je bilo i to, što smo se gotovo prisiljeno morali 
baviti športom. Priređivalo se svake godine velika športska natjecanja. 
Natjecale se škole iz pojedinih kvartova. Ja sam dobio prvu nagradu u 
penjanju. Za tri sekunde bio sam prvi na vrhu. I tako se tamo iz mene, 
malog bucmastog dečka, razvio jaki i zdravi organizam. 


* Pisac ovih redaka zapisao je točno kazivanja Becićeva (1931.) bez 
korekture. Ta kazivanja liepo dokumentiraju i osvjetljuju naše tadašnje 
prilike na početku viekat 

Do slikarstva sam došao tako: Na ekskurzijama i zajedničkim po¬ 
hodima internata najdraže mi je bilo hodati po muzejima. Pamtim dobro 
Munkačija, osobito onog osuđenika pred svoje zadnje jutro. Kao da ga 
i danas gledam. Pamtim i druge slike iz poštanskih galerija. KakO sam 
počeo prtljati? Eto ovako. Bio je moj drug E. crvenokosi, onaj šta se 
karta. Stariji je bio od mene. I dobio on nekakve boje akvarelne, vidio 
ja njega i s njegovim bojama počeo sam pastozno razmazivati nekakve 
pećine i more, naravno napamet. Ništa nisam znao, ali mi u sjećanju 
zapelo, da ima negdje more — Novi! Pa kad su mi se u internatu čudili, 
a pomalo i rugali, E. i oni stariji su konstatirali, da je to ipak dobro 
šm ja radim. I ja sam sav bio ponosan i sve mislio, kako ću doći do 
onih tuba boje. To mi je bio najveći ideal. 

Pa kad sam se vraćao kroz Zagreb kući s dobrim prvim redom, 
dočekao me Pređojević, najvažnija figura u našoj obitelji, te mi za na¬ 
gradu za svjedočbu dade zlatnih 10 kruna. Putovao sam doma u Crik¬ 
venicu, jer se međutim moj otac preselio u Crikvenicu, tamo je upravo 
bio premješten sud iz Novoga. Ovo ne mogu još danas Novljani zabo¬ 
ravili mome otcu, jer je on upravo najviše radio na tome, da sud ode 
iz Novoga u Crikvenicu. Kako sam putovao sam kroz Rieku, prvo mi je 
bilo da sam tamo na Korzu u nekom dućanu kupio za moj zlatnik boje 
i to uljene. I to su bile prve boje i prvo maljanje u Crikvenici, naravno 
napamet. Crikvenica mi se nije svidjela, uviek mi je bio Novi na pameti. 
Poslije četiri gimnazije preseljen je otac u Osiek- za sudca, i više nije 
bilo potrebno, da se za me plaća internat u. Pešti, (Becić je uživao po¬ 
godnosti, koje su dobivala sva hrvatska činovnička djeca, kad ih se slalo 
u madžarske škole, a ne u hrvatske), jer je u Osiekn bila giirmazija. 
A buduć se u Osieku tada strože tražilo latinski, to su me stavili u realnu 
gimnaziju, da mi bude lakše. Tamo mi nije bilo liepo, žalio sam po malo 
i za Peštom, i sve drugo mi je bilo i strano i težko. U petom razredu, 
čim sam došao, razderao se na mene učitelj crtanja, poznati Dimitar 
Marković, da će on mene fakina, koji nije još ništa crtao, već stjerati u 
kozji rog. Pa kad su ostali đaci navlačili gipse, uzeo sam i ja nekakvi 
obelisk, pa udri. Eto Markovića, kad sam to namazao: Ti fakin, dobro 
je! I poslije toga me zavolio. Kopirao sam tamo svašta i od Kleinove 
(žena) nekakve akvarele na razglednicama i nekakvu Veneziju; i Mar¬ 
ković je bio zadovoljan. U svoje predsoblje me poslije uzeo, imao je 
liepi ateljer u gimnaziji, i tamo sam za njega kopirao opet nekakve Ve- 
nezije — i on ih je prodavao. Dao mi je jedared tri krune. 

(Umetak) Tko je bio Dimitrije Marković? Bivši mornar odnekale 
s Primorja. Nije naravno mnogo znao. Bio je učitelj crtanja za kojega 
se tvrdi, (njegovi kolege) da nije ništa znao. Gospodski odjeven, kretao 
se u izabranom esekerskom družtvu; volio je častničko družtvo. Repro¬ 
ducirana je njegova nekakva slika u Viencii, bila je to loše precrtana 
tada znamenita slika nekog Talijana. Pravio je i portraite, fotografirajući 
i fotografski ih povećavajući. Za vrieme rata bio je cenzor bstova, a 
u školi je bio poznat, da se zauzimlje za đake i to za one od boljih 
obitelji. 

Kad sam se kod Markovića prvi put proslavio, zapitao me, da Ii 
znam kakav instrument, a ja ne znajući, da je on stvorio cieli maleni 
orkestar, odgovorim ponosno, da znam tamburicu, bugariju drugu. »Sjedi 
ti, fakin!« bio je odgovor. 

Poslije mature došao sam na sveučilište na pravo, ali sam išao u 
privatnu školu Crnčić-Čikoša. Kod Cikoša sam na obrtnoj školi po¬ 
hađao akt, on me je volio. Kršnjavi me nije volio. Nakon godine dana 
u Zagrebu pošao sam u Muncben. Dobio sam 80 kruna stipendije od 
brodske imovne općine nastojanjem Rojca, koji je smjesta stvar riešio i 
bio u svakom slučaju susretljiv. U Zagrebu sam dosta naučio, ali kad 
sam došao u Miinchen u jeseni (1905?) došao sam prekasno, već je 
izpit počeo. Zato sam pošao u Knirrovu školu. Na hodniku akademije 
upoznao sam Račića, koji je bio kod Ažbea do tada. Upravo je Ažbe 
tog mjeseca umro. Sretan sam bio, da sara našao njega, jer družtvo na 
koje sam u početku bio upućen iz Zagreba nije mi odgovaralo. To su 
bili Florscbiitz-Gjiketa i Krušnjak, koji je bio veliki i uobraženi umjet¬ 
nik već kod Lofftza na akademiji. 

Poslije semestra u privatnoj Knirrovoj školi ušao sam u Haber- 
niannovu Žeichenklassu. Te je godine upravo Habermann počeo raditi 
na akademiji. Poslije je upravo s nama počeo svoju Malklassu, pretvorivši 
Žeichenklassu u Malklassu, a napustivši podpuno Žeichenklassu. Klasu 
smo imali u velikoj dvorani u podrumu desno od stepenica, desno od 
buffeta. Na akademiji sam radio tri godine, poslije toga sam uzeo posebni 
atelier i radio sam.« 

Poslije Miinchena bio je Becić u Parizu, vraća se rodi¬ 
teljima u Osiek. God. 1912. ima vidljiv uspjeh u Beogradu 
na »jugoslavenskoj izložbi«, 1913. prima mjesto nastavnika 
crtanja u Bitolju. Dolazi rat, bježanje, i sve što k tomu spada. 
Becić se) mora probijati, kao ratni slikar i postoje od njega 
ratne reportaže za »Illustration«. 

God. 1923. izabran je profesorom Umjetničke škole u 
Zagrebu, na kojoj je nastavnik i posljednje vrieme zamjenik 
zamjenika rektora I. Meštrovića. 

IV. 

Za vrieme rata (1914.—1918.) kao i u vrieme poslije 
rata do 1925. nastalo je pod pritiskom novonadošlih prilika 
sasvim osobito komešanje i previranje medju likovnim svie- 
tom. U tom komešanju i previranju ujedno i nekom novom 
pribiranju umjetnika i likovnih radnika mogu se danas odre¬ 


diti približno točno tri glavnč skupine. Prvu su skupinu sa¬ 
činjavali još stari preostali pioniri i njihov krug bivših nji¬ 
hovih djaka i pristalica. Druga, najjača skupina, bili su bivši 
Medulićevci s ovu i onu stranu ratne fronte. Prvi su bili na 
čelu s Meštrovićem, te su u inozemstvu u državama Entente 
priredjivali izložbe, dok su drugi sastavljali u Hrvatskoj »Hr¬ 
vatski proljetni salon« kasnije »Proljetni salon« u kojem je 
skupu bio najaktivniji T. Krizman. Ti su opet priređivali 
izložbe u Zagrebu i u pokrajini. Ubrzo su se na tim prired¬ 
bama »Proljetnog salona« osjetili obrisi treće najmladje sku¬ 
pine, koja se nije osvrtala na programe ni nastojanja, a ni 
na rezultate bivših Medulićevaca, već je sve više skretala 
prema likovnim sugestijama, koje su ti mladi slikari i kipari 
primali i primili u stranim središtima kao što su Pariz, Beč, 
Krakov, Rim, a u prvom redu Prag. Većina je tih sada naj¬ 
mlađih učila za vrieme rata, a i kasnije u Pragu. Među njima 
se izticala ponajviše darovitost Milivoja Uzelca (1897.), koja 
je u toj najmlađoj tada skupini bila na prvome mjestu. 

Rođen u Mostaru, pohađao srednju školu u Travniku, 
prije završetka došao u Zagreb, gdje je počeo raditi u privat¬ 
noj školi Tomislava Krizmana. Poslije je na zagrebačkoj 
umjetničkoj školi boravio kraće vrieme svega 2 godine'. Po¬ 
radi nestašluka izključen iz škole 1914. U vrieme je rata na 
pražkoj akademiji. Prolazi tamo razne tečajeve, glavni mu 
je zaštitnik Preisler, koji prepoznaje, cieni i pomaže njegovu 
veliku nadarenost. 

Pražki ratni boravak djeluje na njegov cjelokupni daljnji 
razvitak. Na njegovom kasnijem razvoju ostavljaju tragove 
s jedne strane utjecaji tada jakog ekspresionizma, a s druge 
strane utjecaji predratnog kubizma. 

Priredivši nekoliko izložaba sa svojim sudrugovima u 
Zagrebu, među kojima je glavni i najznačajniji predstavnik, 
seli se 1923. u Pariz. Od toga vremena živi i radi neprestano 
u Parisu, odlikujući se velikom vještinom i zamjernim deko¬ 
rativnim ukusom. Prelazi kroz sve faze poslieratne tako zvane 
®cole de Pariš. Sudjeluje na pojedinim izložbama u Parisu 
godišnje, svojim je' radom osvojio mjesto među slikarima, 
koji kao stranci žive u Parisu. 

Uzelčeva je darovitost uviek u obliku zanimljive impro¬ 
vizacije. Rođen dekorateur velike vještine i spretnosti raz¬ 
vijao je svoju darovitost sve više u dekorativno. Kao spretan 
crtač vješt je ilustrator. Prolazi različite utjecaje, preuzimlje 
casovito 1 kubisticke formulacije, te ih upotrebljuje skroz 
dekorativno^ Uzelčeva lakoća, kojom baca na brzu ruku svoje 
s ike ne može često prekriti površnost, nu njegov sjajni teln- 
peramenat i njegov profinjeni način ugođaja boja odaju, da 
je u tom improvizatoru i u tom lakomislenom dekorateuru, 
sto skreće u lascivno, slikarska riedka priroda, koja bi sva- 
trebna” svojom dinamikom i te kako bila po- 

Nazalost ta velika darovitost, ta slikarska profinjenost 
ne djeluje u našoj sredini. Ta darovitost pripada u red onih 
vjekovnih hrvatskih emigranata, koji svoju vrstnoću nisu 
ulagali ni uložili kao odlučni dio u horbi za naš vlastiti izraz. 

U prvo Uzelčevo vrieme značajne su njegove dekorativne 
slike, među koje treba ubrojiti i »Bčrbu«, a ta je slika jedna 
od čitavog niza temperamentnih Uzelčevih autoportraita ki¬ 
stom, kredom i perom. 

^ Kasnije se redaju portraiti i pejzaži, temperamentno iz- 
haceni s nenadmašivim rukopisom, koji ma da ima značajke 
vještine i virtuoznosti, ne zapada u običnu maniru. Po¬ 
sljednje su stvari svježe u profinjenom koloru nabačene tem¬ 
pere 1 gouachi. 

Okolo M. Uzelca treba u njegovoj prvotnoj fazi spome¬ 
nuti Vladimira Varlaja (1895.), kojega akvareli i neki pejzaži 
pokazuju na koji je način taj slikarski naraštaj nastojao rie- 
siti naš pejzaž. Vilko je Gecan (1893.) jači od Varlaja u figuri 
1 temperamentniji u tretiranju pejzaža. On boravi dulje vre¬ 
mena na pečalbi u Americi. Ilustrativne njegove stvari stajale 
su pod utjecajem njemačkih ekspresionista kao i dobar dio 
rada Marijana Trepšea (1897.). Trepšeove slike (Kavanska 
scena), pa niz ulja i njegovih fluktuirajućih akvarela jasno o 
tom govore. Kod nekih je njegovih grafika parižki utjecaj 
jaci, a pogotovo kod onih koje proizlaze iz Daumiera. Trepše 
je radio niz dekorativnih zadataka (tako »Raspeće«, staklo u 

novoj kapelici na Jelačićevom trgu), a dugi niz godina sura¬ 
đuje u kazalištu kao scenograf. 

U Proljetnom je salonu poput ovih nastupio po prvi put 
u našoj sredini i Marin Tartaglia (1894.). On je studirao 
nakon srednje škole slikarstvo u Firenzi, Rimu i Beču. Po- 
prvi je put izlagao u Rimu 1918. u krugu De Chirica, Soffi- 
cia i Carre. 

Ovaj fini i tankoćntni slikar slikarstva radi, čisti lart- 
ponrlartista, slaže svoje tonove, mntne i rafinirano ugođene, 
kao pravi i izraziti zapadnjak. Opaja se nnutarnjim skladom 
cizeliranih šapata, sto se opetuju poput jeke dalekih i velikih 
vjekovnih zapadnih izraza. Svoje tonove varira na temu tro¬ 
dimenzionalnog prostora, dubljina mu je potrebna. A svoj 
artizam izriče u namještenim i ukusnim arabeskama, čiji je 
korien svakako iz mediteranskog južnog kompleksa. 

Ne komponira; u prvoj je svojoj periodi još nosio neke 
značajke kompozicije i to starinske. Razpoređivao je' plošninu 
prema ustaljenim načinima, obično diagonalnim smjernicama. 
Jezgra je njegove slike bila u to prvo vrieme više naglašena, 
a tek se poslije na taj način izražavanja pretvarao tako, da 
se je jezgra počela sve više sa svojim glavnim slikarskim ak¬ 
centom raztapati i širiti po cielom platnu; time se polučila 
sve više i sve jače cjelovita i jedinstvena ritmizirana slikarska 
plošnina. Posljednje su slike ponajviše građene na impresio- 
nističkoj osnovi, u biti skroz naturalističke, počele su na taj 
način zvučati sa svim svojim djelovima i djelićima. Ovaj 
muzikalni podatljivi način približio ga je Cezanneovoj mo¬ 
dulaciji. Boje su se opet na ovim slikama zašarenile snažnije, 
kontrast i cizeliranje na taj kontrast boja jače su iskočili. 

Ranije su stvari Tartagline nosile u sebi baroknu uzne¬ 
mirenost, svietlo je puzalo u krivuljama po njegovim for¬ 
mama, koje su imale draž nekih fantoma, kao vijugava i 
iskričava svietla baroknih svetaca kasne dekadentne periode. 
Ta uznemirenost i izražajnost odavala je utjecaj modernog 
barokiste austrijske škole, slikara Kokoške. 

Tartaglin »Nature morte« u zagrebačkoj gradskoj zbirci 
već se je odmaknuo od te rane periode i od ekspresionističkih 
utjecaja. Tamo je slikarski raffinement dostigao zamjernu 

visinu. Sklad je izražen minuciozno, od onih najsitnijih re¬ 
fleksa stakla do nahukanih ohlina svježeg voća na vanredno 
izvedenoj kolorističnoj podlozi. Tehnička majstorija gotovo 
je pretjerana i mučni dugotrajni rad, težko cizeliranje' sva¬ 
kako se zapaža i ne pomaže ovom prozirnom i fino zamišlje¬ 
nom radu. Tehnika ga vuče i suviše u umjetni obrt. 

Ekspresionistički zamišljene glave (Moj otac) ili auto- 
portrait nisu sretne u samom slikarskom izražavanju. Boja 
tamna i mutna s naznačenim iskrenjem materije, nije bila 
glavno izražajno sredstvo, a crtež se je proizvoljno udaljivao 
od objekta, te padao u poznate kalupe europskih modernista, 
specialno, kako već prije spomenuh, njemačkih ekspresionista. 

Ali opet u tim stvarima, ne toliko uspjelim kao što onaj 
zagrebački »Nature morte«, bio je ugodjaj tona ona glavna 
i privlačiva snaga Tartaglina. M. Tartaglia utapa formu u 
ton; on ne pipa tu formu, on ju dematerializira, i toj dema- 
terializaciji još više pomaže njegov način obradbe. 

Tartaglia naime ne slika izravnom jasnom i pozitivnom 
mrljom već mu primarni sloj boje služi kao veza i kao neka 
tonska koprena za usklađivanje svih protivnosti. Time do¬ 
biva lokalni ton, a i gotovu patinu starinskih slika. Pitanje 
je samo, da li je ta obradba stalna. 

Doljnji slojevi boje iskre izpod ove koprene i time' na 
najjednostavniji način polučuje Tartaglia bogatstvo nijansa. 
To je tehnika artizma, koja ga često ubacuje, osobito kod 
ranijih slika, u stari akademski sos. Na ovaj način dobiveno 
fluoresciranje omogućuje mu bogatu skalu škurih i tamnih 
tonova i šara, koje se prelievaju i zvuče tiho i smireno. Tar¬ 
taglia ugađa smireno svoje harmonije, kao da svira ne glasnu 
ali gospodsku komornu glasbu. 

Tartaglia je rođen u Dalmatinskoj Hrvatskoj iz stare, 
vrlo kulturne i vjekovima ugledne obitelji, koja je poprimila 
sve one' latinske civilizatorne odlike. Cieli opus Marina Tar- 
taglie jasno pokazuje to daleko korienje. I njegov ukus i nje¬ 
gov raffinement, i vještina, i velika mogućnost pogađanja 
pravih razmjera i onaj nesumnjivi pasatizam i ona gospodska 
artistička crta, sve to pokazuje Zapad sa svim njegovim 
značajkama. 

Nije ni nikakvo čudo, da se čini da je upravo to suton- 
sko, melankolično i morbidno u djelu M. Tartaglie neki po¬ 
mlađeni i savremeniji izraz sutonskog izraza Vidovića iz ge¬ 
neracije pionirske. Proćućeno i cizelirano umieće M. Tar¬ 
taglie stoji sasvim odvojeno od ostalih naših nastojanja i po¬ 
java. Kao lična osebujnost ta je' likovna pojava nada sve 
vriedna i jednokratna, ali kad ta pojava kao vrlo zamamljiva 
po svom tehničkom načinu postaje uzor na nasljedovanje 
manjih darovitosti, tad se ta jednokratnost vezana o ličnost 
i prirodu M. Tartaglie pretvara kod tih manjih darovitosti u 
bolest — u zarazu, koja bi mogla škoditi i jačim darovitosti¬ 
ma, jer konačno treba utvrditi uviek ponovno, da je naš li¬ 
kovni razvoj na početku, a ne na nekoj završnoj točki, što je 
označuju bolećive i dekadentne izražajnosti. 

Tu bolećivu i morbidnu crtu, koja je očita u opusu M. 
Tartaglie, razvijati u dominantnu kod likovnog rada znači 
u stvari ne spoznati pravu i bitnu vriednost samog Tartagli- 
nog rada, a ta je u onom posebnom uronjavanju, u onom 
naročitom tankoćutnom a ujedno izravnom oblikovanju prim¬ 
ljenog odraza u zaokruženu cjelinu, a nije' u sporednoj sasvim 
ličnoj Tartaglinoj sklonosti prema morbidnosti. 

Prvi nastup je. u »Proljetnom salonu« i Zlatka Šulentića 
(1893.), koji je poslije mature studirao na miinchenskoj aka¬ 
demiji završno kod Hertericha. Širina zahvata ostala mu 
još iz Herterichove škole. Kasnije je on jedan od riedkih 
hrvatskih umjetnika, koji su proputovali ne samo europskim 
zemljama već i upoznali osim Europe i druge kontinente, 
Afriku i Južnu Ameriku. S tih su putovanja doneseni ili kao 
putne bilježke ili kao izrađene stvari, svježi i fino ugođeni 
akvareli (Oro Preta, Afrički akvareli iz Maroka i t. d.). Akva¬ 
relom se mnogo služio Zl. Šulentić i kasnije, osobito u nizu 
sivkastih ugođenih akvarelnih prikaza iz Hrv. Primorja, dok 
su njegovi mekani i izražajni portraiti (Glava dječaka. Moj 
otac) naginjali više tonskom rješavanju nego li živim bojama. 
Među prvim takvim stvarima svakako se izticala uljena slika 
»Čovjek sa crvenom bradom«. Da je darovitost Zl. Šulentića 
obuhvaćala i dekorativne mogućnosti, dokazano je 1925. na 
parižkoj izložbi, kad je Zl. Šulentić izradio prozore izložbenog 

paviljona tadašnje države, prikazavši likove hrvatskih se¬ 
ljaka. Taj je dekorativni rad daleko nadilazio slična folklorna 
rješavanja, koja je izrađivao ponajviše M. Vanka (1890.) 
čiji su akvarelni prikazi iz zagrebačke okolice ono najvrjed- 
nije, što je Vanka ostvario. 

Dok su se prve Sulentićeve stvari priklanjale ekspresio¬ 
nističkom načinu, kasnije su se stvari sve više izticale rea¬ 
lizmom, kod kojega su bile očite namjere sasvim konstruk¬ 
tivne (Pogled na Tkalčićevu ulicu). I pejzaži su se mienjali 
prema tom istom načinu, tako su se' izmienili prvotni primor¬ 
ski pejzaži prema kasnijim, koji su uz to poprimali ugođaj 
mekane i bliedo žutkaste intonacije. Posljednji su pejzaži u 
tom nizu Šulentićevih pejzaža oni iz Petrinjske okolice sa 
seljačkim kućama te iz Plješivice. U svim tim vidljivo je na¬ 
stojanje tog iztančanog i senzibilnog slikara pročitati što 
izpravnije naš osebujni pejzaž, te ostvariti što solidniji i go- 
toviji izraz. 

Takva su nastojanja, bila i u grafičkim listovima starijeg 
Karle Mijića (1887.), vršnjaka Becićevog, koji je grafičkim 
sredstvima rješavao značajke bosanskog pejzaža. Još kao đak 
Miinchenske akademije surađivao je K. Mijić u Munchenskom 
»Simplicissimusu« crtajući perom pojedine scene u grotesk¬ 
nom i karikaturalnom smislu. Smisao za rješavanje primie- 
njene vještine također pokazuje darovitost Karla Mijića. 

U ovu skupinu pripada i Papp (1893.), koji se u posljed¬ 
nje vrieme bavi religioznim slikarstvom. Jedan od slikarskih 
najvrednijih pejzaža u tom periodu (Proljeće) ostvaren je od 
rano preminulog Milana Steinera (1894.—1919.), kojega je 
posebna senzibilnost podala impresionističkim načinom za¬ 
okružena i vriedna ostvarenja kao »Ulica u Petrinji« i »Kiša«. 
Ti reznltati kao i nastojanja tog istog naraštaja pokazuju 
jasno, kako se u toj trećoj skupini u prva dva decenija ovog 
vieka sve više darovitosti priklanjalo na slikarskom pod¬ 
ručju onom sličnom rješavanju, koje u našem razvoju obi¬ 
lježuju imena Račić i Kraljević. 

Istoj generaciji pripada i Ivo Režek (1898.). 

Ivo Režek je jednako kao i skupina oko Uzelca vezan 
o Prag i tamošnji studij. Režek je nastavio studije poslije 


pražke akademije u Parisu, gdje je poput Kljakovića u ra¬ 
dioni Lenoir-ovoj studirao Lenoirovu tehniku freska. Šteta 
je, da se toj darovitosti nije omogućilo izrađivanje većih de¬ 
korativnih ^zadataka, jer su njegove mogućnosti upravo na 
tom području nesumnjive. Grafički njegov rad obasiže ilustra¬ 
tivne zadaće i čitav niz karikatura, a u slikarskom se dielu 
iztiču »Nature morti«. 

Zagorski je pejzaž u Režeku, koji je rođeni Varaždinac, 
našao predanog ilustratora. 

Prema godinama pripada u tu istu skupinu i Vladimir 
Filakovac (1893.) poštanski đak, koji je kao karikaturista i 
crtač (ilustrator) radio u Budimpešti, Beču, Osieku i Beo¬ 
gradu. Jedan je od riedkih hrvatskih slikara, koji se osobito 
bavio prikazima životinja. Od slikanih se stvari iztiču njegovi 
pejzaži te pojedine figuralne slike supruge i slike vlastite 
djece. Slika u otvorenoj skali svježih boja, takve su mu i 
slike cvieća. 

Tendiranje spram svjetlijih šara je kod njega vidljivo, 
kao što je to slučaj i kod Jerolima Mišea (1893.) u njegovom 
radu. No kako je slučaj Mišea tipičan za predratni i 
ratni naraštaj treba o njem potanje prozboriti. 

Rođen je u Splitu, u sjeni sv. Duje. Njegova je mladost 
skakutala kraj čudne sfinge pod kolonama dekadentskog 
carskog Rima, i razkalašeno kikotala pred kavanom Trocoli. 
Zelja da postale slikar odvela ga u tadašnji Zagreb, gdje je 
u ono vrieme ištipanom hartijom na vihoru mladosti kao 
pobjednim barjakom vitlao Cerina. U tom simpatičnom elanu 
mladosti, gdje nisu samo praskale sliepe žabice, gdje nisu 
samo djeca demonstrirala, nego se slutilo mutno, težko i 
mračno buduće doba, nije ni Miše ostao miran učenik tadašnje 
umjetničke škole. Njegovo htijenje i onaj divni mladenački 
bezciljni nemir diktirao mu bojovni članak o svojim učite¬ 
ljima. Zadnja točka u tom članku značila je i točku na nje¬ 
govom boravku na zagrebačkoj umjetničkoj školi. Marjano- 
vićevo »Zvono« udaralo je tada o Buckle-a i Mazzinija, i Unita 
Italia, dakako, prevedena, bila je ideal. 

Isključen je iz škole poradi članka o Crnčiću. Poslije 
izkljucenja iz škole posao je u Rim. Zakoprenjen maglama 

i mladenačkim fantazijama crtao jx; tamo naš Mise bolove i 
navodne krikove, kao i svi mi ostali. Ilustrativno, literarno 
i anegdotski grčile su se te njegove' linije po platnima i hva¬ 
tale doista ogromne silhuete nerazumljene zadnje bečke Se¬ 
cesije (Metzner-Klimt), a posljedak je bio promašen efekt 
neuspjelih plakata. 

Svakako je sigurno, da su ti početci bili početci talenta, 
koji se gimnasticirao na liniji izražavajući umišljeni sviet i 
vjerujući u sve moguće fraze' svoje okoline. Mitar Mitrinović, 
esteta i tada oduševljen poklonik porculanskih ljepota D’Ang- 
lade, pleo je i nizao fraze pun hercegovačke dinamike. Kaći- 
perski se čudio D’Angladi, koga je smatrao valjda jedino sli¬ 
karski vriednim i za naš likovni život važnim. Kao krivudasti 
ornament nizale se Mitrinovićeve fraze, ali je ipak iz cielog 
vrtloga i bujice njegovih rečeničnih krivulja provirivala nje¬ 
gova prava ideologija. (»Die Kunst«, 1912.). Mišin drug V. 
Cerina tumačio je, putujući s ogromnom zgužvanom hrpom 
novina, revija, članaka i rukopisa iz jedne rimske kavane u 
drugu, posljednje novine iz »Lacerbe« i prisizao na ekspekto- 
racije Marinettijevih revolucionara miešajući njihovu plamenu 
i rušigradsku revolucionarnu ideologiju s najromantičnijim, 
gotovo sredovječnim nacionalizmom. Mrzili su Matoša kao 
Oinobaresa i protivnika tih dogmi. A u isti čas su ekscerpirali 
Barres-ov nacionalizam. Tu se prepiralo, razpravljalo, i dok 
se čerina. patetično oduševljavao za Alda Pallazzeschija, druž- 
tvo je u koru sentimentalno, kao da mole krunicu, recitiralo 
pobožno verze i šaptalo sonete'. Uz to bile su gusle i deseterac 
svima na jeziku. Iskreno se obožavao Meštrović, i ljubomorno 
se borilo za njegovu naklonost, dok se gadno panjkao. Klike 
i koterije, kritičari i novinari, mržnje i neprijateljstva, medio¬ 
kriteti i talenti, fantasti i pustolovi, sve se to kupilo tamo, 
pravdalo, i nadmetalo. 

U toj konfuziji biti sudionik, rodoljub, novinar, infor- 
mator i konačno slikar, i to mladi, kako da se uči i mirno 
radi? Kako da se obraća pažnja na prošlu i veliku umjetnost? 
Jer čemu učiti? Čemu tražiti nešto medju mrtvacima ili tu- 
đincima? Tako se zbilo, da sva ona čudovišta ljepote, što su 

stoljećima poput magneta privlačila umjetnike cieloga svieta, 
nisu tim našim artistima i putnicima imala što reći. 

^ Jerolim je Mise usuprot toj konfuziji ipak radio. Kao 
turist promatrao je u Rimu više od svega skulpturu prema 
onoj gore spomenutoj atavističkoj naklonosti. Bogate kolek¬ 
cije antike čini se, da su mu onda bile najbliže. Poslije rim¬ 
skog boravka, kad se našao u Firenci, najviše su mu govorili 
primitivi. 

divna Venera kao kurtizana vene'cijanska 
bila mu je u ono doba tuđa, jer za njih tada zagonetka bo¬ 
jom prodrieti u dubljine i ostvariti prostor, nije postojala. Po¬ 
stojala su neka nejasna htijenja biti monumentalan i linijom 
graditi izraz (»Mati«). Erotski motiv (»Ljubavnici«) upravo 
je izbjegavao boju ili ju je plakatski zlorabio: to su bila živa 
sjećanja na tipiziranje Meštrovićevo. 

Neki obrat, dosta polagan, dolazi u tom početnom radu, 
kad se^ Miše vraća u svoj kraj. Pomalo kalupi padaju, i Miše 
se muči da, zagleda u objekt. I ovo prvo zrcalenje nije pod- 
puno jasno i čisto. Sve su figure još uviek silhuetarno postav¬ 
ljene na svietle pozadine obično žute čiste boje (»Brat«, »Ni- 
^Splićanka«). Objekt je sada kod njega sve važ- 
nijk ali još uviek vladaju one programatske ideje, grče se prsti, 
iztiče se forma i ona se podcrtava. Komponira se figura u du¬ 
goljaste formate i samovoljno se reže kod čela. Realizam na¬ 
stoji obaći unošenjem neslikarskih, čisto literarnih bolnih 
izraza u gotovo sva ta lica. Linijom se to sve podcrtava, i ra¬ 
dovi -— uza sve vidljivo protivno nastojanje — ostaju dvodi- 
menzionalni. Poznata utriranja i bezrazložno uvećavanje ili 
umanjivanje forma, da se dobije neki specialni izraz i ori¬ 
ginalni stilni žig, još su u svim tim radovima očiti (portrait 
A. Ujevića). 

Izravne i na brzu ruku nabačene crtarije slobodnije su 
i dalje su se odmakle od uljenih slika. Mišeov likovni razvoj 
pošao je od dvoplošnih stilizacija preko impresionističke 
faze, kad je Miše pokušavao svjetlijim bojama stvarati du¬ 
binu. To se dogodilo nakon njegovog kratkog boravka u Ber¬ 
linu. Poslije toga su očitiji utjecaji Dobrovića (egzaltacija 
boje) kao i oni utjecaji, koje je primio nakon kraćeg boravka 

u Parizu. Ne samo da se je kod J. Mišea izmienila faktura, 
nego su se' izmienila i shvaćanja, no uza sve te promjene i to 
traženje može se danas nesumnjivo utvrditi, da je njegova 
bitna vriednost i mogućnost njegove darovitosti na sasvim 
drugom području, nego što to pokazuju i njegovi na razne 
načine slikani pejzaži, nature-morti (0 ona ružičasta boja 
sa zelenom i modrom!), njegovi interieuri i njegove figure 
u pejzažu ili aktovi. Svi ti napori i sva ta nastojanja ne po- 
gadjaju i ne proizlaze iz onog bitnog prirodjene i urodjene 
likovne njegove mogućnosti, -zato i imadu sve te' stvari zna¬ 
čajke usiljenog , i traženog. Sasma je druga stvar, kad Mise 
pristupa prikazu portraita. Tada je on u svom elementu. Mise 
je rođeni portraitist, upravo predestinirani portraitist po 
svojoj prirodi, po svojem posebnom postavu prema samom 
objektu. Nažalost nije kod njega bilo jako nastojanje obuzda¬ 
vati svoj nemir, svoj temperament te mirno i hladno razra¬ 
diti onaj prvotni izpravni zahvat, što svi njegovi portraitni 
crteži, studije i reporti o pojedinim licima i portraiti imadu. 
U njemu je' bila mogućnost ostvariti naše najbolje psiholožke 
portraite. 

Jerolim je Miše redovno zastao kod tog prvog zahvata — 
kod nabačene skice, kod zabilježenog reporta ili da upotrie- 
bim Krležin izraz, ostao je kod negotovog i zbrčkanog, a nije 
dospio do gotovog zaokruženog i cjelovitog, što bi u sebi bilo 
zaokruženo djelo i likovna cjelovita vriednost. Ostali su neki 
portraitni torzi s izvrstnom observacijom, kod kojih se intu¬ 
itivno ušlo ne samo u vanjsko karakteriziranje, već se ušlo u 
ono unutarnje druge prirode, drugog ja, tako da se' čitav 
zahvat psiholožki produbio sasvim na poseban način. 

Uzporedi li se Mišina nezaokružena i necjelovita por- 
traitna ostvarenja s portraitima drugih slikara na pr. Bukovca, 
Becića ili Šulentića, to se može vrlo dobro uočiti i utvrditi. 
Psiholožki zahvat i ono ulaženje u drugu prirodu te obliko¬ 
vanje toga pronalaženja, redovno ima u radu J. Mišea, dok 
toga nema recimo kod Becića. Becić ostaje u vanjskom, Miše 
zalazi u dubljinu. Tako je njegov Kosor, čitav sjajni esej iz 
kojeg se može pročitati jedan čitav život; toga kod Becića 
nema. Becić slika na primjer Meštrovića; to je zaokružena 


tehnički virtuozno izvedena prilika u kojoj psiholožkog zah¬ 
vata uobće nema, ono što čini portret tek portretom. Sada je 
neprilika ta, da kod Mišea taj sjajni Kosor nije likovno u onom 
sasvim tehničkom smislu zaokružena i cjelovita slika. Takvi 
su i škuri Mišeovi portraiti Bačkog, Konjovića i drugih. Na¬ 
ravno da produciranje nekih portretnih crteža i skica nije 
donielo mnogo pozitivnog kod Mišea, jer se ni dobri crteži ne 
mogu peći kao žemlje, dok je bilo vrlo nezgodno siliti Mišea, 
da ilustrira enciklopedistički i pjesme i sve ono, što je izašlo u 
Hrvatskom izdavalačkom bibliografskom zavodu. Ta izrazita 
darovitost rođenog portretiste podala je kraj čitavog velikog 
broja Mišinih uljenih slika ipak ono najbolje u pojedinim cr¬ 
težima. To su sasvim jednostavni crteži dječjih ili djevojač¬ 
kih glavica, jednostavni crteži olovkom. Oni su upravo je¬ 
dinstveni i nada sve skladni, u sebi zaokruženi, te tvore u 
čitavoj našoj umjetnosti ono najbolje, što je' na tom pod¬ 
ručju ostvareno. 

Taj Mišeov psiholožki zahvat pogotovo kod nedoraslih 
ili bolestnih ili izmučenih likova je osobito značajan, on je 
omogućio i njegova do danas najbolja platna »Mala skitnica« 
ili »Zrikava djevojčica«. Taj je zahvat više osnovan na inte¬ 
lektu nego na osjećanju. Zanimljivo je, da je i Miše poput 
M. Bačkoga počeo umjetnički svoj sviet oblikovati književno, 
a ne likovno. Pisao je neuspjele dramske pokušaje, pjesme 
u prozi u »Književnom Jugu«, novele u »Steklišu«. Pisao je 
i kritike pod pseudonimom Bome, u svakom slučaju bolje i 
pametnije s većim likovnim shvaćanjem nego su to mogla 
pisati gg. Šrepeli, Franići-Požežani i ostali njima slični zvani 
i nezvani stručnjaci za likovna pitanja u tom vremenu. 

Isti kao i Miše dao je do sada u portretnim studijama 
ponajviše slikarski vriednih ostvarenja Vilko Šefe'rov (1895.) 
đak Beča i Budimpešte, rodjeni Mostarac. Njegovi posljednji 
radovi upravo tu tvrdnju sve više učvršćuju (Ženski portret 
1941. Sada vlasništvo obitelji Velzek.). 

V. 

Uzporedno s ovim slikarskim pojavama i njihovim razli¬ 
čitim razvitcima teku i razvitci kijpara, koji rade u to vrieme. 



a istih su godišta, u našoj sredini. I medju kiparima, koji su 
manje brojni od slikara, mogu se spaziti u glavnom pojedine 
izrazitije ličnosti, koje bi na kiparskom području označivale 
one prije iztaknute skupine medju slikarima. Najprije su oni, 
koji proizlaze još iz zagrebačkog krugal pionira, to su: Hinko 
Jubn (1891.—1939.) Robert Jean-Ivanović (1889.) Davorin 
Hotko (1890.) te Ferdo Ćus (1891.—1914.). 

Prielaz od njih čini Jozo Turkalj (1890.—1943.) prema 
skupini, koju predstavljaju napori blizi Meštroviću, a to su 
Frano Kršinić (1897.), Marin Studin (1895.) i Frane Gota 
(1898.), koji se uz graditeljstvo bavi i kiparstvom. 

Dok su Juhnova nastojanja polazila prema primienje- 
noj vještini, pomalo stiliziranoj, imadu svakako značajke sece¬ 
sionizma, Jean i Hotko nastavljaju u neku ruku rad Frangeša 
i Valdeca te ostaju po svojem radu na istim njihovim smjer¬ 
nicama. Jozo Turkalj grublje i snažnije prilazi svojim zadat¬ 
cima, te su u svakom slučaju vidljivi njegovi napori ostvariti 
plastičnu vrjednotu bez kalupa, ostvariti jednostavno trodi¬ 
menzionalno tielo na osnovi prirodnih oblika, bez stilizacije 
posebnih i naročitih prievoda. 

^ I sigurno je, da je Turkalj bliži realnosti, on tu realnost 
i taj život neposrednije osjeća nego što to osjeća najznačaj¬ 
nija pojava u toj generaciji, a to je Kršinić. 

Kršinić se predaje i zanosi svojim svietom artizma, kao 
*^**1®^**^® liepih forma, kao kakvi poklonik dalekih i 
izživjelih oblika prošlih perioda umjetnosti. Dok Turkalj 
traži, Kršinić je miran. Postaje sve staloženiji i sve više za¬ 
okružen. Umjetnost radi same sebe, njegov je likovni credo. 
Kršinić kao da govori: »Pustite me sa svim tim vašim teori¬ 
jama i glupostima, pustite me da učinim figuru. Što tu treba 
filozofirati? Učiniš ili ne učiniš?« I de facto, Kršiniću je us¬ 
pjelo učiniti figuru na taj način, kako to drugima nije uspjelo. 
Trodimenzionalno tielo, logično postavljeno, u sebi zaokru¬ 
ženo, majstorski izvedeno, stanovitim ukusom servirano, znači 
njegovu glavnu značajku. Kod manjih figura je izrazitiji, ma- 
nje figure su mu bliže, dekorativni elementi kod ovih dolaze 
do pravog značenja. Kod većih figura ti dekorativni elementi 
cesto smetaju, te postaju nametljivi. Odlika je Kršinića, da 

njegove forme nisu grubo izbačene, već su te forme povezane 
mekano; skladno se slievaju u cjelinu. U njima je nešto gotovo 
muzikalnog, prema tome kako su medjusobno ili suprotsta¬ 
vljene ili pomirene. Druga je njegova značajka, da on u većini 
ne misli reliefno, kako to često nalazimo kod nekih skulptora, 
već je sav izrastao u plastično. Rodjeni skulptor, koji riedko 
zabasa u slikarsko rješavanje. Upravo plastično osjećanje daje 
mu mogućnost, da kod njegovih likova ne važi samo jedna 
točka s koje ih se može promatrati i s koje je silhueta i njen 
crtež skladan. Oko većine njegovih likova može se uistinu 
obilaziti, jer su de facto obli. Zdušnost njegova, zdušnost pre¬ 
danog majstora, krati mu da izbacuje negotove ili tek počete 
stvari, zato su mu i skulpture' zaokružene i u sebi pomirene. 

Labilne stavove pomalo napušta, njegove se figure sve 
više stabiliziraju, one postaju mirnije. To bi se moglo raz- 
tumačiti sa jenjavanjem Sturzinog utjecaja, koji je još 
uviek vidljiv (Diana). Drugi utjecaji, koji su također eviden¬ 
tni kao Bourdellov i osobito Maillolov kao i Meštrovićev, 
nisu još nadvladani. Mora se priznati doduše, da su ti utjecaji 
sasvim izvanjski, jer poredba na primjer Meštrović i Kršinić 
pokazuje sasvim dva bitno različna skulptora, be!z obzira na 
moju licentiu poeticu, da postavim jednoga kraj drugog. Je¬ 
dno je eruptivni, dinamički tip, kod koga se osjeća, kako se 
neobuzdana snaga probija na svietlo, kako lomi i krši sve, 
što joj je na putu ne mareći ni za što, ni za kakve zakone. 
Drugi je sasvim drugačiji, nema nikakvog dinamizma, forma 
se kod Kršinića svodi, ulazi u sebe, skuplja se, ona je konden¬ 
zirana. Izvodi ju štediša, koji se ne razbacuje, već koji mirno 
i proračunano gradi. Zato je i Kršinić u svakom slučaju bliz 
klasičnoj formi. Zato su i Kršiniću linije toliko smirene, čiste 
i velike (Dje'vojče). Te linije nemaju više barokne uznemire¬ 
nosti, kao što su to one prve imale, one u laganom, elegan¬ 
tnom, možda i suviše finom, gotovo sladkom toku obuimlju 
obline. Melodično prate više znalački, nego što rastu po ne¬ 
umoljivom unutarnjem diktatu. Pa kad to sigranje, tako reći, 
predje granicu, postaju to svakako dopadljivi umjetno-obrtni 
predmeti. Takve su i njegove terra cotte, te mogu ponoviti 
ono, što sam već prije nekoliko godina i pisao o Kršinićevim 


malim stvarčicama, da su to vriedni objekti, koji podsjećaju 
na find Tanagra-figure. 

Dok je kod Meštrovića zamah i potreba velikih dimen¬ 
zija jedna od njegovih karakteristika, kod Kršinića je napro¬ 
tiv vidljiva sklonost za malim i utanjenim. Dok Meštrović 
diktira svoju formu: sic volo, sic iubeo, Kršinić se podaje 
lelujavo, on se pokorava, podredjuje arhitekturi i zato će se 
njegove skulpture svagda lako postaviti ili sljubiti s već go¬ 
tovim ili starim arhitekturama ili parkovima. 

Iz istog razloga — kao i zbog veličine pristajat će Kr- 
šinićeve figure u relativno malene prostore, dok naprotiv 
Meštrovićeve figure, njegovi kolosi traže ogromne dvorane. 

To se najbolje vidilo u starom Umjetničkom paviljonu 
u Zagrebu, kako je taj paviljon za one Meštrovićeve ko¬ 
lose premalen i prenizak. Ti giganti nisu se mogli zbog toga 
ni vidjeti. Od Grgura se tek vidila masa, noga i palac sad¬ 
reni, a od Indijanaca trbusi konja i konjske noge. I kad se 
našlo mjesto, s koga se moglo bar donekle obuhvatiti silhueta 
Grgura, prema zakonu oka, da čovjek mora biti minimalno 
dva puta i pol udaljeniji od objekta, nego je objekt visok, 
onda je gornja spojnica dvorane odrezala glavu Grguru. Tko- 
god je svjetovao Meštrovića, da se tako postavljaju ti odljevi, 
loše ga je savjetovao, jer je nevjerojatno, da je sam tako od- 
Inčio. 

I dok Meštrović snagom nabacuje probleme, rješavajući 
ih patetično, Kršinić ostaje intiman. I dok prvi tako zahvaća 
sve forme, da mu je potreban neki bučni, ogromni orkestar, 
popnt Wagnerovog djelujući više kvantitetom, to se Kršinić 
zadovoljavao, da svoje melodije niže na je'dnom instrumentu 
tu i tamo sa sordinom, možda na jednoj žici, bez problema, 
dopadljivo, često bez ikakvih osobitosti, a samo s virtuozite- 
tom spretnog izvadjača. 

Ove bitne raznolikosti, koje diele Meštrovića od Kršinića 
ne prieče Kršinića, da se ipak i vanjski prigne pod Meštro- 
vićevim utjecajem. Kažem sasvim vanjski, na primjer pos¬ 
tava ruku: ono svijanje i privijanje prstiju, traženje ili po¬ 
navljanje jednog te istog tipa, kratke' gornje usnice i uleknute 
dolnje čeljusti, izrazi kod ustiju s isprčenim usnicama, tako 



da često čine dojam, kao da zvižde, a ne kao da imadu neke 
izvanredne nadzemaljske osmiehe na pr. kod »Molitve« i 
»Pri čitanju«. 

Najvažnija, a možda i najbolja odlika kod cielog Kršini- 
ćevog rada je ta, da vlada materijalom, osjeća kamen, a mra¬ 
mor mu pod dlietom prima živost, kao da ga pretvara u 
meku podatnu put živog tiela. Ova riedka sposobnost mora 
se osobito naglasiti, jer je ona kod današnjih kipara ponaj- 
rjedja. 

Kršinić je izradio n posljednje vrieme i portraitnih glava, 
koje opet jednom potvrdjuju, da portrait nije Kršinićevo 
područje, ma da su ti portraiti znalački vješti. Ali ono hitno 
ulaženje u tudju psihologiju, to on nema, pravi portraitiste su 
rodjeni, a ne mogu se odgojiti i disciplinirati, osohito onda, 
kad se realistična osnova i s formalne strane odhija, kako je 
to slučaj kod Kršinića. 

Frane Kršinić je izradjivao i velike spomenike većinom 
u bronzi. Dva su u Zagrebu: Bulićev i Kumičićev. Ti spome¬ 
nici dokazuju, da je najveća snaga i vrstnoća, Kršinićeva u ka¬ 
menoj plastici i to malenih dimenzija. Upravo su Kršinićeva 
ostvarenja u kamenu neke vrsti suvremeno produljivanje onih 
dalekih i tradicionalnih majstorija, što su ih naši klesari 
podali na žalu Jadranskog mora kroz vjekove ljepoti i umje^t- 
nosti. Toj generaciji valja još pribrojiti kipare Dnjma Penića 
(1890.) i Ivana Mirkovića (1893.), koji se naizmjence bavi 
plastikom i slikarstvom i grafikom. 

POSLJEDNJA FAZA 
(od 1930. do današnjice) 


Poslije 1918. pa sve do 1925. na umjetničkom području 
nije se dogadjalo ništa osobito važna po cielinu. Istina, po¬ 
rasle su bile tada nade, obećanja su se redala, stvarale se or¬ 
ganizacije, planovi i priedlozi — čitavi zakoni, vie'ćalo se, pre- 
piralo, a ništa se nije ostvarilo, tek su se nizale manje iz- 
ložbice. Pojedini su umjetnici utvrdjivali svoje položaje. Pri- 
redjivane su i velike izložbe kao ona 1925. u Parizu i kultur- 
no-historijska izložba grada Zagreba. I činilo se bar početno, 
da je bujnom razvitku umjetnosti otvoren slobodan put. Ta¬ 
ko je bar izgledalo osobito u godinama inflacije. Nu skoro 
je otrežnjenje sliedilo i pokazalo, da je to bio privid i da su 
te godine u stvari bile produljenje' prijašnjeg stanja samo u 
nekom širem i većem razmjeru. Sami umjetnici, koji su se 
časovito vezivali u skupine i grupe, sve su se više počeli ra¬ 
zilaziti. Što su teže postajale životne prilike, to su osobne pro- 
tivštine primale oštrije olilike. Proljetni je salon bez buke raz- 
gradjen, Družtvo umjetnosti je' živilo od glavne skupštine do 
glavne skupštine, nove skupine brzo se razišle (Nezavisna 
grupa). A nove su darovitosti sve više pristizavale iz inozem¬ 
stva. Umjetnički dogadjaj je bio kad se pojedinac ili skupina 
umjetnika navratila u Zagreb bilo s izložbom ili sa svojom 
pojavom. Svaki takav nastup značio je redovno novu sku¬ 
pinu. Tako se umjetnički život sve više atomizirao, a 
umjetnici se sve više osamljivali medju sve ve'ćim porastom 
običnog klikarstva, u kojem su igrali vodeću ulogu većinom 
neumjetnici i njihove sasvim neumjetničke namjere. Dapače 
i ona jedina kopča, koju je predstavljao zajednički rad um¬ 
jetnika u korist jedine socialne umjetničke zajednice »Druž- 


tva za podizanje radiona i domova«, pukla je pod priglupim 
nepodnošljivostima sasvim osobnim i još više glupim nad¬ 
metanjem na štetu upravo onih, koji su bili najpotrebniji. I 
rad je oko te socialne zajednice brzo zamro; mjesto novih 
radiona i domova nastale su nove afere i mržnje, nikomu na 
korist, a na štetu svima, a ponajviše onima koji su nadola¬ 
zili. 

A kad je konačno bio zakrčen stari umjetnički paviljon, 
jedino mjesto za bilo kakvu veću umjetničku priredbu, ujedno 
jedini prikladni prostor tada na čitavom Balkanu za priredji- 
vanje izložba, bio je onemogućen svaki umjetnički veći nas¬ 
tup bilo individualni bilo u grupi. Kad je paviljon bio za za¬ 
jednicu izgubljen činilo se, da je kroz čitavi stanoviti vre¬ 
menski razmak nastupio zastoj i mrtvilo u umjetničkom ži¬ 
votu. Redale su se jedino u neprekinutom nizu izložbe u Ul- 
richovom salonu. Da je u tom nizu bila većina diletantska 
i sasvim neumjetnička postalo je pravilom. Iznimke su od 
tog pravila činile pojedine izložbe bilo onih najmladjih (kao 
što je »Grupa četvorice«, »Grupa šestorice« i kasnije grupa 
»Zemlje«) bilo onib starijih i pozitivnijih umjetnika ili likov¬ 
nih radnika. Bilo je tamo i stranih »umjetničkih priredba, 
tako češkog grafičkog družtva »Kolar«, francuzka grafika, 
zatim grafika Masereela, bili su i neki bugarski umjetnici. 
To je bilo sve. 

Prvi prodor u taj zastoj označuje »Izložba francuzke 
suvremene umjetnosti«. Kod te je naime izložbe uspjelo po¬ 
moću Francuza kako tako oblikovati opet izložbe'ni prostor 
u zakrčenom starom paviljonu. »Grupa trojice« tek je nakon 
tog prodora mogla početi svojim redovnim godišnjim prired¬ 
bama u poluuzpostavljenom prostoru starog Umjetničkog pa¬ 
viljona. Upravo stagnacija i neaktivnost u cjelini, a napose 
neaktivnost Družtva umjetnosti, bila je uzrokom, da su se 
sasvim tri heterogena hrvatska slikara složila za zajedničke 
nastupe, postavivši se na jedino moguće i jedino izpravno 
stanovište u našim tadašnjim prilikama, bez obzira na bilo 
kakve programe, ideologije ili posebne likovne smjernice. 
To sč stanovište sastojalo u traženju: likovnog kvaliteta^ i se¬ 
lekcije. Drugim riečima postavilo se temelje za suradnju iz- 

ključnjući one običajne’ veze, vezice i podvezice, koje sn kod 
svake zajedničke umjetničke priredbe ili bilo kakvog rada 
povlačile kao ogromnu repinu ne samo poluumjetnost, dile¬ 
tantizam i kič, nego i onaj balast neumjetnički, pod kojim 
je trpio i štetovao čitav naš umjetnički razvoj od svojih po¬ 
četaka u prošlom vieku, pa sve do dana današnjeg. Likovna 
heterogenost trojice kao i drugih njihovih suradnika i suput- 
nika ponajmanje je smetala, da je upravo ta skupina vršila 
i izvršila svoju zadaću u roku od 8 godina ponajviše u akti¬ 
viranju likovnog života, a drugo po tome, što je omogućila 
i olakšala upravo pozitivnim mladim darovitostima njihovu 
afirmaciju opet bez obzira na bilo kakve programe. Da su 
pojedinci u skupini imali svoja posebna shvaćanja, svoja uv¬ 
jerenja i svoje osobite smjernice i da su se odnosili prema 
našoj likovnoj problematici svaki na svoj način, nije bila 
smetnja, nego naprotiv prednost zajedničkom radu i nastu¬ 
pima. 

Čim je napušteno bezkompromisno stanovište selekcije 
i kakvoće, grupa se razciepila. Rezultati i posljedice su danas 
za sve jasni. 

Ne^ mnogo prije sastava »Grupe trojice« udružili su se 
pojedini kipari i slikari i arhitekti u zajednicu pod imenom 
»Zemlja«. Protivno »Grupi trojice« oni su svoju zajednicu 
prograinatski vezali, već sam naziv te grupe izticao je pove¬ 
zanost ili bolje rečeno njihovo je nastojanje hilo što više iz¬ 
raziti povezanost o stvarnost same naše sredine, o stvarnost 
naše zemlje. Programski je izticana družtvena funkcija samog 
umjetničkog rada, u tom smislu su priredjivane ne samo um¬ 
jetničke nego i izložbe u vezi s arhitektima, na kojima su 
našim selima uz veliki brojitbeni (statis¬ 
tički, material i bezbroj dokumenata. (Selo). Velika je njihova 
aktivnost u svakom slučaju postavila likovnu problematiku 
u središte zanimanja, te je aktivnost bila više pozitivna u to¬ 
me, što je postavljala i postavila pitanja na naš likovni svićt, 
nego što bi samu našu likovnu problematiku rješavala dje- 
njihov tadašnji rad ponajviše ograničio na 
grafička sredstva, koja su im pogotovo ii'cgla poslužiti za druž. 
tvenu kritiku. Dok je »Grupa trojice« naginjala likovnim 

smjernicama, koje su u našoj sredini započeli Račić i Kralje¬ 
vić, i tražili slikarski kvalitet, bez obzira na sadržajnost. Nji- 
ma je bilo važnije, kako nego što, to su »Zemljaši« podcrta¬ 
vali sadržaj, a manje oblik, koji je bio pod utjecajem početno 
s jedne strane Pariza, kubizam, a s druge strane njemačkih 
crtača nove stvarnosti. Oni su tražili naš sadržaj i taj su sa¬ 
držaj poneki od njih nastojali rješavati na način primitivitista. 

Tako su nastale slike i slikarije, koje su se nastojale pri¬ 
bližiti pučkom shvaćanju i načinu slikarija primitivaca (imaee 
populaire). 

Kod tih razumskih konstrukcija zaboravilo se, da je osje¬ 
ćajnost ona glavna poluga, kojai stvara novi oblik i da je bitno 
i osebujno našeg izraza na likovnom području ne u sadržaju 
već u novoj formi posredstvom volumena, linije i boje, jer 
programske konstrukcije u svakom slučaju vode ponovno u 
stilizacije i kalupe, a ne u direktni novi izraz. 

Tako dok je »Grupa trojice« svojim radom označivala 
slikarstvo i slikarski stav i to što direktniji spram objekta, 
»Zemljaši« su ostali u stavu iluminatora, i ilustratora samog 
objekta. Umjesto realiziranja novog sadržaja u novu prirodu, 
ostvarili su pripoviedanje’ tog sadržaja ili po starim uzorcima 
(Breughel) ili po; najnovijim tadašnjim primitivističkim 1 
ekspresionističkim uzorcima ili uzorcima »Nove stvarnosti«. 
U koliko su i kada su bili direktni opažači ili strogi i naivni 
realisti sve do verizma, tada su u oblasti crno-bielog umieća 
ostvarili vriedne rezultate, koji su daleko odmakli od prijaš¬ 
njih naših ostvarenja. 

Godinama su se darovitosti u toj skupini izmjenjivale i 
sama se skujjina izmienila. Redom su odpadali članovi, tako 
da se »Zemlja« razriešila prije nego je kao likovna skupina 
uobće mogla razviti i svoj program, a kamo li ostvariti djela 
zajedničkih značajka. Pojedine' su se darovitosti ili osamile, 
ili poklonile prvoj skupini, većina je opet bivših »Zemljaša« 
prišla trećoj skupini, koja je nastupila pod skupnim imenom 
»Zagrebačkih umjetnika«, u kojoj je bio odlučan upliv ne to¬ 
liko likovni već družtveni bivših Medulićevaca na čelu s MeS- 
trovićem. 



Ta je skupina bila ponajviše heterogena, sastavljena je 
bila od najstarijih do najmladjih umjetnika i likovnih radnika. 
Kod nje je bila očita tendencija da se bez osobitog izbora 
okupi i okuplja što više likovnih radnika i da hude brojem 
ne samo najjača, nego i jedina odlučujuća i jedina o kojoj 
treba voditi računa kod svih nabava i poslova, što ih je vr¬ 
šila državna vlast ili banovinska ili gradska, kako je to poka¬ 
zala njihova najveća priredba »Pola vieka hrvatske umjetno¬ 
sti« (1938.) u novom paviljonu, sasvim neprikladnom za um¬ 
jetničke izložbe, — što ga je konačno Meštrović sagradio kao 
skupocjeni umjetnički »Dom hrvatske umjetnosti« na trgu, 
koji je inače urbanistički nesretno riešen. 

Obična kronika mojih dana bilježi, da je na tom trgu 
blagopokojni Stjepan Radić proglasio republiku, a više godina 
kasnije pretvoren je taj obli i kameni dom u muslimansku 
džamiju. Mladi je graditelj Planić podigao tri jednaka visoka 
minareta kraj kamenog tiela zgrade. 

Uz ove' tri skupine postojale su i grupe ili družtva likov¬ 
nih umjetnica, zadruga hrv. umjetnika, družtvo grafičara i 
mnogi pojedinci samci, koji su aktivno djelovali svojim iz¬ 
ložbama u tom vremenskom razmaku. Jednom riečju aktiv¬ 
nost je likovnog rada nesumnjivo bila svakim danom po ko- 
likoći sve veća i uza sve neprikladne prilike likovni je život 
po broju radnika i po priredbama ojačao. U tom i takvom 
širenju, kojemu su pridolazile godinama nove darovitosti ve¬ 
ćinom obrazovane na našoj akademiji može se u glavnom bez 
obzira na grupe, skupine ili razlike po dobi odrediti dva 
glavna strujanja; osobito su ta jasna na slikarskom području. 

Prvu struju tvore slikari, koji bez obzira na tematiku 
(sadržaj) rješavaju na realističkoj osnovi svoje prievode objek¬ 
ta u likovni izraz. Većina proizlazi iz impresionističkih i post- 
impresionističkih shvaćanja boje, kao glavnog slikarskog iz¬ 
ražajnog sredstva. U toj struji razabiru se dvojake variante: 
jedni se podvrgavaju sasvim stranom uzoru u glavnom pred¬ 
ratnom Parizu, dok se drugi tom utjecaju otimlju i traže na¬ 
šem sadržaju (pejzaž, tip i strogi realizam) novi osebujni 
sklad uglavnom u samoj boji. Kako na taj način dolazi te¬ 
matika (sadržaj) do svojeg prava, to se ta varianta u neku 


ruku približuje drugoj struji, koja tematiku (sadržaj) pod¬ 
crtava i idealizira i stilizira u prievode na temelju imagina¬ 
cije, a na temelju indirektnog oblikovanja same stvarnosti. 
Kod te se struje još uviek oblici prevode u izmišljene oblike, 
čas uljepšane, čas hotimično grublje izražene sve do kari¬ 
kature i groteske, bilo da se nastoji pojačati izraz, bilo da 
se nastoji tim sviestnim i hotimičnim iznalaženjem i podcrta- 
vanjem neskladnosti i rugohe proizvesti kritički stav prema 
samoj stvarnosti. I kolikogod se čine te dvie variante oprečne, 
one su u biti izrasle iz iste osnove, nastale su više iz nedi- 
rektnog oblikovanja po diktatu volje i razuma, a ne prema 
diktatu osjećanja. 

U toj struji imade još očita varianta, kod koje je uočljivo 
tendiranje na neko rješavanje, koje podsjeća na značajke kla¬ 
sicističke. Tako je i razumljiv neki mutni i daleki akademi¬ 
zam, koji se sporadično javlja dapače i kod najiztaknutijih 
bivših »Zemljaša«. 

Kod kipara je situacija mnogo jednostavnija. S jedne 
strane sliedi se dinamizam Meštrovića; riedko se koji od naj¬ 
mlađih mogao odhrvati Meštrovićevom utjecaju; s druge 
strane sliedi se mekani i u sebe svedeni oblik Kršinića pod 
kutom Bourdelle-Maillol. 

Treću skupinu tvore ponajmlađi kipari, koji nastoje po¬ 
laziti svojim putem, onako isto kao što je to uspjelo A. Au- 
gustinčiću, koji je svakako poslije Meštrovića već danas naša 
najiztaknutija i najsnažnija darovitost na kiparskom području, 
koji imade već po svojim dosadašnjim ostvarenjima velik 
utjecaj na naš kiparski podmladak. 

Uz Augustinčića se iztiču od najmlađih Vanja Radauš, 
Ivo Lozica (1910.—1943.), Filipović (1912.—1942.), Grga 
Antunac (1906.), Andro Krstulović (1912.), Vojko Bakić, 
Marijan Matijević, Pavao Perić i Rude Ivanković. Pojedini 
od ovih su se iztakli već većim značajnim radovima kao 
Vanja Radauš i Ivo Lozica. Radauš je ujedno vješt i senzi¬ 
bilan crtač. 

U čitavom nizu mlađih slikara i grafičara kao i drugih 
likovnih radnika, koji su početno školovani kod nas i koji 
su neka rezultanta i posljedica izravno nas i našeg naraštaja 

očituje se' sve gore navedene značajke raznoobrazovanih stru¬ 
janja čas jače, čas slabije uz mnoge i različne prelive i iz¬ 
mjene. A kako su sve te slikarske i grafičke darovitosti još 
uviek u razvoju, još uviek u neprestanim izmjenama to je 
njihov likovni profil nejasan i nepodpun, stoga valja nabrojiti 
bez posebnog ulaženja u njihove posebne osobne značajke 
tek njihova imena i označiti letimično njihov dosadašnji rad. 

U tom nizu da spomenem abecednim redom tek nekoje; 
ti su: Bulić Bruno (1903.), Crnobori J. (1907.), Generalić 
(1914.), Gliha Oton (1914.), Hegedušić Krsto (1901.), Kaste- 
lančić (1911.), Kopač Slavo (1913.), Kovačević Edo (1906.), 
Kovačevič Br. (1911.), Junek Leo (1899.), Kuman A. (1902.), 
Likan Haueise (1910.), Makanec M. (1908.), Mezdjić A., Mo¬ 
tika (1902.), Mujadžić (1903.), Parač Vjekoslav (1904.), Plan- 
čić J. (1899.—1930.), Postružnik Oton (1900.), Priča 11. 
(1920.), Ružička K. (1899.), Salopek P. (l909.). Stupica G. 
(1918.), Summerecker S. (1897.), Svečnjak (1906.), Šeremet 
Ivo (1900.), Šestić Lj. (1900.), Šimunović Frane (1908.), Šohaj 
SI. (1908.), Tomašević E. (1897.), Tompa Kamilo (1902.), 
Vaić F. (1910.), Veža Mladen (1916.), Zorman J. (1902.). 

Parižku orientaciju predstavljaju ponajviše pokojni Plan- 
čić i Junek, koji boravi u Parizu, zatim Postružnik i donekle 
mladi Kopač. Osobitom se senzibilnošću iztiču Šohaj, Mezdjić 
i Motika. Rođeni je portretista Mujadžić, dok su Šestić i Še- 
remet čisti pejsažiste, Gliha nastavlja Tartagliu. Kao rođeni 
grafičar Hegedušić svojim posebnim shvaćanjem nastoji utvr¬ 
diti svoju osebujnost. Zasluga mu je odkriće darovitosti se¬ 
ljaka Generalića. Likan i Kuman predstavljaju suvre'mene 
njemačke utjecaje. 

Tomašević i Edo Kovačević uz svu grafičku vještinu 
priklanjaju se velikim dekorativnim zadatcima, dok je Vai- 
ćeva rođena grafička darovitost već danas dala zaokružene 
rezultate, isto kao i Tompina sasvim profinjena nastojanja. 

Od mnogih i premnogih se slikarica iztiču svojom daro- 
vitošću Nevenka Tomašević, Tompa-Ehrlich i Ružić-Vilhar, 
a od kiparica Ksenija Kantoci, kraj velikog hroja iztaknutih 
likovnih radnica, koje se bave primienjenim vještinama. 


Ovoj aktivnosti na slikarskom i kiparskom polju odgo¬ 
vara aktivnost na području arhitekture. Ta se je' od god. 1930. 
osobito ojačala upravo što se tiče najsuvremenijih smjernica 
i velik je broj mladih i najmlađih arhitekata u toj aktivnosti 
sudjelovao uz svoje starije već drugove. Među tim arhitek¬ 
tima i graditeljima valja iztaknuti sliedeća imena; Auera, 
Antolića VI. (1903.), Badovinca I., Bilinića Harolda, Bona 
Br., Gaja, Galica, Gomhoša, Grakalića, Denzlera, Hribara, 
Kauzlarića, Freudenreicha, Požgaja, Iblera, Horvata, Kova- 
čevića Milovana, Neidhardta, pokojnog Pičmana, Planića, 
Potočnjaka VI., Rašicu, Strižića, Turinu, Ullricha, Vrbanića 
i Zemljaka. 

Kroz čitav taj razvoj sa svim variantama u sve tri oblasti 
likovnog područja provlači se kao crvena nit problematika 
našeg likovnog izraza, koji bi bio sasvim poseban i samonikao 
te u obćem i svjetskom europskom likovnom trajanju imao 
svoje naročite i osebujne značajke. 

I konačno uza sve odbijanje, protivljenje, što više izru¬ 
givanje po većini likovnih radnika, mlađih i onih starijih, 
pitanje je »našeg izraza« izkrsavalo ođ godine do godine sve 
jače i više u samom cjelokupnom našem razvoju. Import i 
imitacija ili puko nasljedovanje stranog u formalnom ili ose¬ 
bujno ostvarivanje, koje bi imalo biljeg naših posebnih na¬ 
rodnih značajka? Međunarodni kalup i suvremena moda ili 
samorodni novi ohlik kao izraz hrvatske posebnosti, kao izraz 
posebne likovne volje? 

Prema tome to je pitanje naše podpune likovne neza¬ 
visnosti. Pred svaku se našu darovitost i njezinu likovnu sa¬ 
vjest danas jasno postavlja to pitanje, te se to bitno pitanje 
naše likovne problematike ne može obaći nikakvim mudro- 
slovnim i Ijeporječivim frazama, programima i ideologijama 
prekjučerašnjih, jučerašnjih ili današnjih esteta ili šengeista. 

Izpravni odgovor na to pitanje ne' mogu podati nikakove 
teorije, nikakove ideologije, već jedino djela, koja nose i 
koja bi nosila nesumnjive i očite značajke ne samo izraza 
sredine, kraja i našeg vremena već i izraza jedne te iste ose¬ 
bujne likovne volje, koja je jednako u pojedinačnim daro¬ 
vitim našim sviestima kao i u sviesti čitave narodne cjeline'. 

Sva su gotovo negativna rješavanja na likovnom području 
u čitavom hrvatskom likovnom razvoju od svojih skromnih 
početaka do dana današnjeg upravo kriv i neizpravan odgo¬ 
vor na to pitanje; dok su sva pozitivna nastojanja, ostvarenja 
i vriednosti u tom našem razvoju upravo odgovor na to i 
tako postavljeno pitanje, čas kao slutnje, čas kao ostvarenje 
darovitih intuicija, a čas opet kao sviestno spoznate smjer¬ 
nice i putovi. 

Sva ta pozitivna i vriedna ostvarenja i ona velika i ona 
malena, po likovnoj sadržini, ona priznata kao i ona nepri- 
znata i neprepoznata znače u stvari početnu fazu, koja je uza 
sve nedaće i uza sve nesporazume moguća, da se vine uzlaz* 
nim smjerom i da konačno ostvari ne pojedinačno već u cje¬ 
lini puni i hujni intenzitet života nove prirode — nove samo¬ 
nikle umjetnosti hrvatske i europske u pravom smislu. 

Tome su cilju posvećene i stranice ove knjige, koju je 
napisao jedan od hrvatskih slikara prema svojim skromnim 
sposobnostima, na temelju dugogodišnjeg izkustva i intenziv¬ 
nog rada u čitavom našem likovnom razvoju. 

Na dan Vzkrsa 1943. 

INDEKS LIKOVNIH RADNIKA PREMA PERIOD AMA 
I. 1800.—1830. 


Rogdanović Franjo (1790.—1830.) 
Ćuić Miho (1770.—1812.) 

Horvat Nikola (1826.) 

Keller Antun 

Kirin Josip (1781.—1849.) 

Knežić Josip 


Mertz 

Mikša Jakov 
Nakić-Vujanović 
Neugas 
Srna Juraj 


n. 1830.—1860. 


Andrić Vjekoslav (1832.—1864.) 
Badovinac Marko (1771.—1851.) 
Baldi Gregor 
Brodnik Matija 
Decker G. 

Doljski-Daubači Franjica 

Drioli Salghetti (1811.-1877.) 

Felbinger Bartol (1785.—1871.) 

Felbinger, sin Bartolov 

Ferstner 

Herlinger 

Heinrich Th. 

Jelenčić 

Kape 

Karaš Vjekoslav (1821.—1858.) 

Kolombo Franjo 

Kronbach 

Lieder 

Mančun P- (1803.—1880.) 
Marjanović Stjepan (1802.—1860.) 
Marković Bartol 
Marović Anka (Venecija 1815.) 


Martini R. 

Matignani R. 

Mihanović pl. Karolina (1847.) 
Moses Wily 
Novak pl. Ana 

Paskvanin Mikula (1810—1867.) 

Perišić 

Porkerth V. 

Rabula Josip 

Rabula Valentin 

Salghetti-Drioli (1811.—1877.) 

Speranza 

Stark 

Stefanuti Petar 

Stoss Pavao (1806.—1862.) 

Strohberger 

Stroy Michael (1803.-1871.) 
Stiimier bar. Marija, rod. Bedaković 
Vogl 

Zasche Ivan (1826.-1863.) 

Ziegler 


III. 1860.—1890. 


V. 1914.—1940. 



Bolle Hermann (1845.—1826.) 
Conrad-Hotzendorf pl. Franjo 
Conrad-Hotzendorf pl. Hugo (1807. 
—1867.) 

Donegani Vatroslav (1836.—1899.) 
Jambrišak Janko 
Klein Fr. 

Kršnjavi Iso (1845.—1926.) 

Mućke J. F. (1819.—1883.) 


Miinzberger 

Mašić Nikola (1852.—1902.) 
Novak E. 

Ožegović bar. Ljudevit 
Quiquerez Ferdo (1845.—1893.) 
Rendić Ivan (1849.—1932.) 
Waldinger Adolf (1843.—1904.) 
Weingartner Karl 


IV. 1890.-1914. 


Antonini Oto (otac i sin) (1889.) 
Auer Robert (1873.) 

Baranyai A. 

Bastl Vjekoslav (1882.) 

Bauer Bruno (1887.) 

Banda 

Benedik Slavko 

Bukovac Vlaho (1855.—^1922.) 

Bužan Joso (1873.—1936.) 

Crnčić M. CL (1865.—1930.) 
Cikoš-Sessia Bela (1864.—1931.) 
Deutsch 

Dešković Branislav (1885.—1939.) 
Draganja Vinko (1856.—1926.) 
Eckel Hektor 

Ehrlich Hugo (1879.—1935.) 
Fischer Ignjat (1871.) 

Frangeš Robert (1872.—1940.), 

Grahor Janko 

Hruby 

Holjac Janko 
Honigsberg L. 

Iveković Oton (1869.—1939.) 
Kalda i Štefan (1880.) 


Kerdić Ivo (1881.) 

Kirin Vladimir (1894.) 

Kondrat Ferdo 

Kovačević Ferdo (1870.—1927.) 

Kovačić Viktor (1874.—1924.) 

KrušUn Mihovil 

Lubynski Rudolf (1873.—1935.) 

Lenuci Milan 

Maly 

Marković Edo 

Medović Mato Celestin (1857.— 
1919.) 

Pavačić Franjo (1860.) 

Pilar Martin (1861.—1941.) 

Pisačić August 

Račić Josip (1885.—1908.) 

Raškaj Slava (1877.-1906.) 

Roje Nasla (1883.) 

Šenoa Branko (1879.—1939.) 

Šen Edo (1877.) 

Tišov Ivan (1870.—1924.) 

Valdec R. (1872.-1929.) 

Vancaš (1859.—1932.) 

Vidović Emanuel (1872.) 


Meštrović Ivan (1883.) 
Rosandić Toma (1878.) 
Krizman Tomislav (1882.) 
Rački Mirko (1879.) 
Kljaković Joza (1889.) 

Becić Vladimir (1886.) 
Uzelac MUivoj (1897.) 

Varlaj Vladimir (1895.) 
Gecan Vilko (1893.) 

Trepše Marijan (1897.) 
Tartaglia Marin (1894.) 
Šulentić Zlatko (1893.) 

Mijić Karlo (1887.) 

Papp Petar (1893.) 

Steiner Milan (1894.—1919.) 
Režek Ivo (1898.) 

Filakovac Vladimir (1893.) 
Mise Jerolim (1893.) 

Juhn Hinko (1891.—1939.) 
Jean-Ivanović Robert (1889.) 
Hotko Davorin (1890.) 

Ćus Ferdo (1891.—1914.) 
Turkalj Jozo (1890.—1943.) 
Kršinić Frane (1897.) 

Studin Marin (1895.) 

Cota Frane (1898.) 

Penić Dujam (1890.) 
Mirković Ivan (1893.) 
Augustinčić Antun (1900.) 
Radauš Vanja (1906.) 

Lozica Ivo (1910.—1943.) 
Filipović Filip (1912.—1942.) 
Antunac Grga (1906.) 
Krstulović Andro (1912.) 
Bakić Vojko 
Matijević Marijan 
Perić Pavao 


Ivanković Rude 
BuRć Bruno (1903.) 
Cmobori Josip (1907.) 
Generalić Ivan (1914.) 
Gliba Oto (1914.) 
Hegedušić Krsto (1901.) 
Kastelančić A. (1911.) 
Kopač Slavo (1913.) 
Kovačević Edo (1906.) 
Kovačević Br. (1911.) 
Junek Leo (1899.) 
Kuman A. (1902.) 
Likan-Haueise (1910.) 
Makanec M. (1908.) 
Mezdjić Antim 
Mujadžić O. (1903.) 
Motika Ante (1902.) 
Parač Vjekoslav (1904.) 
Plančić J. (1899.-1930.) 
Postružnik Oton (1900.) 
Priča Zlatko (1920.) 
Ružička K. (1899.) 
Salopek Petar (1909.) 
Stupica G. (1918.) 
Summerecker S. (1897.) 
Svečnjak V. (1906.) 
Šeferov Vilko (1895.) 
Šeremet Ivo (1900.) 
Šestić Lj. (1900.) 
Šimunović Fr. (1908.) 
Šohaj SI. (1908.) 
Tomašević E. (1897.) 
Tompa Kamilo (1902.) 
Vaić Feđor (1910.) 

Veža Mladen (1916.) 
Zorman J. (1902.) 

Babić Ljubo (1890.) 

POPIS ARHITEKTA I GRADITELJA 


Auer H. (1899.) 

Antolić VL (1913.) 
Badovinac Ilija (1900.) 
Bahovac 

Bartolić I. (1912.) 

Bilinić Harold 
Bon Branko (1912.) 
Bauer 

Denzler Juraj (1896.) 
Freudenreich A. (1892.) 
Gaj Ljudevit (1910.) 
Galić Drago (1907,.) 
Gomboš Stj. (1895.) 

Ibler Drago (1893.) 

Ivačić Marijan (1903.) 
Jamnicky Velimir (1910.) 
Haberle Marijan (1908.) 


(1914.—1940.) 

Hribar Stjepan (1890.) 
Horvat Lavoslav (1901.) 
Kavtu-ić Zv. (1902.) 
Kovačević Milovan (1905.) 
Muršec Vjekoslav (1897.) 
Neidbardt Juraj (1901.) 
Planić Stjepan (1900.) 
Pavešić Zvonimir (1907.) 
Pičman Josip (1905.—^1937.) 
Rasica Boško (1912.) 
Steinmann Egon (1901.) 
Strižić Zdenko (1902.) 
Tomičić Milan (1894.) 
Turina Vlad. (1913.) 

UUrich A. (1902.) 

Vrbanić Vido (1910.) 
Vrkljan Zvon. (1902.) 

POPIS ZNAČAJNIJIH LIKOVNIH IZLOŽBA U ZAGREBU 1901.—1941,* 


1901: C. Medović, — O. Iveković (UP). 

1903: E. Vidović (UP), — Izložba umjetničkog kamenopisa (UP). 

1905; Izložba družtva umjetnosti (UP), — »Manes« (UP), — Meštro- 
vić (UP). 

1907: Umjetnička izložba (UP). 

1909: Izložba hrv. družtva umjetnosti (UP), — Crnčić, Krušlin, Babić 
(slika: more sa Plasa) (UP), — Otvorenje Salona Ulrich (Prva 
izložba Babić, Simonović). 

1910: Meštrović, Rački (UP). 

1911: Izložba brv. družtva umjetnosti (UP), Nasta Roje (UP), — Kriz¬ 
man (SU), — Iveković (SU), — Jurkić (SU), — Medulić (ciklus 
kralj. Marka) (UP). 

1912: Izložba grafičara (Scbmutzer, Orlik, Unger, Roux, Liebervvein, 
Rački, Crnčić, Petrović, Krizman i njeg. škola) (UP), — Benković 
(SU), — Kraljević (SU). 

1913; Krušlin (SU), — Babić (UP), — Dešković (SU), — Vanka (SU), 
— Rosandić (UP). 

1915: »Proljetni salon« (SU). 

1917: R. Auer (SU), — Uvodić (SU), — Rasica (SU), — Iveković (rat¬ 
na) (SU), — Vera Nikolić (SU), — Ferdo Kovačević (SU). 

1918: Crnčić (SU), — Iveković (SU), — »Proljetni salon« (SU), — Prva 
izložba Josipa Račića (otvorenje Modeme Galerije) MZU. 

1919: »Lađa« (UP), — Šumanović (UP), — Becić (SU), — »Proljetni 
salon« (MZU), — Kljaković (MZU). 

1920: »Proljetni salon« (MZU), — Kljaković (MZU), — »Lađa« (UP), 
— Mijić (SU), — Pallavicini (SU). 

1921: »Proljetni salon« (UP), — O. Iveković (SU), — Gecan (SU), — 
Vidović (SU), — Kralj (UP). 


* Popis sastavljen od radne zajednice povjestničara umjetnosti u 
1 Muzeju za umjetnost i umjetni obrt uz konačnu redakciju piščevu, 

i Kratice za mjesto priredbe: Umjetnički paviljon (stari) UP. — 

f Akademija Akd. — Muzej za umjetnost i obrt MZU. — Salon Ulrich 

1 SU. — Zagrebački zbor ZZ. — Glasbeni zavod GZ. — Meštrovićev 

paviljon MP. — Salon Bačić SB. — Moderna galerija MG. — Zadruga 
hrv. umjetnika ZH. 


1922: 

1923: 

1924: 

1925: 

1926: 

1927: 

1928: 

1929: 

1930: 

1931: 

1932: 

1933: 

1934: 

1935: 


M. Gjurić (UP), — Šenoa (SU), — Jurkić (SU), — »Proljetni 
salon« (UP). 

»Proljetni salon« (UP), — »Nezavisni umjetnici« (Babić, Becić, 
Gecan, Konjović, Tartaglia, Trepše, Uzelac, Varlaj, Milunović, 
Bijelić, Job) MZU. — Izložba riečke slikarske umjetnosti (SU). 

— Junek (SU). 

O. Iveković (SU), — M. C. Crnčić (SU). 

»Grupa četvorice« (Uzelac, Gecan, Trepše, Varlaj) UP., — Crnčić 
(SU), — Auer (SU), — Krizman (SU), — Kralj (UP). 

Hanzen (SU), — Izložba grafičara (Augustinčić, Grdan, Pečnik, 
Postružnik, Mujadžić, Tabaković) SU., — KučerarBuchmeister 
(SU), — Jama (SU), — Krizman (SU), —■ Francuska grafika (UP), 

— Izložba ruske kolonije u Zagrebu (SU), — »Djelo« izložba 
umjetnog obrta (SU). 

Šulentić (SU), — Postružnik, Tabaković (SU), — Izložba grafičke 
umjetnosti (UP), — Krizmanič (SU), — »Proljetni salon« (UP). 
»Proljetni salon« (UP), — Suvremena britanska umjetnost (UP), 

— Suvremena francuzka umjetnost (UP), — »Nova Grupa« 
(Babić, Becić, Miše, Vanka) (SB), — Petar Dobrović (UP), — 
Krizmanić (SU). 

»Grupa trojice« (Babić, Becić, Miše) UP., .— Aralica (SU), — 
Crnčić (SU), — Šestić (SU), — Parač (SU), — Kršinić (SU), — 
Izložba grafičke umjetnosti, SU, — Izložba »Ex libris« (SU), E. 
Vidović (UP), Jakopič (UP), — »Zemlja« (Augustinčić, Grdan, 
Hegedušić, Ibler, Junek, Kršinić, Mujadžić, Postružnik, Ružička, 
Tabaković) SU., — A. Kuman (SU). 

Suvremena francuska umjetnost (UP), — »Grupa trojice« (UP), — 
Klub likovnih umjetnica (UP), — Zurunić-Cuvaj (SU). 

»Zemlja« (UP), — Posmrtna izložba Plančića (SU),. 

Parač (SU), — Georg Grosz (UP), — »Grupa trojice« i Pechstein 
(UP), —• »Zemlja« (UP), — Krizman (SU), — Meštrović (UP), 

— Šestić (SU), — Makanec (SU). 

Izložba suvremene francuske umjetnosti (UP), — »Zemlja« (UP), 

— Konjović (SU), — Aralica (SU), — »Grupa trojice« i Motika, 
Pavlovac, Skoczylas (UP), — Šulentić (UP), — Mujadžić (SU), — 
A. Kuman (SU). 

Izložba zagrebačkih umjetnika (UP), — Maserell (povodom otvor. 
Moderne Galerije) MG., — Retrospektivne izložbe »Stotinu go¬ 
dina hrvatske umjetnosti« (Akd), — Vanka (SU), — »Grupa tro¬ 
jice« i gosti (Bulić, Šohaj) UP., — »Zemlja« (UP), — Jurkić (SU), 

— Tabaković (SU), — Papazov (MG). 

Izložbe zagrebačkih umjetnika (UP), — Gata Dujšin (SU), — 
Junek (MG), — Šimunović (SU), — Klub likovnih umjetnica (UP), 

— »Grupa trojice« i gosti (Bulić, Pavlovac, Šohaj, Šeremet, Her- 
mann, Tomašević) UP., — Motika (SU), — Marčić (SU), Šipek 
(SU), Šen i Kovačevič (Regulacija Kaptola) SU., — Frangeš-Mi- 
hanović (Akd), — Ličenovski (SU). 



1936: Izložba zagrebačkih umjetnika (UP), — Krušlin (SU), — Likan 
(ZH), — »Novi hudožnici« (UP), — Trepše (SU), — Generalić, 
Mraz, Virius (SU), — K. KoUwitz (UP), — Rašica (SU), — To- 
merlin (SU), — Uzorinac (SU), — Izložba hrvatskih umjetnika 
(Babić, Becić, Bulić, Kovačević, Režek, Tomašević) UP., — Kriz¬ 
man (SU), — Gjorgjević, Ehrlich (SU), — Josip Horvat (SU). 

1937: »Zagrebački umjetnici« (Gecan, Junek, Šimunović, Tarta^a) UP., 
— Miše (UP), — Bogdanović (SU), — Penić (ZZ), — Zadruga 
hrv. likovnih umjetnika (UP), — Hrvatski umjetnici (Antunac, 
Augustinčić, Babić, Becić, Bulić, Hermann, Junek, Kerdić, Motika, 
Režek, Šeferov, Šohaj, Tomašević) UP., — Izložba grafičke zbirke 
(Gavarni, Guys, Beaumont), — Postružnik (SU), — Vidović (SU), 
Krizman (SU), — Martinovski (SU), — Crnobori (SU). 

1938: Vidović (UP), —• Babić (GZ), — »Pola vieka hrvatske umjetnosti« 
(MP), — Sosnovski (SU), — »Mala ženska antanta« (UP), —■ 
Veža, Kopač (SU), — Nasta Roje (SU). 

1939: Posmrtna izložba C. Medovića (MP), — Cara, Cernigoj (SU), — 
Filakovac (MP), — Klub likovnih umjetnica (MP), — Gecan 
(SU), — Šimunović (SU), — Trepše (SU), — Radauš (SU), — 
Svečnjak (UP), Mijić (SU), —• »Grupa hrvatskih umjetnika« (Ba¬ 
bić, GeneraUć, Hegedušić Krsto, Hegedušić Željko, Kovačević, 
Mušić, Gjorgjević, Radauš, Svečnjak, Stupica, Tomašević, Toma¬ 
šević Ernest, Tompa-Ehrlich, Tompa K., Vaić) UP., — Crno¬ 
bori (MP). 

1940: Izložba francuske umjetnosti (MP), —- Moderni madžarski slikari 
(UP), — Motika (SU), — Izložba hrvatskih umjetnika (MP), —■ 
Detoni (MP), — Miše (UP), —■ Izložba suvremene francuske gra¬ 
fike i tapiserije (MP), — Grupa hrvatskih slikara (MP). 

1941: Izložba družtva zagrebčana (UP), — Dužanec (SU), — Kurt Lahs 
(SU), — J. Horvat (SU), — Zadruga hrv. likovnih umjetnika 
(UP), —■ Marčić (SU), — Švigelj (SU), — Likan (MP), — Izložba 
hrvatskih umjetnika (MP). 

POPIS 

SLIKA: 

1. B. Felbinger 

Narodni dom 

2. Nepoznati slikar prve polovice 


XIX. vieka 

Portret Fr. Kružića 1 

3. Nepoznati slikar 

Dječak (A. Matošić gradski sudac) 

4. Vj. Karaš 

Rimljanka (Arheologijski muzej) 

5. Vj. Karaš 

Portret dječaka (Strossmayerova Ga¬ 


lerija) 

6. M. Stroy 

St. Vraz 

7. 1. Zasche 

Brinjanke (Grafička zbirka) 

8. A. Waldinger 

Šetnja u šumi 

9. F. Quiquerez 

Autoportret (Arheologijski muzej) 

10. I. Kršnjavi 

Studija 

11. N. Mašić 

Ličanin(Strossmayerova Galerija) 

12. I Rendić 

Kačić-Miošić 

13. VI. Bukovac 

Guslač 

14. VL Bukovac 

Detalj sa Gundulićeva sna (Stross- 


mayerova Galerija) 

15. C. Medović 

Glava starice (Moderna galerija. 


Split) 

16. B. Csikos-Sesia 

Pieta (Stro«smayerova Galerija) 

17. B. Csikos-Sesia 

Iz »Apokalipse« (Monotyp) j 

18. Crnčić M. Cl. 

Djevojčica . 

19. Crnčić M. Cl. 

Drivenik (bakropis) 

20. F. Kovačević 

Sa Save 

21. R. Frangeš-Mihanović 

Portret majke , 

22. R. Frangeš-Mihanović 

Bik j 

23. R. Valdec 

Strossmayer (Strossmayerova Gale- 


rija) 

24, I. Kerdić 

Medalje (P. Dobrović) 1 

25. J. Račić 

Gospodja u crnom 

26. J. Račić 

Pont des Arts (zbirka Dr. SI. Flogel) 1 

27. J. Račić 

Dječak , 

28. J. Račić 

Autoportret ' 

29. M. Kraljević 

Autoportret 

30. M. Kraljević 

Mala s bebom 

31. V. Kovačić 

Sv. Blaž 

32. V. Kovačić 

Nacrt za Burzu 

33. I. Meštrović 

Ženski torzo (Sjećanje) 

34. I. Meštrović 

Glava majčina (bronza) 

35. I. Meštrović 

36. I. Meštrović 

37. I. Meštrović 

38. T. Krizman 

39. M. Rački 

40. J. Kljaković 


41. J. Kljaković 

42. VI. Becić 

43. VI. Becić 

44. M. Tartaglia 

45. Zl. Šulentić 

46. J. Miše 

47. M. Uzelac 

48. M. Uzelac 

49. J. Turkalj 

50. Fr. Kršinić 

51. J. Plančić 

52. SI. Šohaj 

53. A. Motika 

54. E. Tomašević 

55. Fr. Šimunović 

56. Ot. Postružnik 

57. K. Hegedušić 

58. K. Hegedušić 

59. I. Generalić 

60. I. Lozica 

61. A. Augustinčić 

62. A. Augustinčić i Salić (arh.) 

63. A. Augustinčić 

64. V. Radauš 


Moja majka (kamen) 

Magdalena (kamen) 

Mati i diete (kamen) 

Pastirica (bakropis) 

Haron (crtež) 

Ljepota i umjetnost (crtež) (Družtvo 
za podizanje radiona i domova 
mladim umjetnicima) 

Navještenje 

Portret M. Kraljevića 1907. (Zbirka 
Dr. S. Flogela) 

Portret sina 

Iz Orebića (Modema Galerija) 
Primorski pejzaž 
Djevojčica (crtež) 

Autoportret (crtež) 

Portreti (Berba) 

Akt (Posljednji rad, Strossmayerova 
Galerija) 

Na odmoru (kamen) 

Iz pariškog predgradja (Moderna 
Galerija) 

Starica (Strossmayerova Galerija) 
Luka (crtež) 

Sa Brača (crtež) 

Crtež 

Crtež (linorez) 

Miholanski bogci 

Marička Vugrek 

Pred oluju (slika na staklu) 

Seljanka (bronza) (Moderna Gale¬ 
rija) 

Krist 

Skica za spomenik Pilsudskom (sa- 
dra) 

Prelja (bronca) 

Lisinski (bronca) 

SADRŽAJ: 


Uvod. 5 

Pučka umjetnost.19 

Prvo doba (1800.—1830.).. . 31 

Drugo doba (1830.^—1860.) . . . 39 

Treće doba (1860.—1890.) . 64 

Početak XX. vieka.183 

Indeks likovnih radnika prema periodama.241 

Popis arhitekta i graditelja. 244 

Popis značajnijih likovnih izložba u Zagrebu 1901.—1941. . . . 245 

Popis slika...246 



NARODNI DOM 


B. FELBINGER 





































NEPOZNATI SLIKAR 
prve polovice XIX. vieki 


PORTRET FR. KRUŽIĆA 


nepoznati SLIKAR 
prve polovice XIX. vieka 


DJEČAK 

(A. Matošić gradski sudac) 






RIMLJANKA 


J. KARAŠ 



















WALDINGER ŠETNJA U SUMI 



F. QUIQUEREZ 


AUTOPORTRET 
(Arheohgijski muzej) 






STUDIJA 


I. KRSNJAVl 


'-'Vai'" 



N. MAšIć 


LIČANIN 

(Strossmayerova Galerija) 














KACIĆ-MIOŠIC 


I. RENDIC 



VL. BUKOVAC 


GUSLAČ 






DETALJ SA GUNDULICEVA SNA 


VL. BUKOVAC 




C. MEDOVIC 


GLAVA STARICE 
(Moderna Galerija Split) 










PIETA 

(Strossmayerova Galerija) 


S. CSIKOS-SESIA 



IZ »APOKALIPSE. 


B. CSIKOS-SESIA 


Tr 


^ JISf 

k.\ .'’**■*' 










3 ] 







(bak: 











J. RACIC 


GOSPOĐA U CRNOM 
(Moderna galerija) 





J. RAČIĆ 


DJEČAK 






J. RAČIĆ 


AUTOPORTRET 
(Moderna Galerija} 




fCOVACjC 






















NACRT ZA BURZU 



I. MESTROVIĆ 


ŽENSKI TORZO (SJEĆANJE) 
























I. MESTROVIC 


GLAVA MAJČINA (bronca) 



I. MEŠTROVIĆ 


MOJA MAJKA (kamen) 







I. MEŠTROVIC 


MAGDALENA (kamen) 



I. MEŠTROVIC 


MATI I DIETE (kamen) 







T. KRIZMAN 


PASTIRICA (bakropis) 


M. RAČKI 


HARON (crtež) 




















VL. BECIC 


PORTRET M. KRALJEVIĆA 1907 
(Zbirka Dr S. Flogela) 



PORTRET SINA 









J. MISE 


DJEVOJČICA (crtež) 






JOZA TURKALJ AKT Posljednji rad 

(Strossmayerova galerija) 




FR. KRSINIC NA ODMORU (kamen) 



PLANČIĆ IZ PARIŠKOG PREDGRADJA 

(Moderna Galerija) 








STARICA 

{SiTossmayevova Galerija) 

















CRTEŽ (linorez) 











GENERALIĆ PRED OLUJU (slika na staklu) 







I. LOZICA 


SELJANKA (bronza) 
(Moderna Galerija) 












A. AUGUSTINčIć 


PRELJA (bronca) 



















iiluliiliijirfim 






















